Genoveva Aioanei, Emil Poenaru 


Căsătoria și divorţul 


ERA 


BIBL. CENTR. UNIV. 
„M. EMINESCU” IAŞI |. . 


T396. 36E 


C sanii d y% 


Căsătoria şi divorțul 


Copyright O 2008 
Editura Hamangiu SRL 


Editură acreditată CNCSIS - Consiliul Naţional 
al Cercetării Științifice din Învăţământul Superior 


Toate drepturile rezervate Editurii Hamangiu 
Nicio parte din această lucrare nu poate fi copiată 
fără acordul scris al Editurii Hamangiu 


Descrierea CIP a Bibliotecii Naţionale a României 


ALOANEI, GENOVEVA 

Căsătoria și divorţul / Genoveva Aioanei, Emil Poenaru. 
- București : Editura Hamangiu, 2008 

Index 

ISBN 978-973-1836-65-2 


|. Poenaru, Emil 


347.62(498) 

347.627.2(498) 
Editura Hamangiu: Vânzări: 
București, 021.336.01.25 
Str. Col. Popeea 0788.854.348 
nr. 43, sector 5 0788.724.564 
O.P. 5, C.p IRSA 0724.364.369 ` 

0747.952.401 

Tel./Fax: 
021.336.04.43 E-mail: 
031.805.80.20 redactie Ohamangiu.ro 


031.805.80.21 . distributie Ohamangiu.ro 


Genoveva Aioanei Emil Poenaru 


04/50 


Căsătoria şi divorţul 


MIMI] 225929, 


alin. 
art. 

C. civ. 
C.D. 
C. fam. 


C. proc. civ. 


C.S9 
Dreptul 
Ed. 

ed. 
H.G. 
J.N. 

lit. 

L.P. 

M. Of. 
nr. 
O.G. 
O.U.G. 
p. 

pct. 
R.R.D. 
Trib. 
Trib. jud. 
vol. 


Abrevieri 


alineatul 

articolul 

Codul civil 

Culegere de decizii 

Codul familiei 

Codul de procedură civilă 
Curtea Supremă de Justiţie 
revista Dreptul 

Editura 

ediţia 

Hotărârea Guvernului 
Justiţia Nouă 

litera 

Legalitatea Populară 
Monitorul Oficial al României, Partea | 
numărul 

Ordonanţa Guvernului 
Ordonanţa de urgenţă a Guvernului 
pagina 

punctul 

Revista română de drept 
Tribunalul 

Tribunalul judeţean 
volumul 


Cuprins 


Capitolul |. Noţiuni introductive ......sssssessoseseseseeeeccresresrosersesreessseesese 1 
§1. Familia 5i relatiile de Tania Mean eee sesten essss ostos ooe 1 
$2. Noţiunea de dreptul familiei şi obiectul dreptului 

E e ret Po, PUT n act a 07000 pa br 3 
§3. Principiile generale ale dreptului familiei ............nacnananaeneeee 6 


Capitolul al il-lea. Actul juridic al căsătoriei și starea 


de CARR OINE. nn O V Abende l wA 9 
§1. Noţiunea de CăSXOrie....ssensTsvertosseserorsorersrsesereesorreeereeeeesesesees 9 
§2. Trăsăturile actului juridic al căsătoriei ...sssssseseseseesserererseeree 10 


Capitolul al IH-lea. Condiţiile de valabilitate ale actului 


juridic al căsătoriei .....seseseeseseesosesssseseosssseccecese 13 

$1. Condiţiile de fond şi impedimentele la căsătorie................. 13 
1.1. Condiţiile de fond ale căs itoriei.........ec ceeace eee 13 
1.1.1. Diferenţa de SEX..sesesesessesesscsesosessosesoneeeseceresesereesesesee 14 
1.1.2. Vârsta legală pentru căsătorie .......meene nenea 15 
1.1.3. Consimţământul la căsătorie .ssesseseesesssssereseeesesereeenene 16 

1.2. Lipsa impedimentelor la căsătorie... nenea enter 20 
$2. Condiţiile de formă ale căsătoriei sssssesssrsreererrerrerevereeeseseere 25 
2.1. Formalităţi premergătoare încheierii căsătoriei................ 25 
2.1.1. Declaraţia de căsătorie și înregistrarea ei...............-. 26 
2.1.2. Opoziția la căsătorie .ssssssessessesereserssresoserseereseeeereeseees 28 

pa x amais privind însăși încheierea Casatorie... 30 
T. Sol&mnitatea încheierii căsătoriei... nenea 30 

| A Competența delegatului de stare civilă ..sssssssssse1sess. 30 

B. Localitatea unde se încheie căsătoria....s.sessesssesreeeeee 32 

C. Prezenţa efectivă și concomitentă a viitorilor soţi......33 


D. Constatarea încheierii căsătoriei........nce aceea eeeeeeeeeeeeee 3 4 


VIII Căsătoria şi divorţul 


E. Publicitatea încheierii căsătoriei............ce ceace baafeczee 34 

F. Înregistrarea căsătoriei. mac neeeeuee i ont T 34 

2.3. Căsătoria propriU-ZiSã....essstissesseesssseesereeseeereeesiensedävtereeee 35 

Capitolul al IV-lea. Nulitatea căsătoriei ....sesseseseeseesesssssesesesseeseseese: 39 

$1. Prezentare generală... mccain") pui: d eerren 39 

$2. Cauzele de. nulitate arcas ditaken A TE tii de 41 

2.1. Cauze de nulitate absolută a CăSătOriei „nenea 41 

2.1.1. impubertatea legală (art. 19 și art. 4 C. fam.)............ 42 

2.1.2. Bigamia (art. 19 și art. 5 C. fam.) o A TA «tt 42 
2.1.3. Relaţiile de rudenie în grad interzis de lege 

(arțe. 19 Și alte RE £T a A T (e spre e be e sa ie en e de rac 44 

2.1.4. Adopția (art. 19 și art. 7 G, lam.) ssporesseososesesssrersesesee: 44 


2.1.5. Starea de alienaţie sau debilitate mintală, 
„precum și lipsa vremelnică de discernământ 


7% pe n” pă) i a cala m IO a a R 
2.1.6. Lipsa materială a consimțământului la căsătorie 
(an 1 IS at. DO CAII. ne ape neneea sa eoeeeaoect 46 


2.1.7. Nerespectarea cerinţelor de formă privitoare la 
© publicitatea și caracterul solemn al actului juridic 


al căsătoriei (art. 19 și art. 16 C. fam. ).......< ceeace 47 

2.1.8. Necompetenţa materială a delegatului de stare 
= [VP Sete eh e oa o Nae E y 
. 2.1.9. Lipsa'diferenţei de sex.................. tzac CMR 48 
2.1.10. Flătivitatea căsătoriei.........p camee coeeeeeeooopeeeeeeaeeeooeeezese 49 
2.2. Cazurile de nulitate relativă a căsătoriei. .esesseeerereerrerereess 51 
2.2. V EECA ee. E a A e eee A nu AP O aiana edan 51 
VRAA i a a a e, va cetati E T 51 
I EA E AA Are AE P T TA nite peer 52 
§3. Regimul juridic al desființării căsãtoriei...sssesesersserreserreses 53 
S4Efeetele nulității CODE a. oi n aaa pene oana an iseset PR 1- 
AM. Regula destii tarii EUO UNE SO manat e eoteponaaneeomoeeecece 55 


4.2. Excepţii de la regula retroactivității efectelor 
nüliti Castoren e s N ac AEE arerp ineo iit 56 


Cuprins IX 


Capitolul al V-lea. Efectele căsătoriei.........ncn nea saecacaeeeaeaeaeaeeen aaa 59 
§1. Relațiile personale dintre soți..........n.nnoeeoaneoeeneaea nenea eceaeeaee 60 
1.1. Núis paote, DA DA catel TEAD aaa ce 60 
1.2. Obligaţia de sprijin moral reciproc... nenea aaa eae eee 63 
1.3. Obligaţia:de'fidelitătesi.. ca RADR ae facerea 64 
1.4. Obligaţia de a locui împreună.....nne nea eee rneae none enne nana 64 
1,5. Îndatoririle conjugale ... iah că al NAET 66 
1.6. Precizări cu privire la unele raporturi personale 
dintre soție stiti e tei IO most aa APR ge 0070 avansa 67 
$2. Relaţiile patrimoniale dintre soți... .ncuaee caen en ene nene eenaeneee 67 
2.1. Drepturile și obligaţiile patrimoniale ale soților .................. 68 
2.1.1. Obligaţia de sprijin material reciproc 
(aft»2 "Cfr tote O 2 Annas 68 
2.1.2. Comunitatea de bunuri a soţilor... cca ceee 69 
Capitolul al VI-lea. Regimul juridic al bunurilor soţilor................. 71 
$1. Consideraţii generale... aci ceai ial Tita ocateaeas eee se 71 
§2. Bunuri comune alè sofor Rara a bla aud Baa eo oa ceaaonaa eee 72 
2.1. Consideraţii generale privind regimul comunităţii 
de bbei AERAN A h REE h a ca ea ecee 72 
2.2. Criterii de determinare a bunurilor comune... ceeace 75 
2.3 Împărţirea bunurilor comune în timpul căsătoriei ........... 79 
2.3 Împărțirea bunurilor comune la cererea soţilor........ 80 
2.3.2. Împărţirea bunurilor comune la cererea 
creditorilor personali ai oricăruia dintre soţi ............ 80 
2.4. Dreptul soţilor de a administra, folosi și dispune 
împreună de bunurile comune... nenea nene eneeee 81 
2:4.1Sgalitatea soților me BA Le isi! DN BA Pana asa 81 
2.4.2. Separarea de fapt a soților, dispariția sau 
interdicția unuia dintre soți ...sssssssseesesossssossesesesrsses 81 
2.4.3. Actele de administrare, de folosinţă și de 
diipotipe scitice asiatic pura 0888 BNR. aaa meeetiemee 81 
2.4.4. Prezumția de mandat tacit reciproc... ceea eee 82 
53. Bunurile:proprii ale soților MIKAIAH. MERIIN oee casa ceaeade 82 


3.1. Procizăriprealalsile” 300. sods reiting 82 


Căsătoria şi divorţul 


3.2. Categorii de bunuri proprii ale soţilor............. LA MUTI 83 
3.2.1. Bunurile dobândite înainte de încheierea | 
căsătoriei lart. 31 lit. a) C. fam.] .....cccee eee ee eee eeeee 83 


3.2.2. Bunurile dobândite prin moștenire, legat sau . 

donaţie, afară numai dacă dispunătorul a 

prevăzut că ele vor fi comune 

fart: 31 lit. b) C. fam. Je t n n AE eseese 84 
3.2.3. Bunurile de uz personal și cele destinate 

exercitării profesiei unuia dintre soți 

[art. 31 lit. c) C. fam. Jieto o iiien 84 
3.2.4. Bunurile dobândite cu titlul de premiu sau 

recompensă, manuscrisele științifice, schițele și 

„proiectele artistice, proiectele de investiții, 

precum și alte asemenea bunuri | 

lart. 31 lit. d) C. fam. | Poseeetesesesessroesessesescrseseeeesssesesesese 85 
3.2.5. Indemnizaţia de asigurare sau despăgubire 

pentru pagubele pricinuite persoanei 

lart. 31 lit. e) C. fam. | .eesseesssesrseresssseseeereereesrreeesseseseses 86 
3.2.6. Valoarea care reprezintă și înlocuiește un . 

bun propriu sau bunul în care a trecut această 


| valoare [art. 31 lit. f) C. fam.] sesssssessesesesiseseessssesrereses 87 
§4. Calificarea unor bunuri ca fiind comune ori proprii „ss... 88 
4.1. Venitul diMMUNCĂ...sssssesesesesseresseeesessorseereoenteseeenrerseseeeeees 88 
4.1.1. Retribuţia celor încadraţi în muncă în temeiul 
contractului de muncă... cecene „n PRD N, 88 
4.1.2. Alte venituri asimilate retribuţiei ..........cn ceea eeeeeee 90 
4.1.3. Veniturile din muncă ale cooperatorilor .................. 90. 
4.1.4. Retribuţia autorilor........ esti bena Ati ară A D frane 90 
4.2. Sumele economisite și depuse în depozit bancar................ 92 
4.3. Edificarea de construcpiit is ds tinai i Ee ossersereeseeseses 93 
4.3.1. Construcții efectuate de soți pe terenul unuia 
dinie ei: a or) Prieel 93 


- 4.3.2. Construcții efectuate de unul din soţi pe terenul 
proprietate a ambilor soţi .....cncae eee 94 


Cuprins i XI 


4.3.3. Construcţii efectuate de soţi pe terenul : 


proprietatea unei alte persoane... nenea aeeaee 95 
4.3.4. Construcţiile efectuate de concubini.... eee acneea 98 
4.4. Fructele și productele......;... nana tăiat a catia cu 98 
$5. Regimurile matrimoniale în Proiectul noului Cod civil.........99 
5:1'. Drepiol'Ma OPUNE essan A N au dead 99 
5.2. Regimul primar imperativ......... senetan Passeier 100 
5.3. Clauza de precipit, Rs sii tatuat ate ci Meg bat last tă 102 
5.4. Regimul comunităţii legale... eee ea ea nea 103 
5.4.1 Bunurile COMUNE sn is tc cuie ce be lada d tară on eee 103 
5.4.2. Buiirile ptOpiiliseia tea o 00 MD d faca cara doo 105 
5.5. Regimul separaţiei de bunuri........cec coana na eeeeeeaeeaeaee 106 
5.6. Regimul comunităţii convenţionale... ceea neeaeeee 108 
5.7. Unele considerării concluzivă,............neeec odă cana te none 109 
5.7.1. Natura juridică și caracterele convenției 
matrimoniale tenna rini eee coace 109 
5.7.2. Condiţiile de validitate ale convenției 
make sasea e na aceea omoara IRI alma 110 
5.7.3. Forma autentică și publicitatea convenției 
matrimonial Ai, dadea tdi cu 5 aaa du e ee dace 112 
5.7.4. Schimbarea convenției matrimoniale ............ ceeace 113 
Capitolul al VII-lea. Desfacerea căsătoriei........s.sesesesosesesssosssoesese 114 
$1. Noţiuni. iNĂzOGN aţi ve.. << eee vooee eee o PAR: TAR ARANUI .. 114 
$2. Modalităţi de desfacere a căsătoriei... aoeeaanaeeneaoeoeaeee 120 
2.1. Desfacerea căsătoriei la cererea unuia dintre soți.......... 120 
2.2. Desfacerea căsătoriei prin acordul soţilor ..........noeaeeeaeee 122 
$3. Proi&ctuânouluiiGod-cigi lista tvev ali rlaisait. ont. A. lauloi 123 
Capitolul al VIIl-lea. Procedura divorţului.............nccae o oeeeeeeceeeoseee 125 
51. Mana, CODENA an eee eee esoso aa meeos+ + ARA nk A ce 125 
$2. Cererea de chemare în judecată și cererea 
reconvențională. «i sase inni curata. e la FI n eee 128 
2.1. Cererea de chemare în judecată............. eee caenene oana eneee 128 


2.2. Cererea reconvenționalăhinni miniin hoeden 130 


XII Căsătoria şi divorţul 


$3. Participanţii la procesul de divorț... ceeace 131 
§4. Probele în procesul de divorţ.....ncncn nenea eee cane 133 
$5. Luarea măsurilor vremelnice........nc nana neam nene errire 135 
$6. Cererile accesorii...ncocaeonenene neon ee nononeone ana onaneenanao nene ones 138 
$7. Hotărârea judecătorească... nana nenea ananenanenenonene treere 145 
"58, Căile de ataC.ssssseesesreserssererererserseriedl eee enencanenenanananacenenasnen 147 
Capitolul al IX-lea. Efectele divorțului ........ T ICE Le d, oda ceea 150 
§1. Efectele divorțului cu privire la bunurile comune........ 24.150 
1.1. Împărţirea bunurilor comune prin învoiala soților......... 151 
1.2. Împărţirea bunurilor comune prin hotărâre 
“judecătorească suessesessssesseesresreteeettendeereresererereereereereereeste" 155 
1.3. Hotărârea judecătorească de împărţire a bunurilor 
COMUNE: en acesta oda dea n egean PR 0 ARAD irs. 169 
1.3.1, Aspecte procedurale ..:........n.menaneeee PNR n ri e A 169 
1.3.2. Efectele hotărârii de partaj... ceeace eee 171 
§2. Efectele divorţului cu privire la locuinţa comună 
a SOJİlO.essssssssseesssseerrersesresereseesereorerreneeseeseerredteretresrerereeeeeeee 174 
2.1. Situaţia soților chiriași .....n.ne nenea en noneeneen caen 175 
2.2. Situaţia soţului proprietar .es.seesseerseesseeeseseeesereseereseereerer: 180 
2.3. Situaţia soților coproprietari sau proprietari 
în devălmăşies.....ssseesseseereeseresrerereseerereerereserereeesreeeeseee 181 
$3. Efectele divorțului cu privire la alte raporturi 
patrimoniale dintre soți......m.ncencnaeuaen en oana nenea nene 182 
3.1. Obligaţia legală de întreţinere ............ Cs da stuc aa dacat, 182 
3.2. Dreptul la moștenire......eaee ceea caeeeeeeennee nenea enenenenenenene 184 


Capitolul al X-lea. Efectele divorţului în relaţiile 


dintre părinți și COpii.....eseseessseosseessseseeeeeoreeseesee 186 
§1. Exercitarea drepturilor şi îndatoririlor părintești 
în cazul divorţului ...s.ssssssssesesesesersroseseseresesrureserereeseeesererereses 186 
1.1. încredințarea copiilor minori la desfacerea căsătoriei 
prin divorţ unuia dintre părinți „cecene nene 187 


1.2. Îndatoririle și drepturile părintelui căruia nu 
i-a fost încredinţat copilul/copii minori sessssessssesesesssesee 189 


Cuprins XIII 


1.3. Exercitarea drepturilor și îndatoririlor părintești 
când copilul a fost încredinţat unor rude sau altor 
persoane, cu consimțământul acestora, conform 


prevederilor art. 42 alin. (2) C. fam.........mceee nea eneezeneeee 191 
§2. Efectele divorțului cu privire la relațiile patrimoniale 
dintre păritaţi SCOR MRO caca eea sauna cau iaz names 192 


2.1. Exercitarea drepturilor părintești privind bunurile 

și actele civile patrimoniale ale copilului/copiilor 

mingri n. se oaie E VERA COUT Deac 193 
2.2. Obligarea părinţilor la suportarea cheltuielilor 

de creștere, educare, învăţătură și pregătire 


profesională a copilului/copiilor.......mc noa eneeaeaeeeeee 194 
2.3. Prifhirea alocației de stat... KUL painea oeneeeaeesee 195 
2.4. Obligaţia soţului care a contribuit la întreţinerea 

COPIII eae, a aan r eco ice otoeeea 196 


Capitolul al XI-lea. Protecţia copilului lipsit de ocrotire 


părinteatnă. Și alAia onanie 198 
$1. Tutea AT Ada ai AT Te RI, 000 00, Sta, 199 
$2. Măsurile speciale de protecţie a copilului lipsit 
de îngrijirea Dr n NBA, MNRE. MI alta dadea dia 199 ` 
Capitolul al XII-lea. Căsătoria putativă ......... Biotta ...207 


vele „RD ui DR cae ei eo e die sa aa i E m 211 ` 


WK . 

ne ne 
gt Ferida 
s Pri r l 

5. iva Hi sa ribad! 

Olit mara ai 


Fii DSF!” A - mb aa yik AT 4 R Sa 
rima tatei i paine TULA OSS S aR a sait 7 
upa =’ J N tă 


Cami = 
r ? s - EI A 3 * 4 
nino a ata it _ ron 
n 3 aia w p 
r e a 


um) 


sefa. 


i RET. gotri i xa p ohatila | pn TEN ta Th 
"2 Mar Aso ae) aaa A SiG 
DON e e vf Ti Veni ab 


ip uipa S er i 4; ASI lia aut a e Tih 


Captutui al Ku iata divoar abah Ta cauţi za 
şi, m: 


ua 


a ciropatikwyh indioa pita T. A 
FNAP -rome rm sea eter hS o E S ena PP 
yeainjares copiile mindri ta dedama călca i l 
RAZ ru "AIR oouo Are parinti L.e A :, 

2. Indata su, dep» ile gihe cintat ear” ! 


> fi ks ine hirat cursul tagih miror! mumet meet reeeo 199 


Capitolul | 
Noţiuni introductive 


$1. Familia şi relaţiile de familie 


1. Declaraţia Universală a Drepturilor Omului, adoptată și 
proclamată de Adunarea Generală a Naţiunilor Unite [prin rezoluţia 
nr. 217 A (III) din 1948], prin art. 16 alin. (3) defineşte familia ca 
fiind „elementul fundamental și natural al societăţii”. 


i Familia a reprezentat și reprezintă o temă predilectă de reflec- 
ție și analiză a spiritualității umane, a politicii sociale, dar și a multor 
discipline științifice: sociologia, medicina, psihologia, științele juridice 
etc., fiecare propunându-și să surprindă, dintr-o perspectivă specifică 
și specializată, dimensiunile, dinamica și funcţiile grupului familial. 
Familia, s-a spus, este +» realitate biologică, prin uniunea ce se reali- 
zează între bărbat și femeie și prin procreare; este o realitate socială, 
fiindcă prin ea se realizează o comunitate de viaţă între cei care o 
compun; este o realitate juridică, fiindcă societatea reglementează, 
prin norme juridice, cele mai importante relaţii din cadrul ei!. 


„A se vedea I. Albu, Dreptul familiei, Ed. Didactică și Pedagogică, 
București, 1975; A lonascu, M. Mureșan, M.N. Costin, V, Ursa, Familia și 
rolul ei în societatea socialistă, Ed. Dacia, Cluj-Napoca, 1975; I.P. Filipescu, 
Tratat de dreptul familiei, Ed. All Beck, București, 1998; Al. Bacaci, 
C. Hageanu, V. Dumitrache, Dreptul familiei, ed. a 4-a, Ed. All Beck, Bucu- 
rești, 2005; P. Iluţ, Sociopsihologia și antropologia familiei, Ed. Polirom, 
București, 2005; M. Banciu, Dreptul familiei, Ed. Argonaut, Cluj-Napoca, 
1998; E. Florian, Dreptul familiei, Ed. C.H. Beck, București, 2006; |, Reghini, 

2. În ce privește dimensiunea juridică a familiei, potrivit 
Constituţiei României, autorităţile publice respectă și ocrotesc 
familia [art. 26 alin. (1)], care se întemeiază pe căsătoria liber con- 
simțită dintre soți, iar conform Codului familiei, statul ocrotește 
căsătoria și familia, stabilind condiţiile de fond și de formă ale 
încheierii actului juridic al căsătoriei. Referitor la relaţiile din interio- 
rul familiei, Constituţia României proclamă principiul egalităţii 
soţilor, precum și dreptul și obligaţia acestora de a asigura creșterea, 
educarea și instruirea copiilor lart. 48 alin. (1)], iar prevederile 
Codului familiei reglementează cadrul general al relaţiilor personale 
şi patrimoniale dintre soţi, precum și dintre părinţi și descendenţii lor 
(mai puţin cele derivând din rudenia civilă, care sunt reglementate 
prin Legea nr. 273/2004 privind regimul juridic al adopţiei). 


Regimul juridic al relaţiilor de familie este apărat și prin 
sancţiunile prevăzute pentru cei care îl încalcă, precum și decăderea 
din drepturile părintești. 


. În lipsa unei definiţii legale, în cuprinsul diferitelor regle- 
Pi noţiunea de familie apare în accepțiuni diferite. Luând 
naștere prin căsătorie, familia începe prin a fi formată din soţi, 
familia tipică fiind cea compusă din părinţi și copii. Codul familiei 
vizează cel mai adesea acest sens — restrâns — al noțiunii (art. 1-44, 
art. 47-65, art. 97-112). Prin alte dispoziţii, cum ar fi cele referitoare 
la rudenie (art. 45 și art. 46 C. fam.), adopţie (art. 74 și art. 77 C. fam.), 
obligaţia de întreţinere (art. 86 C. fam.), aceleiași noţiuni i se atribuie 
un înţeles mai larg, familia reunind soţii, precum și persoane care 
descind unele din altele sau dintr-un autor comun, între care există 
deci o comuniune de sânge. 


Potrivit Legii fondului funciar nr. 18/1991, prin familie se 
înțeleg soţii și copiii necăsătoriți, dacă gospodăresc împreună cu 


Dreptul familiei, Universitatea „Dimitrie Cantemir”, Facultatea de Drept, 
Târgu-Mureș, 1994. 

părinţii lor lart. 8 alin. (4)]; din punct de vedere al legislaţiei loca- 
tive, prin familie se înțelege soțul, soția, copiii și părinţii soţilor, care 
locuiesc și gospodăresc împreună (art. 17 din Legea nr. 114/1996). 


4. Aflată la temelia familiei, căsătoria generează raporturi 
multiple și complexe între membrii ei; între soţi iau naștere relaţii 
personale și patrimoniale, de asemenea, și între soți și copiii rezultați 
din căsătorie, părinţii fiind datori să crească copiii, îngrijind de sănă- 
tatea, dezvoltarea lor fizică și intelectuală, de educaţia, învăţătura și 
pregătirea profesională a acestora lart. 101 alin. (2) C. fam.]. Dintre 
aceste raporturi, numai unele fac obiectul reglementării juridice; 
raporturile de natură morală, etico-spirituală sunt lăsate la aprecierea 
soţilor, care-și vor pune asupra lor amprenta propriei personalităţi. 
Articolul, 2 C. fam., sintetizând principiile care stau la temelia 
familiei, prevede că „relaţiile de familie se bazează pe prietenie și 
afecţiune reciprocă între membrii ei, care sunt datori să-și acorde 
unul altuia sprijin moral și material”. 


$2. Noţiunea de dreptul familiei şi obiectul 
dreptului familiei 


5. În literatura de specialitate se precizează că dreptul familiei 
reglementează raporturile personale și patrimoniale izvorâte din 
căsătorie, rudenie, adopţie, precum și din alte relaţii asimilate de 
lege, sub unele aspecte, relaţiilor de familie!. 


Până în anul 1954, când a fost pus în aplicare Codul familiei, 
reglementarea materiei s-a făcut prin Cartea | a Codului civil, prin 


x 


art. 6-460. Anterior fusese abrogată „puterea maritală”, prin care o 


a OTTE a A 
' E. Florian, op. cit., p. 4; I.P. Filipescu, op. cit., p. 6; M. Banciu, op. 
cit., p. 11. 

femeie capabilă, prin faptul căsătoriei, devenea incapabilă (alături 
de minori), fiind lipsită de capacitatea de a încheia singură actele 
referitoare la patrimoniul său, iar prin Decretul nr. 31/1954 a fost 
abrogat art. 195 C. civ., conform căruia bărbatul era dator să-și 
protejeze femeia, iar aceasta să-i dea ascultare. 


6. În general, literatura de specialitate a salutat gruparea rela- 
tiilor care privesc familia într-un cod special, existând doar păreri 
izolate care criticau desprinderea acestora din Codul civil, precum 
cea prin care s-a afirmat că „relaţiile de familie, în mod nefiresc, au 
fost scoase din Codul civil — unde normal le era locul — spre a se 
elabora Codul familiei”!. | | 


Autorii care susţin autonomia dreptului familiei ca ramură de 
drept distinctă apreciază: „Criteriul obiectului reglementării este 
unanim admis în doctrină ca fundament în constituirea și delimitarea 
ramurilor de drept” și că dreptul familiei prezintă particularităţi în ce 
privește calitatea subiectelor, caracterul normelor juridice și natura 
sancţiunilor?. 


Conform unor alţi autori, „Relaţiile de familie, având în vedere 
importanţa lor, rezultând și prin reglementarea distinctă pe care 
legiuitorul le-a dat-o, s-au individualizat și delimitat în suficientă 
măsură de relaţiile de drept civil, constituind astfel un obiect 
distinct, de sine stătător, de reglementare a dreptului familiei”. 


În ce ne privește, fără a contesta argumentele autorilor mai sus 
citați, amintim că în majoritatea statelor europene materia dreptului 
familiei este reglementată în Codurile lor civile. Poate că, și datorită 
acestui fapt, autorii Proiectului noului Cod civil au inclus materia 
familiei în Cartea a II-a, sub titlul „Familia”. 


'V.D. Zlătescu, Consideraţii în legătură cu instituţia prescripției, în 
Dreptul nr. 2/1999, p. 15, nota nr. 1. 

? E. Florian, op. cit., p. 5. 

* Al. Bacaci, C. Hageanu, V. Dumitrache, op. cit, p. 13. 

“7. Indiferent dacă reglementarea materiei privind familia va fi 
inclusă sau nu în noul Cod civil, este util să conturăm obiectul 
acestei reglementări. Fără a fi vorba despre expunerea lor în ordinea 
importanţei, fiindcă, bineînţeles, toate sunt egale ca importanţă, 
amintim: 


a) relaţiile de căsătorie - art. 48 alin. (1) din Constituţia 
României conturează dreptul fundamental al ființei umane de a se 
căsători și prin art. 3-44 C. fam. sunt reglementate încheierea, 
desființarea și desfacerea căsătoriei, precum și raporturile personale 
și patrimoniale dintre soţi; 


b) raporturile rezultate din rudenie — atât cele rezultând din 
legătura de sânge, bazată pe descendența unei persoane dintr-o altă 
persoană sau pe faptul că mai multe persoane au un ascendent 
comun, cât și pe legătura civilă, rezultată din adopţie, implică fixa- 
rea modurilor de stabilire a filiaţiei faţă de mamă sau faţă de tată, din 
căsătorie sau din afara ei; 


c) relaţiile referitoare la ocrotirea părintească — ce se referă la 
totalitatea drepturilor și obligaţiilor pe care părinţii le au pentru 
realizarea intereselor personale și patrimoniale ale copiilor, precum 
şi cele relative la creșterea și educarea lor, reglementate de Codul 
familiei în art. 97-112; 


d) raporturile asimilate cu relaţiile de familie, precum și 
obligaţiile de întreţinere între foștii soţi (art. 44 C. fam.); obligaţia de 
întreținere între soţul care a contribuit la întreţinerea copilului 
celuilalt soţ și acel copil (art. 87 C. fam.); raporturile care se nasc în 
legătură cu plasamentul familial și din încredințarea sau luarea 
minorilor spre creștere și educare; tutela interdicţia și curatela 
(art. 113-117 C. fam.). 


Izvorul numit „organic” al dreptului familiei este Codul familiei, 
dispoziţiile sale fiind completate cu cele cuprinse în Decretul 
nr. 31/1954 privitor la persoanele fizice și la persoanele juridice, 
Decretul nr. 32/1954 pentru punerea în aplicare a Codului familiei, 
Legea nr. 119/1996 cu privire la actele de stare civilă, Legea nr. 273/2004 

privind protecţia și promovarea drepturilor copilului și alte acte 
normative la care ne vom referi în cuprinsul lucrării. 


§3. Principiile generale ale dreptului familiei 


8. Principiile care stau la temelia prevederilor legale care 
reglementează relațiile de familie sunt prezentate în mod asemă- 
nător de toți autorii și, ca urmare, le rezumăm: 


a) principiul ocrotirii căsătoriei și familiei, prevăzut de art. 26 
alin. (1) din Constituţie și de art. 1 alin. (1) C. fam., unde se arată că 
statul sprijină dezvoltarea și consolidarea familiei prin măsuri econo- 
mice și sociale. Prin art. 1 alin. (3) C. fam. se statuează că familia are 
la bază căsătoria și legea reglementează în amănunt condiţiile de 
valabilitate a căsătoriei, efectele acesteia, relaţiile dinte soţi, cât și 
raporturile lor cu copiii; 


b) principiul ocrotirii intereselor mamei și copilului, care este 
prevăzut în art. 1 alin. (2) C. fam. și se realizează prin dispoziţiile 
referitoare la stabilirea filiaţiei față de un tată sau faţă de mamă prin 
stabilirea obligaţiei de întreţinere, prin măsurile de ocrotire a copii- 
lor minori, prin reglementarea adopţiei şi prin instituirea controlului 
autorităţii tutelare asupra modului în care se îndeplinesc îndatoririle 
privind persoana și bunurile copilului. Amintim, în acest context, 
faptul că, în conformitate cu O.G. nr. 34/1998, în acest domeniu 
funcţionează Departamentul pentru Protecţia Copilului, organ de 
specialitate al administraţiei publice centrale, cu personalitate 
juridică, aflat în subordinea Guvernului; 


c) principiul căsătoriei liber consimţite între soţi este prevă- 
zut prin art. 48 alin. (1) din Constituţie și prin art. 1 alin. (3) C. fam. 
În lumina acestui principiu, „voinţa concordanţă a viitorilor soţi este 
singurul factor subiectiv relevant (și indispensabil) la încheierea 

căsătoriei. Acordul sau opoziţia părinţilor sau a altor persoane, deși 
cu posibile rezonanţe morale, nu are conotaţii juridice”!. 


Este util să amintim cu acest prilej prevederile art. 16 din 
Declaraţia Universală a Drepturilor Omului: „Cu începere de la 
vârsta nubilă, bărbatul și femeia, fără nicio restricţie în privinţa rasei, 
a cetăţeniei sau a religiei, au dreptul să se căsătorească și să 
întemeieze o familie. Ei au drepturi egale la încheierea căsătoriei, pe 
durata căsătoriei și la desfacerea ei” (pct. 1). „Căsătoria nu poate fi 
încheiată decât cu consimţământul liber și deplin al viitorilor soți” 
(pct. 2); 

d) principiul egalităţii în drepturi și îndatoriri a soţilor este o 
aplicare a principiului egalităţii depline a femeii cu bărbatul în toate 
domeniile vieţii sociale. 


În art. 1 alin. (4) C. fam. se prevede că „În relaţiile dintre soţi, 
precum și în exerciţiul drepturilor faţă de copii, bărbatul și femeia au 
drepturi egale”. 


Aceleiași reglementări îi sunt consacrate și alte articole, 
precum art. 25 („Bărbatul și femeia au drepturi egale și obligaţii 
egale în căsătorie”) și art. 26 („Soții hotărăsc de comun acord în tot 
ceea ce privește căsătoria”), art. 97 alin. (1) („Ambii părinţi au 
aceleași drepturi și îndatoriri faţă de copii lor minori”). 


Drepturile și obligaţiile fiecăruia dintre soţi, având același 
conţinut, sunt complementare, servind scopul trăiniciei familiei; 


e) principiul exercitării drepturilor și al îndeplinirii îndato- 
ririlor părintești în interesul copiilor este prevăzut de art. 1 alin. (4) 
și art. 97 alin. ultim C. fam. În primul dintre textele amintite, se pre- 
vede că drepturile părintești se exercită numai în interesul copiilor, 
iar în cel de-al doilea text, se subliniază, din nou, regula că părinții 
exercită drepturile lor părintești numai în interesul copiilor. Sub 
acest aspect, este indiferent dacă copii sunt din căsătorie, din afara 
căsătoriei sau sunt adoptați; 


' E. Florian, op. cit., p. 9. 

f) principiul sprijinului moral și material reciproc între 
membrii familiei este prevăzut în art. 2 C. fam. Componenta 
materială a acestui sprijin reciproc este „asigurată” prin obligaţia 
legală de întreţinere între membrii familiei, prevăzută în art. 86 
C. fam., cât și prin obligaţia fiecăruia dintre soți de a contribui la 
cheltuielile căsniciei, conform prevederilor art. 29 C. fam. . 


Un autor scrie un comentariu la acest principiu cu frumoasă 
tentă eseistică: „Bazată pe afecţiune și prietenie, relaţiile de familie 
oferă un model unic de solidaritate interumană. Sentimentul de 
siguranţă oferit de căldura celor apropiaţi, împlinirea nevoii mai 
mult sau mai puţin subconștiente de certitudine a apartenenţei 
noastre la o anumită familie de care nu ne putem dispensa și în 
cadrul căreia suntem indispensabili creează o rețea complicată de 
dependenţă între membrii familiei, de a cărei esenţă sunt onestitatea 
fiecăruia și încrederea reciprocă dintre aceștia, și activează resorturi 
dintre cele mai trainice, făcându-ne uneori mai vulnerabili, alteori, 


mi, 


dimpotrivă, mai puternici” ; 


g) principiul monogamiei este proclamat prin art. 6 C. fam., 
care dispune că este oprit să se căsătorească bărbatul căsătorit sau 
femeia care este căsătorită. Deci, fiecare dintre viitori soţi trebuie să 
fie, după caz, celibatar, văduv sau divorţat. Bineînţeles, nu sunt 
oprite căsătoriile succesive, ci angajamentul concomitent al unei 
persoane în mai multe căsătorii (art. 19 C. fam.). 

Principiul monogamiei este apărat și prin prevederile legii 
penale care, în art. 303 alin. (1) și (2) C. pen., califică infracţiune 
fapta persoanei căsătorite care încheie o nouă căsătorie, cât și fapta 
persoanei necăsătorite care se căsătorește cu o persoană pe care o 
știa căsătorită. e2 A 


PR N tă 


' Idem, p. 11. 


Capitolul al II-lea 
Actul juridic al căsătoriei şi starea de 
căsătorie 


$ 1. Noţiunea de căsătorie 


9. Termenul de căsătorie este întâlnit în două accepţiuni: ca 
desemnând actul juridic încheiat de viitori soţi în condiţiile și 
formele prevăzute de lege, prin care aceștia consimt să li se aplice 
regimul legal al căsătoriei sau ca desemnând situaţia juridică, în 
principiu permanentă a celor căsătoriţi. Această situaţie juridică este 
determinată de reglementarea legală privind căsătoria, care devine 
aplicabilă prin încheierea actului juridic al căsătoriei, și există în tot 
timpul cât durează raportul de căsătorie!. 


„Din trăsăturile principale ale acestor două sensuri ale căsă- 
toriei se poate contura următoarea isi "aa este uniunea 
liber consimţită între un bărbat și o femeie, încheiată potrivit dispo- 
ziţiilor legale, cu scopul de a întemeia o familie și reglementată de 
normele imperative ale legii.7 

o 


10. Actul juridic prin care se încheie căsătoria nu poate fi 
considerat un contract, fiindcă se remarcă următoarele deosebiri: 


'T.R. Popescu, Dreptul familiei. Tratat, Ed. Didactică și Pedagogică, 
București, 1965, p. 83-84; I.P. Filipescu, op. cit., p. 12; I. Albu, op. cit., p. 34. 


== 


BCU "M. EMINESCU" 

— în cazul contractului, fiecare parte urmărește un scop diferit 
de al celeilalte părţi, pe când în cazul căsătoriei ambele părţi 
urmăresc un scop comun, care este întemeierea unei familii; | 


- efectele juridice ale contractului sunt determinate de părţi în 
anumite limite stabilite de lege (art. 5, art. 963, art. 968 C. civ.), 
putând îmbrăca cele mai diferite aspecte, în timp ce efectele căsă- 
toriei sunt stabilite de lege, voinţa părţilor neavând decât rolul de a 
determina aplicarea statutului legal al căsătoriei, fără posibilitatea de 
a-l modifica în vreun fel. Cei care se căsătoresc au deci numai posi- 
bilitatea de a accepta sau nu statutul legal al căsătoriei, așa cum este 
el stabilit de lege; 


- în principiu, contractul poate fi susceptibil de modalităţi 
(condiţia și termenul), pe când căsătoria nu poate fi afectată de 
asemenea modalităţi; 


— contractul fiind stabilit prin voinţa si ta poate înceta tot 
prin acordul lor de voinţă, pe când căsătoria nu poate lua sfârșit prin 
acordul de voinţă al soților. Chiar în condiţiile divorţului prin 
consensul soţilor, desfacerea căsătoriei are loc ca efect al hotărârii 
judecătorești. În cazul contractului cu durată nedeterminată, se 
„admite că acesta poate înceta, în principiu, prir. voinţa unilaterală a 
uneia din părți, „pe când căsătoria, se înțelege, nu poate înceta în 
asemenea mod. În sfârșit, contractul poate fi modificat de către părţi, 
prin acordul lor, ceea ce nu este posibil în cazul căsătoriei; 

— nulităţile căsătoriei prezintă anumite particularităţi faţă de 
cele ale contractului. 


$2. Trăsăturile actului juridic al căsătoriei 


11. Privită ca act juridic, căsătoria prezintă următoarele trăsături: 


a) căsătoria este o uniune dintre un bărbat și o femeie. 
Această uniune se întemeiază pe consimţământul celor ce se 


II. Actul juridic al căsătoriei şi starea de căsătorie 1] 
LA iii mit crt e cabaret ll SERIE a 


căsătoresc și, odată încheiată, este reglementată de normele legale, 
devenite aplicabile prin acel consimțământ. Căsătoria se încheie 
între bărbat și femeie; 


b) căsătoria este liber consimţită. Exprimarea consimţămân- 
tului liber al celor ce se căsătoresc este garantată prin dispoziţiile 
legale care permit încheierea căsătoriei bazate pe afecțiunea 
reciprocă a viitorilor soţi; 


c) căsătoria este monogamă. Acest caracter decurge în mod 
firesc din fundamentul căsătoriei, și anume afecțiunea reciprocă a 
soților. Caracterul exclusivist al dragostei implică monogamia, iar 
dispoziţiile legale asigură caracterul monogam al căsătoriei; 


d) căsătoria se încheie în formele cerute de lege, ea are un 
caracter solemn. Acest caracter se exprimă, printre altele, prin aceea 
că se încheie numai într-un anumit loc, în faţa unei autorităţi de stat, 
într-o zi dinainte fixată și în prezența efectivă și concomitentă a 
ambilor viitori soţi, cu posibilitatea pentru public de a asista; 


e) căsătoria are un caracter civil. Încheierea și înregistrarea 
căsătoriei sunt de competenţa exclusivă a autorităţii de stat. Potrivit 
dispoziţiilor constituţionale care garantează tuturor cetățenilor 
libertatea conștiinței și libertatea exercitării cultului religios, soţii au 
posibilitatea să procedeze și la celebrarea religioasă a căsătoriei, dar 
aceasta numai după încheierea căsătoriei în faţa autorităţii de stat 
(Constituţia României, art. 48 alin. (2). Această celebrare religioasă 
nu produce niciun efect juridic. Tot astfel, uniunea încheiată numai 
religios nu are valoare juridică; 


f) căsătoria se încheie pe viaţă. În principiu, legătura căsătoriei 
este menită să dăinuiască între soţi pe tot timpul vieţii lor. Căsătoria 
nu se poate desface decât prin divorţ; 


8) căsătoria se întemeiază pe deplina egalitate în drepturi 
dintre bărbat și femeie. Această egalitate se referă atât la condiţiile în 
care se încheie căsătoria, cât și la relaţiile dintre soți sau dintre 
aceștia și copii lor. Egalitatea dintre bărbat și femeie depășește sfera 
relaţiilor de familie existând în toate domeniile vieţii sociale; 


12 l ; iz isho Căsătoria şi divorțul 


h) căsătoria se încheie în scopul întemeierii unei familii. Căsă- 
toria este ocrotită de lege, deoarece constituie baza familiei. Înte- 
meierea relaţiilor de familie constituie conţinutul căsătoriei, cauză 
necesară și determinantă a acesteia. 


Capitolul al III-lea 
Condiţiile de valabilitate ale actului 
juridic al căsătoriei 


$1. Condiţiile de fond şi impedimentele 
la căsătorie 


12. În vederea încheierii unei căsătorii valabile și a obţinerii 
recunoașterii acesteia, este necesară îndeplinirea unor condiţii de 
fond și de formă. 


Vom avea în vedere condiţiile de fond ale căsătoriei în sens 
larg, cuprinzând cerinţele legale de fond ale căsătoriei — care indică 
acele împrejurări ce trebuie să existe în momentul încheierii actului 
juridic al căsătoriei —, cât și impedimente la căsătorie — adică acele 
împrejurări în prezenţa cărora legea oprește căsătoria. 

Noţiunea juridică de impediment la căsătorie, în sens restrâns, 
este consacrată de art. 13 și art. 14 C. fam., sub denumirea de 
„piedică legală la căsătorie”. 


1.1. Condiţiile de fond ale căsătoriei 


13. În înţeles restrâns, condiţiile de fond se înfățișează sub 
formă pozitivă, adică trebuie să existe pentru a se putea încheia 
căsătoria. Ele sunt: condiţii privitoare la opţiunea fizică de a încheia 
căsătoria, condiţii menite să asigure o căsătorie liber consimțită, 
condiţii privitoare la aptitudinea morală de a încheia căsătoria. 

Din prima categorie fac parte ‘diferența de sex, vârsta legală 
pentru căsătorie, starea fizică a viitorilor soți, care sunt obligaţi să-și 
comunice reciproc starea sănătăţii lor; din cea de-a doua categorie 
fac parte condiţiile de fond care privesc existenţa consimțământului 
și viciile de consimţământ, iar din cea de-a treia categorie fac part 
condiţiile de fond care opresc bigamia, căsătoria între rude, pentru 
motive de adopţie sau tutelă. | 


1.1.1. Diferenţa de sex 


14. Această condiţie este atât de evidentă, încât legea nu a 
mai considerat necesar să o prevadă expres. Din reglementările 
relaţiilor de familie (art. 1, art. 4, art. 5, art. 25, art. 47-52, art. 53-60 
C. fam.) rezultă că se poate încheia căsătoria numai între persoane 
de sex diferit. În mod practic, această condiţie poate interesa în 
cazul persoanelor al căror sex nu este suficient diferențiat. O ase- 
menea problemă este de ordin medical, dar, dacă se stabilește că 
deosebirea de sex nu există, căsătoria nu se poate încheia. În 
principiu, sexul fiecăruia dintre viitorii soţi se stabilește cu ajutorul 
certificatului de naștere, care are o rubrică în acest sens. 


Nu vom discuta aici presiunile pe care le fac asociaţiile de 
homosexuali pentru a obține dreptul de a se căsători între ei și nici 
faptul că, în unele ţări, au obținut acest drept. Ne mărginim doar să 
spunem că rostul fundamental al căsătoriei este acela de a procrea — 
asigurând astfel perpetuarea speciei umane —, el nu se poate împlini 
prin reunirea persoanelor de același sex. Faţă de copiii care se nasc 
din dragoste, există sentimente specifice legăturilor de sânge și care 
greu se pot substitui prin procedee artificiale. 


Dacă s-ar admite și s-ar înmulţi căsătoriile dintre persoanele 
de același sex, misiunea „sacră” de a asigura continuitatea speciei 
umane și, implicit, a umanităţii va rămâne numai în sarcina căsă- 
toriei firești. 

1.1.2. Vârsta legală pentru căsătorie 


15. Vârsta minimă — art. 4 alin. (1) C. fam. — stabilește o vârstă 
minimă pentru încheierea căsătoriei. Raţiunile care se găsesc la baza 
acestei cerinţe legale, atât la bărbaţi, cât și la femei, sunt multiple: 


- de ordin biologic și eugenic. Viitori soţi trebuie să aibă 
aptitudinea fizică de a se căsători, ceea ce înseamnă că ei trebuie să 
fi ajuns la vârsta pubertăţii. Pentru a nu fi vătămătoare sănătăţii 
viitorilor soţi și a permite acestora să procreeze copii sănătoși și 
normali, legea permite căsătoria numai persoanelor pubere. Dat 
fiind că vârsta pubertăţii diferă de la o persoană la altă, s-a stabilit o 
vârstă minimă pentru căsătorie superioară vârstei pubertăţii reale și, 
potrivit legii, vârsta minimă de căsătorie este de 18 ani, atât pentru 
bărbaţi, cât și pentru femei, iar pentru motive temeinice, minorul 
care a împlinit vârsta de șaisprezece ani se poate căsători în temeiul 
unui aviz medical, cu încuviințarea părinţilor săi ori, după caz, a 
tutorelui și cu autorizarea direcţiei generale de asistenţă socială și 
protecţia copilului în a cărei rază teritorială își are domiciliul (art. 4 
C. fam., astfel cum a fost modificat prin Legea nr. 288/2007). 

- de ordin psihic și moral. Viitorii soţi trebuie să aibă aptitu- 
dinea morală de a încheia căsătoria, ei trebuie să fie în măsură să 
înţeleagă însemnătatea unei căsătorii și să-și asume în mod conștient 
drepturile și obligaţiile pe care aceasta le implică. Vârsta minimă 
pentru căsătorie este determinată deci și de consideraţii privind 
comuniunea spirituală care trebuie să se formeze între soţi; 


In cazul în care căsătoria urmează a se încheia între cetăţeni 
români pe o navă română aflată în afara graniţelor ţării, dispensa de 
vârstă se acordă de comandantul navei. 


Legea nu stabilește o vârstă până la care să se poată încheia 
căsătoria. De aceea, căsătoria se poate încheia chiar și la extremă 
bătrâneţe. Legea nu exclude nici căsătoria în pragul morţii. În 
general, asemenea căsătorii se încheie pentru a legaliza situaţii de 
fapt preexistente. 

Legea nu stabilește o diferență de vârstă între viitori soți. 
Teoretic, căsătoria se poate încheia oricare ar fi diferența de vârstă 
între soţi. 


TTS. Consimţământul la căsătorie 


16. Căsătoria se încheie prin consimțământul liber al viitorilor 
soţi [art. 1 alin. (3), art. 16 și art. 17 C. fam. și art. 48 alin. (1) din 
Constituţia României]. Acest consimțământ este de esenţa căsătoriei. 


Consimţământul la căsătorie este liber, în sensul că au fost 
înlăturate limitările de castă, rasiale, religioase și juridice în ceea ce 
privește libera alegere a viitorilor soți. În sens juridic, consimţă- 
mântul liber la căsătorie înseamnă lipsa viciilor de consimţământ, și 
anume a erorii, dolului și violenţei. 


Consimţământul la căsătorie se manifestă, de obicei, prin 
răspunsul afirmativ la întrebările delegatului de stare civilă adresate 
fiecăruia dintre soţi în sensul dacă vor să se căsătorească unul cu 
altul. Când unul dintre viitorii soţi este în imposibilitatea de a vorbi 
(de exemplu, este surdomut), consimţământul se poate da prin orice 
alt mod, însă el trebuie să fie neîndoielnic. În acest scop, consimţă- 
mântul surdomuţilor, ca și cel al celor care vorbesc o limbă pe care 
nu o cunoaște delegatul de stare civilă, se dă în prezenţa unui 
interpret, încheindu-se un proces-verbal. 


Din moment ce încheierea căsătoriei se face în prezenţa 
delegatului de stare civilă, deci consimţămintele viitorilor soţi se 
exprimă în faţa acestuia, în mod practic, cazurile de lipsă de 
consimţământ la căsătorie se întâlnesc foarte rar. Aceste cazuri se 
pot ivi practic în următoarele situaţii: 


— eroarea în constatarea încheierii căsătoriei, în sensul că unul 
dintre cei care s-au prezentat să încheie căsătoria răspunde negativ 
sau nu răspunde nimic la întrebarea pusă de delegatul de stare civilă 
cu privire la încheierea căsătoriei, iar delegatul a declarat, totuși, 
căsătoria încheiată; 

— unul dintre cei care s-au prezentat în: faţa delegatului de 
stare civilă pentru încheierea căsătoriei răspunde „da” la întrebarea 
pusă, dar, în acel moment, este lipsit vremelnic de facultatea sa 
mintală. În acest sens, art. 9 C. fam. dispune că este oprit să se 
căsătorească cel care este vremelnic lipsit de facultăţile sale mintale 
cât timp nu are discernământul faptelor sale, deoarece nu poate 
exprima un consimțământ conștient. O asemenea căsătorie este nulă 
nu numai pentru faptul că s-a nesocotit art. 9 C. fam., ci și pentru 
nesocotirea art. 1 alin. (3), art. 16 și art. 17 C. fam., adică lipsește 
consimţământul. 


Căsătoria alienatului sau a debilului mintal este interzisă chiar 
în perioadele de luciditate trecătoare'; 


- căsătoria fictivă — adică aceea care este încheiată în alt scop 
decât acela de a întemeia o familie, de a se supune statutului legal al 
căsătoriei, iar între cei care au încheiat căsătoria nu s-au stabilit 
raporturi conjugale — poate fi analizată, după cum vom vedea, ca 
lipsă de consimțământ la căsătorie. 


17. Reglementarea viciilor de consimţământ în materia căsă- 
toriei prezintă anumite particularităţi faţă de dreptul comun datorită 
naturii juridice și importanţei sociale a căsătoriei. Viciile de consim- 
țământ la căsătorie sunt eroarea, dolul și violenţa. În materia căsă- 
toriei nu își poate găsi aplicarea leziunea. 


Eroarea constituie viciu de consimţământ numai dacă poartă 
asupra identităţii fizice a celuilalt soţ (art. 21 C. fam.). Această 
limitare a domeniului de aplicare a erorii face ca anularea căsătoriei 
pentru acest viciu de consimţământ să fie aproape cu neputinţă, dat 
fiind condiţiile în care se încheie căsătoria — prezenţa personală a 
viitorilor soți și identificarea lor făcută de delegatul de stare civilă 
pentru a se căsători după o probabilă recunoaștere. 


1 C.S.]., Secţia civilă, decizia nr. 152/1990, în Dreptul nr. 9-11/1990, 
p. 232. 

Eroarea asupra stării civile a celuilalt viitor soţ (de exemplu, 
acesta este divorţat, deși celălalt a crezut că este celibatar, sau este 
“copil din afara căsătoriei, deși celalalt soț a crezut că este din 
căsătorie ori s-a crezut că aparţine unei anumite familii, iar el 
aparţine alteia) nu constituie viciu de consimţământ la căsătorie. 


De asemenea, nu este viciu de consimţământ eroarea asupra 
calităţii ori însușirilor celuilalt viitor soţ, chiar dacă nu au fost deter- 
minante la încheierea căsătoriei. 


18. Dolul (viclenia) viciază consimţământul viitorului soț prin 
eroarea provocată ca urmare a mijloacelor viclene folosite împotriva 
sa. Fiind o eroare provocată, dolul cuprinde un element subiectiv, 
anume eroarea, și un element obiectiv, anume mijloacele viclene 
folosite pentru a provoca eroarea. 


Deoarece Codul familiei nu face nicio derogare de la dispo- 
ziţiile dreptului comun, dolul se determină după regulile acestuia, 
ținându-se seama de caracterul specific al căsătoriei. Astfel, ca și în 
dreptul comun, dolul constituie viciu de consimțământ și în cazul în 
care manoperele dolosive se manifestă sub forma reticenţei. 


În materia căsătoriei, este viciu de consimțământ numai dolul 
principal, nu și dolul incident, deoarece regimul căsătoriei este 
prestabilit de lege. 


Domeniul de aplicare a dolului este mai larg decât al erorii, 
putând purta și asupra altor elemente decât identitatea fizică a 
celuilalt soţ, și anume asupra unor calităţi ale viitorului soţ, pe care, 
dacă le-ar fi cunoscut, nu ar fi încheiat căsătoria, însă aceste calităţi 
trebuie să fie necesare pentru încheierea unei căsătorii. Astfel, dacă 
un viitor soț a fost indus în eroare, prin mijloace viclene, de către 
celălalt cu privire: la starea sa materială, acesta nu este viciu de 
consimţământ prin dol la încheierea căsătoriei. Dimpotrivă, eroarea 
provocată prin mijloace viclene asupra stării sănătăţii unuia din 
viitori soţi constituie viciu de consimţământ la căsătorie, deoarece 
acest element este corespunzător concepției dreptului nostru privind 

căsătoria viitorilor soţi, aceștia fiind chiar obligaţi să-și comunice 
reciproc starea sănătăţii, 

Practica judiciară, de-pildă, a statuat că este dol omisiunea 
comunicării de către unul dintre soţi, anterior căsătoriei, a bolii de 
care suferă ori a formelor de manifestare a acestora, a neputinței 
patologice de a procrea sau de a realiza actul sexual sau a stării de 
graviditate a viitoarei soții’. 

În schimb, s-a apreciat că omisiunea comunicării vârstei reale 
sau a faptului că a mai fost căsătorit nu atrage anularea căsătoriei, 
fiindcă nu sunt vizate însușiri personale esenţiale, de natură să 
pericliteze căsătoria?. 


19. Violenţa viciază consimțământul viitorului soț prin teama 
ce i-a fost provocată ca urmare a constrângerii fizice sau morale 
exercitate împotriva sa. Violenţa cuprinde un element obiectiv - 
constrângerea - sau un element subiectiv — teama insuflată —, care 
determină lipsa de libertate a consimțământului viitorului soţ. 


20. Ccnsimţământul trebuie să fie actual, trebuie să existe 
chiar în momentul încheierii acesteia. De aceea, promisiunile de 
căsătorie pe care și le-au făcut viitori soți (logodna) nu creează 
obligaţia de a încheia căsătoria, viitorii soți fiind liberi să se căsă- 
torească sau nu. 

Din caracterul actual al consimţământului rezultă că acesta se 
exprimă personal de către fiecare soț și în mod simultan, adică 
viitorii soţi trebuie să fie prezenți împreună în faţa delegatului de 
stare civilă pentru a-și da consimțământul la căsătorie. 


' Trib. Suprem, Secţia civilă, decizia nr. 499/1987, în C.D. 1987, 
p. 98; C.S.]., Secţia civilă, decizia nr. 324/1990, în Dreptul nr. 9-12/1990, 


p. 232. 
2 Trib. Suprem, Secţia civilă, decizia nr. 138/1986, în C.D. 1986, p. 145. 

21. În vederea încheierii căsătoriei, viitorii soţi sunt obligaţi să 
declare că şi-au comunicat reciproc starea sănătăţii lor. În mod 
firesc, această comunicare a stării sănătăţii se realizează prin 
certificate medicale privind pe viitorii soţi, care se anexează. la: 
declaraţia de căsătorie. Prin această cerinţă legală se urmărește ca 
fiecare dintre viitori soți să cunoască starea sănătăţii celuilalt. Astfel, 
aceștia au posibilitatea să cunoască pericolul pe care-l prezintă 
pentru ei și pentru copiii lor încheierea unei căsătorii în condiții 
necorespunzătoare din punct de vedere al sănătăţii. Boala de care 
suferă unul dintre viitorii soţi, cu excepția celor de o anumită 
gravitate prevăzută de lege, nu constituie o piedică la încheierea 
unei căsătorii întemeiate pe afecţiune, sprijin moral și material reci- 
proc. De aceea, dacă unul dintre viitorii soţi suferă de o asemenea 
boală, hotărârea de a încheia ori nu căsătoria aparţine acestora. 


1.2. Lipsa impedimentelor la căsătorie 


22. Se numesc impedimente la căsătorie acele împrejurări de 
fapt sau de drept a căror existenţă împiedică încheierea căsătoriei. 
Impedimentele se invocă împotriva viitorilor soţi pe calea opoziţiei 
la căsătorie sau din oficiu de către delegatul stării civile. 


Din punct de vedere al sancţiunilor prevăzute de lege, impe- 
dimentele la căsătorie sunt: 


— dirimante, nesocotirea lor atrăgând nulitatea absolută a 
căsătoriei (starea de persoană căsătorită, rudenia firească, rudenia 
civilă în linie dreaptă, alienaţia sau debilitatea mintală și lipsa 
vremelnică a facultăţilor mintale); 


- prohibitive, a căror existență nu afectează valabilitatea căsă- 
toriei, dar poate atrage sancţionarea administrativă a delegatului de 
stare civilă vinovat de neobservarea lor (rudenia civilă în linie 
colaterală, starea de tutelă). | 

În raport cu sfera persoanelor între care este interzisă căsă- 
toria, impedimentele pot fi: 

— absolute, care opresc căsătoria unei persoane cu orice altă 
persoană (starea de persoană căsătorită, alienaţia sau debilitatea 
mintală, lipsa vremelnică a facultăţilor mintale); 


— relative, care împiedică încheierea căsătoriei numai între 
anumite persoane (rudenia firească, rudenia civilă, tutela). 


23. Legea noastră cunoaște următoarele impedimente la căsă- 
torie: 


a) existenţa unei căsătorii nedesfăcute a unuia dintre viitorii 
soţi. Potrivit art. 5 C. fam., nu se poate căsători persoana care este 
căsătorită. Este vorba de principiul monogamiei care se găsește la 
baza căsătoriei. Încălcarea monogamiei se numește bigamie 
(poligamie) și este sancţionată atât civil (art. 5 și art. 19 C. fam.), cât 
și penal (art. 303 C. pen.). 


Ca efect, monogamia are un caracter serial, și nu absolut. Ca 
urmare, monogamia este respectată în cazul în care căsătoria în care 
a fost implicat viitorui soţ a încetat și când impedimentul la căsătorie 
se dezactivează. Căsătoria în care a fost implicat viitorul soț putea să 
înceteze prin moartea fizică sau declararea morţii prezumate a 
soţului acestuia. În cazul declarării morţii prezumate, căsătoria 
încetează de la data stabilită prin hotărâre ca fiind cea a morții. 
Viitorul soţ poate încheia căsătoria subsecventă numai după rămâ- 
nerea definitivă a hotărârii care fixează data morţii, existând și opinii 
referitoare la valabilitatea acestei căsătorii încheiate între data morţii 
fixate prin hotărâre și rămânerea definitive a acestei hotărâri’. 


În cazul desfacerii căsătoriei prin divorţ, soţii sunt consideraţi 
divorţaţi de la data rămânerii irevocabile a hotărârii de divorț și din 


' 1.P. Filipescu, op. cit., p. 180; Al. Bacaci, C. Hageanu, V. Dumitrache, 
op. cit., p. 124. 

acel moment impedimentul care rezultă din starea de căsătorit se 
stinge. 


Impedimentul rezultând din starea de căsătorit se aplică și 
cetăţenilor străini, dar căsătoriile acestora încheiate în afara 
României nu vor putea fi desființate pentru bigamie. 


24. b) rudenia. Căsătoria este oprită între rudele apropriate. 
Acest impediment se întemeiază pe consideraţii de ordin medical, 
căci uniunile dintre rude apropiate nu asigură descendenţi sănătoși, 
şi de ordin moral, deoarece uniunile dintre rude apropiate ar avea o 
influenţă nefavorabilă asupra vieţii de familie. Încălcarea impedi- 
mentului rezultând din rudenie se numește incest. 


Potrivit art. 6 alin. (1) C. fam., căsătoria este oprită: 


— între rudele în linie directă, când există descendența unei 
persoane dintr-o altă persoană, indiferent de gradul de rudenie, și 
când nu se pot căsători tatăl cu fiica, mama cu fiul, bunicul cu 
nepoata, bunica cu nepotul; 


— între rudele în linie colaterală, când mai multe persoane au 
un ascendent comun, până la gradul patru inclusiv, și când nu se pot 
căsători fratele cu sora, unchiul cu nepoata, mătușa cu nepotul, 
vărul cu vara lui. 


În cazul adopţiei cu efecte depline, singura admisă în prezent, 
încetează legăturile de rudenie între adoptat și rudele firești. Cu 
toate acestea, este oprită căsătoria între adoptat și rudele sale firești, 
în aceleași condiţii ca mai sus (art. 6 C. fam., art. 50 alin. (4) din 
Legea nr. 273/2004]. 


Pentru aceste motive temeinice, căsătoria poate fi încuviinţată 
între rude în linie colaterală de gradul patru de către Primarul 
General al Municipiului București sau de către președintele consi- 
liului judeţean în cuprinsul căruia cel care cere această încuviinţare 
își are domiciliul [art. 6 alin. (2) C. fam.]. 

În Proiectul noului Cod civil se prevede că: „Este interzisă 
căsătoria între rudele în linie dreaptă, precum și între cele în linie 
colaterală până la al patrulea grad inclusiv” [art. 206 alin. (1)]. În 
alin. (2) al aceluiași articol se face precizarea că „Pentru motive 
temeinice, căsătoria între rudele colaterale de gradul al patrulea 
poate fi încuviinţată de președintele consiliului judeţean sau, după 
caz, de primarul general al municipiului București, în a cărui rază 
teritorială își are domiciliul cel care cere încuviințarea”. Observăm 
că noile reglementări propuse nu se deosebesc de cele actuale. 


25. c) adopţia. Relaţiile rezultând din adopţie sunt un impe- 
diment la căsătorie. Potrivit art. 7 C. fam., este oprită căsătoria: 


— între adoptator sau ascendenţii lui, pe de o parte, și adoptat 
ori ES a lui, pe de altă parte; 


— între copii adoptatorului, pe de o a și adoptat și copii 
acestuia, pe de altă parte; 


— între cei adoptați de către aceeași persoană. 


Pentru motive temeinice, căsătoria între copiii adoptatorului, 
pe de o parte, și adoptat și copii acestuia, pe de altă parte, precum și 
între adoptaţii de către aceeași persoană poate fi încuviințată de 
către Primarul General al Municipiului București sau de către pre- 
ședintele consiliului judeţean în cuprinsul căruia cel care cere 
această încuviinţare își are domiciliul (art. 7 alin. ultim C. fam.). 


În cazul adopției cu efecte restrânse, impedimentul la căsă- 
torie se întemeiază pe rudenia civilă la care dă naștere adopția (între 
adoptator, pe de o parte, și adoptat și descendenţii acestuia, pe de 
altă parte), fie pe consideraţii de ordin moral, datorită vieţii comune 
de familie pe care o duc respectivele persoane (între celelalte per- 
soane între care este oprită căsătoria). 


În ceea ce privește discuţia dacă interdicțiile din art. 7 C. fam. 
se referă la ambele forme ale adopţiei sau numai la cea cu efecte 

restrânse!, considerăm că, după apariţia Legii nr. 272/2004, aceste 
interdicții se referă la adopţiile cu efecte restrânse — care au mai 
rămas în vigoare —, fiindcă la adopţiile cu efecte depline (singurele 
admise în prezent) se realizează substituirea relaţiilor civile cu cele 
de rudenie și, ca urmare, interdicțiile în discuţie se aplică pe motiv 
de rudenie. 


26. d) tutela. În timpul tutelei este oprită căsătoria între tutore 
și persoana minoră aflată sub tutela sa (art. 8 C. fam.). Impedimentul 
rezultând din tutelă se întemeiază pe consideraţii de ordin moral, 
căci tutorele are datoria de a ocroti pe minor, de a se îngriji de 
creşterea lui, înlocuind astfel atribuţiile părintești. Aceste relaţii nu 
trebuie influențate defavorabil de posibilitatea existenţei unor relaţii 
extraconjugale între tutore și persoana aflată sub tutela sa. 


Odată cu încetarea lutelei, căsătoria minorului cu fostul său 
tutore devine posibilă. 


Aceeași interdicţie a căsătoriei în timpul tutelei între tutore și 
persoana minoră care se află sub tutela sa o regăsim și în Proiectul 
noului Cod civil. 


27. e) alienaţia și debilitatea mintală. Articolul 9 C. fam. 
dispune că este oprit să se căsătorească alienatul și debilul mintal, 
precum și cel care este lipsit vremelnic de facultăţile mintale, cât 
timp nu are discernământul faptelor sale. Acest text reglementează 
deci două situaţii: 

- privind pe alienatul și debilul mintal; 


— privind pe cel lipsit vremelnic de facultăţile mintale. 


' I.P. Filipescu, op. cit., p. 22-23; T.R. Popescu, op. cit., p. 120-121; 
E. Florian, op. cit., p. 33; Fr. Deak, Tratat de drept succesoral, Ed. Universul 
Juridic, București, 2002, p. 114. 

Alienaţia și. debilitatea mintală constituie impediment la 
căsătorie atât în cazul în care au fost constatate prin procedura 
specială a interdicţiei, cât și în cazul în care nu au fost constatate 
printr-o asemenea procedură, deoarece legea nu distinge. 


De asemenea, alienatul și debilul mintal nu se pot căsători 
atât în momentele în care nu se găsesc în stare de luciditate, cât și în 
momentele în care se găsesc în stare de luciditate pasageră. Aceasta 
rezultă din art. 9 C. fam., care deosebește între alienatul și debilul 
mintal, pe de o parte, și cel lipsit vremelnic de facultăţile mintale, pe 
de altă parte, făcând precizarea numai pentru acesta din urmă că nu 
se poate căsători „cât timp nu are discernământul faptelor sale”, 
ceea ce înseamnă că alienatul și debilul mintal nu se pot căsători 
fără a deosebi dacă se găsesc sau nu în momente de luciditate!. 


$2. Condiţiile de formă ale căsătoriei 


28. Pentru valabilitatea actului juridic al căsătoriei, legea 
impune și unele cerinţe de formă, care se împart în formalităţi pre- 
mergătoare încheierii căsătoriei și formalităţi privind însăși încheie- 
rea căsătoriei. | 


2.1. Formalităţi premergătoare încheierii căsătoriei 


29. Reglementarea formalităţilor anterioare căsătoriei este 
făcută din considerarea mai multor scopuri: 


' Al. Bacaci, C. Hageanu, V. Dumitrache, op. cit., p. 30; E. Florian, 
op. cit., p. 34-35; Trib. Suprem, Secţia civilă, decizia nr. 779/1981, în GI: 
1981, p. 135. 


26 Căsătoria şi divorţul 


— de a asigura consimțământul liber al celor ce vor să se 
căsătorească, aceștia trebuind să-și exprime voinţa de a se căsători - 
în faţa autorităţilor competente; 


- de a informa pe delegatul stării civile asupra statutului civil a 
viitorilor soţi, care, pe baza acestor informaţii, va verifica dacă sunt 
îndeplinite condiţiile de fond și lipsa impedimentelor la căsătorie; 


— de a aduce la cunoștința terţelor persoane încheierea căsă- 
toriei proiectate și de a pune în mișcare, dacă este cazul, opoziţiile 
la căsătorie. 


2.1.1. Declaraţia de căsătorie şi înregistrarea ei 


30. Prima formalitate anterioară căsătoriei este declaraţia de 
căsătorie, prin care viitori soţi își manifestă voinţa în vederea 
încheierii căsătoriei. 


Declaraţia se face personal de către viitori soți, în scris, la 
serviciul de stare civilă la care urmează a se încheia căsătoria. Dacă 
unul dintre viitori soţi nu se află în aceeași localitate, declaraţia de 
căsătorie se poate face la serviciul de stare civilă din localitatea în 
care se afă, care o va transmite din oficiu și fără întârziere servi- 
ciului de stare civilă competent să încheie căsătoria (art. 12 C. fam.). 
Dacă unul dintre viitori soţi nu se poate prezenta la serviciul de stare 
civilă pentru a face declaraţia, atunci, prin analogie cu situaţia în 
care căsătoria se poate încheia în afara sediului serviciului de stare 
civilă, declaraţia de căsătorie va putea fi luată de către delegatul de 
stare civilă și în afara sediului serviciului de stare civilă. 


Declaraţia de căsătorie trebuie să cuprindă: 
— voinţa neîndoielnică a viitorilor soţi de a se căsători; 


-— declaraţia acestora cărau luat la cunoștință reciproc despre 
starea sănătăţii lor; 

'— declaraţia viitorilor soţi că îndeplinesc cerinţele prevăzute 
de art. 4-10 C. fam. (condiţiile de fond și lipsa impedimentelor la 
căsătorie); | 

"— declaraţia acestora cu privire la numele pe care s-au înţeles 
de a-l purta în timpul căsătoriei (această declaraţie se poate face și 
ulterior, până la încheierea căsătoriei, în scris și se anexează la 
declaraţia de căsătorie făcută). 


În cazul în care viitori soți au făcut declaraţii la servicii de 
stare civilă separate (art. 12 C. fam.), atunci declaraţia trebuie să 
cuprindă și indicaţia locului unde urmează să se încheie căsătoria. 


Declaraţia de căsătorie făcută în scris se semnează de către 
declarant și de către delegatul de stare civilă. Dacă declarantul nu 
poate semna = ceea ce reprezintă cazuri extrem de rare —, declaraţia 
se semnează de către delegatul stării civile, care va menţiona că 
datele înscrise în declaraţie corespund cu cele declarate verbal și că 
s-au citit cuvânt cu cuvânt declarantului. 


Viitorii soţi trebuie să prezinte, odată cu declaraţia de căsă- 
torie, actele de identitate, certificatele de naștere și dovezile prevă- 
zute de Codul familiei necesare încheierii căsătoriei. Aceste dovezi 
se referă la satisfacerea condiţiilor de fond și la lipsa impedimentelor 
la căsătorie (art. 4-10 C. fam.). 


Delegatul de stare civilă este obligat să verifice, îndată după 
primirea declaraţiilor, dacă viitorii soți au vârsta legală de căsătorie. 


La primirea declaraţiei de căsătorie, delegatul de stare civilă 
Va citi viitorilor soți prevederile art. 4-10 C. fam., cât și condiţiile de 
fond și impedimentele la căsătorie și cele ale art. 27 din același cod 
referitoare la numele pe care urmează a-l purta în timpul căsătoriei. 
Totodată, delegatul de stare civilă va atrage atenția viitorilor soţi că 
legea penală îi pedepsește pe cei ce fac declaraţii false (art. 292 
C. pen.). 


După îndeplinirea acestor formalități, declarația de căsătorie 
se înregistrează, iar pe declarație, la rubrica „acte de identitate pre- 
zentate”, se face mențiune despre actele depuse de declaranți. 

În urma introducerii art. 13! în Codul familiei (prin Legea 
nr. 23/1999), ofiţerul de stare civilă dispune afișarea acesteia în 
extras, într-un loc special amenajat în acest scop, la sediul primăriei 
la care se va oficia căsătoria lart. 13! alin. (1)]. Conform alin. (2) din 
articolul amintit, extrasul va cuprinde data afişării, datele de stare 
civilă ale viitorilor soţi, precum și înștiinţarea că orice persoană 
poate face opunere la căsătorie în termen de 10 zile de la data 
afişării. 


2.1.2. Opoziția la căsătorie 


31. Potrivit prevederilor art. 29 alin. (1) din Legea nr. 119/1996, 
căsătoria se poate încheia numai după ce au trecut 10 zile de la data 
când s-a făcut declaraţia de căsătorie. Termenul de 10 zile este 
prevăzut cu scopul ca viitorii soți să aibă posibilitatea să reflecteze 
asupra actului ce urmează a se încheia și pentru a da posibilitatea 
terțelor persoane să se opună la încheierea căsătoriei, când nu sunt 
îndeplinite condiţiile de fond sau există impedimente care nu permit 
încheierea acesteia. 


În anumite situaţii speciale, căsătoria se poate încheia și înainte 
de expirarea termenului menţionat, dar numai cu încuviințarea prima- 
rului localităţii ori sectorului Municipiului București unde urmează a 
se încheia căsătoria. Când căsătoria se încheie pe o navă româ- 
nească în timpul unei călătorii în afara graniţelor țării, între cetăţeni 
români, dispensa de termen se poate acorda de către comandantul 
navei, care este învestit cu atribuţii de delepat de stare civilă. 
Cazurile de acordare a dispensei de termen sunt: viitoarea soție este 
gravidă, copilul fiind conceput de viitorul soţ, iar nașterea urmează a 
avea loc înăuntrul termenului de 10 zile; viitorul soţ este militar și 
are o permisie acordată de unitate mai mică decât termenul fixat 
pentru încheierea căsătoriei; viitorul soţ urmează a pleca la studii 
sau în misiune în străinătate înăuntrul termenului de 10 zile etc. 


Opoziția la căsătorie este actul prin care o persoană aduce la 
cunoștința delegatului de stare civilă existenţa unei împrejurări de 

fapt sau.de drept care nu permite încheierea căsătoriei!. Ea trebuie 
făcută cu respectarea următoarelor cerinţe (art. 14 C. fam.): 


— să fie făcută în formă scrisă; 


— să arate împrejurarea de fapt sau de drept pentru care nu se 
poate încheia căsătoria; 


— să arate dovezile pe care se întemeiază. 


Opoziţiile care nu sunt făcute cu îndeplinirea acestor cerinţe 
legale constituie acte oficioase de informare a delegatului de stare 
civilă. Aceste acte nu sunt obligatorii pentru acesta, în sensul că el 
nu este ținut să suspende încheierea căsătoriei sau să refuze încheie- 
rea ei. În temeiul art. 15 C. fam., delegatul de stare civilă este însă 
obligat să verifice aceste acte oficioase sau informări pe care le are 
cu privire la viitori soţi. 

Opoziția la căsătorie poate fi făcută de orice persoană, fără a 
fi ținută să justifice existenţa unui interes (art. 14 C. fam.), aceasta. 
deoarece statul urmărește — în scopul ocrotirii căsătoriei și familiei — 
să nu încheie căsătorii împotriva dispoziţiilor legii. Opoziția poate fi 
făcută și de către delegatul de stare civilă, când constată personal că 
există cauze care duc la oprirea căsătoriei. În acest sens, opoziţia se 
face prin întocmirea unui proces-verbal în care se consemnează 
cauzele care opresc încheierea căsătoriei. 


Opoziția se poate face în perioada de timp cuprinsă între data 
depunerii declaraţiei de căsătorie și momentul încheierii căsătoriei. 
Primind opoziţia, delegatul de stare civilă procedează în felul . 
următor: 


— dacă aceasta este întemeiată, va refuza încheierea căsătoriei 
(art. 15 C. fam.), întocmind un proces-verbal constatator; 


— dacă opoziţia necesită timp pentru verificare, mai mult decât 
a rămas până la data când urmează a se încheia căsătoria, va amâna 


' Pentru definiţii asemănătoare, a se vedea E. Florian, op. cit., p. 37; 
Al. Bacaci, C. Hageanu, V. Dumitrache, op. cit., p. 33. 

data acestei încheieri, apoi, în raport cu rezultatul verificării, va 
hotărî în mod corespunzător; 


- dacă opoziţia este considerată neîntemeiată, nu va ţine 
seama de ea și va instrumenta încheierea căsătoriei (art. 15 C. fam.). 
Persoana nemulțumită de această soluţie se poate adresa instanţei de 
judecată de la domiciliul său (art. 10 din Legea nr. 119/1996). 


2.2. Formalităţi privind însăşi încheierea căsătoriei 


32. Condiţiile de formă prevăzute de lege pentru momentul 
încheierii căsătoriei se referă la solemnitatea celebrării, la publici- 
tatea acesteia (art. 16 C. fam.), precum și la întocmirea actului de 
căsătorie. 


2.2.1. Solemnitatea încheierii căsătoriei 


33. Caracterul solemn al actului juridic al căsătoriei se expri- 
mă prin următoarele elemente: 


A. căsătoria se încheie în fața delegatului de stare civilă 
competent; 


B. căsătoria se încheie într-un anumit loc; 


C. încheierea căsătoriei presupune prezenţa efectivă și conco- 
mitentă a viitorilor soți, însoţiţi de doi martori; 


D. constatarea căsătoriei de către ofiţerul de stare civilă. 


A. Competența delegatului de stare civilă 


34. Potrivit art. 11 C. fam., căsătoria se încheie în faţa dele- 
gatului de stare civilă din localitatea în care oricare dintre soţi își are 
domiciliul sau reședința, alegerea aparţinând viitorilor soţi. 


În ceea ce privește competența delegatului de stare civilă, 
deosebim mai multe aspecte: 

-a) competența materială. Căsătoria se încheie numai în faţa 
delegatului de stare civilă. Numai o asemenea căsătorie se bucură 
de protecţia legii (art. 3 C. fam.). 


„În cazul în care persoana care a instrumentat încheierea 
căsătoriei în calitate de delegat de stare civilă nu a avut această 
calitate, actul încheiat este nul. 


În unele situaţii, căsătoria încheiată în faţa unei persoane care 
nu are calitatea de delegat de stare civilă — deci necompetentă — este 
valabilă. Astfel, potrivit art. 7 din Legea nr. 119/1996, înregistrarea 
făcută în registrul de stare civilă de către o persoană necompetentă, 
dar care exercită în mod public atribuţiile de delegat de stare civilă, 
este valabilă. Lipsa calităţii de delegat de stare civilă nu împiedică 
deci valabilitatea căsătoriei, dacă a existat convingerea generală că 
persoana în faţa căreia s-a încheiat căsătoria avea calitatea să 
instrumenteze (error communis facit ius); 


b) competenţa personală. Această competenţă este determi- 
nată de domiciliul sau reşedinţa viitorilor soți. Delegatul de stare 
civilă este competent să încheie căsătoria dacă cel puţin unul dintre 
viitori soţi își are domiciliul sau reședința pe teritoriul localităţii în 
care el exercită atribuţiile sale. Prin urmare, competenţa personală 
aparţine delegatului din localitatea în cuprinsul căreia se află 
domiciliul sau reședința unuia dintre viitorii soţi. Rezultă că nu se 
cere condiţia ca viitorii soţi să aibă domiciliul sau reședința în 
cuprinsul localităţii unde delegatul își exercită atribuţiile sale. Pentru 
căsătoria viitorilor soţi amândoi cetăţeni români, pe o navă aflată în 
afara graniţelor ţării, competența aparţine comandantului acelei 
nave, care este învestit cu atribuţii de delegat de stare civilă. 


Nerespectarea dispoziţiilor legale privind competenţa perso- 
nală a delegatului de stare civilă nu este sancţionată cu nulitatea 
căsătoriei încheiate în aceste condiţii; 


c) competenţa teritorială. Această competenţă este determi- 
nată de limitele teritoriale ale comunei, orașului, municipiului sau 
sectorului de municipiu unde funcţionează delegatul de stare civilă. 

În cazul în care delegatul de stare civilă a instrumentat în afara 
acestor limite, el și-a depășit atribuţiile din punct de vedere al 
competenţei teritoriale. O atare depășire de competenţă este posibilă 
numai în cazul în care căsătoria se încheie în alt loc decât sediul 
serviciului de stare civilă. Dacă acest loc este situat în afara limitelor 
localităţii respective, înseamnă că s-a depășit competenţa teritorială 
a delegatului de stare civilă. Încălcarea dispoziţiilor legale privind 
competenţa teritorială a delegatului de stare civilă nu este sancţio- 
nată cu nulitatea căsătoriei încheiate în aceste condiţii. | 


d) încheierea căsătoriei când există un element de extranei- 
tate. Căsătoria încheiată în străinătate între cetăţeni români în faţa 
reprezentanţilor noștri diplomatici sau consulari este supusă condi- 
țiilor de formă prevăzute de legea română, iar căsătoria încheiată în 
străinătate între cetăţeni români în faţa organelor de stare civilă 


locale este supusă condiţiilor de formă prevăzute de legea locală 
(locus regit actum). 


Căsătoria încheiată în țara noastră între cetăţeni străini în faţa 
organelor de stare civilă române este supusă condiţiilor de formă 
prevăzute de legea română. Asemenea căsătoriei încheiate în faţa 
reprezentanţilor diplomatici sau. reprezentanţilor consulari din ţara 
noastră, căsătoria încheiată în faţa unui reprezentant străin este 
supusă condiţiilor de formă prevăzute de legea ţării căreia îi aparţine 
acel reprezentant. 


Căsătoria mixtă (între un cetăţean român și unul străin) este 
supusă condiţiilor de formă prevăzute de legea locului încheierii 
acesteia. In consecință, o asemenea căsătorie încheiată în tara 
noastră este supusă condiţiilor de formă prevăzute de legea română 
și căsătoria mixtă încheiată în străinătate este supusă condiţiilor de 
formă prevăzute de legea străină respectivă. 


B. Localitatea unde se încheie căsătoria 


35. Potrivit art. 11 C. fam., căsătoria se poate încheia în loca- 
litatea în care fiecare dintre viitorii soţi își are domiciliul sau reșe- 

dinţa, alegerea aparţinând viitorilor soţi. În mod obișnuit, domiciliul 
se dovedește cu cartea de identitate, iar reședința cu viza de flotant 
pe cartea de identitate. 


În localitatea determinată mai sus, căsătoria se poate încheia 
la sediul serviciului de stare civilă [art. 16 alin. (1) C. fam.]. În cazuri 
excepționale, căsătoria se poate încheia și în afara sediului de stare 
civilă [art. 16 alin. (2) C. fam.], cu respectarea, bineînţeles, a tuturor 
celorlalte dispoziţii legale privind încheierea căsătoriei. Cazurile în 
care încheierea căsătoriei ar putea avea loc în altă parte decât sediul 
serviciului de stare civilă sunt, de exemplu, acelea în care unul 
dintre soţi este infirm, grav bolnav ori când viitoarea soţie are o 
sarcină înaintată. 


În cazul viitorilor soţi care au amândoi cetăţenie română, 
căsătoria se poate încheia pe o navă sub pavilion românesc aflată în 
timpul unei călătorii în afara graniţelor ţării, comandantul navei fiind 
învestit cu atribuţiile de delegat de stare civilă. Pentru motive 
temeinice, comandantul navei poate acorda dispensă de vârstă de 
căsătorie, precum și o dispensă de termen. Când căsătoria se încheie 
în condiţiile arătate pe o navă, comandantul acesteia este obligat, la 
sosire: în ţară, să înainteze o copie certificată de pe înregistrerea 
făcută, prin căpitănia portului de înscriere a navei, la organul local 
al administraţiei de stat competente, care este cel al sectorului 1 din 
București. Căsătoria nu se poate încheia pe o aeronavă, chiar dacă 
se află în cursul unei călătorii în afara graniţelor ţării. 


C. Prezenţa efectivă şi concomitentă a viitorilor soți 


36. Aceștia trebuie să își exprime personal consimțământul, 
răspunzând la întrebarea delegatului de stare civilă, adresată fiecă- 
ruia dintre ei, dacă vor să se căsătorească împreună. Bineînţeles, 
încheierea căsătoriei presupune răspunsuri deopotrivă afirmative. 
Precizăm că în această materie tăcerea nu are valoare juridică, 
astfel că tăcerea unuia sau a ambilor soți ori refuzul de a răspunde, 
la fel ca și răspunsul negativ împiedică încheierea căsătoriei. 

D. Constatarea încheierii căsătoriei 


37. Se face de către delegatul de stare civilă. Momentul 
încheierii căsătoriei este acela în care delegatul de stare civilă, 
constatând existenţa consimțământului viitorilor soţi, declară 
încheiată căsătoria (art. 16, art. 17 C. fam.). 


E. Publicitatea închelerii căsătoriei 


38. Cerinţa publicităţii încheierii căsătoriei înseamnă posibili- 
tatea de acces asigurată oricărei persoane care dorește să asiste la 
celebrarea căsătoriei, fără a fi necesară prezenţa efectivă a unui 
anumit număr de persoane!. 


Practic, întreaga procedură stabilită de lege pentru încheierea 
căsătoriei este de natură să garanteze realizarea cerinţei publicităţii: 
căsătoria se încheie într-o localitate în care cel puţin unul dintre 
viitori soţi este cunoscut, având domiciliul sau reședința în acea 
localitate; între manifestarea voinţei viitorilor soţi de a se căsători, 
cuprinsă în declaraţia de căsătorie, și încheierea propriu-zisă a 
căsătorie se află de regulă un anumit interval de timp; încheierea 
căsătoriei are loc într-o zi dinainte stabilită, în principiu la sediul 
serviciului de stare civilă. 


F. Înregistrarea căsătoriei 


39. Declarând încheiată căsătoria, delegatul de stare civilă va 


proceda de îndată la înregistrarea acesteia, care presupune următoa- 
rele operaţiuni: 


— întocmirea actului de căsătorie în registrul de stare civilă; 


— semnarea actului de căsătorie, mai întâi de către soţi, apoi 
de către delegatul de stare civilă și de către cei doi martori. 


' Trib. Suprem, Secţia civilă, decizia nr. 443/1978, în C.D. 1978, p. 142. 

În urma efectuării înregistrării, ofițerul de stare civilă va 
completa certificatul de căsătorie, care va fi înmânat soților și va 
constitui principalul mijloc de dovadă a stării civile. 

Precizăm că înregistrarea căsătoriei nu are valoare consti- 
tutivă — momentul încheierii căsătoriei fiind anterior înregistrării 
acesteia — și reprezintă principalul mijloc de probă a actului juridic 
al căsătoriei. În consecinţă, neregularităţile privind înregistrarea 
căsătoriei sau chiar neînregistrarea căsătoriei nu afectează valabilita- 
tea acesteia, existând posibilitatea întocmirii ulterioare a actului”. 


2.3. Căsătoria propriu-zisă 


40. În vederea încheierii căsătoriei, viitori soţi trebuie să facă 
personal, în scris, declaraţia de căsătorie, care face parte din dosarul 
ce trebuie depus la primăria locului de domiciliu sau reședința unuia 
dintre ei. Odată cu declaraţia de căsătorie, viitori soţi prezintă 
următoarele acte: 


a) actul de identitate; 
b) certificatul de naștere, în original și în copie; 


c) certificatul medical privind starea sănătăţii. Certificatele 
medicale sunt valabile 14 zile de la data emiterii și trebuie să cuprin- 
dă menţiunea expresă că persoana se poate sau nu se poate căsători; 


d) alte acte, cum ar fi: 
— certificatul de deces al fostului soţ; 


- certificatul de despărţenie sau divorţ (eliberat în perioada 
anilor 1951-1960); 


— certificatul de naștere sau de căsătorie, cu menţiunea de 
desfacere a căsătoriei; 


' Trib Suprem, Secţia civilă, decizia nr. 1253/1973, în C.D. 1974, p. 233. 

— sentinţa de divorţ rămasă definitivă și irevocabilă (pentru 
divorţurile pronunţate între 8 octombrie 1966 și 31 iulie 1974, 
aceasta trebuie să poarte menţiunea că a fost înscrisă pe actul de 
căsătorie în termen de 60 de zile de la pronunțare). 


Ofiţerul de stare civilă este obligat să confrunte datele înscrise 
în declaraţie cu actele prezentate, iar semnarea declaraţiei se face în 
prezenţa sa. | | 


Dosarul actului de căsătorie mai cuprinde, după caz, urmă- 
toarele documente: 


— aprobarea primarului pentru încheierea căsătoriei în afara 
sediului primăriei, la cererea persoanei interesate; 


— încuviințarea primarului sau comandantului navei pentru 
încheierea căsătoriei înainte de împlinirea termenului de 10 zile de 
la data înregistrării declaraţiei de căsătorie, la cererea persoanei 
interesate; | 


— aprobarea președintelui consiliului judeţean sau a Prima- 
rului General al Municipiului București în cazul existenţei unor 
impedimente rezultate din condiţiile de vârstă, rudenie firească sau 
adopţie prevăzute de art. 4 alin. (2), art. 6 alin. (2) și art. 7 alin. (2) 
C. fam.; e 
- dovada eliberată sau autentificată de misiunile diplomatice 
sau oficiile consulare acreditate în România, în cazul căsătoriei unui 
cetăţean străin, din care să rezulte că îndeplinește condiţiile de fond 
cerute de legea sa naţională, pentru încheierea căsătoriei în Româ- 
nia, în conformitate cu prevederile art. 33 din Legea nr. 119/1996, 
coroborate cu art. 18 din Legea nr. 105/1992 cu privire la regle- 
mentările raporturilor de drept internaţional privat, cu excepţia 
cetăţenilor statelor cu care România a încheiat tratate, convenţii sau 
acorduri de asistenţă juridică, ce pot prezenta documente eliberate 
de autorităţile competente din teritoriile respective; 


- declaraţia dată pe propria răspundere, autentificată de un 
notar public, din care să rezulte că viitorul soţ, cetățean străin sau 
apatrid, nu este căsătorit și îndeplinește condiţiile de fond cerute de 

legea să naţională pentru încheierea căsătoriei în România, în cazul 
în care dovada prevăzută mai sus nu poate fi obţinută, întrucât statul 
respectiv nu are misiune diplomatică sau oficiu consular acreditat în 
România. Pentru apatrizi, legea naţională este legea statului în care 
își au domiciliul sau, în lipsă, reședința; 


— procesul-verbal încheiat împreună cu interpretul autorizat, 
în cazul încheierii căsătoriei între persoane care nu cunosc limba 
română sau între surdo-muţi; 


- aprobarea ministrului apărării naţionale, a ministrului de 
interne, a ministrului justiţiei ori a conducătorilor serviciilor de stat 
specializate în domeniul apărării și siguranţei naţionale, în cazul 
cadrelor militare active (ofiţeri, maiștri militari și subofiţeri) care se 
căsătoresc cu o persoană apatridă sau care nu are exclusiv cetăţeni 
română, 

Odată cu depunerea declaraţiei sau ulterior, până la încheie- 
rea căsătoriei, viitori soţi. declară în faţa ofițerului de stare civilă 
numele familiei pe care s-au învoit să-l poarte în căsătorie, potrivit 
dispoziţiilor Codului familiei. Dacă prin căsătorie unul sau ambii 
soţi își schimbă numele, delegatul de stare civilă va face menţiune 
despre aceasta pe buletinul, respectiv buletinele de identitate ale 
soților. 


41. Constatând îndeplinirea condiţiilor legale, delegatul de 
stare civilă va încheia actul juridic al căsătoriei, prin următoarea for- 
mulă: „În baza consimțământului liber exprimat, vă declar căsă- 
toriţi”. 

După încheierea și înregistrarea căsătoriei, delegatul de stare 
civilă va comunica birourilor care păstrează registrele de acte de 
naștere menţiunea de înregistrare a căsătoriei. 


Înregistrarea căsătoriei constituie modalitatea de recunoaștere 
a acesteia de către stat. Ea mai prezintă importanţă și sub aspectul 
dovedirii acesteia. Într-adevăr, în legătură cu aceasta, în art. 18 
C. fam. se dispune: „căsătoria nu poate fi dovedită decât prin 

certificatul de căsătorie, eliberat pe baza actului întocmit în registrul 
de stare civilă”. Dar neîntocmirea actului în conformitate cu pre- 
vederile art. 17 C. fam. nu atrage după sine nulitatea căsătoriei, ci 
creează numai dificultatea de probă prevăzută de art. 18 din același 
cod. Această dificultate poate fi totuși înlăturată, deoarece prin 
art. 24 lit. c) din Decretul nr. 31/1954 s-a prevăzut posibilitatea 
dovedirii unui act de stare civilă a cărui întocmire a fost omisă prin 
orice mijloc de probă admis de lege, fără a se face distincţie între 
actul căsătoriei și celelalte acte de stare civilă. 


Dacă omiterea înregistrării actului nu atrage nulitatea căsă- 
toriei, cu atât mai mult lipsa semnăturii soților pe acte nu poate avea 


acest efect, nici asupra căsătoriei, nici chiar asupra actului ca instru- 
ment probator. 


| Capitolul al IV-lea 
Nulitatea căsătoriei 


$ 1. Prezentare generală 


42. Nulitatea căsătoriei este sancţiunea civilă care intervine ca 
urmare a nerespectării unora dintre cerinţele de valabilitate a actului 
juridic al căsătoriei, având ca efect, de regulă, desfiinţarea cu efect 
retroactiv a căsătoriei încheiate, deci producând efecte nu numai 
pentru viitor, ci și pentru trecut. 


Formalităţile premergătoare, cât și cele concomitente încheierii 
actului juridic al căsătoriei, precum și dreptul recunoscut delegatului 
de stare civilă de a refuza încheierea căsătoriei ori de câte ori se 
constată neîndeplinirea cerinţelor legii (art. 15 C. fam.) diminuează 
considerabil riscul unor căsătorii nule sau anulabile. În același timp, 
faţă de consecințele radicale ale nulităţii actelor juridice în general, 
preocuparea legiuitorului de a asigura stabilitatea familiei se mani- 
festă și prin instituirea de dispoziţii legale derogatorii de la dreptul 
comun în materie de nulitate. Astfel, deși încheierea valabilă a căsă- 
toriei presupune respectarea tuturor condiţiilor de fond și de formă 
prevăzute de lege, numai nesocotirea unora dintre acestea constituie 
cauze de desființare a căsătoriei. 


Codul familiei, în art. 19 și art. 21, prevede în mod expres 
cazurile de nulitate a căsătoriei, la care se mai adaugă două cazuri 
de nulitate implicită, admise de literatura de specialitate și de prac- 
tica judiciară, și anume căsătoria încheiată între persoane al căror 

sex nu este diferențiat și căsătoria fictivă!. Acestora li se adaugă 
nulitatea prevăzută de art. 7 din Legea nr. 119/1996, cu incidenţă 
asupra nulităţii căsătoriei pentru necompetența delegatului de stare 
civilă, afară de cazul când persoana necompetentă a exercitat în - 
mod public atribuţii de delegat de stare civilă. | 


43. În concepția legiuitorului, măsura desființării căsătoriei 
este o soluţie extremă, de aceea, așa cum s-a subliniat în doctrină, 
interpretarea dispoziţiilor legale privitoare la nulitatea căsătoriei 
trebuie să se facă în modul cel mai circumspect, pentru ca desfiin- 
tarea căsătoriei să nu fie pronunţată decât atunci când un text de 
lege ordonă acest lucru în mod expres sau când măsura desființării 
se impune neîndoielnic faţă de interesul de ordin general, social 
protejat prin norma încălcată?. 


Neîmplinirea altor cerințe de fond sau de formă, altele decât 
acelea sancţionate în mod expres sau implicit cu nulitatea actului 
juridic al căsătoriei, nu impietează valabilitatea căsătoriei, dar pot 
avea drept consecinţă tragerea la răspundere disciplinată a delega- 
tului de stare civilă care a instrumentat încheierea căsătoriei. În 
practica judiciară s-a decis, de exemplu, că este valabilă căsătoria 
încheiată în alt loc decât la sediul serviciului de stare civilă, chiar 
dacă s-a cerut sau obținut aprobarea prevăzută de lege; la fel, 
neînregistrarea sau înregistrarea greșită a căsătoriei nu afectează 
valabilitatea acesteia, întrucât momentul încheierii căsătoriei este 
acela în care soții își exprimă consimțământul, înregistrarea căsăto- 
riei fiind o cerinţă ulterioară, prevăzută de lege ca mijloc de dovadă 
a încheierii căsătoriei. 


"1.P, Filipescu, op. cit., p. 92 și 95; I. Albu, Nulitatea căsătoriei în 
practica judiciară, în S.U.B.B, 1974, p. 149; Gh. Beleiu, Unele probleme 
privind nulitatea căsătoriei ridicate în practica judiciară, în R.R.D 
nr. 9/1974, p. 75. 

? T.R. Popescu, op. cit., p. 272. 

44. Prin derogare de la dreptul comun, legea admite posi- 
bilitatea validării căsătoriei nule pentru neîmplinirea vârstei cerute 
de lege, când soţul care nu avea vârsta matrimonială a împlinit-o 
între timp ori soţia a dat naștere unui copil sau a rămas însărcinată 
(art. 20 C. fam.). 


Efectele retroactive ale nulităţii căsătoriei sunt înlăturate faţă 
de soţul de bună-credință prin reglementarea căsătoriei putative 
(art. 23 C. fam.), iar faţă de copiii rezultați din căsătoria desfiinţată 
nulitatea nu produce efecte, aceștia păstrând calitatea de copii 
născuţi sau concepuţi în timpul unei căsătorii valabil încheiate 
lart. 23 alin. (2), art. 24 alin. (2) C. fam.]. 


45. În funcţie de cauzele determinante și de regimul juridic 
aplicabil, adică sfera persoanelor îndreptăţite să invoce sancţiunea 
nulităţii și termenul în care poate fi invocat, nulitatea căsătoriei poate 
fi absolută sau relativă. Ținând seama de terminologia consacrată în 
doctrină, precum și de finalitătea condiţiilor de valabilitate a căsătoriei 
instituite de lege a căror nesocotire atrage nulitatea, se poate conchide 
că art. 19 C. fam., prin formularea categorică „este nulă căsătoria”, 
enumeră cazurile de nulitate absolută, iar art. 21 C. fam., în redac- 
tarea „căsătoria poate fi anulată”, indică motivele de nulitate relativă. 
Cu excepția viciilor de consimţământ — eroarea, dolul și violența =, 
care atrag nulitatea relativă a căsătoriei, toate celelalte cazuri de 
nulitate, exprese sau virtuale, sunt nulităţi absolute. 


$2. Cauzele de nulitate a căsătoriei 
2.1. Cauze de nulitate absolută a căsătoriei 


46. Potrivit art. 19 C. fam., nulitatea absolută a căsătoriei 
intervine în următoarele situaţii: 

2.1.1. Impubertatea legală (art. 19 şi art. 4 C. fam.) 


47. Nerespectarea cerinţei privitoare la vârsta matrimonială 
atrage. nulitatea absolută a căsătoriei, nulitate ce poate fi totuși 
acoperită, conform art. 20 C. fam., dacă: NB) 


— soţul care nu avea vârsta legală pentru căsătorie a împlinit-o 
până la data constatării 'nulității. Într-adevăr, într-o asemenea ipo- 
teză, declararea nulităţii ar avea caracter pur formal, fiindcă, imediat 
după constatarea nulităţii căsătoriei, foștii soţi ar putea să se recă- 
sătorească; 


= până la constatarea nulității, soția a dat naștere unui copil; 
— soţia a rămas însărcinată. 


Ultimele două împrejurări sunt de natură să dovedească 
pubertatea reală a soților, căsătoria acestora menţinându-se și din 
considerente care privesc ocrotirea intereselor copilului. Întrucât 
textul nu distinge, nulitatea căsătoriei este acoperită și atunci când 
soţul nu are împlinită vârsta matrimonială, iar soţia a dat naștere 
unui copil sau a rămas însărcinată!. | 

Potrivit practicii judiciare, împrejurarea că dispensa de vârstă 
prevăzută de art. 4 alin. (2) C. fam. nu a existat la data încheierii 
căsătoriei sau că aceasta a fost solicitată de o altă persoană decât 
femeia în cauză este lipsită de relevanţă în cazul în care încuviin- 
farea s-a dat ulterior, iar femeia s-a prezentat în faţa delegatului de 
stare civilă și a cerut să se căsătorească. 


2.1.2. Bigamia (art. 19 şi art. 5 C. fam.) 


48. Căsătoria încheiată de o persoană având calitatea de soț 
rezultând dintr-o căsătorie anterioară care este încă în fiinţă este 
sancţionată cu nulitatea absolută a căsătoriei subsecvente. 


' T.R. Popescu, op. cit, p. 323; I.P. Filipescu, op. cit, p. 179; 
Al. Bacaci, C. Hageanu, V. Dumitrache, op. cit., p. 108; E. Florian, op. cit., p. 48. 

Declararea  nulităţii căsătoriei presupune, în acest caz, 
întrunirea a două condiţii cumulative: 


— există o căsătorie a unuia dintre soți, valabilă din punct de 
vedere juridic în momentul încheierii căsătoriei ulterioare, în sensul 
că nu a fost desfăcută sau desființată prin hotărâre judecătorească 
irevocabilă și nici nu a încetat prin moartea fizică sau prezumată a 
unuia dintre soți. Desfacerea sau încetarea căsătoriei anterioare 
după încheierea căsătoriei subsecvente nu. înlătură starea de 
bigamie, astfel încât nulitatea absolută nu se acoperă prin dispariţia, 
ulterior încheierii căsătoriei, a cauzei care stă la originea sancţiunii!; 


— cea din urmă căsătorie s-a încheiat potrivit legii; logodna 
sau faptul depunerii declaraţiei de căsătorie nu încalcă impedi- 
mentul rezultând din starea de persoană căsătorită, deoarece căsă- 
toria subsecventă există doar în stadiul de proiect, fără a fi efectiv 
încheiată. | 


În cazul declarării morţii prezumate, căsătoria ulterioară a 
soțului supravieţuitor este valabilă, chiar dacă s-a încheiat în 
răstimpul dintre data stabilită prin hotărâre judecătorească drept cea 
a morţii și rămânerea irevocabilă a hotărârii declarative de moarte. 
Anularea hotărârii declarative de moarte, ca urmare a reapariţiei 
soţului, nu atrage nulitatea noii căsătorii a soţului supravieţuitor. 


Căsătoria subsecventă va rămâne deci în fiinţă, prima căsăto- 
rie socotindu-se desfăcută la data încheierii celei de-a doua (art. 22 
C. fam.). Deși legea nu distinge, această soluţie își găsește aplicarea 
numai când soţul:celui declarat mort a fost de bună-credinţă; în caz 
contrar, dacă se dovedește că la data încheierii celei de-a doua 
căsătorii el avea cunoștință de faptul că soţul declarat mort prin 

' Instanța sesizată cu acţiune în declararea nulității celei de-a doua 
căsătorii a unei persoane condamnate pentru infracțiunea de bigamie este 
obligată să pronunţe nulitatea acestei căsătorii, chiar dacă, între timp, prima 
căsătorie a fost desfăcută prin divorţ - Trib. jud. Caraș-Severin, decizia 
civilă nr. 1/1982, în F. Baias, M. Avram, Legislaţia familiei, Ed. All, Bucu- 
reşti, 1996, p. 256. 


hotărâre judecătoreasca se afla în viaţă, nu va beneficia de dispo- 
ziţiile art. 22 C. fam. Prin urmare, în ipoteza reapariţiei „defunc- 
tului”, noua căsătorie a soţului de rea-credinţă va fi lovită de nulitate 
absolută, menţinându-se căsătoria anterioară. 


Căsătoria încheiată de soțul celui declarat dispărut prin 
„hotărâre judecătorească este lovită de nulitate absolută, întrucât, 


conform art. 19 din Decretul nr. 31/1954, cel dispărut este socotit în 


viaţă până la rămânerea irevocabilă a hotărârii declarative de moarte 
și, ca urmare, soțul acestuia, recăsătorindu-se, devine bigam. 


2.1.3. Relaţiile de rudenie în grad interzis de lege 
(art. 19 şi art. 6 C. fam.) 


49. Fără a deosebi după cum rudenia este din căsătorie sau 
din afara acesteia, sub sancţiunea nulităţii absolute, este oprită 
căsătoria între rudele în linie dreaptă, precum și între rudele în linie 
colaterală, până la al patrulea grad inclusiv. 


Pentru motive temeinice, rudele colaterale de gradul al 
patrulea se vor putea căsători, dacă au obținut dispensă prealabilă 
de rudenie [art. ù alin. (2) C. fam.]. Când însă persoanele îndreptăţite 
să solicite o astfel de dispensă au încheiat căsătoria fără a fi cerut 
sau obținut încuviințarea prealabilă, căsătoria lor va fi declarată 
nulă. 


2.1.4. Adopţia (art. 19 şi art. 7 C. fam.) 


50. Rudenia izvorâtă din actul juridic al adopţiei, precum și 
relaţiile de familie rezultate din adopţie sunt impedimente la căsă- 
torie (art. 7 C. fam.). Nulitatea absolută lovește însă numai căsătoria 
ce a intervenit între adoptator sau ascendenții săi, pe de o parte, și 
adoptat ori descendenţii acestuia, pe de altă parte lart. 7 lit. a) 
C. fam.]. Considerăm că legiuitorul are în vedere numai adopţia cu 
efecte restrânse, deoarece, în cazul adopţiei cu efecte depline, adop- 
tatul devenind rudă atât cu adoptatorul, cât și cu rudele acestuia, 


IV. Nulitatea căsătoriei 45 


sunt incidente dispoziţiile art. 6 C. fam. privind interzicerea. căsă- 
toriei între rudele apropiate, a căror nesocotire atrage de asemenea 
nulitatea absolută, numai că cercul persoanelor vizate este mult mai 
larg. Așadar, în cazul adopţiei cu efecte depline, este nulă absolut 
atât căsătoria încheiată între adoptat și descendenţii acestuia, pe de 
o parte, și adoptator și ascendenţii săi, pe de altă parte, cât și 
căsătoria dintre adoptat și descendenții săi, pe de o parte, și alte 
rude ale adoptatorului decât ascendenţii, pe de altă parte. 


2.1.5. Starea de alienaţie sau debilitate mintală, 
precum şi lipsa vremelnică de discemământ (art. 19 şi art. 9 
C. fam.) 


51. Căsătoria alienatului sau debilului mintal este lovită de 
nulitate absolută, fără a deosebi după cum persoana în cauză a fost 
sau nu pusă sub interdicţie judecătorească, chiar dacă încheierea 
căsătoriei a avut loc într-un moment de luciditate pasaperă. Pentru a 
se putea pronunţa nulitatea căsătoriei, esenţial este ca o boală 
psihică, sub forma alienaţiei sau debilităţii mintale, să fi existat la 
data încheierii căsătoriei, împrejurare ce poate fi dovedită în faţa 
instanţei prin orice mijloc de probă!. Deși afectează sistemul nervos, 
epilepsia nu este o formă de alienaţie mintală care să antreneze 
nulitatea absolută a căsătoriei?. Alienaţia sau debilitatea mintală cu 
debut ulterior încheierii căsătoriei nu constituie motiv de nulitate, 
dar poate susţine în fapt cererea de desfacere a căsătoriei, formulată 
de oricare dintre soţi, în baza art. 38 alin. (3) C. fam. Faptul cu- 
noașterii de către celălalt soț a existenţei maladiei este lipsit de 
relevanţă, nefiind de natură să împiedice aplicarea sancţiunii 
nulităţii absolute. Interzicerea căsătoriei alienatului și debilului 
mintal este absolută, iar instanţa sesizată cu o acţiune în declararea 
ia Otil N ci O 

+ Trib. Suprem, Secţia civilă, decizia nr. 816/1985, în Repertoriu 
1980-1985, p. 13. pirat 

¥ Trib. Suprem, Secţia civilă, decizia nr. 1134/1974, în F. Baias, 
M. Avram, op. cit., p. 259. 

nulităţii va pronunţa desfiinţarea căsătoriei, fără a ţine seama de 
aptitudinea soţului bolnav de a desfășura o activitate profesională 
utilă, întrucât legea nu condiţionează valabilitatea căsătoriei de 
posibilităţile de adaptare la o viaţă organizată. | 


Lipsa vremelnică a facultăţilor mintale determină nulitatea 
absolută numai dacă încheierea căsătoriei a avut loc în timpul cât 
cel în cauză nu a avut discernământul faptelor sale, deoarece lipsa 
discernământului implică lipsa totală a consimțământului. În perioa- 
dele de remisiune, existenţa discernământului — și, deci, implicit, a 
consimţământului la căsătorie valabil exprimat — este prezumată. 
Starea de boală trebuie comunicată viitorului soţ, pentru ca acesta să 
hotărască dacă acceptă să nu se căsătorească. Inducerea în eroare, 
prin ascunderea acestei stări, constituie viciu de consimţământ și 
atrage, la cererea soţului indus în eroare, anularea căsătoriei!. 


2.1.6. Lipsa materială a consimţământului la căsătorie 
(art. 19 şi art. 16 C. fam.) 


52. inexistenţa materială a consimţământului la căsătorie al 
unuia sau al ambilor soți este, de asemenea, motiv de nulitate abso- 
lută. Practic, o astfel de ipoteză se poate ivi când la întrebarea 
delegatului de stare civilă unul sau ambii soţi nu au răspuns sau au 
răspuns, negativ și, cu toate acestea, căsătoria a fost declarată 
încheiată ori când în locul unuia dintre viitorii soţi s-a prezentat o 
altă persoană la celebrarea căsătoriei”. 


en 


1 Trib. Suprem, Secția civilă, decizia nr. 779/1981, în C.D. 1981, p. 135. 

2 Trib. Suprem, Secția civilă, decizia nr. 473/1985, în Repertoriu 
1980-1985, p. 12. În speță, reclamantul a cerut să se constate nulitatea 
absolută a căsătoriei, motivând prin aceea că, deși căsătoria a fost încheiată 
în numele soţiei pârâte, în realitate, în faţa delegatului de stare civilă s-a 
prezentat sora acesteia, astfel încât pârâta nu și-a exprimat consimțământul 
la căsătorie. 

2.1.7. Nerespectarea cerinţelor de formă privitoare la 
publicitatea şi caracterul solemn al actului juridic al căsătoriei 
(art. 19 şi art. 16 C. fam.) 


53. Potrivit art. 16 C. fam., căsătoria trebuie încheiată în faţa 
delegatului de stare civilă, la sediul serviciului de stare civilă (sau în 
afara acestuia, dar numai pentru motive temeinice, datorită cărora 
amânarea încheierii căsătoriei nu este posibilă fără urmări prejudi- 
ciabile pentru viitorii soți), în prezenţa ambilor viitori soți, care își 
vor da consimțământul personal și în mod public. 

Căsătoria încheiată în condiţii de clandestinitate este lovită de 
nulitate absolută, chiar dacă celebrarea sa a fost solemnă. Aceeași 
sancţiune intervine și în privinţa actului juridic al căsătoriei realizat 
în lipsa unuia dintre elementele solemnităţii ori a solemnităţii în 
întregul ei’. 


2.1.8. Necompetenţa materială a delegatului de stare 
civilă | 


54. Codul familiei nu prevede în mod expres această cauză de 
nulitate, însă ea rezultă în mod implicit din textul art. 3 și art. 11 
C. fam., potrivit cărora numai căsătoria încheiată în faţa delegatului 
de stare civilă beneficiază de protecţia legii. 


Căsătoria instrumentată de un funcţionar care nu avea 
calitatea de delegat de stare civilă (necompetenţă materială) este 
lovită de nulitate absolută, afară de cazul în care atributele specifice 
delegatului de stare civilă au fost exercitate în mod public (error 
communis facit ius). Ținând seama de înţelesul cerinţei publicităţii 
căsătoriei, cât și de faptul că viitori soţi nu sunt abilitaţi să verifice 
competenţa persoanei care celebrează căsătoria, este considerat că 
exercită în mod public atribuţiile de delegat de stare civilă persoana 


' Trib. Suprem, Secţia civilă, decizia nr. 595/1981, în Repertoriu 
1980-1985, p. 12. 

care, în ziua stabilită pentru încheierea căsătoriei, se află la locul 
oficierii căsătoriei, purtând, eventual, anumite însemne care îi atestă 
în mod formal calitatea și care, urmând procedura legală, instru- 
mentează încheierea căsătoriei sau a căsătoriilor programate. 


Necompetenţa teritorială (rationae loci) și necompetenţa 
personală (rationae personae) a delegatului de stare civilă nu atrag 
nulitatea căsătoriei". l 


2.1.9. Lipsa diferenței de sex 


55. Această cauză de nulitate absolută a căsătoriei, neprevă- 
zută de lege, este admisă în mod unanim de literatura și practica 
judiciară. Asupra acestui subiect am expus opinia noastră anterior. 


Sancţiunea se reflectă și la persoana al cărui sex nu este sufi- 
cient precizat (hermafroditism) ori care suferă de o maladie genitală 
sub forma nediferenţierii de sex, făcând imposibilă consumarea 
căsătoriei. 

Întrucât hermafroditismul constituie o anomalie definitivă, 
care împiedică posibilitatea de procreare și raporturile normale 
dintre soți, căsătoria încheiată în aceste condiţii este nulă“. Dacă o 
malformaţie genitală reprezintă o nediferenţiere de sex, ce are carac- 
terul unei maladii ce a preexistat căsătoriei și nu a fost cunoscută de 
celălalt soţ, fiindu-i ascunsă, soţul indus în eroare va putea cere 


anularea căsătoriei pentru vicierea consimţământului său prin dol 
reticent. 


„11. Albu, op. cit., p. 93; I.P. Filipescu, op. cit., p. 183, în sensul că 
nulitatea absolută a căsătoriei intervine și în cazul necompetenței rationae 
loci; T.R. Popescu, op. cit., p. 328; I. Reghini, op. cit., p. 70. 

? Trib. Suprem, Secția civilă, decizia nr. 974/1972, în F. Baias, 
M. Avram, op. cit., p. 268. T 
3 Trib. Suprem, Secția civilă, decizia nr. 1196/1972, în C.D. 1972, p. 199. 

2.1.1 O. Fictivitatea căsătoriei 


56. Prin sintagma „căsătorie fictivă” se desemnează căsătoria 
încheiată în orice alt scop decât acela al întemeierii unei familii. 


Deși nulitatea căsătoriei pe motiv de simulaţie sau fictivitate 
nu este prevăzută printre cazurile de nulitate enumerate de Codul 
familiei, o asemenea căsătorie este, fără îndoială, lovită de nulitate 
absolută; de altfel, din împrejurarea că în dreptul nostru nu există în 
toate materiile dispoziţii exprese care să sancţioneze cu nulitatea 
actele încheiate în frauda legii, nu s-a tras niciodată concluzia că 
asemenea acte ar fi valabile!. 


Căsătoria simulată, la fel ca și cea fictivă, este nulă absolut. 
Între cele două noțiuni, considerate deseori sinonime, există o 
importantă deosebire: simularea presupune un acord de voinţă al 
părţilor, atât în ceea ce privește actul aparent, cât și actul secret, 
deci căsătoria simulată înseamnă că ambii soţi, de comun acord, 
și-au dat consimţământul la căsătorie în mod formal, convenind în 
același timp să nu stabilească între ei raporturi normale de familie. 
În schimb, căsătoria este fictivă, chiar dacă numai unul din soţi 
urmăreşte scopuri străine instituției, celălalt soț dându-și cu 
bună-credinţă consimțământul pentru încheierea unei căsătorii 
efective. 


Această cauză de nulitate virtuală a căsătoriei presupune, 
potrivit literaturii de specialitate și practicii judiciare, întrunirea 
cumulativă a două condiţii: 


— consimţământul dat la încheierea căsătoriei nu exprimă 
voinţa reală de a întemeia o familie, cu ansamblul de raporturi per- 
sonale și patrimoniale pe care căsătoria îl implică. Din acest punct 
de vedere, căsătoria fictivă se caracterizează prin lipsa consim- 
țământului la căsătorie, deoarece voinţa declarată, exteriorizată nu 
corespunde voinţei interne, aceasta din urmă nefiind în sensul 


' Trib. Suprem, Secţia civilă, decizia nr. 410/1977, în C.D. 1977, p. 90. 

întemeierii reale a unei familii. Declaraţia de voinţă este modul 
necesar de exprimare a voinţei, dar privită izolat, în principiu, nu 
„generează raportul juridic prin ea însăși, ceea ce interesează și 
prezintă relevanţă juridică fiind substanța psihologică a voinţei 
manifestate, adică voința internă pe care acea manifestare este 
menită să o exteriorizeze, făcând-o cunoscută; 


- intenţia de a obţine unele efecte secundare de căsătorie prin 
eludarea dispoziţiilor legale imperative, altele decât cele: care 
reglementează căsătoria. Din perspectiva scopului urmărit de părţi, 
căsătoria fictivă apare ca o formă de fraudă la lege, adică o opera- 
țiune prin care se recurge la unele dispoziţii legale, însă nu în scopul 
în care acestea au fost edictate, ci numai ca mijloc. de eludare a altor 
dispoziţii legale imperative. Sau, altfel spus, fraudarea legii înseamnă 
întrebuințarea de mijloace legale pentru obţinerea de rezultate 
ilicite. Cel mai frecvent, căsătoria fictivă se încheie în scopul exclu- 
siv de a asigura autorului infracţiunii de viol sustragerea de la răs- 
punderea penală! sau pentru a beneficia de reducerile la construirea 
de locuinţe pentru tinerii căsătoriți. 


Nulitatea căsătoriei fictive poate fi acoperită prin stabilirea de 
raporturi conjugale normale între părţi și întemeierea unei familii 
reale, întrucât, așa cum s-a arătat, regula de drept comun privind 
nulităţile se aplică circumstanţial în materia căsătoriei, iar confir- 
marea nulităţii absolute a căsătoriei fiind o posibilitate expres 
prevăzută (art. 20 C. fam. cu privire la validarea căsătoriei nule 


pentru neîmplinirea vârstei matrimoniale), soluţia contrară ar excela 
doar prin rigiditate și formalism?. 


În Proiectului noului Cod civil se prevede: „Căsătoria fictivă 
este lovită de nulitate absolută, afară de cazul în care, între timp, a 


! Trib. Suprem, Secţia civilă, decizia nr. 1342/1983, în C.D. 1983,-p. 98; 
Trib, Suprem, Secția civilă, decizia nr. 661/1979 și decizia nr. 969/1975, 
ambele în F. Baias, M. Avram, op. cit., p. 265. 


2 Trib. Suprem, Secția civilă, decizia nr. 765/1975, în R.R.D. 
nr. 7/1975, p. 67. j | 

intervenit conviețuirea soţilor sau au trecut doi ani de la încheierea 
căsătoriei” (art. 225). 


„2.2. Cazurile de nulitate relativă a căsătoriei 


57. Spre deosebire de dreptul comun, în materie de căsătorie 
numai viciile de consimţământ — eroarea, dolul sau violenţa = sunt 
cauze de nulitate relativă (art. 21 C. fam.). 


2.2.1. Eroarea 


58. Căsătoria fiind prin excelenţă un. act juridic intuitu per- 
sonae, eroarea viciază consimţământul numai dacă poartă asupra 
identităţii fizice a celuilalt soţ (art. 21 C. fam.). Orice altă eroare (spon- 
tană, neprovocată), cum ar fi eroarea asupra situaţiei materiale, fami- 
liale sau sociale a viitorului soţ, este, sub acest aspect, irelevantă. 


În Proiectul noului Cod civil se prevede că în materie de 
eroare „constituie viciu de consimțământ numai eroarea privind 
identitatea fizică a celuilalt soţ sau calităţile esenţiale ale acestuia, 
dacă în lipsa lor soţul al cărui consimțământ a fost viciat nu ar fi 
încheiat căsătoria” art. 229 alin. (2)]. 


2.2.2. Dolul 


59. Eroarea provocată prin manopere dolosive — dolul - vicia- 
ză consimţământul și atunci când se referă la alte elemente de fapt 
decât identitatea fizică a celuilalt soț, elemente care sunt esenţiale în 
ce privește formarea consimțământului viitorilor soţi de a încheia 
căsătoria. Potrivit practicii judiciare, dacă eroarea provocată prin 
viclenie privește alte elemente decât calităţi ale celuilalt soț deter- 
minante pentru încheierea căsătoriei, cum ar fi vârsta reală a soțului 
sau existența unei căsătorii anterioare, desfăcută prin divorţ, nuli- 
tatea relativă a căsătoriei nu poate fi pronunţată. 

Cel mai frecvent, dolul apare sub forma reticenţei, constând în 
omisiunea unuia dintre soţi de a comunica celuilalt, cu ocazia 
încheierii căsătoriei, boala de care suferă ori numai amploarea și 
manifestările concrete ale acesteia. De asemenea, constituie motiv 
de anulare a căsătoriei ascunderea stării de graviditate de către 
viitoarea soţie sau necomunicarea de către unul dintre viitori soți a 
neputinței patologice de a procrea sau de a realiza actul sexual. 


În toate aceste cazuri, nulitatea relativă sancţionează activi- 
tatea dolosivă a unei persoane, urmărind promovarea, chiar de la 
întemeierea familiei, a bunei-credinţe și a corectitudinii în relațiile 
dintre soţi, care nu pot debuta prin folosirea de mijloace fraudu- 
loase!. Ascunderea unei maladii constituie motiv de desființare a 
căsătoriei numai când boala prezintă o anumită gravitate, fiindcă, în 
cazul unor afecţiuni minore, obișnuite și vindicabile, omisiunea 
comunicării acestora nu este relevantă. Vu 


2.2.3. Violenţa 


60. În fine, anularea căsătoriei mai poate fi cerută când 
consimţământul la căsătorie a fost smuls prin violenţă fizică sau 
morală. La fel ca în dreptul comun, violenţa exercitată trebuie să 
aibă un anumit grad de intensitate și gravitate, urmând a fi apreciată 


atât din punct de vedere obiectiv, cât și din punct de vedere 
subiectiv. 


În Proiectul noului Cod civil se prevede că este lovită de 
nulitate relativă și căsătoria încheiată fără încuviinţările necesare 
pentru viitorii soți care nu au împlinit vârsta de 17 ani (art. 227), dar 
că această nulitate se acoperă dacă părinţii sau tutorele au confirmat 
căsătoria încheiată fără încuviințarea lor: „Nulitatea căsătoriei se 


acoperă și dacă, între timp, minorul a împlinit vârsta de 18 ani sau 
dacă soţia a născut ori a rămas însărcinată”. 


e 


1! 1, Albu, op. cit., p. 95. 

$3. Regimul juridic al desființării căsătoriei 


61. Regimul juridic al nulităţii actului juridic al căsătoriei pre- 
supune analiza sferei persoanelor îndreptăţite să promoveze acţiu- 
nea în nulitate sau în anularea actului juridic, prescriptibilitatea sau 
imprescriptibilitatea dreptului la acţiune și posibilitatea confirmării 
sau validării actului juridic nul sau anulabil. 


În ce privește promovarea acţiunii, nulitatea absolută a căsă- 
toriei poate fi invocată de oricare dintre soţi, precum și de alte per- 
soane care justifică un interes legitim, de pildă, rudele soţului 
decedat pot solicita desființarea căsătoriei, pentru a înlătura astfel 
vocaţia succesorală a soţului supravieţuitor la moștenirea defunc- 
tului!. În temeiul art. 45 C. proc. civ., reprezentantul Ministerului 
Public (procurorul) este, de asemenea, îndreptăţit să promoveze 
acţiunea în nulitatea căsătoriei, dar numai pentru apărarea drep- 
turilor și intereselor legitime ale minorilor, ale persoanelor puse sub 
interdicţie și ale dispăruţilor și numai în timpul vieţii soţilor, fiindcă 
numai prin moartea unuia sau a ambilor soți dispare interesul pe 
care îl are de apărat procurorul?. Desființarea căsătoriei pentru 
bigamie poate fi cerută de soţul din căsătoria valabilă. 


În temeiul rolului său activ, instanţa civilă poate să atragă 
atenţia părţilor asupra aspectelor ce pot pune la îndoială vala- 
bilitatea căsătoriei, dar nu poate pronunţa din oficiu nulitatea 
acesteia. Spre deosebire, în cursul procesului penal, instanţa care 
judecă săvârșirea infracţiunii de bigamie se va pronunţa și asupra 
nulităţii căsătoriei. 

Nulitatea relativă a căsătoriei poate fi invocată numai de 
către acela dintre soţi al cărui consimţământ a fost viciat. Dreptul 


! Trib. Suprem, Secţia civilă, decizia nr. 1805/1972, în C.D. 1972, 
p. 193; Trib. Suprem, Secţia civilă, decizia nr. 667/1970, în Repertoriu 
1969-1975, p. 15. 

? I.P. Filipescu, op. cit., p. 189. 

său la acţiune nu se transferă însă asupra moștenitorilor, fiindcă, ori 

„de câte ori legiuitorul a înţeles ca o acţiune referitoare la starea 
civilă să poată fi continuată de moștenitori, a prevăzut aceasta în 
mod expres!. | 


62. În ce privește prescriptibilitatea acţiunilor în desfacerea 
căsătoriei, acţiunea în constatarea nulităţii absolute a căsătoriei este 
imprescriptibilă, iar acţiunea în anularea căsătoriei este prescrip- 
tibilă, ea putând fi introdusă în termen de 6 luni de la descoperirea 
erorii sau a dolului ori de la încetarea violenţei, conform art. 21 
C. fam. Împlinirea termenului de prescripţie fără ca cel al cărui con- 
simțământ a fost viciat să promoveze acţiunea în anulare prezumă 
renunţarea acestuia la acest drept și se înlătură astfel incertitudinea 
referitoare la valabilitatea căsătoriei. 


63. Ca regulă, căsătoria anulabilă poate fi confirmată expres 
sau tacit, esenţială fiind intenţia neîndoielnică a soţului al cărui 
consimțământ' a fost viciat de a renunța la invocarea cauzei de 
nulitate relativă?. | 


64. Până la modificările și completările aduse Codului de 
procedură civilă prin O.U.G nr. 58/2003, competenţa pentru solu- 
ţionarea cererilor privitoare la nulitatea căsătoriei erau tribunalele. În 
urma abrogării art. 2 pct. 1 lit. h) C. proc. civ., competenţa revine 
judecătoriilor, cu precizarea că Legea nr. 304/2004 privind organi- 
zarea judiciară atribuie categoriile de pricini, între care se situează și 
cererile referitoare la nulitatea căsătoriei, tribunalelor pentru minori 
și familie. | 


Rd Ma a 

1 Idem, p. 191; T.R. Popescu, op. cit., p. 290; E. Florian, op. cit., p. 58. 

2 Trib. Suprem, Secția civilă, decizia nr. 658/1971, în F. Baias, 
M. Avram, op. cit., p. 269. 

Dacă instanţa declară nulă sau anulează căsătoria, ea este 
obligată să stabilească buna sau reaua-credinţă a soților la încheie- 
rea căsătoriei’. | 

Hotărârea este supusă apelului, precum și căilor extraordinare 
de atac, în condiţiile dreptului comun. 


$4. Efectele nulităţii căsătoriei 


4.1 ; Regula desființării retroactive 


65. Nulitatea absolută și cea relativă produc aceleași conse- 
cințe. Din punct de vedere juridic, soții sunt considerați că nu au 
fost niciodată căsătoriţi între ei și, ca urmare, nu au avut obligaţii 
rezultând din situaţia de căsătoriţi. Căsătoria încheiată până la 
aceeași dată de către unul dintre soţi rămâne în fiinţă, nefiind caz de 
bigamie. Soții se pot căsători fiecare cu altcineva sau chiar între ei, 
dacă între timp a dispărut cauza de nulitate. 


Soții își dobândesc numele avut înainte de încheierea căsă- 
toriei, nefiind posibilă păstrarea numelui dobândit de către unul 
dintre ei prin încheierea căsătoriei nule sau anulate, deoarece nu 
există nicio dispoziţie legală în acest sens. 


Intre soţi nu a avut loc suspendarea prescripţiei, căci ei se 
consideră că nu au avut această calitate, cea de soţi. 


66. Cu privire la relaţiile patrimoniale dintre soţi, regimul 
comunităţii de bunuri se apreciază că nu a putut avea loc, deoarece 
nulitatea” căsătoriei operează retroactiv. Dacă pe perioada dintre 
încheierea căsătoriei și data declarării nulităţii căsătoriei s-au dobân- 
ue e cul pg ai ni ao 


' Plenul Trib. Suprem, Decizia de îndrumare nr. 3/1947, pct. 1, în 
C.D. 1974, p. 11. 

dit unele bunuri, acestea vor fi supuse reglementării dreptului 
comun, deci vor fi coproprietatea celor a căror căsătorie a fost nulă. 
De asemenea, se consideră că obligaţia de întreţinere nu a putut 
exista între soți. În fine, dreptul la moștenire al soţului supravieţuitor 
nu poate opera, deoarece calitatea de soț se consideră că nu a 
existat niciodată. Aceasta presupune că nulitatea se constată sau se 
declară după decesul unuia dintre soți, ceea ce este posibil. Se 
înțelege că dacă unul dintre aceștia ar deceda după desfiinţarea 
căsătoriei, problema dreptului la moștenire nu se mai pune. 


Dacă desfiinţarea căsătoriei are loc înainte ca unul dintre soți 
să fi împlinit vârsta de 18 ani, el nu poate beneficia de art. 8 alin. (3) 
din Decretul nr. 31/1954 și, prin urmare, nu are capacitate de 
exerciţiu, căci se consideră că nu a fost căsătorit și nu a avut această 
capacitate nici în trecut. 


4.2. Excepţii de la regula retroactivităţii efectelor 
nulităţii căsătoriei 


67. Legea prevede două excepţii importante de la regula 
retroactivităţii efectelor nulităţii, și anume desfiinţarea căsătoriei nu 
are nicio urmare în privinţa copiilor, care își păstrează statutul legal 
de copii din căsătorie [art. 23 alin. (2) C. fam.] și căsătoria putativă 
lart. 23 alin. (1) și art. 24 alin. (1) C. fam.]. 


Precizăm că, faţă de terţi, căsătoria nulă sau anulată va 
produce efecte până la data când s-a făcut menţiunea pe actul de 
stare civilă referitor la hotărârea judecătorească irevocabilă de des- 
fiinţare a căsătoriei. Codul familiei nu conţine o reglementare 
expresă în acest sens, dar concluzia se impune prin analogie cu 
ipoteza divorţului și pentru aceleași raţiuni. Într-adevăr, terţii consi- 
derând căsătoria valabil încheiată, au intrat în raporturi juridice cu 
soţii și este firesc să nu fie expuși consecinţelor păgubitoare ale unei 
situaţii pe care ei nu au putut să o cunoască. Se înțelege că tertii 
trebuie să fi fost într-o eroare invincibilă, aceasta fiind trăsătura 

caracteristică a bunei-credințe în materie de aparenţă a actelor 
juridice!. 


68. Aplicarea riguroasă a principiului retroactivităţii efectelor 
nulităţii căsătoriei ar avea drept consecință, în privinţa copiilor 
născuți sau concepuţi în timpul căsătoriei, pierderea statutului legal 
de copii din căsătorie, deoarece părinţii acestora, din punct de 
vedere juridic, nu au fost căsătoriţi niciodată. Preîntâmpinând un 
asemenea efect, art. 23 alin. (2) C. fam. dispune că „declararea 
nulităţii căsătoriei nu are nicio urmare în privinţa copiilor, care își 
păstrează situaţia de copii din căsătorie”, iar potrivit art. 53 alin. (2) 
C. fam., copilul născut după desfiinţarea căsătoriei „are ca tată pe 
fostul soț al mamei, dacă a fost conceput în timpul căsătoriei și 
nașterea sa a avut loc înainte ca mama să fi intrat într-o nouă 
căsătorie”. 

În raporturile personale și patrimoniale dintre părinţi și copii 
se vor aplica prin analogie dispoziţiile legale din materia divorţului 
lart. 24 alin. (2) C. fam.]. 


La fel ca în ipoteza desfacerii prin divorţ, instanţa, pronunţând 
nulitatea căsătoriei, este obligată să dispună chiar și din oficiu cu 
privire la încredințarea copilului minor, precum și la contribuţia 
părinţilor la cheltuielile de întreţinere a acestuia. Drepturile și înda- 
toririle părintești referitoare la persoana și bunurile copilului se exer- 
cită de către părintele căruia i s-a încredinţat copilul, celălalt părinte 
păstrând dreptul de a avea legături personale cu copilul și de a 
veghea la creșterea, educarea, învăţătura și pregătirea profesională a 
acestuia. 


z O. 

' Tr. lonașcu, în Tr. lonașcu, I. Christian, M. Eliescu, V. Economu, 
Y. Eminescu, M.I. Eremia, V. Georgescu, |. Rucăreanu, Căsătoria în dreptul 
R.P.R, Ed. Academiei, București, 1964, p. 33; D. Gherasim, Buna-credinţă 
în raporturile juridice civile, Ed. Academiei, București, 1981, p. 204-205. 

69. Căsătoria putativă este cea de-a doua excepție de la 
retroactivitatea efectelor desființării căsătoriei. Prin căsătorie putativă 
se înțelege acea căsătorie care, deși nulă sau anulată, produce unele 
efecte, în considerarea faptului că cel pulin unul dintre soți a fost de 
bună-credință la data încheierii acesteia’. 


Conform art. 23 alin. (1) C. fam, soțul de bună-credință 
dintr-o căsătorie desființată păstrează, până la rămânerea irevocabilă 
a hotărârii judecătorești, situația de soţ dintr-o căsătorie valabil 
încheiată. Soluţia este preluată și în Proiectul noului Cod civil. 


'1.P Filipescu, op. cit., p. 194; T.R. Popescu, op. cit., vol. |, p. 306; 
E. Florian, op. cit., p. 61. 


Capitolul al V-lea 

70. Căsătoria încheiată cu respectarea condiţiilor de fond și de 
formă prevăzute de lege produce efecte atât cu privire la persoană, 
cât și cu privire la patrimoniul soţilor. Aceste efecte au ca numitor 
comun deplina egalitate în drepturi a soţilor în timpul căsătoriei 
lart. 1 alin. (4) și art. 25 C. fam.]. 


Fundamentul moral al relaţiilor personale și patrimoniale 
dintre soți îl constituie prietenia și afecțiunea care îi unește, precum 
şi sprijinul reciproc pe care aceștia sunt datori să și-l acorde unul 
altuia (art. 2 C. fam.). 


Potrivit art. 48 alin. (1) din Constituţia României și art. 1 alin. (4) 
C. fam., soții au drepturi și obligaţii egale în ceea ce privește relaţiile 
dintre ei și în exerciţiul drepturilor părintești. Făcând aplicarea 
acestui principiu, art. 25 din acelasi cod dispune că bărbatul și 
femeia au drepturi și obligaţii egale în căsătorie. Deși acest text 
figurează în Secţiunea |, intitulată „Drepturile și obligaţiile personale 
ale soţilor”, din Capitolul II, intitulat „Efectele căsătoriei”, nu există 
nicio îndoială că bărbatul și femeia au drepturi și obligaţii egale în 
căsătorie, nu numai în privinţa relaţiilor personale dintre ei, ci și în 
privinţa celor patrimoniale la care dă naștere căsătoria. 

Consecința principiului egalităţii dintre soţi este aceea că, în 
tot ceea ce priveşte căsătoria, ei hotărăsc de comun acord (art. 26 
C. fam.). 

71. În raporturile dintre soți, relaţiile personale sunt precum- 
pănitoare și cuprind un domeniu foarte vast. Dintre aceste raporturi, 
normele dreptului familiei reglementează doar o parte, care dobân- 
desc astfel caracter juridic. Majoritatea relaţiilor dintre soţi fiind de 
natură morală, legiuitorul a înţeles să lase la libera apreciere a 
acestora, creând numai cadrul pentru o minimă organizare juridică a 
raporturilor personale din cadrul familiei. 


Astfel, art. 25 dispune că „bărbatul şi femeia au drepturi și 
obligaţii egale în căsătorie” — regulă aplicabilă însă și în sfera 
relaţiilor patrimoniale dintre soţi. Urmare firească a egalităţii în 
drepturi și obligaţii potrivit art. 26 C. fam., „soţii hotărăsc de comun 
acord în ceea ce privește căsătoria”, ceea ce înseamnă că, ori de 
câte ori legea nu prevede o anumită conduită, soții vor putea hotărî 
ei înșiși, optând de comun acord pentru soluţia cea mai potrivită 
intereselor lor. Eventualele neînţelegeri dintre soţi nu pot fi înlăturate 
decât prin voinţa și efortul comun al celor doi, i se în acest 
fel deteriorarea relaţiilor de familie. 


În -secțiunea rezervată drepturilor și obligaţiilor personale 
dintre soţi, legiuitorul se ocupă în mod expres doar de numele pe 
care soții sunt obligaţi să-l poarte în timpul căsătoriei (art. 27 și 
art. 28 C. fam.), dar trebuie să reținem și obligaţia de sprijin moral 
reciproc dintre soți, prevăzută de art. 2 C. fam. Majoritatea dreptu- 
rilor și obligaţiilor personale dintre soţi rezultă însă din ansamblul 
dispoziţiilor care privesc familia: obligaţia de fidelitate, obligaţia de 
coabitare (de a păstra domiciliul comun), îndatoririle conjugale. 


1.1. Numele soţilor 


72. Cu ocazia încheierii căsătoriei, viitorii soţi trebuie să 
declare numele pe care s-au învoit să-l poarte în timpul acesteia. 

Potrivit principiului egalității sexelor, art. 27 C. fam. acordă viitorilor 
soți următoarele posibilități: 1) să-și păstreze fiecare numele avut 
înainte de căsătorie; 2) să poarte amândoi, după încheierea 
căsătoriei, ca nume comun, numele unuia dintre ei; 3) să poarte 
amândoi, după încheierea căsătoriei, ca nume comun, numele lor 
reunite. 


Dacă până la încheierea căsătoriei viitorii soţi nu s-au pro- 
nunţat în niciun fel cu privire la numele din timpul căsătoriei, se 
prezumă că fiecare va rămâne cu numele avut înainte de căsătorie’. 


Soțul supravieţuitor rămâne cu numele comun din timpul 
căsătoriei ce a fost al celuilalt soţ înainte de încheierea acelei căsă- 
torii încetate prin deces, se bucură de aceleași posibilităţi în caz de 
recăsătorire, deoarece, pe de o parte, art. 27 C. fam. nu distinge între 
modurile în care viitorul soţ a dobândit numele său și, pe de altă 
parte, exerciţiul dreptului la nume nu poate fi îngrădit în lipsa unui 
text care să prevadă aceasta. În consecinţă, soţul supravieţuitor care 
se recăsătorește poate să convină cu celălalt viitor soţ să aibă ca 
nume comun pe acela cu care a rămas după încetarea primei căsă- 
torii prin deces sau un nume format prin unirea numelor viitorilor 
soţi din noua căsătorie. Soluţia este în același sens dacă numele 
comun din căsătoria încetată prin deces a fost dobândit prin reunirea 
numelor viitorilor soți, care poate deveni comun în noua căsătorie?. 


Pentru aceleași motive, soţul divorţat, care a rămas cu numele 
comun dobândit la încheierea căsătoriei desfăcute, se poate învoi, în 
cazul recăsătoririi, să poarte acest nume ca nume comun cu noul soț 
sau să aibă un nume comun cu acesta format prin reunirea numelor 
lor. 


Nu sunt permise alte posibilităţi în ceea ce privește numele 
soţilor decât cele prevăzute de art. 27 C. fam. Astfel, de exemplu, nu 


i CL. oi 
'M.N. Costin, Marile instituţii ale dreptului civil român, vol. II, 
Persoana fizică și persoana juridică, Ed. Dacia, Cluj-Napoca, 1984, p. 277. 
? E. Florian, op. cit, p. 69; Trib. Suprem, Secţia civilă, decizia 
nr. 755/1968, în C.D. 1968, p. 61. 

este posibil ca unul dintre viitori soți să-și păstreze numele, 
celălalt să adauge la numele său și numele celuilalt ori ca ambii soți 
sau numai unul dintre ei să-și aleagă un nume pe care niciunul 
dintre aceștia nu l-a avut înainte de încheierea căsătoriei. 


73. Indiferent la care posibilitate permisă de lege se opresc 
viitorii soţi, ei trebuie să declare aceasta delegatului de stare civilă 
până în momentul încheierii căsătoriei. 


În timpul căsătoriei, soții sunt datori să poarte numele declarat 
cu ocazia încheierii acesteia, atâta vreme cât nu l-au schimbat în 
condiţiile prevăzute de lege. 


Dacă soţii au convenit să poarte ca nume comun pe al unuia 
dintre ei sau numele lor reunite, niciunul dintre ei nu va putea soli- 
cita schimbarea acelui nume pe cale administrativă fără consim- 
țământul celuilalt soț (art. 28 C. fam.). 


Conform O.G. nr. 41/2003, schimbarea numelui comun 
obţinut de către unul dintre soţi nu implică și schimbarea numelui 
de familie al celuilalt soţ. O prevedere utilă a ordonanţei amintite se 
referă la situaţiile când soţii au optat pentru numele comun compus 
de reunirea numelor de familie și când acesta poate fi schimbat la 
cererea ambilor soţi, care pot opta pentru a purta în comun numele 
de familie al unuia dintre ei sau a purta fiecare numele de familie ce 
l-a avut prin naștere. 


O situaţie deosebită este aceea când numele de familie a fost 
înregistrat tradus în altă limbă decât cea maternă ori cu ortografia 
altei limbi. În această situaţie, se poate cere înscrierea numelui, prin 
menţiune, retradus ori cu ortografia limbii materne. Pentru înscriere 
nu este necesar consimțământul celuilalt so}. Dacă însă efectele 
acestei înscrieri urmează a se produce și în ceea ce-l privește pe 
celălalt soţ sau în privinţa copiilor minori, este necesar consimţă- 
mântul ambilor soţi. 

74. Articolul 78 C. fam., care reglementa efectele adopţiei cu 
privire la numele adoptatului, a fost abrogat prin art. 27 alin. (1) din 
O.U.G. .nr. 25/1997. În prezent, situaţia numelui adoptatului 
căsătorit este „tranșată” prin Legea nr. 273/2004, care dispune 
modificarea numelui comun al unuia din soți prin efectul adopţiei 
acestui soţ în timpul căsătoriei, urmând ca acesta să dobândească 
numele de familie al adoptatorului, însă numai cu consimţământul 
celuilalt soţ, exprimat în faţa instanţei care încuviințează adopţia 
lart. 53 alin. (4)], acest din urmă soț continuând să poarte numele 
din căsătorie. Dacă nu există acest acord, adopţia nu atrage schim- 
barea numelui persoanei adoptate. 


1.2. Obligaţia de sprijin moral reciproc 


75. Soții își datorează unul altuia sprijin moral (art. 2 C. fam.), 
aceasta fiind o consecinţă a prieteniei și a afecțiunii pe care se 
întemeiază raporturile de căsătorie. 


Obligaţia constă, de exemplu, în sprijinul pe care un soț 
trebuie să-l acorde celuilalt pentru a-și ridica nivelul intelectual sau 
în îngrijirile cu caracter personal pe care unul dintre soți trebuie să 
le dea celuilalt dacă vârsta, starea sănătăţii sau infirmitatea acestuia 
le-ar cere. Această obligaţie, deși cu conţinut preponderent moral, 
are un caracter juridic. 


Este firesc ca legiuitorul să nu încerce să detalieze conţinutul 
obligaţiei de sprijin moral reciproc dintre soţi, fiindcă aceasta ar fi și 
imposibil faţă de mulţimea și complexitatea situaţiilor ce se pot ivi 
într-o căsătorie, când acest sprijin trebuie să se exprime. 


În lipsa reciprocităţii sprijinului moral, relaţiile dintre soți pot 
fi grav afectate, subminând încrederea și afecțiunea care asigură trăi- 
nicia familiei. 

1.3. Obligaţia de fidelitate 


76. Deși nu este prevăzută în mod expres de lege, obligaţia de 
fidelitate trebuie susţinută ca îndatorire de ordin personal nepatrimo- 
nial ce revine fiecăruia dintre soți, având caracter deopotrivă moral 
și juridic. Caracterul juridic al acestei obligaţii rezultă indirect din 
unele dispoziţii ale Codului familiei. Prezumțiile legale de paterni- 
tate instituite în favoarea copilului născut sau conceput în timpul 
căsătoriei, de exemplu, se întemeiază pe ideea respectării de către 
soţie a obligaţiei de: fidelitate. lar în virtutea principiului egalității 
dintre sexe, obligaţia de fidelitate există și pentru bărbat. 

încălcarea îndatoririi de fidelitate de către oricare dintre soți 
constituie motiv temeinic de divorţ. 


1.4. Obligaţia de a locui împreună 


77. Finalitatea relaţiilor dintre soţi impune obligaţia lor de a 
locui împreună. În tot ceea ce privește căsătoria, deci și în privinţa 
locuinţei, soţii decid de:comun acord (art. 26 C. fam.). Ei se pot 
înţelege, pentru motive temeinice, ca fiecare să aibă domicilii 
separate. 


În cazul în care soţii nu cad de acord în privinţa domiciliilor 
separate, deosebim două situaţii: a) când există motive temeinice în 
sensul domiciliilor separate; b) când nu există asemenea motive. 


În prima situaţie, sunt posibile domicilii separate ale soților în 
împrejurări legate de exercitarea unei profesiuni sau efectuarea stu- 
diilor într-o altă localitate. În sensul de a privi ca legitimă inexistenţa 
domiciliului comun în asemenea situaţii s-a pronunţat și fosta 
instanţă supremă!. 


' Plenul Trib. Suprem, Decizia de îndrumare nr. 26/1962, în C.D. 
1962, p. 37. 

În cea de-a doua situaţie, neînțelegerea dintre soți poate 
constitui un element în cadrul motivelor de divorţ. Astfel, refuzul 
nejustificat al unuia dintre soţi de a locui împreună cu celălalt soț ar 
putea conduce la concluzia că nu mai este cu putinţă continuarea 
căsătoriei și, ca urmare, ar putea constitui motiv de divorț. 


78. Pe de altă parte, comportarea necorespunzătoare constând 
în privarea de locuinţă de către un soț a celuilalt soţ, prin izgonirea 
din domiciliul comun, prin refuzul de a-l reprimi sau în orice alt 
mod, este sancţionată, după caz, penal sau contravenţional și civil. 
Astfel, Tribunalul Suprem, încă prin Decizia de îndrumare nr. 5 din 
11 iunie 1967!, arătase că o asemenea comportare poate constitui 
infracţiunea de abandon de familie și că, odată cu pronunţarea hotă- 
rârii de condamnare a celui vinovat, instanţa urmează să ia măsurile 
de restabilire a situației de fapt anterioare săvârșirii infracţiunii, 
această măsură putând fi luată în tot cursul procesului, la simpla 
cerere a celor interesaţi, dacă schimbarea situaţiei de fapt este 
posibilă. 

Codul penal prevede, în art. 305 alin. (1) lit. a), că săvârșește 
infracţiunea de abandon de familie acela care alungă o altă per- 
soană faţă de care are obligaţia de întreținere, expunând-o la sufe- 
rinţe fizice și morale, Legea nr. 61/1991 pentru stabilirea și sancţio- 
narea unor contravenţii privind regulile de convieţuire socială, 
ordinea și liniștea publică prevede, în art. 2 pct. 30, că este contra- 
venție dacă, potrivit legii penale, nu constituie infracţiune alungarea 
din locuinţa comună a soțului sau a soției, a copilului, precum și a 
oricăror alte persoane aflate în întreţinere. 


La întrebarea dacă unul dintre soţi poate obține evacuarea 
celuilalt pentru ‘comportare abuzivă, turbulentă, atât practica judi- 


clară, cât și literatura de specialitate au formulat soluţii și opinii 
diferite, ii 


TS See Alitalia ot ia arta 
"În R.R.D. nr. 6/1967, p. 126-128. 

În sensul inadmisibilităţii de principiu a unei asemenea cereri, 
cu argumentul că o evacuare dispusă pe cale judecătorească ar 
echivala cu o reparare în fapt dispusă de instanţă, s-a pronunțat 
Tribunalul Suprem!, care însă s-a pronunţat și în sensul că soţul 
turbulent poate fi evacuat la cererea celuilalt soț.. Soluţia a fost 
susţinută și de unii autori’. Într-o variantă a acestei opinii, favorabilă 
posibilităţii evacuării soţului turbulent, se apreciază că evacuarea 
poate să aibă loc doar în cazuri extreme și când nu este posibilă 
împărţirea provizorie a folosinţei locuinţei. 


1.5. Îndatoririle conjugale 


79. Această obligaţie este distinctă de aceea privind locuința 
comună și există fie că soţii au locuință comună, fie că locuiesc 
separat. y 


Refuzul nejustificat al unuia dintre soți de a-și îndeplini 
obligația de a avea raporturi sexuale cu celălalt soț se poate constitui 
în motiv temeinic de divorț. 


Indiferent de situație sau de motive, calitatea de soț nu îl poate 
îndreptăți pe acesta să recurgă la constrângeri faţă de partenerul său 
marital, pentru a-l obliga la raporturi sexuale, în acest caz săvârșind 
infracţiunea de viol. Conform art. 197 alin. (2) lit. b') C. pen., violul 
săvârșit. asupra unui membru al familiei atrage incidenţa unei 
circumstanţe agravante, având un regim sancţionator mai sever. . 


' Trib. Suprem, Secţia civilă, decizia nr. 272/1970, în C.D. 1970, p. 134. 

2 Trib. Suprem, Secţia civilă, decizia nr. 1861/1975, în R.R.D. 
nr. 12/1975, p. 35-36. 

3 J. Leș, op. cit., p. 61; C. Turianu, Despre posibilitatea evacuării din 
domiciliul comun a soţului, în caz de violenţă asupra soţiei, în Dreptul 
nr. 12/1992, p. 82. | 

1.6. Precizări cu privire la unele raporturi per- 
sonale dintre soţi 


80. Dat fiind principiul egalităţii depline dintre bărbat și 
femeie, unele efecte ale căsătoriei nu sunt posibile cu privire la 
raporturile personale dintre aceștia. Astfel: 


— nici unul dintre soți nu este îndreptăţit să exercite control 
asupra corespondenţei și relaţiilor sociale ale celuilalt soţ. Neînţe- 
legerea dintre soţi cu privire la corespondența și relaţiile sociale pe 
care unul dintre ei înţelege să le întreţină poate constitui un motiv de 
divorţ în condiţiile art. 38 C. fam.; 


- fiecare dintre soți poate să-și aleagă profesia sau ocupaţia pe 
care o dorește, fără a avea nevoie de vreo încuviinţare din partea 
celuilalt soț. Desigur, soţii se vor consulta în privinţa alegerii 
profesiei sau ocupaţiei lor; 


— căsătoria nu are niciun efect în ceea ce privește cetățenia 
soţilor. Într-adevăr, cetăţenia nu se dobândește și nici nu se pierde 
prin căsătorie. 


$2. Relaţiile patrimoniale dintre soţi 


81. Aceste relaţii sunt reglementate în principal prin art. 29-36 
din Secţiunea a II-a a Capitolului II din Codul familiei. Relaţiile patri- 
moniale dintre soţi sunt consecinţa raporturilor personale dintre 
aceștia; viaţa în comun a soţilor, gospodăria lor comună și creșterea 
copiilor determinând împletirea intereselor patrimoniale ale celor 
doi soți, atât cu privire la drepturi, cât și cu privire la obligaţii, acestea 
constituind baza materială a existenţei și consolidării familiei. 

Principiul deplinei egalităţi în drepturi și obligaţii dintre bărbat 
si femeie dobândește forme specifice de exprimare în această sferă a 
relaţiilor dintre soți. Astfel, de exemplu, bunurile soţilor sunt, potrivit 

legii, fie comune ambilor soți, fie proprii ale unuia dintre soți, fără a 
deosebi după cum ele au fost dobândite de către bărbat sau femeie; 
munca depusă de soţie în gospodăria comună reprezintă o contri- 
buţie la sarcinile căsătoriei și la dobândirea bunurilor comune; soții 
administrează, folosesc și dispun împreună de bunurile comune, 
drepturile și îndatoririle ce revin fiecăruia dintre soți având același 
conţinut. | 


Comparativ cu domeniul relaţiilor personale, posibilităţile de 
intervenţie a instanțelor judecătorești sunt mai largi în cazul neînţe- 
legerilor dintre soți privitoare la drepturile și obligaţiile patrimoniale. 
De pildă, aducerea la îndeplinire a obligaţiei de sprijin material 
reciproc dintre soţi poate fi asigurată, la nevoie, prin constrângere 
juridică; oricare din soți poate solicita instanţei constatarea caracte- 
rului de bun comun sau de bun propriu al unora din bunurile 
dobândite în timpul căsătoriei; pentru motive temeinice, se poate 
obţine și împărţirea bunurilor comune în timpul căsătoriei lart. 36 
alin. (2) C. fam.]. 


2.1. Drepturile şi obligaţiile patrimoniale ale soţilor 


2.1.1. Obligaţia de sprijin material reciproc (art. 2 
C. fam.) | 


82. Soții sunt datori să-și acorde unul altuia sprijin moral și 
material reciproc, ca efect al încheierii căsătoriei. Astfel, potrivit 
art. 29 C. fam., soții au obligaţia să contribuie. în raport de 
mijloacele fiecăruia, la cheltuielile căsniciei, iar art. 86 C. fam., care 
circumscrie persoanele între care există obligaţia de întreţinere. se 
referă în primul rând la soți. 


a) obligaţia de a suporta cheltuielile căsătoriei (art. 29 C. fam.) 
constituie o sarcină permanentă și necondiționată a ambilor soţi, 
care se concretizează în satisfacerea nevoilor obișnuite, de ordin 
material sau spiritual, ale traiului în comun. În accepțiunea sa largă, 

noțiunea de „cheltuieli ale căsătoriei” cuprinde, alături de costurile 
propriu-zise ale menajului în comun, și cele referitoare la creșterea, 
educarea și pregătirea profesională a copiilor, precum și la între- 
ținerea soţului aflat în nevoie din cauza incapacității de a munci, cu 
menţiunea că, spre deosebire de cheltuielile propriu-zise ale căsă- 
toriei, obligaţiile de întreţinere nu au caracter permanent, fiind 
determinate și condiţionate de starea de nevoie a celui care pretinde 
întreținere. Cât timp relaţiile de familie sunt normale, cheltuielile 
căsniciei se stabilesc de către soţi prin bună înţelegere. Atunci însă 
când plata contribuţiei este refuzată, îndeplinirea obligaţiei de a 
participa la suportarea cheltuielilor poate fi asigurată prin constrân- 
gere juridică. Practica judiciară s-a pronunţat în sensul admisibilităţii 
acţiunii prin care unul dintre soți solicită, în temeiul art. 29 C. fam., 
obligarea celuilalt soţ să contribuie, în măsura mijloacelor sale, la 
suportarea cheltuielilor comune ale gospodăriei. 


b) obligaţia de întreţinere între soţi, în mod obișnuit, nu este 
un aspect al obligaţiei fiecăruia dintre aceștia de a contribui, potrivit 
mijloacelor sale, la acoperirea cheltuielilor căsătoriei. Eficienţa juri- 
dică a acestei îndatoriri își spune cuvântul în acele împrejurări în 
care, raporturile firești dintre soţi fiind compromise, căsătoria consti- 
tuie temeiul obligaţiei legale de întreținere, susceptibilă de a fi adusă 
la îndeplinire prin executare silită pentru realizarea — cel puţin sub 
aspect material — a conduitei prefigurate de legiuitor prin dispoziţiile 
exprese privitoare la căsătorie. 


Obligaţia de întreţinere între soţi este prioritară faţă de toate 
celelalte obligaţii de întreţinere, în conformitate cu ordinea impe- 
rativă pe care o stabilește art. 89 C. fam.’ 


2.1.2. Comunitatea de bunuri a soţilor 


83. Raporturile patrimoniale cu privire la bunurile comune, 
desemnate în literatura de specialitate și practica judecătorească prin 

' E. Florian, op. cit., p. 80. 

termenul „comunitate de bunuri a soţilor”, sunt rezultatul nemijlocit 
al căsătoriei. Comunitatea de bunuri a soților ia naștere odată cu 
încheierea căsătoriei și sfârșește la data încetării căsătoriei prin 
moartea sau declararea judecătorească a morţii unuia dintre soţi ori 
la desfacerea căsătoriei prin divorţ. 


Capitolul al VI-lea 
Regimul juridic al bunurilor soţilor 


$ 1. Consideraţii generale 


84. Regimul juridic al bunurilor soților, adică regimul matri- 
monial, înțelegând prin aceasta totalitatea regulilor care guvernează 
raporturile patrimoniale dintre soți, precum și raporturile acestora cu 
terţii, aşa cum este consacrat prin dispoziţiile Codului familiei, sta- 
bilește existenţa a două categorii de bunuri în patrimoniul soţilor: 


-= bunuri comune ambilor soţi (art. 30 C. fam.); 

- bunuri proprii fiecăruia dintre soți (ar. 31 C. fam.). 

Constituie obiect al comunităţii, potrivit dispoziţiilor impera- 
tive ale art. 30 alin. (1) C. fam., bunurile dobândite în timpul căsă- 
toriei de oricare dintre soţi și numai categoriile de bunuri expres și 
limitative prevăzute de art. 31 C. fam. sunt considerate proprii 
fiecăruia dintre cei doi soți. 


85. Regimul matrimonial al comunităţii de bunuri dobândite 
în timpul căsătoriei este legal, în sensul că este stabilit prin norme 
legale; este unic, fiindcă legea nu permite înlocuirea lui cu un alt 
regim stabilit pe cale convenţională; este imperativ, deoarece soții 
Nu au posibilitatea de a se sustrage prevederilor sale și, în fine, este 
imuabil, pentru că nu poate fi modificat cât timp durează căsătoria. 


Cele două categorii de bunuri ale soţilor nu trebuie consi- 
derate totuși ca fiind ireversibil delimitate, căci în unele împrejurări 
este posibilă schimbarea caracterului bunului din comun în propriu 

al unuia dintre soţi sau invers; bunăoară, prin împărțirea bunurilor 
comune în timpul căsătoriei, bunurile atribuite fiecăruia dintre soți 
devin proprii, iar în cazul anulării hotărârii declarative de moarte, 
bunurile care, ulterior datei stabilite prin hotărâre judecătorească 
drept cea a morţii, au intrat în patrimoniul „soţului supravieţuitor” se 
transformă, cel puţin în parte, cu efect retroactiv până la data dobân- 
dirii lor, în bunuri comune. Regimul juridic al bunurilor soților este 
în exclusivitate legal, unic, obligatoriu și imuabil, nefiind îngăduit ca 
în locul lui sau în paralel cu el să existe alt regim convenit de părți’. 


$2. Bunuri comune ale soţilor 


2.1. Consideraţii generale privind regimul comu- 
nităţii de bunuri 


86. Articolul 30 alin. (1) C. fam. stabilește regula potrivit 
căreia bunurile dobândite în timpul căsătoriei de oricare dintre soți 
sunt, de la data dobândirii lor, bunuri comune, instituind în acest fel 
regimul comunităţii de bunuri. 


Potrivit dispoziţiilor exprese ale aceluiași articol, orice con- 
venţie contrară comunităţii de bunuri este nulă. 


În cuprinsul textului art. 30 C. fam., legiuitorul întrebuințează 
termenul de „bunuri comune”, și nu acela de „proprietate comună a 
soţilor”. Literatura de specialitate a consacrat, în deplin acord cu 
conţinutul real al terminologiei legale, noțiunea de comunitate de 
bunuri. Cele două noțiuni — comunitate de bunuri și drept de pro- 
prietate comună — sunt în strânsă legătură una cu alta, îndeosebi sub 
aspectul bunurilor ce formează obiectul lor, dar și deosebite în 
legătură cu modul de exercitare și apărare a acestor drepturi. 


' 1. Albu, op. cit., p. 119. 

Accepţiunea care trebuie conferită noţiunii de bunuri din 
cuprinsul Codului familiei este aceea din dreptul civil, în sensul că 
ea desemnează atât bunurile corporale = mobile și imobile =, cât și 
bunurile necorporale — toate drepturile reale, principale și accesorii, 
precum și drepturile de creanţă ce se află în circuitul civil!. Sunt 
susceptibile de a deveni obiect al comunităţii orice bunuri a căror 
apropriere individuală este permisă de lege, fără a deosebi după 
cum este vorba de bunuri corporale sau necorporale. 


Li 


87. Sub sancţiunea nulităţii absolute, convențiile contrare 


comunităţii matrimoniale sunt prohibite de lege [art. 30 alin. (2) 
C. fam.]. 


Domeniul de aplicare a nulităţii se face în raport de două 
criterii: părţile convenției contrare comunităţii de bunuri și conți- 
nutul concret al acestor convenţii. 


Sub primul aspect, nulitatea absolută privește deopotrivă înţe- 
legerile intervenite între viitorii soți, între soţi sau numai unul dintre 
aceștia, pe de o parte, și terțe persoane, pe de altă parte, precum și 
declaraţiile unilaterale ale unuia dintre soți prin care s-ar recunoaște 
că anumite bunuri, neexceptate de la comunitate, aparţin în 
exclusivitate celuilalt soţ. 


Sunt lipsite de eficienţă juridică convențiile prin care soţii ar 
stabili un alt regim juridic decât acela al comunităţii de bunuri, cele 
prin care s-ar aduce atingere drepturilor lor egale referitoare la actele 
de administrare, folosință și dispoziţie asupra bunurilor comune, 
actele juridice cu titlu gratuit care ar urma să-și producă efectele în 
timpul căsătoriei, făcute de unul dintre soţi în favoarea celuilalt soț, 
declaraţia unilaterală a unuia dintre soți în sensul că nu a avut nicio 


' 4P. Filipescu, op. cit., p. 51; D. Lupulescu, Dreptul de proprietate 
comună al soţilor, Casa de Editură și Presă „Șansa” SRL, București, 1993, 
P. 66; Al. Bacaci, C. Hageanu, V. Dumitrache, op. cit., p. 51. 

contribuţie la dobândirea unor bunuri achiziționate în timpul căsă- 
toriei. 


Este inadmisibilă acţiunea în constatarea întinderii drepturilor 
părţilor asupra masei bunurilor aflate în proprietatea lor comună în 
devălmășie, fiindcă ar avea drept consecință transformarea în pro- 
prietate comună pe cote-părţi, cu toate consecințele regimului 
juridic specific acestei forme de proprietate comună!. 


88. Precizăm însă că în timpul căsătoriei oricare dintre soți 
poate să ceară și să obțină constatarea că unul sau mai multe bunuri 
sunt comune, și nu proprii ale celuilalt so sau că, dimpotrivă, deși 
dobândite în timpul căsătoriei, sunt bunuri proprii ale sale. 


Printr-o astfel de acţiune nu se contravine regimului comuni- 


tăţii de bunuri a soţilor, ci doar se clarifică situația unui drept aflat în 
stare de incertitudine. 


89. În sensul inadmisibilităţii convențiilor de majorare a comu- 
nității de bunuri, facem precizarea că, potrivit art. 1307 C. civ., 
vânzările dintre soți sunt prohibite sub sancţiunea nulităjii relative, 
iar donațiile — care sunt în principiu acte juridice irevocabile =, 


atunci când sunt încheiate între soți sunt oricând revocabile, 
conform art. 937 C. civ. 


In acest mod, soţii sunt împiedicaţi să realizeze, sub aparenţa 
unor contracte de vânzare-cumpărare fictive, donaţii irevocabile, 
protejându-se atât interesele soţului „convins” să vândă fictiv 


celuilalt soț bunurile sale proprii, cât și interesele moștenitorilor 
rezervatari sau ale creditorilor. l 


' Plenul Trib. Suprem, Decizia de îndrumare nr. 3/1964, în C.D. 
1964, p. 15. 

2.2. Criterii. de determinare a bunurilor comune 


90. Coroborând dispoziţiile art. 30 alin. (1) C. fam., potrivit 
cărora „bunurile dobândite în timpul căsătoriei de oricare dintre soți 
sunt, de la data dobândirii lor, bunuri comune ale soţilor”, cu cele 
ale art. 31 din același cod, care cuprinde enumerarea cu caracter 
limitativ a categoriilor de bunuri proprii fiecăruia dintre soţi, putem 
desprinde două condiţii cumulative pentru clarificarea unui bun ca 
fiind comun: 


a) bunul să fi fost dobândit de oricare dintre soţi în timpul 
căsătoriei; 
b) bunul să nu facă parte din categoria bunurilor proprii. 


Noţiunea de „dobândire“, întrebuințată de legiuitor în cuprin- 
sul art. 30 C. fam. fără nicio altă precizare, urmează să primească o 
accepțiune largă, însemnând faptul de a deveni titular al unui drept 
real sau de creanţă, prin intermediul unor acte sau fapte juridice ori 
în puterea legii, deci în temeiul oricărui mod originar sau derivat 
prevăzut de legea civilă”. 

Mai mult, în practica juclecătorească s-a decis că sub aspectul 
includerii în comunitatea matrimonială, nu are relevanţă natura 
licită sau ilicită a mijloacelor prin care au fost dobândite, fiindcă 
art. 30 C. fam. nu face, din acest punct de vedere, nicio distincţie. 


91. Se ivește întrebarea dacă subrogaţiunea reală este asimi- 
lată cu „dobândirea” bunului comun. Conform unei opinii, apelul la 
subrogațiunea reală este inutil, fiindcă bunul intrat în patrimoniu 

"P. Filipescu, op. cit., p. 52; P. Anca, Efectele căsătoriei cu privire la 
raporturile patrimoniale dintre soți, în /.P. Filipescu, P. Anca, O. Calmuschi, 


M.I. Eremia, Încheierea căsătoriei și efectele ei, Ed. Academiei, București, 1981, 
p. 92, 

prin  subrogaţiune își ocupă locul în comunitatea de bunuri în 
temeiul legii (art. 30 C. fam.). 


| Într-o altă opinie, la care subscriem, se arată că în cazul 
substituirii nu are loc o sporire a patrimoniului — presupusă de 
„dobândire” —, ci doar o substituire, bunul nou; devenind comun ca 
efect al înlocuirii, şi nu al dobândirii?. 


92. Sunt supuse comunității bunurile dobândite de ambii soți 
împreună sau de oricare dintre ei în timpul căsătoriei. Deci, din 
punct de vedere al persoanei dobânditorului, singura cerință legală 
este cea a calităţii de soţ în momentul dobândirii bunului. Faptul că 
în actul de dobândire figurează doar unul dintre soţi sau că, în 
privinţa drepturilor supuse publicităţii, înscrierea s-a făcut numai pe 
numele unuia dintre soți nu prezintă importanţă. | 


În situaţia în care un imobil a fost dobândit în timpul căsăto- 
riei, iar în actul de transcriere în cartea funciară se indică părţile ce 
se cuvin fiecăruia dintre soţi, respectivul imobil este bun comun, și 
nu în proprietate pe cote-părți”. Bunul devine comun, chiar dacă 
înscrierea în cartea funciară s-a făcut doar pe numele unui soţ, dacă 
a fost dobândit în timpul căsătoriei. 


Dacă soţii dobândesc împreună cu o altă persoană dreptul de 
proprietate asupra unui bun, dreptul lor de proprietate comună în 
devălmășie va exista alături de dreptul de proprietate comună pe 
cote-părţi al terţului. Întinderea dreptului soţilor asupra bunului se 
înfățișează, în raport cu terţul dobânditor, tot sub forma unei cote- 
părţi, această cotă făcând obiectul dreptului ce le revine împreună 
asupra bunului în raport de terţul coproprietar, nu și întinderea 


"T.R. Popescu, op. cit., p. 211; I.P. Filipescu, op. cit., p. 77; I. Albu, 
op. cit., p. 136. | 

2 Al, Bacaci, C. Hageanu, V. Dumitrache, op. cit., p. 128. 

3 1,P. Filipescu, op. cit., p. 53. 

dreptului fiecăruia dintre ei și, cu atât mai puţin, partea materială ce 
le revine. 


93. Convieţuirea faptică — concubinajul — nu conferă calitatea 
de soţ!. În consecinţă, regimul juridic al bunurilor dobândite în tim- 
pul concubinajului, diferit de cel aplicabil soților, este guvernat de 
dreptul comun; bunurile obţinute vor fi bunuri proprii ale concubi- 
nului sau comune ale ambilor, potrivit contribuţiei aduse la achizi- 
jionarea lor, dar nu în devălmășie, ci pe cote-părţi, dovada pro- 
prietăţii indivize făcându-se în raport de fiecare bun în parte. Cât 
privește imobilul dobândit în perioada concubinajului, dacă numai 
unul dintre concubini a figurat în actul de dobândire, celălalt con- 
cubin devine coproprietar, chiar dacă el a pus la dispoziţia concu- 
binului întreaga sumă necesară, deoarece nu poate încheia niciun 
act translativ de proprietate în beneficiul său. 


94. Există totuși o împrejurare în care comunitatea de bunuri 
profită și unei persoane care nu are — mai bine zis, nu a avut - 
calitatea de soț. Avem în vedere căsătoria putativă, în ipoteza în 
care numai unul dintre soți din căsătoria nulă sau anulată a fost de 
bună-credinţă în momentul încheierii căsătoriei desființate. Potrivit 
ari. 23 alin. (1) C. fam., numai soțul de bună-credinţă păstrează, până 
la data rămânerii irevocabile a hotărârii judecătorești, situaţia de soţ 
dintr-o căsătorie valabil încheiată, faţă de soțul de rea-credinţă 
sancţiunea nulităţii operând retroactiv, ceea ce înseamnă că acesta 
din urmă este considerat că nu a avut nicicând calitatea de soţ al 
celuilalt. 


Calitatea de soț a persoanei de bună-credinţă atrage aplicarea 
regimului comunităţii matrimoniale cu privire la bunurile dobândite 
in timpul căsătoriei nule sau anulate, iar de aceasta va beneficia și 

' Trib. Suprem, Secţia civilă, decizia nr. 1047/1981, în R.R.D. 
nr. 2/1982, p. 60. 

„soţul” de rea-credință, fiindcă este de neconceput existenţa conco- 
mitentă a două regimuri juridice incompatibile cu privire la aceeași 
universalitate juridică, comunitate devălmașă pentru soţul de bună- 
credinţă, respectiv pe cote-părți pentru cel de rea-credinţă. 


95. Pentru a deveni comune ambilor soti, bunurile trebuie să 
fi fost dobândite în timpul căsătoriei. Potrivit Codului familiei, căsă- 
toria se consideră încheiată în momentul în care delegatul de stare 
civilă, constatând existenţa consimţământului la: căsătorie al viito- 
rilor soţi, îi declară căsătoriți. Căsătoria încetează, așa cum stabilește 
art. 37 C. fam., prin moartea unuia dintre soți sau prin declararea 
judecătorească a morţii unuia dintre soți. Desfacerea. căsătoriei, 
pronunțată de instanţa judecătorească în condiţiile art. 38 C. fam., 
stinge efectele căsătoriei în momentul rămânerii irevocabile a 
hotărârii instanţei. | 

Așadar, vor fi supuse regimului comunităţii bunurile dobân- 
dite în intervalul de timp cuprins între momentul încheierii căsătoriei 
și acela al încetării sau desfacerii căsătoriei. Bunurile dobândite 
anterior căsătoriei rămân bunuri proprii ale aceluia din soţi care le-a 
achiziţionat, afară de cazul în care la dobândirea unora au contribuit 
ambii viitori soţi, situaţie în care ei vor avea, privitor la acele bunuri, 
un drept de proprietate comună pe cote-părţi. 


Tribunalul Suprem a decis că dispoziţiile art. 30 C. fam. nu 
sunt aplicabile atunci când bunul a fost dobândit numai de către 
unul dintre soţi după desfacerea căsătoriei, însă cu banii proveniţi de 
la celălalt soţ, și când bunul dobândit are calitatea de bun propriu al 
soțului care l-a achiziţionat, celălalt soț neavând decât un drept de 
creanţă pentru sumele remise în timpul căsătoriei!. 


M 


' Trib. Suprem, Secţia civilă, decizia nr. 1991 din 24 octombrie 
1972, în C.D. 1972, p. 221. 

Atunci când căsătoria încetează prin nulitate sau anulare, este 
desființată cu efect retroactiv și, ca urmare, se consideră că soții nu 
au fost căsătoriţi între ei și deci că nu au putut avea bunuri comune. 


96. Despărțirea în fapt a soților afectează, prin ea însăși, 
caracterul comun al bunurilor dobândite de fiecare dintre soţi în 
această perioadă, întrucât ei continuă să fie căsătoriţi, iar soluţia 
contrară ar oferi posibilitatea înlăturării, prin voinţa soţilor a dispo- 
ziţiilor legale imperative privitoare la regimul matrimonial unic și 
obligatoriu’. 

Însă împrejurarea separaţiei faptice trebuie avută în vedere la 
determinarea cotelor de contribuţie a soţilor cu ocazia împărțirii 
bunurilor comune. 


2.3. Împărţirea bunurilor comune în timpul căsă- 
toriei 


97. Căsătoria reprezintă o comunitate de interese mai largi 
decât comunitatea intereselor patrimoniale. De aceea, ținând seama 
de caracterul accesoriu al raporturilor patrimoniale între soţi, faţă de 
raporturile personal nepatrimoniale între ei, legea admite ca bunu- 
rile comune, în interesul menţinerii căsătoriei, să fie împărţite în 
timpul acesteia. Împărțirea are un caracter excepțional, putându-se 
face numai în următoarele cazuri: 


a) la cererea oricăruia dintre soţi; 
b) la cererea creditorilor personali ai oricăruia dintre soți. 


ei N BEE) IE INNER A 

"IP. Filipescu, op. cit., p. 58; Al. Bacaci, C. Hageanu, V. Dumitrache, 
op. cit., p. 28; Trib. Suprem, Decizia de îndrumare nr. 19/1960, în C.D. 
1960, p. 30-31. 

2.3.1. Împărţirea bunurilor comune la cererea soţilor 


98. Potrivit art. 36 C. fam., bunurile comune pot fi împărţite în 
timpul căsătoriei la cererea oricăruia dintre soţi. Această împărţire 
este supusă următoarelor condiţii: 


a) se poate face numai pentru motive temeinice; 


b) împărţirea bunurilor comune se face în timpul căsătoriei. 
Aceasta înseamnă timpul cuprins între momentul încheierii căsăto- 
riei și momentul în care oricare dintre soţi a introdus o acţiune de 
divorţ; | 


c) împărţirea bunurilor comune nu se poate face pe cale 
convenţională, ci numai prin hotărâre judecătorească; 


d) se pot împărţi, în întregime sau în parte, numai bunurile 
comune existente în momentul în care se face împărțirea. Bunurile a 
căror împărţire s-a cerut, precum și cele ce se vor dobândi în viitor 
de către soţi au calitatea de bunuri comune, ceea ce înseamnă că 
această împărţire nu afectează regimul comunităţii de bunuri; 


e) la efectuarea partajului bunurilor comune ale soţilor trebuie 
luată în considerare valoarea pe care o au aceste bunuri la data când 


s-a introdus acţiunea în împărţire, iar nu valoarea lor de la data la 
care a luat naștere starea de devălmășie. 


2.3.2. Împărţirea bunurilor comune la cererea credi- 
torilor personali ai oricăruia dintre soţi 


99. Soții pot avea două feluri de datorii: 
a) personale; 
b) comune. 


În consecinţă, vor exista creditori personali și creditori comuni. 
Creditorii personali nu pot urmări pentru realizarea creanţei lor 
bunurile comune (art. 33 C. fam.). Acești creditori pot urmări numai 
bunurile proprii ale soţului debitor. Dacă bunurile proprii ale soţului 

debitor nu sunt suficiente pentru acoperirea creanţelor creditorilor 
personali, aceștia pot cere împărţirea bunurilor comune, prin hotă- 
râre judecătorească, însă numai în măsura necesară acoperirii 
creanței [art. 33 alin. (2) C. fam.]. Acţiunea creditorilor. personali 
pentru împărţirea bunurilor comune are deci caracter subsidiar. 


2.4. Dreptul soţilor de a administra, folosi şi 
dispune împreună de bunurile comune 


2.4.1. Egalitatea soţilor 


100. În conformitate cu principiul egalităţii sexelor, soţii 
administrează și folosesc împreună bunurile comune și dispun tot 
astfel de ele [art. 35 alin. (1) C. fam.]. Soții se pot înţelege asupra 
modului de administrare, folosinţă și dispoziţie a bunurilor comune, 
cu condiţia ca prin aceasta să nu aducă vreo atingere drepturilor pe 
care fiecare dintre ei le are.asupra bunurilor comune. 


2.4.2. Separarea de fapt a soţilor, disparitia sau inter- 
dicţia unuia dintre soţi 


101. Regula potrivit căreia soții administrează, folosesc și 
dispun împreună de bunurile comune își găsește aplicare în tot 
timpul cât durează căsătoria. În consecinţă, această regulă se aplică 
și în cazul în care soții trăiesc separat în fapt, oricât de mult ar dura 
această situaţie. 


2.4.3. Actele de administrare, de folosinţă şi de 
dispoziţie 


102. Actele de administrare sunt opuse celor de dispoziţie. 
Actele de administrare sunt acelea prin care se întreţin și se pun în 
Valoare bunurile, cum sunt, de exemplu, contractul de închiriere 

până la un anumit termen, o acţiune în evacuare, contractul privind 
reparaţiile unui imobil. Prin urmare, actul de administrare, în sens 
larg, cuprinde actul de administrare propriu-zis (prin natura sa) și 
actul de administrare prin scopul său. | 


În art. 35 C. fam. se precizează că „nici unul dintre soţi nu 
poate înstrăina și nici nu poate greva un teren sau o construcţie ce 
face parte din bunurile comune, dacă nu are consimțământul 
celuilalt soţ”. 


2.4.4. Prezumția de mandat tacit reciproc 


103. Pentru a înlesni efectuarea diferitelor acte și operaţii ce 
sunt necesare a fi îndeplinite în timpul căsătoriei de către soţi și 
pentru a da certitudine circuitului juridic civil, în interesul terţilor de 
bună-credinţă care au contractat cu soții legea prevede existenţa unui 
mandat tacit reciproc. Potrivit acestui mandat, oricare dintre soți, 
exercitând singur drepturile de administrare, folosinţa și dispoziţia 
asupra bunurilor comune, este prezumat că are și consimţământul 
celuilalt soț [art. 35 alin. (2) C. fam.]. Prezumția acestui consimţământ 
nu operează în situația precizată la punctul precedent. 


$3. Bunurile proprii ale soţilor. 


3.1. Precizări prealabile 


104. Articolul 31 C. fam. determină categoria de bunuri pro- 


prii ale soților. În legătură cu aceste bunuri, se impun unele precizări 
prealabile: 


a) bunurile proprii constituie o excepţie de la comunitatea de 
bunuri; 

b) bunurile proprii sunt limitativ prevăzute de lege, ca urmare, 
sunt proprii numai bunurile prevăzute de art. 31 C. fam.; 


c) există mai multe criterii după care se deosebesc bunurile . 
proprii. În primul rând, aceste criterii pot fi considerate că sunt 
corespunzătoare enumerării categoriilor de bunuri proprii din art. 31 
C. fam. În al doilea rând, criteriile care stau la baza determinării 
categoriilor de bunuri proprii pot fi considerate: data dobândirii lor, 
care este anterioară încheierii căsătoriei [art. 31 lit. a)]; legătura cu 
persoana soţului dobânditor, legătură ce poate rezulta din caracterul 
dobândirii; subrogaţia reală (art. 31 lit. f) C. fam.]; 


d) existența celor două categorii de bunuri - comune și 
proprii — nu înseamnă că între acestea nu există un circuit, în 
cazurile anume prevăzute de lege. 


3.2. Categorii de bunuri proprii ale soţilor 


3.2.1. Bunurile dobândite înainte de încheierea 
căsătoriei [art. 31 lit. a) C. fam.] 


105. Având în vedere că art. 30 alin. (1) C. fam. prevede că 
bunurile dobândite în timpul căsătoriei sunt comune, se înțelege că 
bunurile dobândite înainte de încheierea căsătoriei sunt proprii, 
deoarece acestea nu mai reprezintă rezultatul efortului comun al 
ambilor soţi. Sunt bunuri proprii și cele dobândite după încetarea 
sau desfacerea căsătoriei, deși art. 31 alin. (1) C. fam. nu le 
„menţionează, soluţia impunându-se potrivit art. 30 alin. (1) din 
același Cod. 


84 | | Căsătoria şi divorţul 


3.2.2. Bunurile dobândite prin moştenire, legat sau 
donaţie, afară numai dacă dispunătorul a prevăzut că ele vor 
fi comune [art. 31 lit. b) C. fam.] 


106. Aceste bunuri devin al datorită caracterului personal 
al dobândirii lor. 


În literatura de specialitate s-a susținut că voinţa dispună- 
torului, în sensul caracterului comun al bunului, poate fi tacită, însă 
cu condiţia să rezulte în mod neîndoielnic!. 


În jurisprudenţă s-a conturat soluţia că reprezintă o donaţie 
făcută în favoarea exclusiva a copilului lor contribuţia părinţilor 
unuia dintre soţi la dobândirea în timpul căsătoriei a unui bun, afară 
de cazul în care dispunătorii au arătat în mod expres că urmăresc să 
avantajeze ambii soți și când bunul este considerat comun”. 


Darurile de nuntă urmează a fi considerate comune pentru 
faptul că dobândirea lor are loc în timpul căsătoriei și pentru că se 
prezumă intenţia dispunătorului de a contribui la constituirea unui 
început de patrimoniu comun al soților. 


3.2.3. Bunurile de uz personal şi cele destinate 
exercitării profesiei unuia dintre soţi [art. 31 lit. c) C. fam.] 


107. Aceste bunuri devin proprii în temeiul destinaţiei lor. 
Textul se referă la două categorii de bunuri: 


a) bunuri de uz personal. Pentru a fi considerate proprii, bunu- 
rile de uz personal trebuie să îndeplinească următoarele condiţii: 


— bunul să aparţină unuia dintre soți, adică acesta să-l fi 
dobândit. Dacă bunul aparţine unuia dintre soţi, dar este folosit 


' Al. Bacaci, C. Hageanu, V. Dumitrache, op. cit., p. 120. 
? Trib. Suprem, Secţia civilă, decizia nr. 2078/1997, în R.R.D. 
nr. 5/1978, p. 56. 

pentru uzul personal al celuilalt soţ, bunul nu este propriu acestuia 
din urmă; ` 

- bunul devine propriu soţului care-l folosește, fără a deosebi 
între modurile de dobândire, în afara cazului în care, potrivit 
modului de dobândire, bunul devine propriu în temeiul altei dispo- 
ziţii a art. 31 C. fam. decât cea privind bunurile de uz personal; 


— bunul trebuie să fie afectat în mod efectiv uzului exclusiv și 
personal al unuia dintre soţi, cum sunt, de exemplu, îmbrăcămintea 
și încălțămintea; 

b) bunurile destinate exercitării profesiei unuia dintre soţi. În 
acest caz, bunul este propriu dacă a fost dobândit de către soţ și 
dacă este destinat exercitării profesiei de către soţul dobânditor al 
bunului. Bunurile destinate exercitării profesiei unuia dintre soţi sunt 
proprii, indiferent dacă ele sunt dobândite cu mijloace bunuri : 
proprii ale soţului dobânditor sau cu mijloace bunuri comune. 


3.2.4. Bunurile dobândite cu titlul de premiu sau 
recompensă, manuscrisele ştiinţifice, schiţele şi proiectele 
artistice, proiectele de investiţii, precum şi alte asemenea 
bunuri [art. 31 lit. d) C. fam.] 


108. În conformitate cu acest text, se deosebesc două cate- 
gorii de bunuri: 
— premiile și recompensele; 
= — manuscrisele științifice sau literare, schiţele și proiectele 


artistice, proiectele de investiţii sau inovaţii, precum și alte aseme- 
nea bunuri. 


Premiile și recompensele, ca răsplată ocazională pentru efor- 
turi remarcabile, sunt bunuri proprii. Dar, dacă premiile sau recom- 

pensele au caracter regulat, fiind incluse în salarii, vor urma regimul 
juridic al salariului, devenind bunuri comune”. 


Cu toate că atât unele instanţe, cât și unii autori au opinat că 
remuneraţiile pentru drepturi de autor sau inventator încasate în 
timpul căsătoriei intră în sfera bunurilor comune, ne raliem la opinia 
autorilor care apreciază că aceste remuneraţii sunt rezultatul unui 
efort propriu al autorului și își păstrează eaiaeierul de bunuri 


proprii?. 


3.2.5. Indemnizaţia de asigurare sau despăgubire 
pentru pagubele pricinuite persoanei [art. 31 lit. e) C. fam.] 


109. Sumele de bani care au fost încasate de către soț cu 
asemenea titlu sunt bunuri proprii, deoarece sunt destinate să repare 
o pagubă exclusiv personală sau să contribuie la refacerea sănătăţii. 
În privinţa acestei categorii de bunuri proprii se deosebesc: 


— indemnizaţia de asigurare, care presupune existenţa unui 
contract de asigurare privitor la persoane; 


— despăgubirea pentru pagube pricinuite persoanei unuia 
dintre soţi, ca urmare a faptei ilicite a altei persoane. 


În cazul indemnizaţiei de asigurare, există un contract de 
asigurare privitor la persoane, în care unul dintre soţi este benefi- 
ciarul asigurării, indiferent de către cine au fost plătite primele de 
asigurare. În situaţia pagubelor pricinuite unuia din soţi ca urmare a 
faptei ilicite a altor persoane, sunt bunuri proprii nu numai sumele 
încasate, ci și creanţele în indemnitate și în despăgubire. 


'/.P. Filipescu, op. cit., p. 73. 
? Al. Bacaci, C. Hageanu, V. Dumitrache, op. cit., p. 38-40. 

3.2.6. Valoarea care reprezintă şi înlocuieşte un bun 
propriu sau bunul în care a trecut această valoare [art. 31 
lit. f) C. fam.] 


: 110. În acest caz, bunul dobândit devine propriu în temeiul 
subrogaţiei reale cu titlu universal, care are scopul de a evita 
confuzia între grupa bunurilor comune și aceea a bunurilor proprii 
aparţinând fiecăruia dintre soţi. 


În temeiul art. 31 lit. £) C. fam., devin proprii: 

- bunul dobândit în schimbul altui bun propriu; 

— preţul vânzării unui bun propriu; 

— creanţa preţului de vânzare a unui bun propriu; 

-= sulta obținută în cazul schimbului unui bun propriu; 


-= bunul cumpărat cu preţul obţinut din vânzarea unui bun 
propriu; 

— indemnitatea de asigurare pentru prejudiciul adus unui bun 
propriu; 

- despăgubirea datorată pentru pagubele cauzate unui bun 
propriu. 

Subrogarea reală este expres reglementată de lege — după cum 
rezultă din textul de mai sus — doar pentru bunurile proprii. Deși în 
literatura de specialitate s-a exprimat și opinia că subrogarea reală ar 
putea avea loc și în privinţa bunurilor comune, atunci când într-un 
patrimoniu există bunuri supuse unor regimuri juridice diferite”, în 
ce ne privește ne raliem opiniei că apelarea la subrogarea reală este 
inutilă, din moment ce bunurile dobândite de oricare dintre soţi în 
timpul căsătoriei devin comune, indiferent dacă se înlocuiește sau 
Nu un bun comun?. 


ea NV 3 e 
'P. Anca, op. cit., p. 120; Al. Bacaci, C. Hageanu, V. Dumitrache, 
op. cit., p. 128. 
* 1.P. Filipescu, op. cit., p. 128-129. 

Subrogarea reală își produce efectele și parţial, precum în 
cazul în care un bun comun a fost reparat sau modificat cu bunuri 
proprii. Într-o asemenea situaţie, apare problema situaţiei juridice a 
bunului parţial propriu și parţial comun. Aderăm la opinia că în 
acest caz este incidentă regula că accesoriul urmează soarta prin- 
cipalului și, ca urmare, putem fi în prezenţa unui bun comun care 
încorporează un bun propriu sau invers. 


$4. Calificarea unor bunuri ca fiind 5 
comune ori proprii 


111. În privința unor bunuri există dificultăți și discuții în 
legătură cu clasificarea lor, dacă sunt comune sau proprii. 


4.1. Venitul din muncă 


4.1.1. Retribuţia celor încadraţi în muncă în temeiul 
contractului de muncă 


112. Retribuţia este un element esenţial al contractului de 
muncă, alături de felul muncii și locul muncii. În cazul retribuţiei, 
suntem în prezența succesivă a două categorii juridice: dreptul de 
creanţă (retribuţia . neîncasată) și dreptul real de proprietate 
(retribuţia încasată). 


113, În legătură cu determinarea categoriei de bun comun sau 
propriu a retribuţiei, s-au exprimat mai multe păreri: 

a) retribuţia este bun comun. Retribuţia este destinată susți- 
nerii sarcinilor căsătoriei, în scopul îndeplinirii prevederilor art. 2 
C. fam., ceea ce înseamnă că trebuie considerată bun comun"; 


b) retribuţia este bun propriu. Soții au obligaţia de a contribui 
la cheltuielile căsniciei, precum și obligaţia de întreţinere între ei, 
ceea ce presupune că retribuţia este un bun propriu al soţului res- 
pectiv (art. 29, art. 86 și art. 91 C. fam.); 


c) retribuţia este un bun propriu de afectaţiune. Această părere 
se sprijină pe ideea că dispoziţiile Codului muncii și cele ale Codu- 
lui familiei nu se pot aplica în mod concomitent, ci numai succesiv. 
Astfel, salariul neîncasat face parte din patrimoniul personal al 
soţului și e guvernat de normele dreptului muncii, iar salariul încasat 
servește la achiziţionarea de bunuri atât comune, cât și proprii, fiind 
deci bun de afectaţiune*; 


d) retribuţia nu aparţine nici categoriei bunurilor comune, nici 
categoriei bunurilor proprii. Reglementarea retribuţiei se găsește în 
dreptul muncii, iar nu în cadrul dreptului familiei, ceea ce arată că 
legiuitorul consideră că retribuţia are un regim juridic distinct, ea 
nefăcând parte nici din categoria bunurilor comune, nici din cate- 
goria bunurilor proprii; | 

e) retribuţia sub forma dreptului de creanţă este bun propriu și 
cea sub forma dreptului real este bun comun. Se susţine că nici după 
încasare salariul nu se transformă automat din bun propriu în bun 
comun, ci își păstrează calitatea de bun propriu până în momentul 
achiziţionării unor bunuri care, servind la întreținerea căsniciei, 
devin bunuri comune. Dar este de adăugat că nu totdeauna bunurile 
(adică drepturile reale) în care se „metamorfozează” salariul vor fi 
bunuri comune, mai rar ele putând fi bunuri proprii“. 

| 

' Idem, p. 235; T.R. Popescu, op. cit., p. 215. 

? 1.P. Filipescu, op. cit., p. 63. 

E. Florian, op. cit., p. 103. 

* 1. Albu, op. cit., p. 141; Al. Bacaci, C. Hageanu, V. Dumitrache, op. 
cit., p. 38; E. Florian, op. cit., p. 102-103. 

4.1.2. Alte venituri asimilate retribuţiei 


114. In sensul soluţiei privind natura juridică a retribuţiei, s-a 
decis că sunt bunuri comune: 


- sumele de bani primite de unul dintre soţi cu titlu de pensie 
în cadrul asigurărilor sociale, pentru munca desfășurată în trecut; 


— bursa primită de unul dintre soţi în străinătate, ` 


4. LE 3. Veniturile din muncă ale iGeratortlor 


"115. Soluția privind retribuția nGa și cea încasată se 
aplică și veniturilor din muncă ale cooperatorilor. 


4.1.4. Retribuţia autorilor 


116. Drepturile asupra creaţiilor intelectuale (literare, plastice, 
muzicale, invenţii etc.) sunt drepturi personale nepatrimoniale, 
numite și drepturi morale, care se caracterizează prin faptul că în 
viaţa juridică preced drepturile patrimoniale, le supraviețuiesc și 
exercită asupra lor o influenţă permanentă prin dreptul de retractare. 


„Prerogativele acestor. drepturi aparţin drepturilor persona- 
lităţii, situându-se în sfera personalităţii autorului. De aici caracterul 
perpetuu, insesizabil și imprescriptibil al drepturilor morale”!. Aceste 
„drepturi sunt enumerate în Capitolul IV al Legii nr. 8/1996. Valo- 
rificarea lor dă naștere la drepturi patrimoniale (accesorii) care, dacă 
sunt dobândite în timpul căsătoriei, ne pun în faţa întrebării dacă 
aceste drepturi sunt personale ale autorului sau comune. 


In urma valorificării creaţiei intelectuale, remuneraţia ce 
revine autorului se înfățișează mai întâi sub forma unui drept de 
creanţă, care până la încasare este un drept propriu, iar după 


' C. Murzea, Gh. Cletea, M. Drilea, A. Miron, Noţiuni de proprietate 
intelectuală, Ed. Romprint, Brașov, 2004, p. 46. 

încasare sub forma unei sume de bani, deci bun mobil corporal, 
obiect al unui drept real care, conform soluției spre care înclină 
practica judiciară, dacă încasarea a avut loc în timpul căsătoriei, 
este bun comun’. 


În lumina acestei soluţii, calitatea de bun comun a remu- 
neraţiei de autor, depinde de momentul în care autorul și-a încasat 
creanța. De aici s-ar deduce că, dacă autorul își încasează creanța 
după desfacerea căsătoriei, suma încasată devine bun propriu. În 
raport cu aceasta, considerăm mai judicioasă opinia autorilor de a 
privi ca bunuri comune drepturile autorilor de a primi remuneraţia — 
dreptul de creanţă — care s-au născut în timpul căsătoriei, indiferent 
de momentul când se va încasa?. 


117. In ce ne privește, ne permitem să punem în discuţie argu- 
mentele pe care se sprijină soluţia că remuneraţiile pentru creaţiile 
intelectuale sunt bunuri comune ale soţilor. 


Argumentul invocat mai ales de practica judiciară, în sensul 
că art. 31 lit. d) C. fam. specifică faptul că sunt bunuri proprii 
„manuscrisele științifice sau literare, schiţele și proiectele artistice, 
proiectele de investiţii și inovaţii, precum și alte asemenea bunuri”, 
face abstracţie de faptul că, înainte de această enumerare, textul 
începe cu specificarea „bunurile dobândite cu titlu de premiu sau 
recompensă”. Or, din moment ce premiile sau recompensele sunt 
considerate ca bunuri personale în considerarea caracterului textului 
de excepţie al muncii prestate și rezultatelor obținute, cu atât mai 
mult o retribuţie pentru creaţie intelectuală este consecinţa unei 
activităţi de excepție. De altfel, mai mulţi autori au semnalat că este 
„derizoriu” ca dreptul de autor „să fie recunoscut ca exclusiv asupra 
obiectului material care înmagazinează sau consemnează efortul 


= pi AS Fii: 
! Trib. Suprem, Secţia civilă, decizia nr. 1309 din 7 august 1976, în 
C.D. 1976, p. 170. | 
? Sc. Șerbănescu, Codul familiei comentat și adnotat, Ed. Științifică, 
București, 1963, p. 52; T.R. Popescu, op. cit., p. 195. 

creator, și nu asupra operei de creație intelectuală” laşa cum 
procedează art. 31 lit. d) C. fam]. 


Asimilarea retribuţiei pentru creaţiile intelectuale cu veniturile 
din munca obișnuită este, în mare măsură, nefirească. Retribuţia 
datorată în temeiul unui contract de muncă este pentru prestații 
actuale, pe când remuneraţia datorată creatorului este în funcţie de 
valorificarea operei sale, și nu de o anumită muncă prestată. Credem 
că trebuie să avem în vedere că opera de creaţie intelectuală este 
totdeauna un unicat care poartă amprenta creatorului. Altfel spus, 
„orice operă de creaţie spirituală este intim legată de personalitatea 
creatorului și, repetăm, asimilarea cu prestaţia desfășurată în temeiul 
unui contract de muncă este nepotrivită. De aceea, opinăm că sunt 
bunuri proprii ale autorului atât creanţa ce o are de încasat, cât și 
suma încasată. Doar dacă din suma încasată autorul înțelege să 
procure bunuri destinate uzului casnic, să contribuie la cheltuielile 
căsniciei, sumele astfel utilizate se „transfigurează” în bunuri 
comune. 


4.2. Sumele economisite şi depuse în depozit bancar 


118. Regula este aceea că sumele de bani depuse de unul 
dintre soți la C.E.C. sau altă instituţie bancară își păstrează caracterul 
de a fi bun propriu sau comun pe care l-au avut înainte de depu- 
nere. Soluţia este susţinută de literatura de specialitate? și practica 
judiciară în materie”. 


In situaţia în care unul dintre soți depune o sumă care este 
bun propriu pe numele celuilalt soţ, practica judiciară a statuat că ne 


' E. Florian, op. cit., p. 104. În același sens, Al. Bacaci, C. Hageanu, 
V. Dumitrache, op. cit., p. 38-40. 

* 1.P. Filipescu, op. cit., p. 94; E. Florian, op. cit., p. 104. 

* Trib. Suprem, Secţia civilă, decizia nr. 322/1979, în R.R.D. 
nr. 6/1979, p. 47; Trib. Suprem, Secţia civilă, decizia nr. 1992/1976, în 
R.R.D. nr. 6/1977, p. 58. 

aflam în prezenţa unui dar manual’. Soluţia este, desigur, cea mai 
„potrivită” situaţiei, dar nu putem trece peste faptul că acest mod de 
asiinilare cu darul manual face abstracţie de faptul că lipsește 
tradiţia (predarea) efectivă a bunului, care condiţionează realizarea 
darului manual. 


Aceeași situaţie, adică de a se asimila darul manual, este 
adoptată și atunci când părinţii depun anumite sume pe numele 
descendenților’. 


4.3. Edificarea de construcții 


4.3.1. Construcții efectuate de soți pe terenul unuia 
dintre ei 


119. În ce privește construcțiile edificate pe terenul unuia 
dintre soţi, se pot deosebi mai multe situaţii: 


a) un soț ridică o construcţie, cu mijloace care fac parte din 
comunitatea de bunuri pe terenul proprietate a celuilalt soț, cu con- 
simțământul acestuia. Construcţia devine bun comun în devălmășie; 


b) un soț ridică o construcţie, cu mijloace care fac parte din 
comunitatea de bunuri, pe terenul proprietate a celuilalt soţ, fără 
consimţământul acestuia sau împotriva voinţei acestuia. Va fi 
considerat constructor de rea-credință. În această situaţie, proprie- 
tarul terenului poate fie să invoce accesiunea, devenind astfel pro- 
prietarul construcţiei, cu obligaţia de a plăti soţului de rea-credinţă 
valoarea materialelor și prețul muncii din patrimoniul său propriu, 


ETE Ya Pe point 
' Trib. Suprem, Secţia civilă, decizia nr. 1515/1986, în C.D. 1986, 
p. 93; Trib. Suprem, Secţia civilă, decizia nr. 2264/1 984, p. 94. 
* Trib. Suprem, Secţia civilă, decizia nr. 2022/1981, în C.D. 1981, 
p. 156; Trib. jud. Brașov, decizia civilă nr. 1578/1981, în R.R.D. 
nr. 11/1982, p. 62. 

fie să solicite constructorului să procedeze la desființarea construc- 
tiei (conform art. 494 C. civ.); | 


c) ambii soţi ridică o construcție, cu mijloace care fac parte 
din comunitatea de bunuri, pe terenul proprietate a unuia dintre ei. 
Construcţia va fi bun comun, soţul neproprietar dobândind astfel 
drept de superficie asupra terenului; 


d) un soţ ridică o construcţie, cu mijloace care sunt bunuri 
proprii, pe terenul proprietate a celuilalt soţ, cu consimțământul 
acestuia. Construcţia va fi bun propriu al soţului constructor, care 
devine titular al unui drept de superficie asupra terenului. Celălalt 
soţ rămâne proprietarul terenului (bun propriu) grevat de dreptul de 
folosinţă cuprins în dreptul de superficie al soţului constructor; 


e) un soţ ridică o construcţie, cu mijloace care sunt bunuri 
proprii, pe terenul proprietate a celuilalt soţ, fără consimțământul 
acestuia sau împotriva voinţei acestuia. În acest caz, soţul construc- 
tor va fi considerat constructor de rea-credinţă, nu devine superficiar 
și în privinţa lui se vor aplica prevederile art. 494 C. civ. la care 
ne-am referit mai sus. 


4.3.2. Construcţii efectuate de unul din soţi pe terenul 
proprietate a ambilor soţi 


120. a) un soț ridică o construcţie cu mijloace care sunt 
bunuri proprii, pe terenul bun comun al ambilor soţi, cu consim- 
țământul celuilalt soţ. Atunci construcţia va fi bun propriu al soţului 
constructor care dobândește un drept de superficie; 


b) un soț ridică o construcţie, cu agaes care sunt bunuri 
proprii, pe terenul comun al ambilor soți, fără consimțământul 
celuilalt soț. În acest caz, devine constructor de rea-credință, cu 
consecinţele la care ne-am referit deja. 

121. În acest caz, ne aflăm în situaţia reglementată de art. 488 
și art. 489 C. civ., în care se prevede că, atunci când o persoană 
edifică o construcţie pe terenul unei alte persoane, aceasta din urmă 
dobândește, pe măsura încorporării construcţiei în teren, un drept de 
proprietate asupra acesteia, ca efect al accesiunii imobiliare. 
Raporturile dintre constructori, în cazul nostru soții și proprietarul 
terenului, se vor rezolva conform prevederilor art. 494 C. civ.! 
Astfel, dacă soţii constructori sunt de .rea-credinţă, adică știau că 
terenul pe care construiesc nu este al lor, ar putea fi obligaţi de către 
proprietarul terenului la dărâmarea construcţiei și, eventual, la plata 
unor despăgubiri. Dacă însă proprietarul terenului dorește să reţină 
construcţia, el va fi îndatorat să plătească soților constructori despă- 
gubiri costând în contravaloarea materialelor și preţul muncii depuse 
(fără a se lua în considerare sporirea valorii fondului). 


Dacă soţii constructori au fost de bună-credinţă, adică aveau 
credinţa (greșită însă) că terenul le aparţine, proprietarul terenului nu 
este îndreptăţit să ceară dărâmarea construcţiei, ci este obligat să 
păstreze construcţia și să-i despăgubească pe soţii constructori, la 
alegerea sa, cu echivalentul valoric al materialelor și cu preţul muncii 
sau cu sporul de valoare adus fondului prin edificarea construcţiei. 
Practica judiciară a stabilit că valoarea materialelor și preţul 
manoperei se calculează în raport cu preţurile din momentul reali- 
Zării construcţiei, și nu din acela al procesului dintre proprietarul 
terenului și soţii constructori. 


Aceste reguli guvernează raporturile dintre proprietarul tere- 
nului și soţii constructori din momentul în care proprietarul înţelege 
să-și invoce drepturile ce rezultă din accesiune. 


În O O E O e a N e II E 


' Al. Bacaci, C. Hageanu, V. Dumitrache, op. cit., p. 4647; I.P. Filipescu, 
op. cit., p. 99. 

122. Întrebarea în faţa căreia practica judiciară a dat răspun- 
suri neunitare a fost aceea de a ști care sunt drepturile soților 
constructori înainte ca proprietarul terenului să invoce dreptul său 
de accesiune. La această întrebare a răspuns diferit și literatura de 
specialitate. 


Într-o primă opinie, se susţine că soții au un drept de proprie- 
tate asupra construcţiei, afectată de modalitatea condiţiei rezolutorii, 
deci o proprietate rezolubilă, atipică, fiindcă este dobândită în 
temeiul unui fapt juridic, și nu a unui act juridic!. Unii autori împăr- 
_tășesc opinia potrivit căreia „constructorul pe terenul altei persoane 
are un drept de proprietate rezolubilă, deci un drept de proprietate 
afectat de un eveniment viitor și nesigur, și anume manifestarea de 
voinţă a proprietarului terenului, care apare, astfel, ca o adevărată 
condiţie rezolutorie. În adevăr, asupra construcţiei edificate în aceste 
condiţii există, concomitent, dreptul celui care a ridicat-o care 
exercită asupra ei o posesie animo sibi habendi, posesie ce cores- 
punde unui drept de proprietate afectat de o condiţie rezolutorie, și 
dreptul proprietarului terenului, fundamentat pe accesiunea imobi- 
liară, așadar o dualitate de drepturi caracteristică dreptului de 
proprietate afectat de modalităţi. În concluzie, soţii care au construit 
în timpul căsătoriei pe terenul proprietate a unui terţ au un drept de 
proprietate rezolubilă în devălmășie, cu caracteristicile pe care 
le-am prezentat mai sus. În cazul în care proprietarul terenului exer- 
cită o acţiune petitorie împotriva lor izvorâtă din accesiune, rapor- 
turile dintre soţii constructori și proprietarul terenului se vor 
soluţiona după cum ei au fost constructori de bună-credinţă sau de 
rea-credinţă, după distincţiile prevăzute de art. 494 C. civ.”? 


' C. Birsan, Regimul juridic al bunurilor imobile, Ed. Științifică și Enci- 
clopedică, București, 1983, p. 69; C. Birsan, Regimul juridic al construcţiilor 
edificate pe terenul altei persoane, în R.R.D. nr. 5/1985, p. 28-38. 

? Al. Bacaci, C. Hageanu, V. Dumitrache, Dreptul familiei, Ed. Augusta, 
Timișoara, 1998, p. 104-105. 

123. Într-o a doua opinie, se susține că, întrucât prin acce- 
siune proprietarul terenul dobândește dreptul de proprietate asupra 
construcţiei pe măsura încorporării materialelor în teren, construc- 
torul nu este titularul unui drept real — respectiv de proprietate 
rezolubilă —, ci chiar de la început titularul unui drept de creanţă. 
Dacă soții constructori sunt de bună-credinţă, creanţa este certă și 
lichidă, devenind exigibilă din momentul în care proprietatea este 
revendicată de către proprietar. Dacă soții constructori sunt de 
rea-credinţă, creanța devine certă și lichidă pe data când proprie- 
tarul terenului optează pentru preluarea construcției. 


Pornind tot de la premisa că dreptul proprietarului terenului 
asupra construcţiei se naște din momentul încorporării materialelor 
în sol și subliniind că este vorba despre un drept pur și: simplu, în 
temeiul accesiunii, precum și că soţii constructori nu au decât un 
drept de creanţă, fondat pe principiul îmbogăţirii fără justă cauză, 
care este afectat de o condiţie suspensivă până când proprietarul 
terenului își manifestă voinţa de a prelua construcţia, se ajunge la 
concluzia că dreptul de creanţă al soţilor constructori se naște 
concomitent cu dreptul de proprietate asupra construcţiei al proprie- 
tarului terenului, care este debitor al obligaţiei de despăgubire. În 
lumina acestei opinii, în perioada de timp dintre edificarea construc- 
tiei și invocarea accesiunii de către proprietarul terenului, soții 
constructori exercită asupra construcţiei o posesie, ca simplă stare 
de fapt, care nu intră în conţinutul juridic al unui drept real. Bineîn- 
teles, dacă această posesie se prelungește suficient de mult timp, ea 
poate conduce la dobândirea dreptului de proprietate imobiliară 
prin uzucapiune!. 


CNN n O a ta 

' L. Pop, Dreptul de proprietate și dezmembrămintele sale, Ed. Lumi- 
na Lex, București, 1996, p. 252-253; D. Chirică, Natura juridică și valori- 
ficarea drepturilor constructorilor pe terenul unui tert, în R.R.D. nr. 1/1987, 
p. 3-12. 

In fine, dacă soții au construit având în acest sens o convenție 
cu proprietarul terenului, devin proprietari ai construcţiei, iar asupra 
terenului dobândesc un drept de folosință’. 


4.3.4. Construcţiile efectuate de concubini 


124. Raporturile patrimoniale dintre concubini sunt supuse 
normelor dreptului comun care reglementează proprietatea pe cote- 
părţi. Pentru determinarea proporţiei în care fiecare concubin a 
contribuit la dobândirea bunurilor, se poate recurge — prin 
asemănare — la dispoziţiile Codului familiei. 


În cazul construirii de către un concubin pe terenul proprie- 
tatea celuilalt concubin ori în cazul. construirii de concubin pe 
terenul proprietatea unei terţe persoane, se aplică regulile deja 
amintite. Astfel, dacă unul dintre concubini ridică o construcţie pe 
terenul celuilalt concubin, fără a avea consimţământul acestuia din 
urmă, concubinul devine proprietatea concubinului proprietar al 
terenului, celălalt concubin având doar un drept de creaţă egal cu 
valoarea contribuţiei sale. 


Atunci când concubinii ridică e construcţie pe terenul altei 
persoane, se aplică regula accesiunii și proprietarul terenului dobân- 
dește dreptul de proprietate asupra construcției, cu obligaţia de a-i 
despăgubi pe cei care au edificat-o? 


4.4, Fructele şi productele 


125. In temeiul art. 483 C. civ., fructele produse de bunurile 
comune sunt și ele comune, iar cele provenite de la bunurile proprii 
sunt bunuri proprii. 


1 C.S.]., Secţia civilă, decizia nr. 892/1994, în Dreptul nr. 12/1994, p. 62. 
? Trib. Suprem, Secţia civilă, decizia nr. 199/1984, în R.R.D. 
nr. 12/1984, p. 70-71. 

Productele consumă substanța bunului, astfel că, în cazul 
bunurilor proprii, se aplică subrogaţia reală cu titlu universal. În 
consecinţă, productele bunurilor comune sunt și ele bunuri comune, 
iar productele bunurilor proprii sunt bunuri proprii. 


$5. Regimurile matrimoniale în 
Proiectul noului Cod civil 


5.1 > Dreptul la opțiune 


126. În acord cu evoluția legislativă europeană în această 
materie și dorind să răspundă cerinței de a se acorda o mai mare 
libertate soţilor în ce privește stabilirea relaţiilor lor matrimoniale, în 
art. 242 alin. (1) din Proiectul noului Cod civil se prevede că 
„Viitorii soţi pot alege regimul comunităţii legale, regimul separaţiei 
de bunuri sau cel al comunităţii convenţionale”. Astfel, o să dispară 
obligativitatea pentru soți de a se supune reglementărilor unui singur 
tp de regim matrimonial, stabilit prin lege și obligatoriu. 


Se decluce instituirea unui regim legal, respectiv cel al comu- 
nităţii de bunuri, și a două regimuri matrimoniale convenţionale, 
cel al separaţiunii de bunuri și regimul comunităţii convenţionale, 
acesta din urmă cuprinzând, de fapt, derogări convenţionale de la 
regimul legal al comunităţii de bunuri. | 


Dacă aleg un regim matrimonial convenţional, viitorii soţi 
„Sunt obligaţi ca, înainte de căsătorie, să încheie o „convenţie matri- 
monială” în forma unui act autentic, lipsa acestei formalităţi fiind 
sancţionată cu nulitatea convenției. 

După încheierea căsătoriei, soții vor declara în faţa ofițerului 
de stare civilă ce regim matrimonial au ales și se va face menţiune 
despre aceasta pe actul de căsătorie. 

Pentru a fi opozabile faţă de terţi, convențiile matrimoniale se 
înscriu într-un registru special, păstrat la judecătoria în circumscrip- 
tia căreia se află domiciliul comun al soților sau, în lipsă, domiciliul 
fiecăruia dintre soţi. În funcţie de bunurile la care se referă, la 
cererea oricăruia dintre soţi, convențiile matrimoniale pot fi notate 
în cartea funciară (când se referă la imobile), pot fi înscrise în registrul 
comerțului (când se referă la firme sau activităţi comerciale), precum 
și în alte registre de publicitate prevăzute de lege. 


Este de subliniat că alegerea unuia dintre regimurile matri- 
moniale nu „leagă” soţii pentru totdeauna, fiindcă după un an pot 
schimba regimul matrimonial pe care l-au ales. 


5.2. Regimul primar imperativ 


127. Indiferent de regimul matrimonial ales, Proiectul stabi- 
leşte, în Secţiunea | a Capitolului V, intitulată „Dispoziţii comune”, o 
serie de reguli fundamentale și imperative pe care trebuie să le 
respecte toţi soţii, care sunt denumite în literatura de specialitate 
„regim primar imperativ”. Așa cum se subliniază în art. 242 alin. (2) 
din Proiect, „Indiferent de regimul matrimonial ales, nu se poate 
deroga de la dispoziţiile prezentei secţiuni, dacă prin lege nu se 
prevede altfel”. 


O primă reglementare se referă la opozabilitatea regimului 
matrimonial, care, conform art. 243 alin. (1), între soți- produce 
efecte numai „din ziua încheierii căsătoriei”, iar faţă de terţi, con- 
form alin. (2) al aceluiași articol, este opozabil „numai de la data 
îndeplinirii formalităţilor de publicitate prevăzute de lege”. 


O altă reglementare (art. 244) permite ca unul din soți să dea 
mandat celuilalt „să-l reprezinte pentru exercitarea drepturilor pe 
care le are potrivit regimului matrimonial”. Alături de acest mandat 
convenţional este reglementat și mandatul judiciar: „În cazul în care 
unul dintre soţi este în imposibilitatea de a-și exprima voința, celălalt 


soț poate obţine încuviințarea instanţei să-l reprezinte pentu 

exercitarea drepturilor pe care le are potrivit regimului matrimonial. 
Prin aceeași hotărâre se stabilesc condiţiile, întinderea și perioada de 
valabilitate a acestui mandat” [art. 245 alin. (1)]. 


Proiectul reglementează, într-o manieră pe care o putem 
considera „inedită”, actele de dispoziţie care pun în pericol grav 
interesele familiei; când unul dintre soți săvârșește asemenea acte, 
celălalt soţ poate cere instanței ca, pentru o perioadă determinată, 
dreptul de a dispune de anumite bunuri să poată fi exercitat numai 
cu consimțământul său expres. Durata acestei măsuri poate fi 
prelungită, fără însă a depăși doi ani. Ne întrebăm, dacă situaţia se 
repetă după împlinirea termenului prescris de instanță și eventual 
după prelungirea acestui termen, soţul care „apară” interesele fami- 
liei mai poate intenta o nouă acţiune? Credem că da, dacă este 
vorba de săvârșirea unor noi acte care pun în pericol grav interesele 
familiei. Dreptul la acţiune se prescrie în termen de un an, care 
incepe să curgă de la data când soţul vătămat a luat la cunoștință de 
existenţa actului care pune în pericol grav interesele familiei 
(art. 246). 


Regimul matrimonial încetează prin anularea, desfacerea sau 
încetarea căsătoriei și el se lichidează potrivit legii (art. 247 și art. 248). 


128. O serie de reglementări — pe care, de asemenea, le 
putem considera, în parte, inedite — se referă la „locuinţa familiei”. 


Articolul 249 alin. (1) din Proiect ne oferă definiţia, stipulând 
că „Locuinţa familiei este locuinţa comună a soţilor sau, în lipsă, 
locuinţa soţului la care se află copiii”. O prevedere cu caracter de 
Noutate, importantă pentru „localizarea” și „stabilitatea” locuinţei, 
este aceea că „Oricare dintre soţi poate cere notarea în cartea 
funciară a unui imobil ca locuinţă a familiei, chiar dacă nu este 
Proprietarul imobilului” [art. 249 alin. (2)]. 


Prin art. 250 din Proiect se stipulează că nici unul dintre soți, 
Chiar dacă este proprietar exclusiv, nu poate dispune fără consim- 
lământul scris al celuilalt soț de drepturile care asigură folosinţa 

locuinţei familiei; de asemenea, el nu poate deplasa sau dispune, în 
aceleași condiţii. de bunurile care mobilează sau decorează locuinţa 
familiei. Soţul care nu și-a dat consimţământul scris amintit mai sus 
poate cere anularea actului făcut de celalalt soţ fără consimţământ, 
dar dacă nu s-a făcut notarea locuinţei în cartea funciară. nu poate 
pretinde decât daune-interese. 


Când locuinţa este deţinută în temeiul unui contract de 
închiriere, fiecare soţ are un drept locativ propriu, chiar dacă numai 
unul dintre ei este titularul contractului (eventual încheiat înainte de 
căsătorie) [art. 251 alin. (1)]. Pentru ipoteza desfacerii căsătoriei, mai 
întâi se are în vedere faptul dacă este posibilă folosinţa locuinţei de 
către ambii soţi, iar dacă acest lucru nu este posibil, se ţine seama - 
în ordine - de interesele copiilor minori și de culpa în desfacerea 
căsătoriei, precum și de interesele celorlalți membri ai familiei. 
Atribuirea locuinţei se face cu citarea locatorului și produce efecte 
faţă de acesta de la data când hotărârea a rămas irevocabilă 
(art. 252). 


5.3. Clauza de preciput 


129. Conform art. 260 alin. (1) din Proiect, „Prin convenţia 
matrimonială se poate stipula ca soţul supravieţuitor să preia fără 
plată, înainte de împărţeala succesorală, unul sau mai multe din 
bunurile comune, deţinute în devălmășie sau în coproprietate”. 


Clauza de preciput nu este supusă raportului donațiilor și nici 
reducţiunii, dacă ea nu aduce atingere drepturilor moștenitorilor 
rezervatari. Dacă însă comunitatea de bunuri încetează în timpul 
vieţii soţilor, ea devine caducă. Ea nu poate aduce atingere drep- 
turilor pe care le au creditorii comuni de a urmări bunurile la care se 
referă, chiar înainte de încetarea comunităţii. 


Executarea acestei clauze trebuie să se facă în natură (adică 
prin predarea bunurilor la care se referă) și numai dacă aceasta nu 
mai este posibil se va face prin echivalent. 


t 


VI. Regimul juridic al bunurilor soților 103 
S S + II, 


5.4. Regimul comunității legale 


130. Este regimul matrimonial pe care îl putem considera 
preferat de către legiuitor, fiindcă el devine incident în toate situa- 
tiile în care soții nu semnează o convenție matrimonială prin care să 
prefere un alt regim. 


5.4.1. Bunurile comune 


131. Reglementarea de principiu este formulată prin art. 266 
alin. (1) din Proiect: „Bunurile dobândite în timpul comunității legale 
de oricare dintre soţi sunt, de la data dobândirii lor, bunuri comune 
în devălmășie ale soților”. Deci orice bun dobândit în timpul căsă- 
toriei devine, din momentul dobândirii, un bun comun, în devăl- 
mășie. Legat de momentul dobândirii, în articolul următor se face 
precizarea că drepturile de creanţă (de orice fel) devin bunuri 
comune „numai în cazul în care creanţa devine scadentă în timpul 
comunității”. 

Putem spune că bunurile căsniciei se bucură de prezumția de 
a fi comune, din mornent ce art. 270 din Proiect stabileşte că nu 
trebuie, să fie dovedită calitatea de a fi comun a unui bun, ci numai 
calitatea de a fi propriu unuia dintre soţi. De asemenea, dacă pentru 
bunurile mobile dobândite înainte de căsătorie nu s-a întocmit un 
inventar, și pentru acestea se prezumă — până la proba contrarie — că 
sunt bunuri comune. 


Oricare dintre soţi poate cere să se facă menţiune în cartea 
funciară sau alte registre de publicitate despre apartenenţa unui bun 
la comunitatea de bunuri. 


Cum este firesc, se prevede că pentru datoriile comune soții 
răspund cu bunurile comune, dar, prin art. 2820 din Proiect, se 
prevede și o răspundere subsidiară care devine incidentă atunci 
Când obligaţiile comune nu au putut fi acoperite prin bunurile 
comune și când soții răspund solidar prin bunurile proprii. În această 

situaţie, dacă numai unul dintre soţi plătește datoria comună, se 
subrogă în drepturile creditorilor pentru ceea ce a plătit peste cota- 
parte care i-ar fi revenit din această datorie. În urma acestei 
subrogări, el beneficiază de un drept de retenţie asupra bunurilor 
celuilalt soţ, până când acesta își achită datoria faţă de el. 


Fiecare dintre soți poate dispune prin testament de partea ce i 
s-ar cuveni, la încetarea căsătoriei, din comunitatea de bunuri 
(art. 277). Bunurile comune nu pot fi urmărite de creditorii personali 
ai soţilor, dar dacă aceștia nu se pot îndestula din bunurile lor per- 
sonale, pot cere împărţirea bunurilor comune, în măsura necesarului 
acoperirii creanţei lor (art. 281). 


Legiuitorul nu a înțeles să „lege” soții de regimul comunităţii 
pe toata durata căsătoriei, astfel că a prevăzut că soții pot supune 
împărțelii bunurile proprietate comună (în total sau în parte), fie prin 
bună învoială, fie pe cale judecătorească [art. 284 alin. (1)]. 


132. În ce privește administrarea bunurilor comune, fiecare 
dintre soţi are dreptul să le folosească (fără a le schimba însă desti- 
naţia, când are nevoie de consimțământul celuilalt soț), precum și să 
facă acte de administrare și de conservare. Actele de dispoziţie pri- 
vind bunurile comune nu pot fi făcute decât cu acordul ambilor soți, 
cu excepția darurilor obișnuite (manuale) sau a bunurilor mobile a 
căror înstrăinare nu este supusă unor formalităţi de publicitate. De 
asemenea, bunurile comune pot face obiectul unui aport la societăţi, 
asociaţii sau fundaţii, când pentru exercitarea drepturilor care le 
revin ca asociaţi soţii trebuie să desemneze un reprezentant comun. 
Pentru actele care au fost încheiate fără consimțământul obligatoriu 
al celuilalt soţ sancţiunea este nulitatea relativă. 


133. Atunci când unul dintre soți săvârșește acte care pun în 
pericol grav interesele patrimoniale ale familiei, Proiectul prevede 
(prin art. 296) că la cererea celuilalt soț instanța poate hotărî înlo- 

cuirea temporară a regimului comunităţii legale sau convenţionale 
cu acela al separaţiei de bunuri. 


Comunitatea de bunuri poate să ia sfârșit prin desfacerea 
căsătoriei sau prin încetarea acesteia, când se urmează procedura de 
lichidare, în contextul căreia se vor determina cotele-părţi ce revin 
fiecărui soţ, pe baza contribuţiei sale atât la dobândirea bunurilor 
comune, cât și la îndeplinirea obligaţiilor comune. Sub rezerva unor 
probe care să dovedească contrariul, se prezumă că soţii au avut o 
contribuţie egală. | 


5.4.2. Bunurile proprii 


134. Calificarea bunurilor de a fi proprii poate avea în vedere 
mai multe criterii: 


— în funcţie de data la care au fost dobândite, sunt proprii 
bunurile care au fost dobândite de fiecare dintre soţi până în ziua 
căsătoriei. Este de subliniat că pentru bunurile mobile care se 
încadrează în acest caz trebuie întocmit un inventar. Dacă nu se 
face acest inventar, ele sunt prezumate a fi bunuri comune; 


— în funcţie de natura bunurilor, sunt proprii bunurile ce uz 
personal, bunurile destinate exercitării profesiei unuia dintre soţi, 
premiile și recompensele, valorile în care se încorporează creaţia 
intelectuală a autorului, precum și sumele încasate ca despăgubiri 
pentru daunele exclusiv personale, materiale sau morale; 


— în.raport de persoana soțului dobânditor, sunt proprii 
bunurile dobândite prin succesiune sau donaţie, cu excepţia situaţiei 
în care dispunătorul a prevăzut în mod expres ca bunurile să fie 
comune; 


— ca efect al subrogaţiunii reale, sunt proprii bunurile, sumele 
de bani sau orice valori care înlocuiesc un bun propriu, precum și 
bunul dobândit prin intermediul acestora. 


Ca regulă de principiu, art. 269 din Proiect precizează că 
„Bunurile proprii sunt supuse regimului separaţiei de bunuri”. Aceasta 

înseamnă că fiecare dintre soți are libertatea de a administra și 
- dispune de aceste bunuri. | 


Singura restricţie este aceea prevăzută de art. 250 din Proiect 
referitoare la actele. juridice care au ca obiect locuinţa familiei, 
precum și bunurile care mobilează sau decorează această locuinţă, 
chiar dacă acestea au caracter de bun prepriu, asupra lor soţul 
proprietar neputând face singur acte de dispoziţie. | 


5.5. Regimul separaţiei de bunuri 


135. Este un regim matrimonial convenţional. Ca urmare, ia 
naștere în temeiul unei convenții matrimoniale. 


Regimul separaţiei de bunuri este regimul legal în Austria și 
Grecia. În majoritatea ţărilor din common law, regimul legal pe care 
îl cunosc acestea are puternice trăsături proprii sistemului separaţiei 
de bunuri. În ţările musulmane nu este cunoscută instituţia juridică a 
regimului matrimonial. Dar, cum căsătoria nu schimbă cu nimic 
situaţia juridică a bunurilor soţilor, putem aprecia că este o situaţie 
apropiată celei a separaţiei de bunuri. i 


Modul de funcţionare a acestui regim este simplu, în sensul că 
nu există bunuri comune (în devălmășie), nu există datorii comune 
ale soţilor, nu există decât bunuri proprii ale soțului și ale soției. In 
concretizarea acestei situaţii, art. 286 din Proiect prevede că „Fiecare 
dintre soţi este ptoprietar exclusiv în privința bunurilor dobândite 
înainte de încheierea căsătoriei, precum și a celor pe care le dobân- 
dește singur după această dată”. ` 


Precizarea din finalul articolului referitoare la bunurile dobân- 
dite „singur” de unul dintre soți după încheierea căsătoriei sugerează 
existenţa posibilităţii ca în timpul căsătoriei soții să dobândeasci 
anumite bunuri împreună. Aceste bunuri dobândire împreună de so)! 
aparţin acestora în coproprietate pe cote-părți, conform art. 286, 
deci nu în devălmășie, precum în regimul comunităţii de bunuri. 

136. La adoptarea regimului separaţiei de bunuri, soţii sunt 
datori să întocmească un inventar al bunurilor mobile care aparţin 
fiecăruia dintre ei. Acest inventar se anexează la convenţia matrimo- 
nială și pentru opozabilitatea faţă de terți urmează aceleași 
formalităţi de publicitate ca și convenția. 


Dacă în cazul regimului comunităţii legale de bunuri lipsea 
inventarul bunurilor mobile, prezumția (relativă) stabilită de lege era 
referitoare la apartenenţa acestor bunuri la comunitatea în devăl- 
mășie. În cazul regimului separaţiei de bunuri, se prezumă dreptul la 
proprietate exclusivă în favoarea soțului posesor, până la proba 
contrarie. Dacă însă bunul a fost dobândit printr-un act juridic 
pentru care era necesară o formalitate pentru valabilitatea sau 
opozabilitatea acestuia, proprietatea exclusivă nu se poate dovedi 
decât prin înscrisul prescris de lege. | 

În raport cu faptul pe care l-am amintit, în sensul că fiecare soţ 
poate folosi și dispune de bunul pe care îl are în proprietate, legea 
întrevede și reglementează și situațiile în care unul dintre soți 
foloseşte — fără împotrivire — bunurile celuilalt și când stabilește că 
acesta are obligaţiile unui uzufructuar, dar va fi dator să restituie 
numai fructele și veniturile existente la data solicitării lor de către 
celălalt soţ sau la data încetării regimului matrimonial. 


Fiecare dintre soți răspunde pentru obligaţiile născute din 
actele făcute de el, Proiectul prevăzând însă și existența unei 
obligații solidare a acestora pentru obligaţiile asumate de oricare 
dintre ei, dacă acestea au fost făcute pentru „acoperirea cheltuielilor 
obişnuite ale căsătoriei și a celor legate de creșterea și educarea 
copiilor” (art. 291). 

Lichidarea acestui regim matrimonial este simplă, datorită 
independenţei patrimoniale a soţilor. Este de remarcat însă art. 291 
din Proiect, care conferă fiecărui sop un drept de retenţie asupra 
bunurilor celuilalt soţ, până la acoperirea integrală a creanţelor ce și 
le datorează unul altuia. | 

5.6. Regimul comunităţii convenţionale 


137. Ca o expresie a libertăţii contractuale, soţii pot conveni 
ca regimul comunităţii legale să li se aplice cu una sau mai multe 
derogări permise de lege. 


Convenţia matrimonială se poate referi la compunerea masei 
de bunuri proprii şi comune, în sensul că se poate prevede inclu- 
derea în comunitate a bunurilor dobândite înainte de căsătorie, sau 
restrângerea comunității numai la acestea din urmă, precum și 
restrângerea comunităţii la bunurile anume determinate în convenția 
matrimonială, indiferent dacă acestea sunt dobândite înainte sau în 
timpul căsătoriei. 


Prin convenţia matrimonială se pot aduce derogări de la regu- 
lile gestionării bunurilor comune, prevăzând obligativitatea acor- 
dului ambilor soţi pentru anumite acte de administrare. În prezența 
unei asemenea prevederi, când unul dintre soţi este în imposibi- 
litatea de a-și exprima voinţa sau se opune în mod abuziv, celălalt 


soț poate să încheie singur actul, însă numai cu aprobarea prealabilă 
a instanţei. 


În fine, prin “convenţia matrimonială se poate prevedea 
includerea clauzei de preciput. Conform acestei clauze — amintită și 
cu alt prilej =, soțul supravieţuitor dobândește cu titlu gratuit unul 
sau mai multe bunuri care fac parte din comunitatea în devălmășie 
sau din comunitatea pe cote-părţi a soților, efectele clauzei 
producându-se între data deschiderii succesiunii şi momentul 
împărţelii succesorale. Dacă există moștenitori rezervatari și prin 
această clauză se aduce atingere drepturilor acestora, clauza va fi 
supusă raportului donațiilor și reducţiunii. În esenţă, efectul acestei 
clauze este protejarea intereselor soțului supravieţuitor în concurs cu 
moștenitorii legali sau testamentari, ducând la o extindere ê 
drepturilor succesorale ale acestuia, fiind limitată doar de interesele 
moștenitorilor rezervatari. 

Clauză preciputară nu este o donaţie nici ca fond, nici ca 
formă, ci o convenţie de căsătorie, fiind supusă cerințelor legale cu 
privire la acestea. Fiind o convenţie cu titlu particular, care nu 
modifică repartizarea pasivului între soți, preciputul putând fi 
exercitat doar asupra activului net al comunităţii de bunuri, titularul 
său nu poate, nici în timpul funcţionării regimului matrimonial, nici 
după dizolvarea acestuia, să se opună la urmărirea exercitată de 
creditori asupra bunurilor care fac obiectul său. 


Legea nu prevede un termen pentru exercitarea preciputului, 
părţile putând să prevadă însă un termen prin convenţia matrimo- 
nială. 

Dacă comunitatea soţilor încetează în timpul vieţii acestora, 
clauza de preciput devine caducă. 


Ne permitem să observam că. în legislaţia noastră, alături de 
descendenții fără limitare în grad ai defunctului şi de ascendenți 
privilegiați, este moștenitor rezervatar și soţul supravieţuitor. Aceste 
dispoziţii au fost preluate și în art. 828 din Proiect care, prin noile 
sale prevederi, stabilește și rezerva succesorală la jumătate din ceea 
ce toţi rezervatarii ar fi primit în calitate de moștenitori legali. În 
aceste condiţii, ne întrebări dacă prin clauza de preciput nu se 
ajunge la o favorizare excesivă a soțului supravieţuitor în raport cu 
ceilalţi moştenitori ai defunctului. 


5.7. Unele considerării concluzive 


5.7.1. Natura juridică şi caracterele convenției 
matrimoniale 


138. În literatura juridică s-au exprimat opinii diferite referi- 
toare la natura juridică a convenției matrimoniale, fiind considerată 
uneori un act juridic statutar, comparabil cu contractul de societate 
|. Carbonier), alteori cu un statut patrimonial, iar alteori cu un pact 

de familie!. În ce ne priveşte, considerăm că este un act juridic cu 
fizionomie proprie, având ca scop reglementarea relaţiilor png 
moniale dintre soți și dintre soți și terţi. 


Este un act accesoriu căsătoriei, datorită scopului său și 
dependenței existenţei sale în actul căsătoriei. Este un act pur și 
simplu, chiar dacă la o primă vedere s-ar părea că și încheierea 
căsătoriei este o condiţie pentru încheierea convenției matrimoniale, 
dar, în realitate, acest fapt ține de esenţa convenției matrimoniale 
care nu poate fi concepută în afara căsătoriei. 


Este un act cauzal special prin faptul că scopul convenției 
matrimoniale nu trebuie să depășească scopul căsătoriei și să 
servească acestuia. | 


Este un act solemn și supus unor condiţii de publicitate. Forma 
autentică trebuie îndeplinită personal de către viitorii soți sub 
sancţiunea nulităţii absolute a convenției, iar publicitatea, de aseme- 
nea, obligatorie are ca scop informarea terţilor despre existența 
convenției matrimoniale. 


5.7.2. Condițiile de validitate ale convenției matrimo- 
niale 


139. În ce privește condiția de capacitate, este evident că cel 
care poate încheia o căsătorie este capabil să încheie și convenția 
matrimonială. Apar însă aspecte speciale referitoare la vârsta 
matrimonială, art. 204 din Proiect aducând modificări substanţiale î în 
această chestiune, permiţând și persoanelor de sex masculin să se 
căsătorească valabil dacă au împlinit vârsta de 17 ani, sau chiar de 
16 ani în unele condiţii prevăzute de lege. În privinţa chestiunii 
capacităţii, art. 204 alin. (2) din Proiect prevede că „Minorul care a 
împlinit vârsta de 17 ani se poate căsători numai dacă are încu- 


! P. Vasilescu, Convenții matrimoniale. Partea generală, Ed. Rosetti, 
București, 2003, p. 201; C. Hamangiu, I. Rosetti-Bălănescu, Tratat de drept 
civil român, Ed. All Beck, București, 1998, vol. III, p. 15. 

viințarea părinților sau, după caz, a tutorelui”. În alin. (4) al aceluiași 
articol se prevede că „pentru motive temeinice, minorul care a 
împlinit vârsta de 16 ani se poate căsători în temeiul unui aviz 
medical, dacă, pe lângă încuviințarea prevăzută la alin. (2), are și 
încuviințarea președintelui consiliului județean sau, după caz, a 
primarului general al municipiului București, în a cărui rază teri- 
torială își are domiciliul”. Trebuie să recunoaștem o inconsecvenţă 
în exprimarea legiuitorului, care în art. 265 stipulează că „Minorul 
poate încheia sau modifica o convenţie matrimonială numai cu 
încuviințarea ocrotitorului legal și a instanţei tutelare”. Există însă 
minori capabili să se căsătorească (la 17 ani) și minori autorizaţi să 
se căsătorească (la 16 ani). În ambele situaţii este necesară, alături 
de autorizarea ocrotitorului legal, și cea a autorităţii legale? Legea nu 
face deosebire, deși, credem noi, s-ar cuveni. 


Referitor la consimţământ, acesta trebuie exprimat simultan de 
către ambii în momentul încheierii contractului (art. 258 din 
Proiect). Viciile de consimţământ pot fi eroarea, dolul și violenţa, 
mai puţin leziunea. 


140. Obiectul convenției matrimoniale îl constituie regimul 
matrimonial ales, regim care comportă două categorii de limite: 


Sunt, mai întâi, limitele generale prevăzute prin art. 259 
alin. (2) din Proiect, în sensul că nu pot fi încălcate principiul 
egalităţii între soţi, al responsabilităţii părintești sau al devoţiunii 
succesorale legale. 


În al doilea rând, nu se poate deroga de la regulile regimului 
primar imperativ referitoare la locuinţa familiei, la cheltuielile căsă- 
toriei, precum nici de la regulile intrinseci ale regimului matrimonial 
ales. 


Cauza convenției matrimoniale trebuie să se supună scopului, 
ȘI anume acela de a întemeia o familie. 

5.7.3. Forma autentică şi publicitatea convenției 
matrimoniale 


141. Opţiunea pe care o au viitori soţi este „în trepte”, în 
sensul că ei pot accepta regimul legal al comunităţii, când nu au a 
încheiat o convenţie matrimonială, sau pot opta pentru un alt regim 
matrimonial, când au a alege între regimul separaţiei de bunuri sau 
regimul comunităţii convenţionale, când trebuie să încheie o 
convenţie matrimonială. În acest caz, soţii, mai exact viitori soţi, vor 
fi prezenţi personal în faţa notarului, care va redacta actul referitor la 
convenţia privind regimul matrimonial pe care l-au ales. 


În art. 220 din Proiect se prevede că „După încheierea 
căsătoriei, soții declară regimul matrimonial ales, despre care se va 
face menţiune pe actul de căsătorie”. 


Credem că această obligaţie a soţilor trebuie înţeleasă în 
sensul că ei sunt obligaţi să declare dacă au ales sau nu un regim 
matrimonial și, dacă au ales, pe care anume. Dar și în cazul în care 
au ales un regim matrimonial și dacă au înţeles să se supună regi- 
mului comunităţii legale de bunuri, ofițerul de stare civilă va trebui 
să facă menţiune pe actul de căsătorie despre regimul matrimonial 
care va guverna relaţiile patrimoniale dintre soți. 


Este însă firesc ca obligaţia soţilor de a preda ofițerului de 
stare civilă un exemplar al convenției matrimoniale să devină inci- 
dentă doar în situaţia în care soții au încheiat o asemenea convenţie. 


Ofiţerul de stare civilă este obligat să comunice toate datele 
referitoare la căsătorie unui registru special și, ca urmare, publici- 
tatea se realizează prin menţiune pe actul de căsătorie și prin 
sistemul registrului special. Este însă de menţionat că neînregistrarea 
în acest registru a convenției matrimoniale duce la inopozabilitatea 
ei faţă de terţi, chiar dacă s-a făcut menţiune pe actul de căsătorie. 
Dacă însă nu s-a făcut menţiunea pe actul de căsătorie, dar s-a făcut 
înregistrarea în registrul special, opozabilitatea faţă de terţi se 
produce. 

Formalităţile speciale de publicitate se adresează, de regulă, 
comercianților și prevăd înscrierea regimului matrimonial, prin 
menţiune, la registrul comerţului. 


Efectele convenției matrimoniale se produc faţă de soţi de la 
data încheierii căsătoriei (deci nu de la data redactării convenției) și 
faţă de terți de la data îndeplinirii formalităţilor de publicitate. 


5.7.4. Schimbarea convenției matrimoniale 


142. Discutarea subiectului este ocazionată de faptul că există 
o neconcordanţă între prevederile art. 264 alin. (1) din Proiect, în 
sensul că convenţia matrimonială poate fi modificată înainte sau 
după încheierea căsătoriei, și prevederile art. 247 alin. (2) din 
Proiect unde se prevede că „În mod excepţional, regimul matri- 
monial poate fi schimbat în timpul căsătoriei” și ale art. 295 alin. (1), 
unde se prevede că „După cel puţin un an de la încheierea căsăto- 
riei, soții pot schimba regimul matrimonial existent, ori de câte ori 
doresc” — neconcordanță care ne duce spre întrebarea dacă în 
timpul căsătoriei convenţia matrimonială poate fi schimbată prin 
acordul soţilor în mod liber, „ori de câte ori doresc”, sau doar „în 
mod excepţional”. O corelare a prevederilor acestor articole se 
impune. 


Un alt aspect legat de acest subiect este faptul că în art. 258 
din Proiect se prevede că „sub sancţiunea nulităţii absolute, con- 
venţia matrimonială se încheie înainte de căsătorie”, dar, în cazul 
schimbării regimului matrimonial, convenţia nouă se încheie în 
timpul căsătoriei, fiind necesară și în acest caz o corelare a textelor. 


În fine, observăm că prevederile art. 256 din Proiect, unde se 
prevede că „Minorul poate încheia sau modifica o convenţie 
matrimonială numai cu încuviințarea ocrotitorului său legal sau a 
instanţei tutelare”, conţin o inexactitate pentru situaţia modificării 
convenției matrimoniale în timpul căsătoriei, fiindcă tocmai prin 
efectul căsătoriei minorul devine major și, deci, nu mai are nevoie 
de încuviinţări. 


Capitolul al VII-lea 
Desfacerea căsătoriei 


$1. Noţiuni introductive 


143. Despre desfiinţarea căsătoriei ne-am ocupat în Capitolul 
IV, când am văzut că această modalitate de „desfiinţare” a căsătoriei 
este legată de anumite cauze anterioare sau concomitente actului de 
căsătorie, afectându-i valabilitatea și atrăgând nulitatea acestuia. Ea 
are totdeauna un caracter judiciar. | | 


| Căsătoria mai poate să ia sfârșit prin moartea unuia dintre soţi, 
de la data constatării decesului fizic al acestuia, sau de la data 
indicării decesului prin hotărârea de declarare a morţii lui prezu- 
mate. În aceste cazuri, conform art. 37 C. fam., încetarea căsătoriei 


intervine de plin drept. 7 


Dacă soţul unei persoane declarate moarte prin hotărâre 
judecătorească s-a recăsătorit, iar acea hotărâre a fost anulată, noua 
căsătorie rămâne în ființă, iar prima căsătorie (cu cel declarat mort) 
se consideră desfăcută pe data încheierii celei de a doua căsătorii 
(art. 22 C.fam.). F dp 


Soluţia legiuitorului de a acorda valabilitate căsătoriei 
încheiate de cel/cea al cărui soț a fost declarat mort prin hotărâre 
judecătorească, chiar dacă acesta s-a dovedit a fi în viaţă și 
hotărârea de declarare a morţii acestuia/acesteia a fost anulată, are 
în vedere că cel/cea care s-a recăsătorit a crezut în temeinicia 
hotărârii de declarare a morţii, deci atunci când a încheiat-cea d-a 
doua căsătorie a fost de bună-credinţă. | 

„Dar, dacă cel/cea care s-a recăsătorit știa că, în realitate, cel 
declarat mort se află în viaţă, el nu mai poate beneficia de prezumția 
de bună-credință. În această situaţie, fiind deci de rea-credinţă, 
soţul/soţia care s-a recăsătorit a încălcat prevederile art. 5 C. fam. și 
căsătoria sa (ulterioară) va fi lovită de nulitate absolută. 


O situaţie deosebită se poate ivi atunci când soţul de 
bună-credinţă s-a recăsătorit, iar instanţa rectifică data morţii soţului 
declarat mort, plasând data morţii acestuia după data la care a avut 
loc recăsătoria. În tăcerea legii, credem că trebuie aplicate prin 
asemănare prevederile art. 22 C. fam. și considerăm ca desfăcută 
prima căsătorie de la data încheierii celei de-a doua. 


„144. Prin încetarea căsătoriei, efectele sale se sting pentru 
viitor, indiferent de cauze, moarte fizică constatată sau moarte 
prezumată. i 


Unele dintre aceste efecte sunt deosebite de cele ale desfacerii 
căsătoriei. Astfel, soţul supravieţuitor păstrează numele comun. 
dobândit prin căsătorie și poate deveni comun într-o căsătorie 
subsecventă!, deși există și autori care consideră că transmiterea 
numelui soțului decedat în căsătoria subsecventa este imorală? 


Drepturile părintești asupra copiilor minori rezultați din 
căsătorie trec în întregime asupra soţului rămas în viaţă. 


Comunitatea de bunuri încetează, iar soțul supravieţuitor va 
avea vocaţie la moștenire conform Legii nr. 319/1944. În fine, se 
stinge și obligaţia de întreţinere dintre soți. 

Dacă soţul supravieţuitor nu împlinise vârsta de 18 ani, își 
menţine capacitatea de exerciţiu. 


e A a nai. Mle 
' Trib. Suprem, Colegiul civil, decizia nr. 755/1968, în C.D. 1968, p. 60. 
? V.V. Popa, Drept civil. Partea generală, Ed. All Beck, București, 
2005, p. 396. 

145. Desfacerea căsătoriei prin divorţ este singura modalitate 
de destrămare a unei căsătorii valabil încheiate. Pe data rămânerii 
irevocabile a hotărârii instanţei care pronunţă divorţul se sting 
principalele efecte ale actului juridic al căsătoriei încheiat între soți, 
îndeosebi efectele de natură personală. 


Din principiul libertăţii căsătoriei, care exclude căsătoria silită, 
decurge și principiul libertăţii divorţului. Așa cum încheierea căsă- 
toriei este expresia consimțământului soților, tot astfel voinţa aces- 
tora nu poate fi ignorată, ci trebuie luată în considerare atunci când 
ea se manifestă în sensul desfacerii căsătoriei. 


În societatea contemporană, divorțul a devenit un fapt 
aproape banal; pe măsură ce rata divorţialităţii a crescut, fenomenul 
a devenit mai lesne de perceput și mai ușor de tolerat, treptat-treptat 
fiind acceptat ca posibilă soluţie a unor relaţii disarmonice. Divorțul 
nu este o instituţie perfectă, ci doar un „rău necesar, căci pune capăt 


„i 


unui rău și mai grav” . 

Codul familiei consacră instituţia divorţului în Capitolul IV al 
Titlului | (art. 37-44), dispoziţiile dreptului material fiind completate 
cu cele ale Codului de procedura civilă (art. 607-619), prin care se 
instituie o procedură specială, derogatorie de la dreptul comu:i, de 
urmat în toate pricinile având ca obiect desfacerea căsătoriei. 


146. Potrivit dispoziţiilor art. 38 C. fam., „instanţa judecă- 
torească poate desface căsătoria prin divorţ atunci când, datorită 
unor motive temeinice, raporturile dintre soți sunt grav vătămate și 
continuarea căsătoriei nu mai poate fi posibilă”. Este unanim accep- 
tat în literatura de specialitate? și în practica judiciară” că la baza 


'1.P. Filipescu, op. cit., p. 311. 

2 C. Turianu, Soluţii contradictorii din practica judiciară în procesele 
de divorţ când se constată culpa exclusivă a soțului reclamant, în Dreptul 
nr. 10/1992, p. 85-86. 

3 1. Mihuţă, Culegere de practică judiciară civilă pe anul 1991, Casa 
de editură și presă Șansa SRL, București, p. 21-22. 

desfacerii căsătoriei stă fie culpa soţului pârât, fie a amândurora, 
nefiind posibilă pronunţarea divorţului atunci când culpa aparţine 
exclusiv soţului reclamant. Interpretarea logică și gramaticală a 
art. 38 alin. (1) C. fam., în care între sintagmele „raporturile dintre 
soţi sunt grav vătămate” și „continuarea căsătorie nu mai este posi- 
bilă” a fost inserată conjuncţia coordonatoare copulativă „și”, con- 
duce la concluzia că ambele situaţii au fost avute în vedere şi 
trebuie îndeplinite pentru pronunțarea divorţului. 


Analiza dispoziţiilor referitoare la desfacerea căsătoriei indică 
preferința legiuitorului pentru sistemul (concepţia) mixt asupra 
divorţului, privit deopotrivă ca remediu şi ca sancţiune: ca remediu, 
pentru că, datorită unor motive temeinice, raporturile dintre soţi sunt 
grav vătămate; ca sancţiune, fiindcă imposibilitatea continuării căsă- 
toriei implică vinovăția unuia sau a ambilor soți. În cazul divorţului 
prin acordul soților, consimțământul mutual al acestora, exprimat 
stăruitor, are semnificaţia unei prezumţii peremptorii a motivelor 
temeinice de divorţ, datorită cărora continuarea căsătoriei nu mai 
este posibilă. 


147. Până la Legea nr: 59/1993, reglementarea divorţului era în 
sensul că desfacerea căsătoriei are un caracter excepţional!. Actuala 
reglementare nu mai face precizarea menţionată. Articolul 38 C. fam. 
este deosebit ca redactare față de cel anterior din care s-ar putea 
deduce că desfacerea căsătoriei nu mai intervine în cazuri 
excepţionale, și anume: 

a) redactarea actuală este în formă afirmativă, textul arătând 
că „instanţa de judecată poate desface căsătoria prin divorţ atunci 
când...”, determinându-se apoi condiţiile; 


b) condiţiile în care se poate desface căsătoria prin divorţ sunt 
stabilite într-un mod care pare să nu mai aibă în vedere caracterul 


Ne 


' Articolul 37 alin. (2) C. fam. dispunea că se poate desface căsătoria 
Numai „În cazuri excepţionale” prin divorț. 

excepțional al divorţului. Redactarea actuală este în sensul că desfa- 
cerea căsătoriei se poate dispune atunci când, „datorită unor motive 
temeinice, raporturile dintre soţi sunt grav afectate și continuarea 
căsătoriei nu mai este posibilă”; | 


c) divorţul se poate pronunța și numai pe baza acordului 
ambilor soţi, dacă sunt îndeplinite condiţiile prevăzute de lege. S-ar 
putea aprecia că, dacă legea admite divorţul prin consimţământul 
lor, înseamnă că în realitate există temeiuri suficiente care i-au 
determinat pe soți să divorţeze și se recunoaște această temeinicie; 


d) redactarea actuală este în sensul că se ţine seama de 
interesele copiilor minori, nu și de durata căsătoriei, ci numai pentru 
soluţionarea cererilor accesorii divorţului referitoare la încredințarea 
copiilor minori, obligaţia de întreţinere și folosinţa locuinţei; 


e) redactarea actuală permite ca oricare din soţi să poată cere 
divorţul atunci când starea sănătăţii sale face imposibilă continuarea 
căsătoriei, deci boala se invocă drept motiv de divorţ de către soțul 
bolnav. Desigur, și celălalt soț poate cere divorţul dacă nu se mai 
poate continua căsătoria. 


Rezultă că divorţul nu mai are un caracter excepţional, fiind 
un mijloc de desfacere a căsătoriei, și anume singurul. În principiu, 
căsătoria se poate încheia pe viaţă. Dar căsătoria se poate desface 
prin divorţ dacă există motive temeinice care au vătămat grav 
raporturile dintre soţi și căsătoria nu mai poate continua. s 


148. Aşa după cum pentru încheierea căsătoriei est necesar 
consimţământul liber al soţilor, tot astfel voința acestora trebuie să 
fie luată în considerare atunci când ea se manifestă în sensul desfa- 
cerii căsătoriei. Oricare dintre soți trebuie să aibă dreptul să ceară 
desfacerea căsătoriei a cărei continuare, datorită unor motive temei- 
nice care au vătămat grav și iremediabil raporturile dintre soți, a 


VII. Desfacerea căsătoriei 119 


devenit cu neputinţă pentru el'. A nu admite acest drept soților 
înseamnă a reveni la sistemul indisolubilităţii căsătoriei. Când se 
pune problema desfacerii căsătoriei, trebuie să se aibă în vedere și 
caracterul social al căsătoriei?. 


Căsătoria, bază a familiei, nu constituie numai o problemă de 
ordin personal, nu interesează numai pe cei doi soţi, ci și societatea. 
În toate relaţiile de familie trăiește un interes social. Caracterul social 
al căsătoriei face ca voinţa soţilor să nu poată constitui prin ea însăși 
un temei suficient pentru desfacerea ei. Prin urmare, soarta căsăto- 
riei nu poate fi lăsată numai la aprecierea soților. De aceea, mani- 
festarea de voinţă a soţilor sau numai a unuia dintre soți poate fi 
luată în considerare pentru pronunțarea divorţului numai atunci 
când se bazează pe faptul imposibilității continuării căsătoriei, dato- 
rită unor motive temeinice. Această imposibilitate se constată de 
către autoritatea de stat competentă. Statul este direct interesat în 
apărarea căsătoriei și a familiei și de aceea a reglementat modul în 
care poate fi admis divorţul. Dar apărarea căsătoriei nu înseamnă 
menţinerea ei cu orice preţ. Această idee se găsește și în cazul 
admiterii divorţului prin consimţământul soților, căci, dacă legea 
admite asemenea divorţ, înseamnă că în realitate există temeiuri 
suficiente care au determinat pe soți să divorțeze, legea recunoscând 
această temeinicie. În consecinţă, divorţul prin consimțământul 
soților este tot un mijloc pentru desfacerea căsătoriei”. Deci, legea 
Noastră cunoaște atât admisibilitatea, în cazuri justificate, a divor- 
tului, cât și principiul stabilităţii căsătoriei și familiei. 


E = oC Oe SO, O O DO 0 d 


' 1.P, Filipescu, Cu privire la temeiul desfacerii căsătoriei prin divorţ, 
comunicare la sesiunea științifică a Facultăţii de Drept București, 1964, p. 53. 

* Influenţa reglementării juridice a obligaţiei de întreţinere asupra 
stabilităţii familiei, în A.U.B., seria Științe juridice, nr. 2/1971, p. 89. 

"1,P. Filipescu, Calificarea menţiunii despre imposibilitatea conti- 
Nuării căsătoriei, comunicare la sesiunea științifică a Facultăţii de Drept 
București, 1968, p. 42. 

$2. Modalităţi de desfacere a căsătoriei 


149. Din interpretarea dispoziţiilor cuprinse în art. 38 C. fam. 
rezultă că desfacerea căsătoriei poate fi pronunţată fie la cererea 
unuia dintre soți, fie pe baza acordului ambilor soți. 


2.1. Desfacerea căsătoriei la cererea unuia dintre 


soţi 


150. Potrivit art. 38 alin. (1) C. fam., „instanţa judecătorească 
poate desface căsătoria prin divorţ atunci când, datorită unor motive 
temeinice, raporturile dintre soți sunt grav vătămate și continuarea 
căsătoriei nu mai este posibilă”. 


Desfacerea căsătoriei la cererea unuia dintre soţi este condi- 
ționată de îndeplinirea cumulativă a următoarelor condiţii: 


— existenţa unor motive temeinice; 
- motivele invocate să fi vătămat grav relaţiile dintre soți; 
— continuarea căsătoriei să nu mai fie posibilă. 


a) motivele temeinice de divorţ. Legiuitorul distinge între 
motivele de divorţ de natură subiectivă, întemeiate pe culpa unuia 
sau ambilor soţi [art. 38 alin. (1) C. fam.], și motive de natură obiec- 
tivă, independente de conduită culpabilă a soților [art. 38 alin. (3) 
C. fam.]. 


Motivele de natură subiectivă implică culpa unuia sau ambilor 


soţi în degradarea relaţiilor de familie, nefiind enumerate în 


cuprinsul textului legal, aprecierea temeiniciei și, în consecinţă, a 
aptitudinii acestora de a conduce la desfacerea căsătoriei fiind în 
sarcina instanţei sesizate cu cererea de divorţ, care va avea în vedere 
toate. circumstanțele cauzei și va pronunța desfacerea căsătoriei 
numai atunci când, prin natura și gravitatea lor, motivele imputabile 

unuia sau ambilor soți, vătămând grav raporturile dintre aceștia, fac 
cu neputinţă continuarea căsătoriei. 


La cererea ambilor soți, hotărârea de divorţ nu se va motiva 
(ceea ce nu se confundă cu nedovedirea motivelor de fapt invocate), 
dar instanţa de judecată este obligată să statueze cu privire la vino- 
văţia soţilor în desfacerea căsătoriei [art. 617 alin. (2) C. proc. civ.]. 


Motivele de natură obiectivă, independente de conduită 
culpabilă a vreunuia din soţi, pot de asemenea fundamenta o 
acţiune de divorţ. Potrivit art. 38 alin. (3) C. fam., „oricare dintre soţi 
poate cere divorţul atunci când starea sănătăţii sale face imposibilă 
continuarea căsătoriei”. Legea nefăcând distincţie, considerăm că se 
au în vedere atât afecțiunile de natură fizică, cât și cele de natură 
psihică, indiferent dacă acestea sunt sau nu vindecabile. 


Ținând seama de prevederile art. 9 coroborat cu art. 19 
C. fam., căsătoria încheiată de alienatul sau debilul mintal, precum 
şi cel lipsit de facultăţile mintale cât timp nu a avut discernământul 
faptelor sale este lovită de nulitate absolută. Dacă o asemenea boală 
psihică a intervenit ulterior încheierii căsătoriei, cererea de divorţ 
este admisibilă. . 


În conformitate cu art. 617 alin. (2) C. proc. civ., după cum 
am mai amintit, la cererea ambilor soţi, instanța de judecată nu va 
motiva hotărârea prin care pronunță divorţul. Dată fiind natura 
obiectivă a motivelor invocate, considerăm că instanţa va dispune 
desfacerea căsătoriei fără a pronunţa divorţul din vina unuia sau a 
ambilor soţi. 


151. b) motivele invocate să fi vătămat grav relaţiile dintre 
soţi. Motivele de divorţ, afirmate și dovedite de oricare dintre soți în 
faţa instanței, nu constituie temei suficient pentru admiterea acţiunii, 
cerându-se și un anumit impact al acestora asupra relaţiilor dintre 
soți, adică vătămarea gravă, deteriorarea raporturilor de familie, 
indeosebi a celor de natură personală. 

152. c) continuarea căsătoriei să nu mai fie posibilă. Instanţa 
de judecată urmează să aprecieze în concret, ţinând! seama de 
întregul complex de împrejurări ale cauzei, de natura și gravitatea 
motivelor de fapt invocate în susţinerea cererii de divorţ. Stabilitatea 
familiei nu este o chestiune exclusiv privată, de aceea societatea este 
interesată în ocrotirea căsătoriei. Verificarea condiţiei în discuţie este 
necesară și atunci când în susţinerea cererii de divorţ se invocă 
starea de sănătate a unuia dintre soţi, potrivit art. 38 alin. (3) C. fam. 


2.2. Desfacerea căsătoriei prin acordul soților 


153. Aşa cum prevede art. 38 C. fam., „Divorțul poate fi pro- 
nunţat și numai pe baza acordului ambilor soți, dacă sunt îndeplinite 
următoarele condiţii: 


a) până la data cererii de divorț a trecut cel puţin un an de la 
încheierea căsătoriei; 


„b) nu există copii minori rezultați din căsătorie”. 


La cerinţele de mai sus, prevăzute expres de legea materială, 
credem că se adaugă și „ceea a consimţământului Malabi) al soţilor, 
exprimat în sensul desfacerii căsătoriei. 


154. Să vedem ce precizări implică condiţiile enunțate privind 
divorţul pe temeiul acordului soților. . 


a) până la data cererii de divorţ a trecut cel puţin un an de la 
încheierea căsătoriei [art. 38 alin. (2) lit. a) C. fam.]. Durata minimă 
a căsătoriei are semnificaţia unei duble condiţii: pe de o parte, 
înainte de împlinirea termenului de un an, instanţei nu îi este 
permisă desfacerea căsătoriei în baza art. 38 alin. (2) C. fam., iar. pe 
de altă parte, dreptul soţilor de a solicita constatarea acordului lor în 
sensul divorţului nefiind actual, ei nu vor putea pretinde o asemenea 
hotărâre judecătorească. Din moment ce termenul de un an se veri- 
fică în raport cu data cererii de divorţ, acordul soţilor poate interveni 

şi anterior împlinirii lui, dar poate fi valorificat numai după trecerea 
acestuia. Nerespectarea condiţiei privind durata minimă a căsătoriei 
atrage respingerea cererii de divorţ a soţilor; 


b) nu există copii minori din căsătorie [art. 38 alin. (2) lit. b) 
C. fam.]. Desfacerea căsătoriei prin consimţământul mutual este 
posibilă doar dacă soții nu au copii minori. Legiuitorul are în vedere, 
fără îndoială, copiii încă minori și în viaţă, rezultați din căsătoria a 
cărei desfacere se cere; copiii deveniți majori, precum și copiii 
unuia dintre soţi, proveniţi dintr-o căsătorie anterioară sau din afara 
căsătoriei, nu împiedică divorţul; 

c) consimţământul valabil al soților. Potrivit art. 613! alin. (2) 
C. proc. civ., președintele instanţei, primind cererea de divorţ for- 
mulată în baza art. 38 alin. (2) C. fam., va verifica existenţa consim- 
jământului soților, mai mult, la termenul de judecată în ședință 
publică, instanţa va putea trece la judecarea cererii numai dacă soţii 
stăruie în desfacerea căsătoriei. Deci, existenţa consimţământului 
valabil al soţilor condiţionează atât promovarea cererii de despărţire, 
cât și finalizarea procesuală a acţiunii civile; împăcarea părţilor 
atrage stingerea procesului de divorţ [art. 618 alin. (2) C. proc. civ.]. 


$3. Proiectul noului Cod civil 


155. În Proiectul noului Cod civil, divorţul prin acordul soților 
nu mai cunoaște condiţiile res! ictive din reglementarea actuală, 
fiindcă [în conformitate cu art: 397 alin. (1)] el „poate fi pronunţat 
indiferent de data încheierii căsătoriei și indiferent dacă există sau 
Nu copii minori rezultați din căsătorie”. 


Proiectul prevede însă [în alin. (2) al articolului amintit] că 
„Divorțul prin acordul soţilor nu poate fi admis dacă unul dintre soți 
este pus sub interdicţie”. 

În concepția Proiectului, acordul soţilor trebuie să cuprindă și 
Cererile accesorii divorţului. Astfel art. 301 alin. (2) stipulează că 

„Prin aceeași hotărâre instanța va lua act siik învoiala soților cu 
privire la cererile accesorii. În cazul în care nu există învoială sau 
aceasta este contrară intereselor copiilor minori ori ale unuia dintre 
soţi, instanţa va acorda un termen de cel mult trei. luni”. Dacă în 
termenul acordat nu se realizează acordul soților cu privire la 
cererile accesorii sau acest acord nu respectă îndrumările date de 
instanţă, acţiunea se va respinge ca „inadmisibilă”. 


Deducem că divorţul prin acordul părţilor va fi pronunţat de 
- instanţă nu doar în prezenţa acordului de despărţire al părţilor, ci și 
în ce privește cererile accesorii, prin acorduri care să nu dezavan- 
tajeze copiii minori sau pe unul dintre soţi. Ca urmare, dacă despre 
acordul de despărțire instanţa doar ia act, ea va cenzura acordurile 
privind cererile accesorii, pentru a evita ca prin acestea să fie 
dezavantajaţi copiii minori sau unul dintre soți. 


Proiectul reglementează și divorțul cerut de către unul dintre 
soţi pentru motive temeinice recunoscute de celălalt soţ, când instanța 
„va admite cererea fără a cerceta temeinicia motivelor de divorţ și fără 
a se pronunța asupra culpei fiecăruia dintre soţi” (art. 302). 


156. Ca o nouă modalitate de desfacere a căsătoriei, Proiectul 
reglementează situaţia în care, „indiferent de motiv, unul dintre soți 
nu mai dorește continuarea căsătoriei, el va obține divorţul numai 
dacă au trecut cel puţin șase luni de la încheierea căsătoriei” 
(art. 303). În acest caz, divorţul se va pronunța din vina exclusivă a 
reclamantului. 


Divorțul din culpa soţilor are o reglementare similară cu cea 
din prezent, cu precizarea că dacă unul dintre soţi a fost condamnat 
definitiv la o pedeapsă privativă de libertate mai mare de 5 ani, 
divorţul se va pronunţa din vina acestuia. 


Divorțul remediu este reglementat în Proiect pentru situația în 
care starea sănătăţii unuia dintre ei face imposibilă continuarea 
căsătoriei. i 


Capitolul al VIII-lea 
Procedura divorţului 


157. Această procedură este reglementată de art. 607-619 
C. proc. civ., iar acţiunea de divorţ aparţine numai soţilor, ea având 
un caracter strict personal nu poate fi introdusă decât de către soţi. 


Creditorii soţului nu pot interveni prin intermediul acţiunii 
oblice și nici nu pot continua procedura începută de către unul din 
soţi. Moștenitorii soţului nu pot introduce acţiunea de divorţ și nu 
pot continua acţiunea introdusă de autorul lor; de altfel, o asemenea 
acţiune ar fi lipsită de obiect, deoarece căsătoria a încetat prin 
moartea unuia dintre soţi. 


Nici procurorul nu poate introduce acţiunea de divorţ, dat 
fiind caracterul ei personal (art. 45 C. proc. civ.). El poate însă 
interveni în proces, în orice fază a acestuia, mai ales când din 
căsătorie au rezultat copii. În acest ultim caz, instanţa va ţine seama 
Și de autoritatea tutelară și vor fi ascultați și copii care au împlinit 10 
ani (art. 42 C. fam.). 


$ 1. Instanţa competentă 


158. În majoritatea ţărilor europene și în SUA, s-au constituit 
tribunale speciale pentru afacerile de familie sau există secții spe- 
cializate în cadrul instanţelor care judecă numai astfel de procese. 
Având în vedere importanţa familiei în societate și nevoia de aliniere 


' 1. Les, Tratat de drept procesual civil, Ed. All Beck, București, 2001. 

la cerinţele europene, s-a dovedit necesară înfiinţarea și în România 
a unor astfel de instanţe!. 


Legea nr. 304/2004 privind organizarea judiciară a fost primul 
act normativ ce a statornicit existența unor instanțe sau complete 
specializate în judecarea cauzelor cu minori și de familie. Această 
lege reglementa categoriile de cauze ce intrau în competența acestor 
instanţe, și anume: cauzele referitoare la drepturile, obligaţiile și 
interesele legitime ale minorilor, decăderea din drepturile părintești, 
cererile privind nulitatea căsătoriei, cererile pentru încuviințarea, 
nulitatea adopţiei, precum și cauzele privind raporturile de familie. 
În lege se stipula că tribunalele specializate vor începe să funcţio- 
neze până cel mai târziu la data de 1 ianuarie 2008, primul tribunal 
de acest fel fiind înfiinţat la Brașov. 


Prin modificările operate de Legea nr. 247/2005, înfiinţarea 
tribunalelor specializate nu mai este obligatorie, iar cele înfiinţate 
sau care se vor înființa vor prelua spre judecată cauzele de compe- 
tenţa tribunalului (art. 37). 


În concluzie, competenţa materială în judecarea cauzelor de 
divorţ revine în primă instanţă secţiei sau completului specializat 
din cadrul judecătoriei, în apel tribunalului pentru minori, în cazul 
în care este înființat, sau secţiei ori completului specializat al tribu- 
nalului de drept comun, iar în recurs secţiei sau completului spe- 
cializat al curţii de apel. 


159. Acţiunea de divorţ este de competenţa instanţei judecă- 
torești în circumscripţia căreia se află cel din urmă domiciliu comun 
al soților. Împrejurarea că după ce au introdus cererea de divorţ soții 
și-au schimbat domiciliul nu prezintă importanţă sub aspectul 
competenţei instanţei de divorţ. Dacă soții nu au avut domiciliul comun 
sau dacă nici unul dintre soţi nu mai locuiește în circumscripţia instan- 


' R.M. Trif, Desfacerea căsătoriei prin divorţ și partajul bunurilor 
comune ale soţilor, Ed. Hamangiu, București, 2006, p. 153. 

tei judecătorești a celui din urmă domiciliu comun, instanţa compe- 
tentă este aceea în a cărei circumscripție se află domiciliul părâtului 
(ari. 607 C. proc. civ.). În cazul în care pârâtul nu are domiciliul în 
țară sau nu are domiciliul cunoscut, instanţa competentă a judeca 
divorţul este aceea în circumscripţia căreia se află domiciliul recla- 
mantului. 


Normele care determină competenţa teritorială în materie de 
divorţ sunt imperative. Datorită caracterului imperativ al normelor 
art. 159 și art. 162 C. proc. civ., excepţia de necompetenţă terito- 
rială în materie de divorţ poate fi ridicată în tot cursul procesului, 
atât în fond, cât și în apel și chiar în faţa instanţei de recurs dacă nu 
necesită verificări ale unor fapte din afara dosarului!. 


160. De curând, în literatura juridică? s-a propus ca normele 
ce reglementează competenţa teritorială în cazurile de desfacere a 
căsătoriei prin acordul părţilor să fie dispozitive, și nu imperative. 
Propunerea pornește de la o situaţie concretă: cei doi soţi aveau 
reședința stabilită în străinătate și nu avuseseră domiciliul comun în 
țară. În acest caz, este competentă orice judecătorie din România, la 
alegerea de comun acord a soților. La fel se întâmplă și în cazul în 
care soţii au avut domiciliul comun, dar nici unul nu mai locuiește 
acolo, ambii având reședința în străinătate. 


Conform art. 611 C. proc. civ., mai există o normă derogatorie 
de la dreptul comun în ceea ce privește instanța competentă 
teritorial să soluţioneze o cerere de pensie alimentară, menţionând 
că cererea se va face la judecătoria învestită cu cererea de divorţ, 
Chiar dacă între timp s-au ivit schimbări cu privire la domiciliul 


' V.M. Ciobanu, Tratat teoretic și practic de procedură civilă, vol. II, 
Ed. Naţional, București, 1997, p. 511-512. 

? A. Ștefan, Propunere de lege ferenda în materia competenţei terito- 
riale a instanţelor în cazul cererii de desfacere a căsătoriei prin acordul 
ambilor soţi, în Dreptul nr. 6/2004, p. 130-131. 

părților. Această prevedere este firească în cazul în care cererea de 
pensie a fost formulată ca cerere accesorie a divorțului. 


„În cazul în care cererea de pensie se face separat, după 


introducerea cererii de divorţ până la soluționarea acesteia potrivit 


art. 10 pct. 7 C. proc. civ. în coroborare cu art. 5 și art. 12 din 
același cod, în afara domiciliului pârâtului este competentă și 
instanța domiciliului reclamantului, existând deci o competență 
teritorială alternativă. Odată pornită acţiunea de divorţ, cererile 
făcute de descendenţi, căci numai despre ei poate fi vorba în acest 
caz, nu mai pot fi îndreptate decât la judecătoria pe rolul căreia se 
află acţiunea de divorţ. Se instituie astfel o normă imperativă, 
instanţa domiciliului reclamantului nemaifiind competentă. 


$2. Cererea de chemare în judecată şi cererea 
reconvenţională 


2.1. Cererea de chemare în judecată 


161. Elementele pe care trebuie să le cuprindă o cerere de 
chemare în judecată sunt expres determinate în art. 112 C. proc. civ. 
Cererea trebuie să cuprindă: 


- numele, domiciliul sau reședința părţilor. Prin nume trebuie 
să înțelegem numele de familie și prenumele, dobândite de părţi în 
urma căsătoriei conform art. 27 C. fam., sau numele schimbat pe 
cale administrativă în timpul căsătoriei cu consimţământul celuilalt 
soţ, conform art. 28 alin. (2) C. fam., iar prin domiciliu înţelegem 
locul unde persoana poate fi găsită sau locul unde urmează a i se 
face comunicările privind procesul; 


— numele și calitatea celui care reprezintă partea în proces, iar 
în cazul reprezentării prin avocat, numele acestuia și sediul pro- 
fesional. Soții nu pot fi reprezentaţi în instanță de avocaţi, ci doar 

asistați de aceștia, Indicarea unui reprezentant al părţii poate fi făcută 
în cazul în care soţul este pus sub interdicţie, citarea tutorelui 
interzisului fiind obligatorie în calitate de reprezentant legal al 
acestuia; 


- obiectul cererii. Capătul principal de cerere va fi cel referitor 
la desfacerea căsătoriei. Obiectul cererii de chemare în judecată 
poate fi modificat sau completat pe tot parcursul procesului prin 
formularea de cereri accesorii vizând încredințarea copiilor, pensia 
de întreţinere datorată de aceștia, păstrarea numelui avut pe par- 
cursul căsătoriei, atribuirea beneficiului contractului de închiriere, 
evacuarea soţului pârât din locuinţă, pensia de întreţinere pe care 
și-o datorează soţii și împărţirea bunurilor comune. 


În conformitate cu dispoziţiile art. 42 C. fam., instanţa de 
divorţ este obligată să se pronunţe cu privire la încredințarea copiilor 
minori și pensia de întreținere datorată acestora, astfel încât ele vor fi 
puse din oficiu în discuţia părţilor și soluționate prin hotărâre 
judecătorească; 


— arătarea motivelor de fapt și de drept pe care se întemeiază 
cererea. Reclamantul va trebui să prezinte instanţei faptele pe care le 
consideră relevante în constituirea motivelor de divorţ, fără a-l 
încadra din punct de vedere legal, această obligaţie revenindu-i 
judecătorului"; 

— arătarea dovezilor pe care se sprijină fiecare capăt de cerere 
pentru ca să confere instanţei posibilitatea de a proceda la admi- 
nistrarea probelor fără a se tărăgăna judecarea procesului și să pună 
părţile într-o poziţie de egalitate juridică; 

— semnătura, care atestă nu numai voinţa părţilor de a declanșa 
procesul civil, ci și exactitatea conţinutului cererii de chemare în 
judecată. Cererea de divorţ va fi semnată personal de soțul reclamant. 


' V.M. Ciobanu, op. cit., vol. |, p. 31. 

162. Pe lângă mențiunile pe care trebuie să le cuprindă orice 
cerere de chemare în. judecată, cererea de divorţ trebuie să 
cuprindă: 


- numele copiilor minori născuţi din căsătorie sau a acelora 
care au aceeași situaţie legală (este cazul copiilor concepuţi în 
timpul căsătoriei, dar născuţi după căsătorie până la 300 de zile, iar 
mama lor nu s-a recăsătorit între timp, precum pă al copiilor adoptați 
de cei doi soţi). 


La cererea de divorţ se vor ama copii legalizate de pe 
certificatul de naștere al copiilor minori'. 


Prin cererea de divorț, soțul mai poate solicita să i se încre- 
dințeze copii minori și să se fixeze contribuţia celuilalt soţ pentru 
încredințarea acestora (art. 42 C. fam.) sau să poarte după divorţ 
numele pe care l-a purtat în timpul căsătoriei (art. 40 C. fam.); 


— cererea de divorţ împreună cu înscrisurile doveditoare se 
prezintă personal de către reclamant președintelui judecătoriei 
(art. 612 alin. (4) C. proc. civ.]. 


În cazul în care cererea de divorţ se întemeiază pe acordul 
părţilor, ea va fi semnată de ambii soţi. dar prezentarea ei în faţa 
judecătorului poate fi făcută doar de unul dintre soți. . . 


2.2. Cererea reconvenţională 


163. Legea procesuală îi permite soțului pârât să se apere sau 
să solicite și el desfacerea căsătoriei, prin intermediul cererii recon- 
venţionale. | 


Soţul pârât poate face cerere reconvenţională cel mai târziu 
până la prima zi de înfățișare pentru faptele petrecute înainte de 
acea dată. Soţul pârât nu poate cerere desfacerea căsătoriei din vina 
reclamantului, decât prin cerere reconvenţională. 


' 1. Les, op. cit., p. 359. 

Pentru faptele petrecute după data amintită, pârâtul va putea 
face cerere reconvenţională până la începerea dezbaterilor asupra 
fondului în cererea reclamantului (art. 608 C. proc. civ.). 


În cazul în care motivele de divorţ s-au ivit după începerea 
dezbaterilor la prima instanţă și în timp ce judecata primei cereri se 
află în apel, cererea pârâtului va fi făcută direct la instanţa învestită 
cu judecarea apelului (art. 609 C. proc. civ.). 


Nerespectarea termenelor privitoare la depunerea cererii 
reconvenţionale de către pârât atrage după sine sancţiunea decăderii 
din dreptul de a mai solicita divorţul din vina exclusivă a recla- 
mantului. 


Prin derogare de la dreptul comun, cererea reconvenţională 
nu poate fi disjunsă de acţiunea de divorţ. 


In lipsa cererii reconvenţionale, dacă se constată netemeinicia 
motivelor de divorț invocate de reclamant, căsătoria nu se va putea 
desface, chiar dacă din dezbateri rezultă vina soţului reclamant. 


$3. Participanţii la procesul de divorţ 


164. În dreptul comun funcţionează principul potrivit căruia 
părțile pot să își exercite drepturile procesuale personal sau prin 
mandatar [art. 67. alin. (1) C. proc. civ.]. Excepţia de la această 
regulă o face art. 614 C. proc. civ., conform căruia „În faţa instan- 
telor de fond, părţile se vor înfățișa în persoană, afară numai dacă 
unul din soţi execută o pedeapsă privativă de libertate, este împie- 
dicat de o boală gravă, este pus sub interdicţie sau are reședința în 
Străinătate; în aceste cazuri, părţile se vor putea înfățișa prin 
mandatar”. 


Așadar, în materie de divorţ, părţile sunt obligate să se înfăţi- 
Șeze în persoană în faţa instanţelor de fond, cu excepţia situaţiilor în 
Care: i 


132 Căsătoria şi divorţul 


— unul dintre soți execută o pedeapsă privativă de libertate; 
— unul dintre soţi este împiedicat de o boală gravă; 

— unul dintre soţi este pus sub interdicţie; | | 

— unul dintre soţi are reședința în străinătate. 


Pentru a se asigura înfățișarea personală a părţilor în afara 
instanţei, este necesară îndeplinirea procedutii de citare, instanţele 
având obligaţia de a verifica din oficiu îndeplinirea acestei pro- 
ceduri. 


165. Pentru primul termen de judecată, în faţa instanţei se 
cere prezenţa obligatorie a reclamantului. Dacă acesta lipsește 
nejustificat, însă pârâtul se înfățișează, cererea va fi respinsă ca 
nesusținută (art. 616 C. proc. civ.). 


Dacă lipsește pârâtul, acţiunea se judecă potrivit regulilor de 
drept comun. În cazul în care pârâtul face o cerere reconvenţională, 
este obligat să se prezinte la termenul de judecată, sub aceeași 
sancţiune privind cererea sa reconvenţională. Dacă la termenul 
stabilit lipsesc ambele părţi, cererea va fi respinsă ca nesusţinută. 


În cazul divorţului pe baza acordului soților, la termenul de 
judecată în primă instanţă se cere prezența ambilor soţi pentru a se 
verifica stăruința lor în desfacerea căsătoriei după această pro- 
cedură. După această verificare se trece la judecarea cererii de 
divorţ. Ar urma că, dacă nu se prezintă ambii soţi, în sensul arătat, 
cererea de divorţ să se respingă. 


În procesele de divorţ în care este implicată situaţia juridică a mi- 
norilor este necesară și participarea procurorului (art. 45 C. proc. civ.). 


Când soții au copii minori, se va dispune și citarea și ascul- 
tarea autorităţii tutelare. Codul de procedură civilă nu consacră însă 
în mod expres obligativitatea participării autorităţii tutelare. Aceasta 
poate să comunice concluziile sale și printr-o adresă, informând 
instanţa cu privire la traiul soţilor și la modul de îngrijire a copiilor 


VIII. Procedura divorţului 133 
SE E DE, caii i ii aa aa M 


și, în același timp, va formula propuneri cu privire la măsurile pe 
care le consideră necesare și în interesul minorilor!. Autoritatea 
iiitelară poate pune însă și concluzii orale, reprezentată în instanţă 
printr-un delegat al său. Dacă părinţii nu au domiciliul în aceeași 
localitate, este necesară ascultarea atât a autorităţii tutelare de la 
domiciliul tatălui, cât și a celei de la domiciliul mamei?. 


Poziţia procesuală a autorităţii tutelare în procesele de divorţ 
este una specială, participând la activitatea judiciară doar pentru a 
pune concluzii. Autoritatea tutelară este chemată să dea doar un 
aviz cu privire la încredințarea minorilor, fără ca instanţa să fie 
obligată să i se conformeze. De aceea, se susține că autoritatea 
tutelară are calitate de organ de informare și avizare. De aici 
decurge că delegatul autorităţii tutelare nu este un reprezentant 
judiciar, ci doar titular al unui mandat special, el nu are drepturi 
recunoscute de lege părţilor în proces, cum ar fi dreptul de a 
propune probe sau de a pune concluzii pe fond. 


Potrivit art. 42 C. fam., ascultarea copiilor minori care au 
împlinit vârsta de 10 ani este obligatorie în procesele de divorţ, în 
vederea încredinţării lor. Ascultarea minorului se va face în camera 
de consiliu, iar dacă instanţa găsește potrivit, va ascu'ta minorul fără 
ca părţile sau alte persoane să fie de faţă. 


$4. Probele în procesul de divorţ 


166. Procedura divorţului cunoaște unele particularităţi în 
materia probaţiunii judiciare. Derogările de la dreptul comun 
vizează două situaţii distincte: existența unor mijloace de dovadă 
admise în dreptul comun, dar interzise în procesele de divorţ, și 
altele admise în procesul de divorţ și interzise în dreptul comun: 

"V.M. Ciobanu, op. cit., p. 359. 
? Trib. Suprem, Secţia civilă, decizia nr. 34/1981, în C.D. 1981, p. 168. 

a) mijloace de probă neadmise în dreptul comun dar admise 
în materia divorţului. Ținând seama că în procesele de divorţ se 
discută chestiuni de familie care, în general, sunt cunoscute de 
persoanele apropiate, legea permite audierea ca martori și a rudelor 
și afinilor până la gradul trei inclusiv, în afară de descendenţi 
(art. 190 C. proc. civ.); a 191 


b) mijloace de probă admise în dreptul comun, dar neadmise 
în materia divorţului. Interogatoriul nu poate fi folosit pentru dove- 
direa motivelor de divorţ [art. 612 alin. (6) C. proc. civ.]. Aceasta, 
pentru a nu se ajunge, în mod indirect, la admiterea rul prin 
consimţământ mutual’. 


167. În procesul de divorţ, părţile se pot folosi atât de înscri- 
suri sub semnătură privată, cât și de înscrisuri autentice. Cele mai 
frecvent folosite sunt înscrisurile sub semnătură privată, de regulă 
scrisorile care emană de la unul din soţi și care sunt adresate 
celuilalt soţ sau unor terţe persoane. | 


Recent, au început să fie folosite înscrisurile care ţin de 
mijloacele moderne de comunicare, cum ar fi e-mail-urile sau 
transcrierile unor înregistrări telefonice pe benzi magnetice. 


În ceea ce privește e-mail-urile, pot fi asimilate înscrisurilor 
sub semnătură privată și vor face dovadă împotriva celui ce le-a 
trimis în măsura în care nu se contestă conţinutul lor de partea 
căruia i se opun?. Înscrisurile în format electronic fac obiectul de 
reglementare al Legii nr. 455/2001 privind semnătura electronică, iar 
legiuitorul le-a asimilat, în privința condiţiilor și efectelor, cu 
înscrisurile sub semnătură privată, iar în privinţa forţei probante cu 
cele stipulate în art. 1176 C. civ. 


Transcrierea înregistrărilor telefonice ale unui soț a fost admisă 
ca probă în procesul de divorţ, fiind asimilată înscrisului sub sem- 


' ]. Leș, op. cit., p. 450-451. 
2? V.M. Ciobanu, op. cit., p. 178. 

nătură privată. Partea care va folosi o astfel de probă va depune la 
dosar transcrierea înregistrării, cât și suportul de pe care a fost făcută 
înregistrarea, iar o eventuală contestare a modificării conţinutului 
convorbirii, prin trunchierea sa sau alterarea vocii, var putea forma 
obiectul unei expertize tehnice de specialitate. 


O altă probă folosită foarte des în procesul de divorţ este 
fotografia, care datează de foarte mult timp. 


168. În procesul de divorţ pot fi ascultați ca martori rudele și 
afinii părţilor, cu excepţia descendenților. 


Rațiunea pentru care rudele și afinii părților sunt admiși ca 
martori în procesele de divorţ rezidă în faptul că aceștia sunt, în 
general, cei mai buni cunoscători ai relaţiilor de familie. Bineînţeles 
că de cele mai multe ori acești martori pot fi părtinitori. De aceea, 
depoziţiile martorilor rude trebuie coroborate cu întregul material 
probator administrat în cauză, cu depoziţiile celorlalţi martori și cu 
înscrisurile depuse la dosar, dacă aceste dovezi există! 


O altă derogare de la dreptul comun în materia probelor este 
stabilită de art. 612 alin. (6) C. proc. civ. Prir această reglementare, 
legiuitorul a exclus interogatoriul ca mijloc de probă în procesele de 
despărțenie. Interogatoriul poate fi însă folosit în procesele de divorţ 
în legătură cu cererile accesorii ce pot fi formulate de părţi. 


$5. Luarea măsurilor vremelnice 


169. Ținând seama că procedura divorțului durează un anu- 
mit timp, care, în general, este mai lung când există copii minori, 
legea permite luarea unor măsuri vremelnice în cursul judecății 
procesului de divorţ. Potrivit art. 613? C. proc. civ., introdus prin 

Decretul nr. 174/1974, instanţa poate lua, pe tot parcursul proce- 
sului, prin ordonanţă președinţială, măsuri vremelnice cu privire la 
încredințarea copiilor minori, la obligaţia de întreţinere, la alocaţia 
pentru copii și la folosirea locuinţei. 


Aceste măsuri pot fi luate în temeiul normei speciale numai în 
timpul procesului de divorţ, cea ce înseamnă că acţiunea de divorţ 
trebuie să fie introdusă la data la care se solicită luarea măsurilor. 
Aceste măsuri pot fi luate de instanţa la care s-a introdus cererea de 
divorţ și înaintea primului termen de judecată, fiind necesar a se 
face dovada introducerii acțiunii. 


Instanța de judecată este obligată să-și exercite rolul activ 
pentru a ocroti interesele copiilor minori pe tot timpul procesului. 
S-a decis că, dacă soţia este bolnavă, se poate acorda pensia de 
întreţinere și fără citarea părților". 


170. Măsurile pe care instanţa le poate lua pe tot timpul 
procesului de divorţ prezintă următoarele caractere: 


a) sunt accesorii, în sensul că ele se pot ordona numai în 
măsura în care există o cerere de divorţ și se continuă procedura 
divorţului; 


b) sunt vremelnice, adică au valabilitate pe timpul cât durează 
judecarea procesului de divorţ; 


C) sunt provizorii, în sensul că pot fi oricând modificate sau 
revocate pe aceeași cale prin care au fost dispuse, ori de câte ori 
împrejurările impun aceasta. 


Calea de atac împotriva ordonanţei pronunţate în temeiul 
art. 613? este cea de drept comun, respectiv recursul declarat în 
termen de 5 zile de la comunicare sau pronunțare, după cum 
judecarea ordonanţei s-a făcut cu citarea sau fără citarea părţilor. 


"1, Albu, Căsătoria în dreptul român, Ed. Dacia, Cluj-Napoca, 1988, 
p. 272-273. 

Pronunţarea hotărârii poate fi amânată cel mult 24 ore, iar motivarea 
se va face în cel mult 48 de ore de la pronunțare. În consecinţă, fiind 
prevăzută în norma legală incidenţa acestei proceduri speciale, ea 
va fi aplicabilă în toate componentele ei derogatorii de la norma 
generală de procedură!. - 


171. Dacă în timpul procesului de divorţ soţii nu mai locuiesc 
împreună și nu se înțeleg cu privire la locuinţa copiilor minori, se 
pune problema încredinţării provizorii a acestora spre creștere și 
educare unuia dintre soți. 


Criteriul după care instanţa va stabili în această privinţă este 
numai interesul copiilor. 


Întrucât până la pronunţarea divorţului nu se poate spune care 
soţ este vinovat, astfel faptul că unul din soţi este reclamant și unul 
pârât nu trebuie să influenţeze cu nimic atribuirea provizorie a 
copiilor minori, pentru că un „soţ rău” nu este neapărat un părinte 
rău. 


Conform art. 613? C. proc. civ., obligaţia de întreţinere este nu 
numai cea care se referă la pensia datorată pentru minor de către 
părintele care nu îl mai are în îngrijire, ci și pensia pe care ar datora-o 

„un soț celuilalt. 


Stabilirea pensiei de întreținere pentru copilul minor se va 
face în conformitate cu dispoziţiile art. 89-96 C. fam. 


După introducerea cererii de divorţ și până la rămânerea 
definitivă a hotărârii care consfinţește desfacerea căsătoriei, soţii își 
datorează întreţinere, cu îndeplinirea condiţiilor de drept comun, 
respectiv are drept la întreţinere numai soţul care se află în nevoie 
din cauza incapacității de muncă?. 

' R.M. Trif, op. cit., p. 218. 
? 1.P. Filipescu, op. cit., p. 508. 

172. Pe tot parcursul procesului de divorţ, instanța va stabili 
„Care părinte este în drept să încaseze alocaţia pentru copii. 


Titularul alocaţiei de stat este copilul, iar. după împlinirea 
vârstei de 14 ani, plata se face direct titularului, cu. încuviințarea 
reprezentantului său legal. 


Până la această vârstă, alocaţia este ridicată de unul dintre 
părinţi, în baza acordului acestora sau, în caz de neînțelegere, pe 
baza deciziei autorităţii tutelare, a părintelui la care s-a stabilit, prin 
hotărâre judecătorească, domiciliul copilului ori căruia i s-a încre- 
dinţat spre creștere și educare. 


173. Oricare dintre soţi poate. solicita ca măsură provizorie 
atribuirea în exclusivitate a folosinţei locuinţei, cu evacuarea 
celuilalt soţ sau iu a a locuinţei pe aie Proiectii 
de divorţ. ÎL 


$6. Cererile accesorii | 


174. Cererile accesorii sunt reglementate de art. 613 C. proc. Civ., 
iar prin intermediul lor reclamantul va putea solicita: încredințarea 
spre creștere și educare a copiilor minori, stabilirea unei pensii de 
întreținere în sarcina părintelui căruia nu îi sunt încredinţaţi copiii, 
stabilirea unui program de vizitare a minorului, încuviințarea purtării 
numelui în timpul căsătoriei, atribuirea folosinţei locuinţei, precum 
și partajul bunurilor comune. 


Cererea de încredințare spre creștere și educare a copiilor 
minori este întâlnită în toate procesele de divorţ în care, din căsă- 
torie, au rezultat copii minori. Chiar dacă părţile nu formulează 0 
astfel de cerere, instanța, din oficiu, o va pune în discuţia părţilor și 
va stabili, odată cu desfacerea căsătoriei, căruia dintre părinţi îi va 
încredința copii. 

Pentru soluţionarea cererii, legea prevede administrarea 
probatoriului, respectiv ascultarea părinţilor, a autorităţii tutelare și a 
minorului, dacă acesta a împlinit 10 ani. 


In ceea ce privește probele obligatorii pentru soluţionarea 
acestei cereri accesorii, trebuie făcute unele precizări. 


În ceea ce privește ascultarea părinţilor, aceasta se poate reali- 
za prin luarea unui interogatoriu din oficiu, atunci când nu şi-au 
exprimat opțiunea pentru cererea de chemare în judecată, cererea 
reconvenţională sau întâmpinare. Chiar dacă această opţiune este 
exprimată în scris, instanţa este datoare să solicite poziţia părţilor, 
exprimată expres, odată cu concluziile în fond asupra cauzei. 


În ceea ce privește ascultarea autorităţii tutelare, aceasta se va 
face prin citarea ei, cu solicitarea de a depune la dosarul cauzei o 
anchetă socială privind situaţia materială a soţilor, condiţiile pe care 
aceștia le pot oferi minorului pentru creștere și educare etc. 


A treia probă în cadrul încredinţării minorului este ascultarea 
acestuia dacă a împlinit 10 ani, astfel cum prevede art. 42 alin. (1) 
C. fam. Ascultarea minorului se face în camera de consiliu și dacă 
instanța consideră necesar se va face fără ca părţile sau alte 
persoane să tie de faţă. 


Dacă minorul a împlinit vârsta de 14 ani, va fi citat personal, 
iar dacă nu a împlinit această vârstă, neavând niciun fel de 
capacitate de exerciţiu, nu va fi citat personal, ci va fi chemat spre a 
fi adus prin părintele la care locuiește sau prin persoana în grija 
căreia se află în acel moment. Aceasta, pentru că „un copil lipsit de 
Capacitate de exerciţiu nu are discernământul necesar ori informaţia 
necesară spre a ști ce înseamnă o citare în faţa instanţelor judecă- 
torești și care sunt consecinţele ce ar decurge din refuzul de a da 
urmare citaţiei”!. 

175. O altă cerere accesorie în procesele de divorţ vizează 
obligaţia legală de întreţinere. Această obligaţie se referă la două 
situaţii: la obligaţia legală de întreţinere datorată de părinţi copiilor 
minori și la obligaţia de întreţinere datorată de soți unul altuia. 


Părintele căruia nu i s-a încredinţat copilul este dator să plă- 
tească acestuia o pensie alimentară. Stabilirea cuantumului pensiei 
de întreţinere datorate minorului este reglementată de art. 86, art. 93 
şi art. 94 C. fam., conform cărora părintele trebuie să plătească până 
la o pătrime din salariul său pentru un copil, până la o treime pentru 
doi copii și până la jumătate din câștig. pentru trei sau mai mulți 
copii. Cotele stabilite de lege nu sun; fixe, iar instanţa: judecă- 
torească poate stabili cote superioare!. 


La stabilirea întinderii întreţinerii, instanţa va trebui să aibă în 
vedere nu doar copiii minori rezultați din căsătoria ce urmează a se 
desface, ci și copiii din afara căsătoriei pe care îi are soţul debitor al 
obligaţiei de întreţinere, indiferent dacă pentru aceștia sau pentru o 
parte din ei s-a solicitat pensie de întreţinere anterior. 


În ceea ce privește obligaţia legală de întreţinere datorată de 
soți unul altuia, aceasta poate constitui o cerere accesorie a divor- 
tului, dar poate fi solicitată și prir.tr-o cerere separată, ulterior divor- 
tului. Această cerere are un fundament juridic nou faţă de pensia 
solicitată în cadrul măsurilor provizorii și va fi acordată de către 
instanţă și pusă în executare numai la data devenirii irevocabile a 
hotărârii de divorţ. 

Obligaţia de întreţinere între foștii soţi nu este o continuare a 
îndatoririlor de sprijin material, de care au fost ținuți soții în timpul 


căsătoriei, ci fundamentul ei se găsește în regulile de convieţuire 
socială. 


Pentru a se datora întreţinere trebuie făcută dovada existenței 
unei incapacităţi de muncă a soțului care o cere, incapacitate 
survenită înainte de căsătorie, în timpul căsătoriei sau în decurs de 


! 1.P. Filipescu, op. cit., p. 525. 

un an de la desfacerea căsătoriei. dar, în acest din urmă caz, numai 
dacă se datorează unei împrejurări în legătură cu căsătoria. 


Soluţia dată însă în procesul de divorţ poate avea consecință 
asupra perioadei de acordare a pensiei de întreținere. Potrivit art. 41 
alin. (4) C. fam., dacă divorţul este pronunțat din vina exclusivă a 
unuia dintre soţi, acesta nu poate beneficia de pensie decât timp de 
un an de la desfacerea căsătoriei, iar celălalt soţ pe durată nedeter- 
minată. Dispoziţiile legale privind durata obligaţiei de întreţinere 
între foștii soţi au caracter imperativ!. 


Cuantumul pensiei de întreținere este stabilit în alin. (3) al 
art. 41 C. fam. la o treime din venitul net din muncă al soţului 
obligat la plata ei. Această întreținere, împreună cu întreţinerea . 
datorată copiilor, nu va putea însă depăși jumătate din venitul net 
din muncă al soţului obligat la plată. La stabilirea cuantumului 
trebuie avută în vedere nevoia celui care o cere și posibilităţile celui 
care va plăti. 


Dreptul soţului la întreţinere încetează numai atunci când nu 
mai este nevoie sau în cazul recăsătoririi sale, potrivit art. 41 alin. (5) 
C. fam. 


O problemă interesantă apare în cazul obligaţiei părinţilor faţă 
de copiii majori. Rezolvarea unei astfel de cereri se poate face nu 
numai pe calea unei cereri accesorii divorţului, ci și în cadrul proce- 
sului de divorţ, eventual printr-o cerere de intervenţie principală 
formulată de copilul major care justifică un interes propriu în 
soluționarea dreptului său. Este evident însă că o astfel de cerere de 
obligare la pensia de întreţinere, având ca titular copilul major, 
poate fi introdusă și separat, pe cale principală, întrucât dreptul său 
la întreţinere și obligaţia legală corelativă a părinţilor nu au legătură 
cu desfacerea căsătoriei. Calitatea de soţi și cea de părinţi nu este 
interdependentă când suntem în prezenţa unui copil major. 


B AS MERE LI SII IT! 

176. O altă cerere accesorie divorţului este reglementată în 
art. 43 alin. (3) C. fam. și vizează dreptul părintelui divorțat căruia 
nu i s-a încredinţat minorul de a avea legături personale cu acesta. 


Această cerere nu are caracter obligatoriu, ea putând fi 
introdusă pe cale separată, ulterior hotărârii. de divorţ, și numai în 
cazul în care se face dovada că părintele căruia i-a fost încredinţat 
minorul refuză nejustificat să permită celuilalt părinte să aibă 
legături cu copilul. g | 


In stabilirea programului de vizitare a minorului, instanţa este 
obligată să țină seama în primul rând de interesele acestuia. 


Respingerea unui astfel de capăt de cerere nu este posibilă 
decât în situaţii extreme, când din probele de la dosar rezultă cu 
certitudine că părintele titular al acestui drept poate pune în pericol 
evident siguranţa copilului sau copilul are vârsta până la un an, încât 
nu se justifică și nu este în interesul său luarea lui de la celălalt 
părinte. Chiar și în aceste situaţii, trebuie analizată posibilitatea 
vizitării minorului în prezenţa celuilalt părinte, pe o perioadă limi- 
tată de timp. | | 


177. Încuviinţarea purtării numelui din timpul căsătoriei este 
o cerere accesorie divorţului și formularea ei nu este obligatorie, nu 
poate fi pusă în discuţia părţilor din oficiu, însă sancţionarea 
neformulării ei în cadrul procesului de divorţ constă în faptul că nu 
poate fi formulată ulterior divorţului, pe cale separată, de unde 
rezultă că cererea nu poate fi formulată decât pe cale accesorie și 
niciodată pe cale principală. 

Această cerere este reglementată de art. 40 C. fam., care 
prevede că, dacă nu a intervenit o învoială între părţi sau instanţa nu 
a încuviinţat cererea soțului, fiecare dintre soți va purta numele ce îl 
avea înainte de căsătorie. Există însă două excepții prevăzute de 
art. 40 alin. (1) și (2) C. fam. O primă excepție este aceea în care 
soții se învoiesc ca după desfacerea căsătoriei soţul care a luat numele 
celuilalt soț la încheierea căsătoriei să îl păstreze și în continuare. O 

a doua ipoteză se referă la cazul în care nu există o astfel de 
învoială, dar soţul solicită păstrarea numelui, caz în care cererea îi 
poate fi încuviinţată de instanţă, dar numai pentru motive temeinice. 


Care ar fi soluţia în cazul în care acest capăt accesoriu 
divorţului nu a fost soluţionat, indiferent din ce motiv, și hotărârea 
de divorţ a devenit irevocabilă, nemaiputând fi folosit niciun mijloc 
procedural de reformare sau retractare? 


O opinie exprimată de curând în literatura juridică spune că 
în acest caz ar trebui recunoscut părţii dreptul de a introduce o 
acţiune ulterioară, pe cale principală, întrucât dreptul la nume este 
un drept fundamental al omului, iar o omisiune a părţii sau a 
instanţei nu poate să se transforme într-o violare a acestui drept!. 


„Trebuie să arătăm că instanţa supremă a decis că nu este 
admisibilă acţiunea prin care soţia, pentru care s-a dispus prin 
hotărârea de divorţ să revină la numele avut anterior căsătoriei, pe 
calea unei proceduri de contencios administrativ, să încerce să 
revină la numele avut în timpul căsătoriei, întrucât s-ar încălca 
autoritatea de lucru judecat a hotărârii de divorţ și s-ar eluda legea, 
ceea ce ar fundamenta un abuz de drept”. 


Având în vedere că învoiala părţilor cu privire la purtarea 
numelui în timpul căsătoriei are valoarea unei tranzacţii judiciare, 
dacă aceasta a fost consfinţită de prima instanţă, s-a decis că soţul al 
cărui nume va fi purtat după desfacerea căsătoriei nu mai poate 
reveni asupra învoielii fără motive temeinice”. 


178. Articolul 27 din Legea nr. 114/1996, introdus prin O.U.G 
nr. 40/1997, prevede că, în cazul divorţului soţilor, dacă aceștia nu 


'V.M. Ciobanu, op. cit., p. 407. 

2 C.S.]., Secţia de contencios administrativ, decizia nr. 3360/2000, în 
Dreptul nr. 12/2001, p. 162. 

' Trib. jud. Hunedoara, decizia civilă nr. 885/1985, în R.R.D 
nr. 6/1986, p. 70. 

au convenit altfel, beneficiul contractului de închiriere revine soțu- 
lui căruia i s-au încredințat copii, iar în cazul în care nu sunt copii, 
soţului care a obţinut divorţul. Această prevedere a fost introdusă 
prin ordonanța de urgenţă indicată, fiind o preluare a prevederilor 
asemănătoare, din fosta lege a contractelor de închiriere, Legea 
nr. 5/1973. . 


Faptul că Legea nr. 196/1997 de aprobare a O.U.G nr. 40/1997 
a abrogat prevederile mai sus amintite nu înseamnă că instanța nu 
trebuie să soluţioneze această chestiune. 


Dacă divorţul s-a pronunţat din vina ambilor soți, instanţa va 
stabili, pe baza altor criterii ce rezultă din probatoriul administrat, 
căruia dintre soţi îi va atribui beneficiul contractului de închiriere. 


În cazul unor locuinţe cu destinaţie specială, la atribuirea folo- 
sinţei, instanţa va trebui să țină cont de regimul juridic al acestora. În 
cazul locuinţelor de serviciu și al locuinţelor de intervenţie, contrac- 
tele de închiriere fiind accesorii contractelor de muncă, atribuirea 
folosinţei nu se poate face decât titularului contractului de muncă. În 
cazul locuințelor de protocol, se va avea în: vedere persoana care 
deţine funcţia sau demnitatea publică ce îi conferă vocaţie la această 
locuință, beneficiul contractului de locaţiune neputând fi: acordat 
altei persoane. În fine, în cazul locuinţei sociale și al locuinţelor de 
necesitate, se va avea în vedere îndeplinirea condiţiilor cerute pentru 
fiecare în parte, în principiu putând fi atribuit contractul de locaţiune 
soţului: căruia i s-au încredinţat copiii, însă cu obligaţia organelor 
abilitate de a asigura soțului evacuat o locuinţă de același fel’. 


La atribuirea locuinţei, instanţa nu este ţinută de prezenţa în 
locuinţă numai a unui soţ, acesta nefiind un criteriu de atribuire, atât 
timp cât celalalt soț a fost izgonit sau a plecat din locuinţă datorită 
imposibilității de convieţuire. S-a decis că părăsirea locuinţei con- 
jugale de către în soţ, ca urmare a izgonirii sale de către celălalt soț, 


' I.P. Filipescu, op. cit., p. 278-279. 

nu echivalează cu ò renunțare la locuinţă, pentru că această stare de 
fapt a fost determinată de conduita celuilalt sop’. 


Când locuinţa este proprietatea personală a unuia dintre soți, 
ea nu poate fi atribuită soţului neproprietar și nici partajată. 


ilie §7. Hotărârea judecătorească 


179. Cererile de divorț se judecă în ședință publică, dar se pot 
judeca și în camera de consiliu, dacă instanţa va aprecia că s-ar 
asigura o mai bună judecare sau administrare a probelor [art. 615 
alin. (1) C. proc. civ.]. În toate cazurile, hotărârea se pronunţă în 
ședință publică [art. 615 alin. (2) C. proc. civ.]. 


În conţinut și formă, hotărârea nu diferă esenţial de orice altă 
hotărâre judecătorească. 


În primul rând, hotărârea trebuie să conţină o statuare cu 
privire la soarta căsătoriei și alte menţiuni particulare. 


Divorțul nu se poate pronunţa numai din vina soţului recla- 
mant. Pronunţarea divorţului din vina ambilor soți se va face numai 
atunci când, chiar dacă pârâtul nu a introdus cerere reconvenţio- 
nală, culpa concurentă a soţului reclamant este gravă și bine stabilită 
și ar putea duce ea singură la desfacerea căsătoriei. 


În cazul în care divorţul este cerut pentru alienaţie mintală ori 
debilitate mintală cronică sau pentru o boală gravă și incurabilă 
survenită înaintea sau în timpul căsătoriei, instanța urmează să 
constate desfacerea căsătoriei, fără a mai pronunța divorţul din vina 
soţului pârât. | 

În cazul în care căsătoria se desface și există copii minori, 
hotărârea de divorţ trebuie să arate, chiar în lipsa unei cereri exprese 


' Trib. Suprem, Secţia civilă, decizia nr. 653/1979, în R.R.D. nr. 11/1979, 
p. 65. 

a soților, cui se vor încredința copiii minori spre creștere și educare 
și care este contribuţia fiecărui părinte la chestiunile necesare 
creșterii și educării lor. 


180. În cadrul procesului se soluţionează și unele cereri 
accesorii ale soţilor și ridicate din oficiu de instanţa judecătorească. 
Hotărârea de divorţ cuprinde și menţiuni facultative cu privire la: 


a) numele pe care soții îl vor purta după divorţ (art. 40 C. fam.); 


b) cu privire la stabilirea pensiei de întreținere între soți (art. 41 
C. fam.);. | 


c) cu privire la împărţirea bunurilor comune (art. 36 C. fam.); 
d) cu privire la atribuirea locuinţei comune; 


e) cu privire la părintele care va administra bunurile mino- 
rului, îl va reprezenta sau îi va încuviinţa actele; asemenea menţiune 
va fi cuprinsă în hotărârea de divorţ când copilul a fost încredinţat 
unei a treia persoane sau instituţii de ocrotire (art. 43 C. fam.). 


181. Căsătoria se consideră desfăcută de la data când hotărârea 
prin care s-a pronunțat divorţul a rămas irevocabilă (art. 39 C. fam.). 


Instanța trebuie să motiveze hotărârea pe care o dă, însă dacă 
ambele părţi solicită instanţei să nu o motiveze, nu se va motiva 
lart. 617 alin. (2) C. proc. civ.]. Acest lucru este posibil și în cazul în 
care divorţul se pronunţă pe baza acordului părților. În acest caz, 
instanţa va dispune desfacerea căsătoriei fără a pronunţa divorţul din 
vina unuia sau a ambilor soți [art. 617 alin. (3) C. proc. civ.]. 


182. Hotărârea de divorţ, ca act final al judecății, produce 
aceleași efecte ca orice hotărâre judecătorească, respectiv dezîn- 
vestește instanţa de soluţionarea procesului, constituie, din punct de 
vedere probator, înscris autentic, constituie titlu executoriu, se bucură 
de putere de lucru judecat. O deosebire esențială față de marea 


VIII. Procedura divorţului 147 


parte a hotărârilor judecătorești este faptul că hotărârea de divorţ 
este o hotărâre constitutivă de drepturi, și nu declarativă, ceea ce 
înseamnă că ea produce efecte numai pentru viitor. 


Divorțul nu are niciun efect cu privire la cetăţenia persoanei, 
iar dacă are loc mai înainte de împlinirea vârstei de 18 ani, nu duce 
la pierderea capacităţii de ale: depline, dobândită la încheierea 
căsătoriei. 


$8. Căile de atac 


183. Potrivit legii de organizare judecătorească, tribunalele și 
curţile de apel sunt competente, în condiţiile legii, să judece ape- 
lurile și recursurile, existând deci două grade de jurisdicție. 


Termenul de apel și de recurs este de 30 de zile și curge de la 
comunicarea hotărârii [art. 619 alin. (1) C. proc. civ.]. S-a considerat 
că hotărârea de divorţ poate fi atacată cu recurs în termen de 30 de 
zile chiar dacă obiectul recursului nu privește divorțul". 


Hotărârile de divorţ pe baza acordului părţilor nu pot fi ata- 
cate cu apel ori cu recurs decât pentru cererile accesorii divorţului. 


O altă cale de atac ar fi contestaţia în anulare, dar numai pe 
motivul cuprins în art. 317 alin. (1) pct. 2 C. proc. civ., respectiv 
numai pentru încălcarea dispoziţiilor de ordine publică referitoare la 
competenţă. Celelalte motive ale contestaţiei în anulare nu pot fi 
folosite, întrucât prezenţa părţilor este obligatorie la judecarea pri- 
cinii pentru exprimarea consimțământului în faţa instanţei și nu se 
poate pune problema vicierii citării, iar contestaţia în anulare spe- 
cială, reglementată de art. 318 C. proc. civ., se referă la hotărârile 
pronunţate în calea de atac a recursului, iar noi ne aflăm în faţa unei 
sentinţe a primei instanţe. 


TRE A O S a £ 
' V.M. Ciobanu, op. cit., p. 530-532. 

184. Subiectele căilor de atac nu pot fi decât cei doi soţi. O 
excepție poate apărea în cazul în care acţiunea de divorţ a cuprins 
drept capăt accesoriu partajul bunurilor comune sau a existat o 
cerere reconvenţională cuprinzând această cerere. În aceste cazuri, 
se poate ca promovarea uneia dintre căile de atac să aparţină unui 
intervenient principal sau a altui terţ atras în proces, însă ele nu vor 
afecta și se vor putea referi la cereri ce sunt specifice desfacerii 
căsătoriei. 

Dacă în cursul judecării procesului în căile de atac unul din 
soţi decedează, fiind o acţiune strict personală și moștenitorii nea- 
vând legitimitate procesuală, instanţa va lua act de acest fapt și va 
admite calea de atac promovată și va modifica hotărârea judecă- 
torească prin care s-a admis acţiunea, în sensul închiderii dosarului”. 


Aceeași situaţie este și în cazul în care soţul decedează în 
perioada de la data pronunțării sentinţei sau deciziei și până la data 
introducerii căii de atac de către același soţ. 


185. O altă problemă ridicată în literatura juridică se referă la 
soluţia pe care o poate pronunţa instanţa de apel în cazul în care se 
atacă o sentinţă de divorţ nemotivată și se contestă că s-a solicitat 
nemotivarea. Conform art. 617 alin. (2) C. proc. civ., „Hotărârea prin 
care se pronunţă divorţul nu se va motiva, dacă ambele părţi solicită 
instanţei acest lucru”. Pentru a omite considerentele instanţei de 
divorţ, instanţa trebuie să se afle în fața manifestării de voinţă a 
ambelor părţi implicate în proces. Manifestarea lor de voinţă trebuie 
consemnată într-o încheiere a instanţei, de pe parcursul procesului, 
în practicaua hotărârii sau într-o cerere separată, semnată de ambele 
părţi și depusă la dosar, astfel încât să rezulte indubitabil voinţa 
neîndoielnică a părţilor în acest sens. În cazul în care hotărârii 
atacate îi lipsea motivarea sau aceasta era necorespunzătoare, în 
situaţia în care din actele dosarului nu rezultă manifestarea de voinţă 


' I. Leș, op. cit., p. 750. 

a ambelor părţi în sensul nemotivării hotărârii, instanţa de apel va 
anula hotărârea pronunţată și va reţine procesul spre rejudecare. 


186. În privința celorlalte căi extraordinare de atac, alin. (5) al 
art. 619 C. proc. civ. prevede o singură derogare de la dreptul comun, 
și anume că hotărârea de divorţ nu poate fi supusă revizuirii. 


Cererea de revizuire este totuși admisibilă și în acest caz, dar 
numai dacă vizează rezolvarea dată cererilor accesorii divorțului, și 
nu capătul de cerere privitor la desfacerea căsătoriei. 


Capitolul al IX-lea 
Efectele divorţului 


$1. Efectele divorțului cu privire 
la bunurile comune 


187. Desfacerea căsătoriei produce consecinţe multiple care 
se răsfrâng asupra întregului complex de relaţii generate de încheie- 
rea căsătoriei. O trăsătură comună a acestor consecinţe este aceea 
că ele se vor produce numai pentru viitor. 


Unul dintre aceste efecte privește comunitatea de bunuri a 
soţilor. Articolul 36 alin. (1) C. fam. stabilește că „la desfacerea căsă- 
toriei, bunurile comune se împart între soţi potrivit învoielii acestora. 
Dacă soţii nu se învoiesc asupra împărţirii bunurilor comune, va 
hotărî instanța judecătorească”. Spre deosebire de partajul bunurilor 
comune din timpul căsătoriei, la desfacerea căsătoriei este permisă 
(și preferabilă) împărțeala convenţională. În locul înţelegerii dintre 
soţi, învoiala referitoare la determinarea și împărţirea bunurilor 
comune ale soţilor poate fi realizată și între soţul supravieţuitor și 
moștenitorii cu care vine în concurs, acest drept al soţului defunct 
transmiţându-se asupra moștenitorilor!. 


Desfacerea căsătorie nu impune împărţirea bunurilor comune. 
Foștii soţi pot, dacă vor, să continue să stăpânească împreună aceste 


' Fr. Deak, Tratat de drept succesoral, p. 17. 

bunuri, deoarece starea de coproprietate fiind o stare legală, „nimeni 


(ZA) 


nu poate fi forţat să ceară ieșirea din indiviziune”!. 


< Bunurile dobândite în timpul căsătoriei de oricare dintre soți 
sunt, de la data dobândirii lor, bunuri comune (art. 30 C. fam.). 
Deci, un bun este comun dacă este dobândit de oricare dintre soţi în 
timpul căsătoriei și nu face parte din categoriile de bunuri pe care 
legea le consideră bunuri proprii. 


1.1. Împărţirea bunurilor comune prin învoiala 
soţilor 


188. Împărţirea bunurilor comune prin învoiala soților este 
principala cale de încetare a raporturilor de proprietate în devălmă- 
șie a soţilor. Ea prezintă o serie de avantaje și este cea mai recoman- 
dabilă, pentru că nu implică cheltuieli și permite soţilor să-și 
împartă, prin bună învoială, bunurile potrivit preferințelor și nevoilor 
fiecăruia dintre ei, asigurându-se în acest fel folosirea în continuare a 
bunurilor, potrivit cu destinaţia lor economică concretă. 


În legătură cu momentul în care poate interveni învoiala părți- 
lor, formula din art. 36 alin. (1) C. fam. — „la desfacerea căsătoriei” — 
a fost interpretată diferit în literatura de specialitate și practica 
judiciară. i 

Într-o primă interpretare?, s-a spus că învoiala poate să 
intervină chiar mai înainte de introducerea acţiunii de divorţ, dar să 
fie făcută în vederea divorţului. Această învoială nu ar avea nimic 
ilicit, iar instanțele judecătorești vor stabili dacă sunt îndeplinite 
condiţiile pentru pronunţarea divorţului. Altfel, partajul convenţional 
făcut de soți în timpul căsătoriei este lovit de nulitate absolută. 


' Plenul Trib. Suprem, Decizia de îndrumare nr. 1/1964, în C.D. 
1952-1965, p. 108. 

2 Trib. Suprem, Secţia civilă, decizia nr. 850 din 25 mai 1978, în 
R.R.D. nr. 11/1978. 

Convenţia de împărţire a bunurilor comune intervenită în timpul 
căsătoriei, soții fiind despărțiți în fapt, chiar dacă divorţul apare ca 
iminent, este nulă. Ea poate fi însă luată în considerare ca mijloc de 
probă pentru a se determina adevăratele raporturi patrimoniale 
dintre soţi cu prilejul împărțirii, privitor la cota de contribuţie la 
dobândirea bunurilor, natura juridică a acestora, existenţa fizică a 
bunurilor și alte aspecte care prezintă pertinenţă și concludenţă în 
cererea de împărţire a bunurilor comune, inclusiv de restituire a 
bunurilor proprii. 


Într-o altă interpretare!, s-a spus că învoiala privind împărțirea 
bunurilor comune poate să intervină în momentul imediat următor 
datei când hotărârea de divorţ a rămas definitivă, pe motivul că 
art. 42 C. fam. arată obligaţiile instanţei atunci când pronunţă divor- 


tul, însă nu menţionează și obligaţia de a hotărî în ceea ce priveşte 
împărţirea bunurilor comune ale soţilor. 


Într-o altă părere?, se consideră că învoiala soţilor privind 
împărţirea bunurilor comune poate să intervină numai după 
introduce acţiunii de divorţ, dar își va produce efectele doar după 
desfacerea căsătoriei. Această soluţie pare să fie în prezent acceptată 
și de instanţa noastră supremă. 


189. Pe drept cuvânt, s-a observat că expresia „la desfacerea 
căsătoriei” din art. 36 alin. (1) C. fam. arată nu momentul în care 
poate să intervină convenţia părților privitoare la împărţirea bunu- 
rilor comune, ci momentul în care convenţia urmează să-și producă 
efectele. 


' Gh. Nedelschi, Cu privire la împărţirea bunurilor comune ale 


soţilor, în L.P. nr. 3/1955, p. 230; Gh. Ghiosanu, Consideraţii privind 
interpretarea art. 36 C. fam., în L.P. nr. 10/1958, p. 37. 

? C. Oprişan, Situaţia juridică a bunurilor soţilor în timpul căsătoriei, 
în JN. nr. 5/1954, p. 646; I. Stoenescu, Probleme patrimoniale rezolvate 
prin hotărârea de divorţ, în L.P. nr. 11/1959, p. 29. 

Considerăm deci că învoiala părţilor poate avea loc: 
a) concomitent cu intervenirea hotărârii de divorț’; 


'b) în cursul procesului de divorț?, fie că învoiala se face în faţa 
instanței, fie printr-un pact întocmit în faţa notarului public”. Învoiala 
intervenită după introducerea acţiunii de divorţ nu are nimic ilicit, 
dată fiind situaţia la care au ajuns soții, și nu-și produce efectele 
decât dacă se desface căsătoria. Instanţa de judecată este datoare, 
potrivit principiului rolului ei activ, să verifice învoiala cu privire la 
împărţirea bunurilor comune, pentru ca aceasta să nu ascundă sco- 
puri ilicite: ușurarea divorţului, fraudarea drepturilor creditorilor etc. 
Astfel, de exemplu, constituie o fraudă împărţirea bunurilor comune 
făcută în scopul micșorării volumului bunurilor supuse executării 
silite, ca urmare a condamnării unui soţ pentru delapidare; 


c) în perioada imediat următoare rămânerii definitive a 
hotărârii de divorţ, deoarece în acest caz nu mai există vreo suspi- 
ciune în privinţa soluționării acţiunii de divorţ; 

d) după înregistrarea hotărârii de divorţ pe marginea actului 
de căsătorie. 


190. Referitor la obiectul învoielii soţilor, Codul familiei, în 
art. 36 alin. (1), arată că bunurile comune ale soţilor se împart, la 
desfacerea căsătoriei, potrivit învoielii acestora, fără să arate care 
este obiectul acestei învoieli. 


Invoiala soţilor ar putea fi concepută: 


a) fie în sensul că ea ar putea avea ca obiect numai stabilirea 
intinderii drepturilor fiecăruia dintre soţi asupra bunurilor comune, 


'1,P. Filipescu, op. cit., p. 226. 

? T.R. Popescu, op. cit., p. 284-285. 

? N.H. Angelescu, Rolul activ al notarului cu privire la redactarea și 
autentificarea unor înscrisuri juridice în lumina Codului familiei, în J.N. 
nr. 1/1960. i 

urmând ca în temeiul ei să se poată proceda ulterior la împărțirea 
acestor bunuri; i 


b) fie în sensul că ea poate avea ca obiect determinarea în 
natură a lucrurilor, precum și stabilirea sumelor pe care urmează să 
le primească fiecare dintre soți prin împărțirea bunurilor comune. 

„În ambele cazuri, învoiala soților duce = mijlocit sau nemij- 
locit — la împărţirea între soţi a bunurilor comune, astfel cum pre- 
vede legea, cu singura deosebire că, în primul caz, întrucât soţii s-au 
învoit numai asupra întinderii drepturilor fiecăruia, împărţirea în fapt 
urmează să se facă de către instanţa de judecată!. 


Soții pot conveni să împartă fie toate bunurile comune, fie 
numai o parte dintre ele. Plenul Tribunalului Suprem? arăta că instanţa 
de judecată este datoare să atragă atenţia părților asupra posibilităţilor 
de a împărţi bunurile comune prin bună învoială. 


191. În ce privește forma învoielii părţilor, în lipsa unor dis- 
poziţii speciale, se aplică dreptul comun privind forma actelor 
autentice. Așadar, în principiu, partajul voluntar este valabil 
încheiat, chiar dacă nu a fost întocmit înscrisul constatator al con- 
venţiei”. Cerinţa formei scrise din cuprinsul art. 1705 C. civ. vizează 
numai dovada tranzacţiei, iar nu și validitatea acesteia, „pentru a nu 
se da loc cu prilejul probei tranzacţiei la un proces mai greu decât 
cel pe care părţile au căutat să-l evite”. De regulă, efectele tranzac- 
ției sunt declarative de drepturi, și nu constitutive sau translative, 


' Gh. Nedelschi, op. cit., p. 226. 

? Plenul Trib. Suprem, decizia de îndrumare nr. 10 din 113 
noiembrie 1969, pct. 5 lit. c, în C.D. 1969. 

* Partajul voluntar poate fi'încheiat și verbal, dovada lui făcându-se 
în condiţiile art. 1191 C. civ., reguli de la care părţile pot deroga, achiesând 
la administrarea probei cu martori - C.S.J., Secţia civilă, decizia 
nr. 884/1992, în Dreptul nr. 1/1992, p. 84. 

* R. Sanilevici, Drept civil. Contracte, Universitatea „Al.I. Cuza”, lași, 
1982, p. 305. | 

pentru că nu conferă "părţilor drepturi noi, ci numai recunoaște 
drepturi preexistente și le consolidează, punându-le la adăpost de 
eventualele contestaţii judiciare". 


1.2. Împărţirea bunurilor comune prin hotărâre 
judecătorească 


192. Datorită gravelor neînţelegeri dintre soţi, care au vătămat 
iremediabil relaţiile dintre ei și fac imposibilă continuarea căsătoriei, 
realizarea unei învoieli a soților cu privire la împărțeala bunurilor. 
comune, de cele mai multe ori, nu este posibilă. 


Când nu s-a reușit împărţirea prin bună învoială a bunurilor 
comune dobândite în timpul căsătoriei, oricare dintre copărtaşi se 
poate adresa instanţei de judecată în temeiul art. 36 alin. (1) C. fam. 


Acţiunea de împărțeală sau de partaj constituie modul specific 
și cel mai frecvent prin care încetează dreptul de proprietate comu- 
nă în devălmășie a soților. „Prin natura sa juridică, deosebită de 
natura juridică a acţiunii în revendicare, acţiunea în partaj urmărește 
să transforme dreptul indiviz al copărtașilor într-un drept diviz și 
exclusiv asupra unor bunuri determinate din masa bunurilor supuse 
împărțelii?. | 


193. Determinarea instanţei competente din punct de vedere 
teritorial are loc în funcţie de calea procedurală aleasă de parte: în 
cazul cererii principale de partaj, competenţa revine fie instanţei de 
la domiciliul pârâtului (art. 5 C. proc. civ.) — când masa de împărţit 
cuprinde numai bunuri mobile —, fie instanței de la locul situării 


"Fr. Deak, Tratat de drept civil. Contracte speciale, Ed. Actami, 
București, p. 480. 

2 Trib. Suprem, Secţia civilă, decizia nr. 1224/1964, în JN. 
nr. 12/1967, p. 152. 

imobilului, când în masa supusă împărțelii se cuprinde și un bun 
imobil (art. 13 C. proc. civ.). În cazul cererii de partaj accesorie 
desfacerii căsătoriei, este competentă instanța de divorţ. (stabilită 
potrivit distincţiilor din art. 607 C. proc. civ.), chiar dacă printre 
bunuri se află și imobile situate în circumscripţia altei judecătorii. 


Instanţa trebuie să stabilească compunerea masei de bunuri 
comune, valoarea bunurilor, cota-parte cuvenită fiecărui copărtaș și 
să dispună împărţirea propriu-zisă a comunităţii. Calitatea de copăr- 
taş a părţilor nu ridică probleme, date fiind dispoziţiile art. 30 
C. fam., potrivit cărora bunurile dobândite în timpul căsătoriei, de 
către oricare dintre soți sunt, de la data dobândirii lor, bunuri comu- 
ne, cu excepţia bunurilor expres și limitativ enumerate prin art. 31 
din același cod, acestea din urmă fiind bunuri proprii fiecăruia dintre 
soţi. Atunci când asupra unora dintre bunurile supuse partajului soții 
sunt coproprietari împreună cu alte persoane, la judecarea cererii 
vor participa, în calitate de părţi, și aceste persoane, deoarece par- 
tajul înfăptuit fără participarea tuturor coproprietarilor este lovit de 
nulitate absolută (art. 797 C. civ.). 


194. În cazul proprietății comune în devălmășie, pe tot timpul 
existenţei ei, soţii nu au un drept asupra unei anumite cote-părţi din 
bunurile comune, astfel că nici unul dintre ei nu poate dispune de o 
parte proprie din aceste bunuri. 


Împărţeala sau partajul este, așadar, o operaţiune juridică prin 
care încetează dreptul la proprietate comună în devălmășie, în 
sensul că, prin atribuirea unuia sau mai multor bunuri determinate în 
materialitatea lor fiecăruia dintre soţi, dreptul lor de proprietate 
comună dintr-un drept indiviz se transformă într-un drept diviz și 
exclusiv ce are ca obiect bunurile atribuite!. 


' M. Eliescu, Transmisiunea și împărțeala moștenirii, Ed. Academiei, 
București, 1966, p. 211. 

În cazul în care există o învoială a soților cu privire la. deter- 
minarea cotei fiecăruia dintre soți din bunurile comune, atunci 
Împărțirea se face potrivit cotelor-părți astfel stabilite. În caz contrar, 
stabilirea cotei-părţi ce revine fiecăruia dintre soți din bunurile 
comune se face prin hotărâre judecătorească, împărţirea făcându-se 
potrivit acestor cote. 


195. Spre deosebire de partajul fondat pe dreptul de proprietate 
comună pe cote-părţi, când fiecărui proprietar îi revine o cotă-parte 
abstractă, ideală, sub formă de fracţie nominală, titularii dreptului de 
proprietate comună în devălmășie nu au determinată întinderea 
matematică a drepturilor lor. Așa fiind, lichidarea propriu-zisă a 
comunităţii de bunuri a soţilor nu poate avea loc fără a se determina 
în prealabil cotele-părţi cuvenite fiecăruia dintre codevălmași. 


Codul familiei nu prevede în mod expres modul în care 
trebuie să se facă împărţirea bunurilor comune, în părţi egale sau în 
părţi variabile. În lipsa unei prevederi legale în acest sens, contri- 
buţia efectivă a fiecărui soţ la dobândirea și conservarea bunurilor 
comune pare criteriul cel mai echitabil folosit în cadrul unui partaj. 
Aceasta, pentru că nu poate fi acceptată ieoria că „egalitatea soților 
și existenţa relaţiilor de căsătorie” duc în mod automat la cote egale 
pentru fiecare!. 


Soluţia se impune, pentru a nu se ajunge la situaţii inechita- 
bile, căci soţul care a contribuit mai mult la dobândirea bunurilor 
comune nu poate fi tratat la fel cu celălalt, ceea ce ar duce la 
slăbirea simțului de răspundere pentru sarcinile căsătoriei. 


În cazul unor soţi cumpărători cu clauză de întreţinere, când 
numai unul dintre ei a prestat vânzătorului întreținerea, celălalt soț 
va putea cere împărţirea bunului cumpărat, în cazul împărțirii 


' Gh. Nedelschi, op. cit., p. 228; T.R. Popescu, op. cit., p. 383. 

bunurilor comune, urmând ca întinderea drepturilor lor asupra 
bunului să se stabilească în raport cu contribuţia fiecăruia!. 


S-a susţinut și că dreptul de proprietate comună în devălmășie 
asupra bunurilor dobândite în timpul căsătoriei se caracterizează 
prin aceea că aparţine nefracţionat titularilor codevălmași, ca insti- 
tuție specifică dreptului de proprietate personală. Unicitatea sub 
care se prezintă această universalitate juridică, privită ca o masă de 
drepturi și obligaţii, face ca, în mod corelativ la încetarea stării de 
comunitate, împărţeala să se realizeze prin unicitate de cote stabilite 
pentru fiecare codevălmaș, iar nu prin pluralitate de cote, adică nu 
prin diferenţierea cotelor în raport de anumite categorii de bunuri”?. 


196. Stabilirea cotelor de contribuţie se face asupra întregii 
mase de bunuri comune, în niciun caz nu se poate proceda la fixarea 
diferențiată de cote pe categorii de bunuri (bunuri imobile, bunuri 
mobile) sau pe bunuri individual determinate, chiar dacă acestea ar 
avea o valoare deosebită comparativ cu celelalte bunuri comunitare. 
Această soluţie se întemeiază pe următoarele argumente: 


__— existenţa dificultăţilor în stabilirea contribuţiei fiecărui soţ la 
dobândirea fiecărui bun în parte, mai ales când este vorba de o 
perioadă mai îndelungată; | 


— bunul dobândit în timpul căsătoriei prin contribuţia exclu- 
sivá a unui soț este comun, dacă nu se încadrează în categoriile de 
bunuri exceptate de la comunitate, ceea ce ar însemna, în soluția 
contrară, ca asemenea bunuri să fie atribuite prin împărțire numai 
soţului-ce le-a dobândit; 


— dat fiind că munca femeii în gospodărie și pentru creșterea 
copiilor nu este direct producătoare de venituri, ar însemna ca 


1 


Trib. Suprem, Secția civilă, decizia nr. 478/1978, în R.R.D. 
nr. 10/1978, p. 52. 

? A. Corhan, Curs teoretic și practic de dreptul familiei, Ed. Dacia, 
Cluj-Napoca, 2002, p. 173. 

aceasta să nu fie luată în considerare ca o contribuţie la dobândirea 
bunurilor comune!. 


197. Cotele-părţi ale soților pot fi deci neegale, dacă aportul 
acestora la dobândirea bunurilor comune este diferit?. Această 
inegalitate poate merge până la inexistenţa oricărui drept al unuia 
dintre soţi, dacă se dovedește că acesta nu a avut nicio contribuţie la 
dobândirea bunurilor și la susținerea sarcinilor căsătoriei”. 


Când nu se poate determina contribuţia fiecărui soț la dobân- 
direa bunurilor comune, instanța poate împărţi bunurile comune în 
părţi egale între soți. Se va ţine seama însă de orice împrejurare de 
natură să evidențieze contribuţia sporită a unuia dintre soţi, cum ar fi 
ajutorul primit din partea părinților acestuia constând în asigurarea 
locuinţei și a întreţinerii gospodăriei soților, donațiile întrebuințate la 
achiziţionarea de bunuri comune, suma reprezentând datoria comu- 
nă achitată de un soţ după despărţirea în fapt de celălalt. La deter- 
minarea contribuţiei soților se va ţine seama de măsura în care 
fiecare a suportat sarcinile familiei, de faptul dacă unul dintre soți 
s-a sustras de la prestarea de munci folositoare ori că a irosit o parte 
din bunurile comune și d2 inegalitatea veniturilor soţilor. De aseme- 
nea, se va ține seama de faptul că numai unul dintre soți a plătit 
ratele preţului cu care au fost dobândite bunuri comune. Sumele 
cheltuite ca urmare a acoperirii unor datorii personale de către unul 
dintre soţi sau prin efectuarea unor cheltuieli în interes personal, din 
veniturile din muncă nu se iau în considerare pentru determinarea 
contribuţiei în bunurile comune’. Pentru determinarea bunurilor 
comune (activul și pasivul) se ia în considerare contribuţia fiecărui 


M i ii Pia td nar niil 
'1.P. Filipescu, op. cit., p. 229. 
* C.S.]., Secţia civilă, decizia nr. 907/1993, în Dreptul nr. 7/1994, 
P. 80; Trib. Suprem, Secţia civilă, decizia nr. 1738/1978, în R.R.D. 
nr. 4/1979, p. 52. 
” Al. Bacaci, op. cit., p. 87; E. Florian, op. cit., p. 213. 
“A. Corhan, op. cit., p. 174. 

soţ la lichidarea sau reducerea pasivului comunitar și, de asemenea, 
se va lua în calcul și întreţinerea de către un soţ a copilului celuilalt 
soţ. 


S-a decis că în cadrul acţiunii de împărţire a bunurilor comune, 
dacă un soț refuză aducerea de la C.E.C. a actelor referitoare la 
sumele depuse pe libret, refuzul său urmează a fi avut în vedere de 
instanţă în cadrul aprecierii probelor. Acest refuz nu poate fi însă 
socotit ca o dovadă deplină cu privire la existenţa și cuantumul 
depunerii, el urmând să fie completat și cu alte probe!. 


La stabilirea cotei-părţi ce se cuvine fiecărui soţ din bunurile 
comune nu se ține seama de bunurile sale proprii ori de importanţa 
acestora, Prin urmare, faptul că unul dintre soți nu are bunuri proprii 
nu îl îndreptățește la o cotă-parte cu privire la bunurile comune mai 
mare decât aceea care este corespunzătoarea contribuţiei sale la 
formarea și conservarea acestora. 


198. La prima zi de înfățișare, dacă părţile sunt prezente, 
instanţa le va cere declaraţii cu privire la fiecare dintre bunurile 
supuse împărțelii și, dacă este cazul, va lua act de recunoașterile și 
acordul lor cu privire la existenţa bunurilor comune, locul unde se 
află, precum și de valoarea acestora [art. 673% C. proc. civ.]. 
Evaluarea judiciară se va face cu privire la bunurile rămase în 
dispută, dacă este contestată valoarea pretinsă de partea adversă sau 
însăși existenţa bunului sau apartenenţa sa la comunitate, în această 
din urmă situaţie trebuind clarificat mai întâi faptul dacă bunul 
există și apoi dacă este comun. 


Bunurile vor fi preţuite luându-se în considerare valoarea de 
circulaţie a acestora la data judecății, iar nu preţul de achiziţie sau 


' Trib. Suprem, Secţia civilă, decizia nr. 614 din 23 aprilie 1981, în 
R.R.D. nr. 1/1982, p. 52. 

valoarea din momentul dobândirii!. Este regula impusă de principiul 
echităţii partajului. . 

Preţul de circulaţie poate fi stabilit prin orice mijloc de probă 
admis de lege. Nimic nu împiedică părţile să achieseze la valori 
inferioare celor de circulaţie, procedeu întâlnit mai ales când 
împărțeala are loc în natură, prin atribuirea de bunuri?. 


Referitor la terenuri, se va ţine seama de toate criteriile apte a 
determina valoarea lor reală, precum și categoria de folosinţă, cali- 
tatea, importanţa social-economică, natura și proprietăţile solului, 
gradul de fertilitate, relief, distanţa faţă de localităţile urbane și căile 
de comunicaţii, poziţia, eventuale procese de degradare, amplasa- 
mentul construcţiilor, precum și preţul care se practică în zonă 
pentru terenuri similare. Cât privește construcţiile, interesează 
materialele încorporate, gradul de finisare și cel de confort, gradul 
de seismicitate, locul situării, starea actuală a construcţiei, preţurile 
practicate în zonă pentru construcţiile asemănătoare“. Valoarea de 
circulaţie se va include în masa de împărțit proporţional cu partea 
de preţ achitată până la efectuarea partajului, fiindcă, deși soţii au 
un drept de proprietate asupra locuinţei în întregul ei, numai plăţile 
efectiv ficute reprezintă o valoarea reală adăugată, nu și acelea care 
se vor face în viitor de către partea căreia i se va atribuit bunul’. 


' C.S.]., Secţia civilă, decizia nr. 1285/1993, în Dreptul nr. 9/1994, 
p. 81. 

* Trib. Suprem, Secția civilă, decizia nr. 329/1981, în C.D. 1981, 
p. 35; C.S.]., Secţia civilă, decizia nr. 1285/1993, în Dreptul nr. 9/1993; 
Trib. Suprem, Secţia civilă, decizia nr. 1376/1984, în C.D. 1984, p. 34. 

> C.$.]., Secţia civilă, decizia nr. 498/1992, în Dreptul nr. 2/1993, 
p. 75. 

* C.S.]., Secţia civilă, decizia nr. 600/1992, în Dreptul nr. 10/1992, 
p. 90-91. Mian 

* S. Deleanu, Despre modul de partajare la divorţ a unei locuințe 
construite sau cumpărate cu sprijinul statului, în Dreptul nr. 10-11/1991, 
p. 58. 

Criteriul valorii de circulaţie a bunului în momentul partajului 
face ca diminuarea valorii acestuia prin uzura fizică sau morală ori, 
dimpotrivă, sporul valoric dobândit în răstimpul dintre dobândire și 
împărţeală să se regăsească în drepturile cuvenite fiecăruia dintre 
soți, afară de cazul în care „oscilaţia” valorică este rezultatul exclu- 
siv al intervenţiei unuia dintre copărtași. De exemplu, dacă soţii au 
efectuat unele lucrări pentru sporirea gradului de confort al locuinţei 
comune, valoarea acesteia trebuie avută în vedere, pentru că și 
prețul care s-ar pute obține pentru locuinţă ar fi superior celui 
realizat prin vânzarea aceleiași locuinţe, dar care nu a fost supusă 
lucrărilor de îmbunătăţire. Rh 


Pentru a fi asigurată deplina egalitate în drepturi între copăr- 
„ taşi, dacă la despărțirea faptică a soților unele bunuri au rămas în 
folosinţa exclusivă a unuia dintre ei, cu ocazia partajului se va ține 
seama de valoarea acestor bunuri la data separaţiei soţilor şi, astfel, 
eventuala diminuarea a valorii sau, după caz, sporul de valoare 
înregistrat de acele bunuri va fi reflectat corespunzător în drepturile 
recunoscute respectivului soţ. 


Dacă este cazul, se va ţine seama de împrejurarea că o 
anumită perioadă de timp soții au locuit separat, dacă aceasta a avut 
importanţă pentru stabilirea contribuţiei soţilor la dobândirea 
bunurilor comune!. În acest sens, s-a decis că perioadele de timp în 
care viaţa în comun a fost întreruptă trebuie avute în vedere numai 
în măsura în care această stare de fapt este de natură să contribuie la 
determinarea cotei de participare a fiecărui soţ. Este de precizat că 
separaţia în fapt a soţilor nu înlătură prezumția de comunitate a 
bunurilor dobândite în timpul căsătoriei instituită imperativ prin 
art. 30 C. fam. 


! I.P. Filipescu, op. cit., p. 231. 

199. Stabilirea contribuţiei fiecărui soţ la dobândirea bunurilor 
comune se poate face prin orice mijloace de probă deoarece este 
vorba de dovedirea unei situaţii de fapt’. 


Este de avut în vedere că, din moment ce fiecare dintre soţi 
are dreptul să dispună de toate bunurile comune (cu excepţia imobi- 
lelor, pentru înstrăinarea cărora e necesar consimțământul expres al 
ambilor soţi), acestea se împart ţinându-se seama numai de bunurile 
existente în momentul împărțirii, iar nu în general de toate bunurile 
care au fost proprietatea comună a soților, dar care înainte de 
rezolvarea cauzei au fost înstrăinate licit de către oricare dintre soţi. 


Uneori, instanța se poate găsi în faţa unor cazuri în care şi unele 
bunuri ale soţilor — existente în momentul încheierii căsătoriei — să 
formeze obiectul proprietăţii comune. Aceasta se poate atunci când 
unul dintre soți a participat în mod considerabil, prin munca sa sau 
mijloacele sale, la dobândirea bunului pe care apoi celălalt soț l-a 
adus în căsătorie sau în cazul în care soţii, înainte de căsătorie, au 
cumpărat împreună un bun. În acest caz, asupra bunului respectiv 
dobândit înaintea căsătoriei soții au un drept de proprietate comună 
pe cote-părţi și, în consecinţă, un drept propriu asupra cotei-părţi ce- 
li se cuvine din acest bun. 


200. Sumele. din veniturile provenite din muncă, plătite cu 
titlu de pensie de întreţinere sau pentru o altă datorie personală sau 
cheltuite de către un soț în afara sarcinilor căsătoriei, adică risipite, 
nu se includ în masa bunurilor supuse împărţirii, dar se ţine seama 
de ele pentru a se determina cota-parte ce revine fiecăruia din soţi”. 


Argumentele care vin în sprijinirea acestei soluții sunt judi- 
cloase. Mai întâi, este de avut în vedere că principiul egalităţii 


Se pacii methir fn lauri aie 
Trib. Suprem, Secţia civilă, decizia nr. 1512/1986, în R.R.D. 

nr. 6/1987, p. 65. 
? Al. Bacaci, Dreptul familiei, Ed. All Beck, București, 2002, p. 88; 
Trib. Suprem, Secţia civilă, decizia nr. 847/1985, în R.R.D. nr. 3/1986, p. 69. 

sexelor trebuie privit în limitele dispoziţiilor legale care se aplică 
ambelor sexe. Nu este corect ca veniturile din muncă menţionate să 
fie incluse în masa de împărţit, dar totodată să nu fie luate în con- 
siderare pentru stabilirea unei contribuţii mai mari a soţului respectiv 
la dobândirea și conservarea tuturor bunurilor comune. S-a arătat că 
dreptul la indemnizaţie trebuie să fie recunoscut atunci când veni- 
turile din muncă nu au fost folosite pentru nevoile căsătoriei, ci s-au 
capitalizat într-o formă oarecare (de exemplu, prin întrebuinţarea 
lor, în întregime, la stingerea unei datorii personale), întrucât acest 
fapt a determinat, indirect, sporirea valorii. patrimoniale a masei 
bunurilor proprii aparţinând soţului debitor!. Deci, veniturile din 
muncă nu se includ în masa bunurilor comune, existând însă dreptul 
de indemnizare pentru restabilirea echilibrului între bunurile 
comune și cele proprii ale acelui soţ. Cota-parte a soților depinde 
însă nu atât de mărimea veniturilor lor din muncă, ci de contribuţia 
soţilor cu aceste venituri la dobândirea și conservarea bunurilor 
comune. Numai în acest fel se realizează echitatea și egalitatea 
soţilor în materia comunităţii de bunuri. 


În al doilea rând, includerea în masa bunurilor comune de 
împărţit a sumelor achitate cu titlu de pensie de întreţinere ori pentru 
o altă datorie personală a soțului plătitor nu se poate justifica pe 
ideea lipsei de bună-credinţă în raporturile juridice, nici pe ideea 
limitelor exercitării mandatului și nici pe ideea de abuz de drept. Nu 
se poate spune că sumele plătite cu titlu de pensie de întreţinere ori 
pentru altă datorie personală se află în patrimoniul comunitar numai 
pe motivul că, dacă nu s-ar fi plătit sumele respective, ele ar fi făcut 
parte din bunurile comune. Includerea sumelor plătite pentru o 
datorie personală în masa bunurilor comune înseamnă împărţirea 
unor bunuri care nu există la data împărțirii. Într-adevăr, potrivit 
practicii constante, se împart bunurile comune existente la data 
împărțirii, în timp ce în soluţia pe care nu o împărtășim? presupune 
că se împart și cele care ar fi existat dacă nu ar fi fost plătite. 


'P. Anca, Notă, în R.R.D. nr. 10/1981. 
? 1.P. Filipescu, op. cit., p. 239. 

201. Principiul care rezultă din practica judiciară este acela că 
partea fiecărui soț din bunurile comune se determină potrivit contri- 
buţiei sale efective, reale la dobândirea și conservarea acestora. În 
măsura în care un soț a cheltuit o parte din veniturile sale (de 
exemplu, a plătit o pensie de întreţinere), înseamnă că în mod cores- 
punzător nu a putut contribui la dobândirea și conservarea bunurilor 
comune, astfel încât este firesc să se țină seama de această împre- 
jurare la determinarea cotelor-părţi ale soților din bunurile comune. 


S-a considerat că bunurile devin comune, chiar dacă sunt 
dobândite de către soți în perioada de timp în care ei sunt separați în 
fapt! și că această împrejurare are importanţă pentru determinarea 
întinderii părţii care se cuvine fiecăruia dintre ei asupra bunurilor 
comune?. 


202. Ceea ce este valabil pentru veniturile din muncă este 
firesc. să se aplice și muncii pe care un soț o prestează în cadrul 
gospodăriei, fiindcă această muncă este o contribuţie la dobândirea 
bunurilor comune dacă este. prestată pentru realizarea sarcinilor 
căsniciei. 

S-a apreciat că în cazul unor soţi cumpărători cu clauză de 
întreţinere, când numai unul dintre ei a prestat vânzătorului între- 
jinerea, celălalt soț va putea cere împărțirea bunului cumpărat în 
cadrul împărțirii bunurilor comune, urmând ca întinderea drepturilor 
lor asupra bunului să se stabilească în raport de contribuţia fiecăruia. 
De asemenea, s-a decis că bunurile dobândite de către unul dintre 
soţi prin testament sunt și rămân bunuri proprii ale acestuia, chiar 
dacă mobilul testatorului — exprimat prin testament — a fost îngrijirea 
sa până la sfârșitul vieții și suportarea cheltuielilor de înmormântare 
de către soţul legatar. Împrejurarea că celălalt soţ a contribuit la 


ie Ai e ca a 
' Plenul Trib. Suprem, Decizia de îndrumare nr. 19 din 8 septembrie 
1960, în C.D. 1960, p. 30-31. 
? Plenul Trib. Suprem, Decizia de îndrumare nr. 1241 din 16. 
septembrie 1970, în R.R.D. nr. 6/1971, p. 150. 

minării cotelor de contribuţie ale ambilor soţi la dobândirea bunu- 
rilor comune!. Nu se includ în masa bunurilor comune nici cheltuie- 
lile făcute ca urmare a condamnării penale a unuia dintre soţi?. 


Din aceleași raţiuni, nu vor face obiectul partajului bunurile 
ori sumele cheltuite de către unul dintre soţi prin depășirea nevoilor 
obișnuite ale căsătoriei?, dar nici bunurile care s-ar putea realiza în 
„viitor. Creanţele soților împotriva unor terțe persoane nu pot fi 
incluse în masa de împărţit, câtă vreme acestea nu au fost stabilite în 
mod legal?. 


203. Participarea soțului neproprietar la îmbunătățirile și 
reparaţiile ce se fac unui imobil, care este bun propriu al celuilalt 
soţ, nu duce la transformarea naturii juridice a bunului, decât dacă 
au transformat bunul în așa măsură, încât el a devenit un bun nou’. 
instanțele sunt însă obligate să stabilească în cadrul procesului de 
partaj care este sporul de valoare pe care l-a dobândit imobilul bun 
propriu al unuia dintre soți ca urmare a îmbunătăţirilor ce i s-au 
adus în timpul căsătoriei, fiindcă numai acest spor constituie bun 
comun al soţilor. 


' Trib. Suprem, Secţia civilă, decizia nr. 478 din 21 martie 1978, în 
R.R.D. nr. 10/1978, p. 52. 

* Trib. jud. Hunedoara, decizia civilă nr. 262 din 2 martie 1984, în 
R.R.D. nr. 9/1984, p. 70. 
? Trib. Suprem, Secţia civilă, decizia nr. 2419/1984, în C.D. 1984, 
p. 160. i 

+ Trib. Suprem, Secția civilă, decizia nr. 768/1977, în C.D. 1977, 
p: 103. 

s C.S.]., Secţia civilă, decizia nr. 19/1982, în R.R.D. nr. 10/1982, p. 56. 

În masa partajabilă a bunurilor comune - după cum am 
amintit — nu se cuprind pretinsele creanţe pe care soţii susțin că le 
au împotriva unor terţe persoane. Drepturile ce ar decurge, de 
exemplu, dintr-un împrumut acordat altor persoane vor putea fi 
valorificate și în cadrul altui proces în care să figureze pretinșii 
debitori!. De asemenea, creanţa rezultată din prestarea muncii în 
folosul unui terţ este supusă împărţirii doar dacă este certă ori 
determinată în raporturile cu terţul. 


204. Împărţirea bunurilor comune, ca o consecinţă a desfa- 
cerii căsătoriei, este posibil să nu aibă loc concomitent cu divorţul și 
atunci se ivește întrebarea de a ști care este natura juridică a drep- 
tului de proprietate a foștilor soţi în intervalul de timp de la desfa- 
cerea căsătoriei și până la împărţirea bunurilor comune. Ca mai 
totdeauna când răspunsurile la astfel de întrebări nu se găsesc în 
prevederile exprese ale textelor de legi, s-au formulat mai multe 
opinii. 

Într-o primă opinie, comunitatea de bunuri nu ia sfârșit prin 
divorţ, ci la data când se face împărţirea bunurilor, cu motivarea că 
până la acea dată nici unul dintre foștii soți nu are o cotă-parte 
determinantă din bunurile comune?. 


Într-o variantă a opiniei de mai sus, proprietatea în devălmășie 
subzistă până la partajarea bunurilor ce o compun, dar îmbinată cu 
elemente ale proprietăţii pe cote-părţi în ce privește administrarea 
bunurilor comune, cu rezultanta unui nou tip de coproprietate 


EA e Mara ra 

' Trib. Suprem, Secţia civilă, decizia nr. 171 din 3 iulie 1987, în 
F. Baias, M. Avram, op. cit., p. 325. 

? D. Rizeanu, Regimul bunurilor comune ale foștilor soți, pe timpul 
dintre data desfacerii căsătoriei şi data împărțirii lor, în J.N. nr. 8/1965, 
P. 58 ṣi urm.; C, Oprisan, Problemele lichidării comunității de bunuri à 
soților în practica judecătorească și literatura de specialitate, în J.N. 
Nr. 4/1960, p. 44. 

(hibrid), numit „comunitate postpatrimonială” sau „indiviziune post- 
patrimonială”!. | 


Credem că este potrivit să avem în vedere, mai întâi, decizia 
de îndrumare a Plenului Tribunalului Suprem, prin care se prevede 
că desfacerea căsătoriei nu impune împărţirea bunurilor comune și, 
ca urmare, foștii soți pot să continue să stăpânească împreună bunu- 
rile comune, deoarece starea de coproprietate fiind o starea legală, 
nimeni nu poate fi forțat să ceară ieșirea din indiviziune?. 


205. Opinia dominantă în această chestiune este însă aceea 
că, odată cu desfacerea căsătoriei, proprietatea în devălmășie se 
transformă de drept în proprietate comună pe cote-părți, urmând a i 
se aplica regimul juridic al indiviziunii de drept comun?. Ca urmare, 
bunurile dobândite de oricare dintre soți nu mai sunt bunuri 
comune; prezumția legală de mandat tacit dintre soți (în ce privește 
administrarea bunurilor comune) nu mai are aplicare și obligaţiile 
asumate de foștii soţi nu mai pot fi considerate comune în sensul 
dispoziţiilor Codului familiei. 


Argumentele pe care se sprijină această opinie sunt judi- 
cioase. 


Comunitatea de bunuri este afectată nevoilor căsătoriei și, ca 
atare, supusă unui regim derogatoriu de la dreptul comun. Astfel, 
odată cu desfacerea ei ia sfârșit și acest regim derogatoriu, căci el 
avea aplicare atât timp cât exista căsătoria. După cum comunitatea 
de bunuri nu poate lua naștere înainte de încheierea căsătoriei, tot 


"1. Albu, Regimul juridic al bunurilor comune ale foștilor soți pe 
timpul dintre data desființării căsătoriei și data împărțirii lor, în J.N. 
nr. 8/1965, p. 74. 

* Plenul Trib. Suprem, Decizia de îndrumare nr. 1/1964, în C.D. 
1952-1965, p. 108. 

* T.R. Popescu, op. cit., vol. |, p. 279 și urm.; Gh. Fekete, Unele 
aspecte ale raporturilor patrimoniale dintre soți în lumina Codului familiei, 
în J.N. nr. 6/1966, p. 614; I.P. Filipescu, op. cit., p. 242. 

astfel ea nu poate supravieţui după desfacerea ei. Raporturile de 
proprietate comună în devălmășie a soților asupra bunurilor comune 
nu sunt raporturi juridice de sine stătătoare, ci raporturi juridice 
accesorii, existenţa lor fiind determinată de existenţa raportului de 
căsătorie, care este raportul principal. 


“Dacă raporturile de proprietate în devălmășie nu mai sunt 
posibile, nu înseamnă că dreptul de proprietate comună al soţilor îşi 
pierde acest caracter. Dreptul foștilor soţi asupra bunurilor comune 
va fi și în continuare tot un drept de proprietate comună. Este ade- 
vărat că, în ce privește bunurile deţinute în devălmășie până la 
desfacerea căsătoriei, nu sunt încă definite cotele-părţi ce revin 
foștilor soţi. Până la împărţirea acestora — convenţională sau 
judiciară —, credem că putem vorbi despre o cotă-parte „virtuală” de 
care foștii soți vor trebui să ţină cont în actele de administrare, cu 
atât mai mult cu cât nu mai operează prezumția de mandat tacit 
reciproc (decât pentru actele de conservare). 


1.3. Hotărârea judecătorească de împărțire a 
bunurilor comune 


1.3.1. Aspecte procedurale 


206. Deși un anumit timp a existat opinia că procedura 
specială a împărţelii judiciare prevăzută de Codul de procedură 
civilă (art. 673'-673!!) este specifică partajului succesoral, ea se 
aplică și împărţelii bunurilor comune ale soților. De altfel, art. 673! 
C. proc. civ. este clar: „judecarea oricărei cereri de împărţeală pri- 
Vind bunuri asupra cărora părţile au un drept de proprietate comună 


xa 


se face cu procedura prevăzută în articolul de faţă”. 


Conform acestei proceduri, soțul reclamant urmează să preci- 
zeze care sunt bunurile supuse împărțelii, evaluarea lor și locul unde 
se află, iar instanța urmează să ia act de declaraţiile celuilalt soț 
referitoare la aceste informaţii. 

Constatările instanţei cu privire la calitatea de coproprietari a - 
soţilor, bunurile supuse împărţelii, cota-parte ce revine din acestea 
fiecărui soț, precum și eventualele creanţe reciproce dintre aceștia se 
vor cuprinde în încheierea de admitere în principiu, care are carac- 
ter interlocutoriu și care reprezintă un adevărat „proiect” al modului 
în care se vor împărţi bunurile comune prin hotărârea finală. Această 
încheiere de admitere în principiu poate să fie atacată cu apel sau, 
după caz, cu recurs odată cu fondul, fiind supusă acelorași căi de 
atac ca și hotărârea dată asupra fondului (art. 673% C. proc. civ.). 


Faza procesuală finalizată prin încheierea de admitere în 
principiu poate fi evitată în situaţiile în care instanţa dispune de 
suficiente elemente probatorii care îi permit să procedeze direct la 
soluţionarea fondului procesului. | 


207. Procedând la efectuarea partajului, instanţa va căuta, în 
măsura posibilului, să împartă în natură bunurile comune ale soţilor, 
ca astfel să se consacre tot un drept de proprietate asupra acestor 
bunuri”. În contextul acestei atribuiri, instanţa va trebui să aibă în 
vedere interesele fiecărui soţ, natura bunurilor atribuite, posibilitatea 
de valorificare a acestora din punct de vedere economic etc.? 


Când loturile atribuite nu sunt egale că valoare, soţul care a 
primit lotul mai valoros va plăti o anumită sumă celuilalt, numită 
sultă. 


Este posibil ca în masa de bunuri partajabile să figureze un 
„singur- bun important și acesta să nu fie partajabil. În acest caz, 
instanţa îl va atribui unuia dintre soţi, cu obligaţia acestuia de a-l 
despăgubi pe celălalt. Când masa partajabilă cuprinde o pluralitate 
de bunuri imobile sau mobile, instanţa nu le poate atribui pe toate 


' Trib. Suprem, Secţia civilă, decizia nr. 476/1978, în R.R.D. 
nr. 8/1978, p. 62. 
? C.S.]., Secţia civilă, decizia nr. 2509/1993, în Dreptul nr. 8/1994. 

acestea unuia dintre soți, din moment ce este posibil să atribuie 
fiecăruia bunuri în natură!. 


208. Comunitatea de bunuri mai poate fi lichidată și prin 
vânzarea bunurilor supuse împărțelii. La această modalitate se 
poate ajunge când părţile au convenit în acest sens sau când 
bunul/bunurile supuse împărţelii nu sunt partajabile și nu pot fi 
atribuite unuia dintre soți, fiindcă acesta refuză să le primească. 
Vânzarea se va face prin licitaţie publică, derulată de către execu- 
torul judecătoresc, care nu poate depăși 30 zile în cazul bunurilor 
mobile și 60 în cazul bunurilor imobile. După vânzare, preţul plătit 
de cel care a adjudecat bunurile se va consemna de către executorul' 
judecătoresc la dispoziţia instanţei, pentru ca aceasta să îl poată 
împărţi între foștii proprietari. 


209. În articolul 673" alin. (1) C. proc. civ. se stipulează că 
„În toate cazurile, asupra cererii de împărțeală, instanţa se va 
pronunţa prin hotărâre.” În alin. (3) al aceluiași articol se precizează 
însă că „În cazul în care împărţeala nu se poate realiza în niciuna 
dintre modalitățile prevăzute de lege, instanţa va hotărî închiderea 
dosarului”. 


1.3.2. Efectele hotărârii de partaj 


210. Bunurile supuse împărțirii devin proprii, fie în totalitate 
n : a -a . . . . sp 
Ori numai în parte, fi în materialitatea lor ori numai pe cote-părţi”. 


Aşa cum am amintit mai sus, hotărârile de partaj sunt decla- 
rative de drepturi și retroactivează, în sensul că drepturile pe care 


e Aia e A a ia ni tal 
! C.S.]., Secţia civilă, decizia nr. 49/1990, în Dreptul nr. 9-12/1990, 
p. 239-240, 
“IP. Filipescu, Drept civil. Teoria generală a obligaţiilor, Ed. Actami, 
București, 1997, p. 268 și urm. 

le recunosc copartajanţilor sunt considerate că au existat din 
momentul în care s-a născut dreptul de proprietate comună. Dispo- 
ziţiile art. 786 C. civ., deși situate în titlul referitor la succesiuni, sunt 
de aplicare generală, oricare ar fi cauza care a determinat starea de 
indiviziune, inclusiv dreptul de age comună asupra bunurilor 
dobândite de soţi în timpul căsătoriei”. 


Conform caracterului declarativ al pârtajului, fiecare copar- 
tajant este considerat că a devenit proprietar exclusiv asupra bunului 
sau părţii din bunuri care i s-a atribuit din totalitatea bunurilor chiar 
din momentul dobândirii bunurilor supuse împărțelii și că, așa cum 
prevede art. 786 C. civ., „n-a fost niciodată proprietar de celelalte 
bunuri”. Aceasta înseamnă că împărțeala nu reprezintă o înstrăinare, 
ci doar o materializare a unor drepturi indivize?. 


Prin împărțeală nu are loc deci un transfer de drepturi între 
copartajanţi, ci se constată, cu efect retroactiv, drepturi care au 
existat între ei la data nașterii dreptului de proprietate comună. 


211. Hotărârea de partaj rămasă definitivă constituie titlu 
executoriu și este susceptibilă de a fi executată indiferent dacă în 
acţiune s-a cerut sau nu predarea efectivă a bunului și chiar dacă 
instanţa a dispus această predare”. 


Acţiunea de partaj ca mijloc principal de încetare a dreptului 
de proprietate comună are un caracter de realizare, de transformare 
a dreptului indiviz într-un drept diviz și exclusiv, din universalitatea 
de bunuri susceptibilă de executat. 


' Plenul Trib. Suprem, Decizia de îndrumare nr. 3/1968, în R.R.D. 
nr. 7/1968, p. 124. 

? Trib. Suprem, Secţia civilă, decizia nr. 402/1982, în R.R.D. 
nr. 1/1983, p. 68. 

' Plenul Trib. Suprem, Decizia de îndrumare nr. 3/1968, în C.D. 
1968, p. 126; Trib. Suprem, Secţia civilă, decizia nr. 690/1976, în R.R.D. 
nr. 11/1976, p. 62. 

După ce partajul a fost soluționat, cei cărora li s-au atribuit 
bunuri în natură sunt îndreptăţiţi, în virtutea dreptului lor de proprie- 
tate exclusivă, să pretindă și să realizeze predarea efectivă a posesiei 
acelor bunuri. Copartajanţii cu privire la care „s-a hotărât să pri- 
mească echivalentul părţii lor în bani nu mai au, cu începere de la 
rămânerea definitivă a hotărârii de împărţeală, vreun titlu de a locui 
în imobil, ci sunt obligaţi să predea bunul celui căruia i s-a 


atribuit”!. 


Indiferent de faptul dacă prin hotărârea de partaj s-a dispus 
sau nu și predarea efectivă a bunurilor, introducerea de către copăr- 
tașul căruia i s-au atribuit bunurile a unei acţiuni în revendicare 
împotriva copărtașului care deţine bunul atribuit și refuză a-l preda 
nu este necesară, deoarece dreptul de proprietate între copărtași este 
stabilit prin însăși hotărârea de partaj ce le este opozabilă şi 
constituie titlu executoriu. 


212. Atunci când bunul atribuit se află în posesia unei terţe 
persoane, copartajantul poate cere acel bun pe calea unei acţiuni. în 
revendicare. În asemenea acţiuni, faţă de terţul posesor ce se pre- 
tinde că este proprietar, copărtașul atributar trebuie să facă dovada 
dreptului său de proprietate. În astfel de situaţie, cel mai adesea se 
admite, la cererea copartajanţilor, introducerea în procesul de partaj 
a terţilor deținători spre a obține o hotărâre judecătorească ce să la 
fie opozabilă și acestora, acţiunea de partaj îmbrăcând în acest fel și 
un caracter de revendicare. 


De asemenea, în practica judecătorească? și literatura de 
specialitate” s-a considerat că este posibilă o nouă acţiune de împăr- 


jeală a bunurilor comune ale soţilor dacă, cu ocazia judecării unei 

' Trib. Suprem, Secţia civilă, decizia nr. 690/1976, în R.R.D. 
nr. 11/1976, p. 62. 

? Trib. jud. Maramureș, decizia civilă nr. 824/1963, în J.N. nr. 9/1964, 
p. 108. 

! P. Anca, op. cit., p. 177. 

prime acțiuni, nu au fost cuprinse în masa partajabilă toate bunurile 
dobândite de soți în timpul căsătoriei, fără să poată opune puterea 
lucrului judecat. În cadrul celei de-a doua acţiuni de împărțeală a 
bunurilor soţilor nu vor mai fi incluse în masa partajabilă bunurile 
care deja au fost împărţite și asupra cărora soţii au dobândit un drept 
de proprietate exclusivă!. 


213. Aşa cum am arătat deja, considerăm că regimul 
matrimonial al comunităţii de bunuri încetează odată cu desfacerea 
căsătoriei și, ca atare, regulile ce-l cârmuiesc nu își mai găsesc 
aplicarea. În consecinţă”: 


a) bunurile dobândite după desfacerea căsătoriei de oricare 
dintre foștii soţi nu mai sunt bunuri comune; 


b) prezumția legală de mandat tacit reciproc nu mai poate 
funcţiona după desfacerea căsătoriei, deoarece nu mai există relaţii 
specifice între foștii soţi care să o justifice; 

c) obligaţiile asumate de foștii soţi nu mai pot fi considerate 
comune, în sensul dispoziţiilor Codului familiei. 


§2. Efectele divorțului cu pitvire la tocujriţa 
comună a soţilor 


214. Rezumativ, am abordat acest subiect atunci când am 
vorbit despre acţiuni accesorii procesului de divorţ, dar datorită 
frecvenței cu care se ivește în practică această problemă, cât și a 
marii diversităţi sub care se înfățișează, credem că este util să o 
dezvoltăm în acest capitol. 


' Trib. Suprem, Secţia civilă, decizia nr. 758/1988, în R.R.D. nr. 2/1989, 
pezi. 
? T.R. Popescu, op. cit., p. 279; M. Eliescu, op. cit., p. 332-333. 

La desfacerea căsătoriei se pune problema atribuirii locuinţei 
comune unuia dintre soți. Atribuirea beneficiului locuinţei se va face 
ținând seama de Legea nr. 114/1996, republicată!. Potrivit acestei 
reglementări, dreptul locativ se dobândește de titularul contractului 
de locaţiune și de alte persoane prevăzute în contract care urmează 
să locuiască împreună cu titularul (art. 21 lit.-k)]. Soţul ori soţia, 
descendenţii și ascendenţii dobândesc drepturi locative prin simpla 
locuire cu titularul contractului [art. 27 lit. a) și b)]; de exemplu, 
soţul se mută în locuinţa celuilalt soţ, copiii care se nasc în locuinţă, 
adoptatul care se mută la adoptator. Celelalte persoane dobândesc 
drepturi locative numai dacă sunt înscrise în contract și locuiesc cu 
titularul contractului de locaţiune [art. 21 lit. k), art. 27 lit. c)]. 


În cazul părăsirii locuinţei sau decesului titularului, soţul, 
descendenţii și ascendenţii care au locuit împreună cu titularul pot 
continua raportul de locaţiune (art. 27). 


Se menţin în vigoare dispoziţiile legale din legi speciale care 
prevăd pentru partea contractantă (chiriașul sau locatarul) drepturi 
mai favorabile decât cele prevăzute de Legea nr. 114/1996 (art. 71). 


În vederea determinării efectelor divorţului cu privire: la 
atribuirea locuinţei comune trebuie să se țină seama mai întâi dacă 
soții sunt chiriași sau proprietari. 


2.1. Situaţia soţilor chiriaşi 


215. Fără a se deosebi pe numele cărui soț este încheiat 
contractul de închiriere și dacă încheierea acestuia s-a făcut la o 
dată anterioară sau ulterioară căsătoriei, se procedează în felul 
următor: 


"M.Of. nr. 393 din 31 decembrie 1997. l 
©? Fr. Deak, Contractul de închiriere a locuinței, Ed. Actami, Bucu- 
rești, 1997, p. 4-6. 

a) locuinţa comună se împarte între soţi, dacă acest lucru este 
posibil. Împărțeala locuinţei se poate face luându-se în considerare o 
„eventuală restructurare a apartamentului. Împărţirea trebuie să 
asigure norma soțului care are dreptul la atribuirea locuinţei și a 
copiilor ce i s-au încredinţat. De asemenea, nu trebuie să refuze 
dreptul altor persoane la locuinţă; 


b) dacă locuinţa nu se poate împărţi, aceasta se atribuie după 
înţelegerea soţilor. Renunţarea părintelui la locuinţă este inoperantă, 
iar instanţa nu poate lua act de ea, atât timp cât nu s-a stabilit că 
minorul are asigurată o suprafaţă corespunzătoare. 


În prezent, legea nu mai reglementează problema EA afis bul 
contractului de închiriere în caz de divorţ, art. 27! care fusese intro- 
dus prin O.U.G. nr. 40/1997 fiind abrogat prin Legea nr. 196/1997. 
Conform acestor dispoziţii, în lipsa învoielii soţilor, locuinţa se 
atribuia soţului căruia i s-au încredinţat copii spre creștere și 
educare, iar în cazul în care nu erau copii, soţului care a obţinut 
divorţul. Din practica aplicării acestui criteriu, rezulta că trebuiau 
avute în vedere următoarele situaţii: 


— când copiii sunt încredințaţi unei terțe persoane sau unei 
instituții pentru ocrotire, criteriul nu se mai aplică; 

— dacă soţii au mai mulţi copii, iar fiecăruia din ei i se 
încredinţează copii, instanţa va trebui să aplice celelalte dispoziţii, 
chiar dacă numărul copiilor atribuiţi este inegal; 


— copiii dintr-o căsătorie anterioară au aceleași drepturi ca și 
copiii rezultați din căsătoria care se. desface; 

— copiii din afara căsătoriei au aceleași drepturi ca și copiii 
din căsătorie; 

— în lipsa învoielii soților și când nu există copii, locuinţa se 


atribuie soţului care a obținut divorţul, evacuarea celuilalt soț 
făcându-se necondiţionat de atribuirea unei alte locuinţe; 

— în toate celelalte cazuri, instanța are libertatea de a alege’. 


Când “divorţul se pronunța din vina ambilor soți şi din 
căsătorie nu au rezultat copii, în lipsa unei înţelegeri între părţi cu 
privire la beneficiul contractului de închiriere, instanța atribuia 
locuința soţului care avea mai multă nevoie de locuință sau era 
îndreptăţit la aceasta în funcţie de profesie, depărtare de locul de 
muncă, vârstă, sănătate, greutăţi familiale sau alte împrejurări parti- 
culare, iar nu unuia din soți pe motivul că celălalt a avut o vină mai 
mare în desfacerea căsătoriei. În același timp, s-a apreciat că la 
atribuirea locuinţei instanţa va ţine seama de anumite criterii, iar 
dacă în urma valorificării acestora vocaţia soților la folosirea 
locuinţei se vădea sensibil egală, apărea mai îndreptăţită atribuirea 
soţului mai puţin vinovat de desfacerea căsătoriei. 


216. Instanţa supremă a arătat că locuinţa se împarte sau se 
atribuie în aceleași condiţii și în cazul în care soţii au calitatea de 
subchiriași ori toleraţi, locuinţa aparţinând altei persoane, fără ca 
luarea acestei măsuri să atragă intervertirea titlului lor faţă de 
proprietar sau locatarul principal. 


În situaţia atribuirii beneficiului contractului de închiriere a 
locuinţei unuia din soţi care a fost obligat la plata sultei, pentru a 
asigura egalitatea loturilor formate din bunurile comune împărțite, 
dreptul de retenţie asupra apartamentului (locuinţă) respectiv este 
inadmisibil?. 

Conform art. 27 alin. (3) din Legea nr. 114/1996, în lipsa 
persoanelor care pot solicita continuarea contractului de închiriere, 
în caz de părăsire definitivă a locuinţei de către titular, contractul 
încetează în termen de 30 de zile de la data părăsirii locuinţei. În 
cazul detașării, cel detașat își păstrează locul de muncă la unitatea 


' C.S.]., Secţia civilă, decizia nr. 15/1993. 
? C.S.J., Secţia civilă, decizia nr. 540/1992. 

la care este angajat, precum și dreptul de folosinţă glipa locuinței 
din localitatea în care își are domiciliul. - 


217. Când locuințele se află în clădiri construite din fondurile 
unităților, destinate a servi ca locuinţe pentru persoanele încadrate 
în muncă în aceste unităţi, contractul de locaţie este accesoriu 
contractului de muncă. În aceste situații, dacă locuinţa ar putea fi 
împărțită, se va proceda la un partaj provizoriu, dispunându- se 
evacuarea condiţionată a soțului în favoarea căruia operează 
criteriile legale de atribuire, dar fără a se dispune evacuarea soțului 
titular al contractului. Soţul titular al contractului de închiriere nu va 
putea fi evacuat în cazul locuinţelor de serviciu în care prezenţa sa 
permanentă în preajma locului de muncă se KOPNE faţă de 
specificul muncii. 


Când contractul de închiriere este accesoriu contractului de 
muncă, la încetarea acestuia din urmă din motive imputabile ori 
neimputabile persoanei respective, locuinţa deținută trebuie elibe- 
rată. Odată cu încetarea contractului de muncă încetează și contrac- 
tul de închiriere încheiat cu unitatea pentru locuinţa de serviciu. 
După decesul beneficiarului contactului de închiriere, contractul de 
muncă încetând, membrii familiei acestuia, neavând niciun titlu 
locativ, urmează a fi evacuaţi fără atribuirea altei locuinţe. 


Ca urmare a divorţului, instanța nu poate atribui: folosinţa 
locuinţei, care este afectată special prin lege soţului care nu face 
parte din personalul vizat prin actul normativ respectiv, chiar dacă i 
s-au încredinţat acestuia copiii rezultați din căsătorie. În această 
situaţie, instanțele urmează să asigure soțului respectiv folosinţa 
locuinţei până i se va pune la dispoziţie de către organul specializat 
o altă locuinţă, în care sens vor pronunţa evacuarea sa condiţionat 
de atribuirea unei alte locuințe corespunzătoare şi, totodată, 
evacuarea necondiționată a celuilalt soț. 


Dacă la data atribuirii și închirierii unei locuinţe ambii soți 
erau încadraţi în aceeași unitate și ulterior soţului titular al contrac- 

tului de închiriere îi încetează contractul de muncă, drepturile 
locative ale soției și copiilor se menţin. 


218. Pentru închirierea locuinţelor cu destinaţie specială se 
aplică, pentru fiecare caz în parte, regulile speciale prevăzute de 
lege, iar în lipsa acestora, regimul juridic genera! al contractului de 
închiriere a locuinţei completat cu dreptul comun!. 


Locuinţele cu destinaţie specială sunt următoarele: 


a) locuinţa socială. Este locuinţă socială aceea care se atribuie 
cu chirie subvenţionată unor persoane sau familii care au o situaţie 
economică ce nu le permite dobândirea în proprietate sau închi- 
rierea unei locuinţe în condiţiile pieţei [art. 2 lit. c)]. Locuinţele 
sociale aparţin domeniului public al unităţilor administrativ-terito- 
riale (art. 39). În cazul divorţului, instanţa va decide pentru fiecare 
caz în parte, dar cu respectarea criteriilor menţionate; 


b) locuinţa de serviciu. Este locuinţă de serviciu aceea desti- 
nată funcţionarilor publici, angajaţilor unor instituţii sau agenţi 
economici care se acordă în condiţiile contractului de muncă 
potrivit prevederilor legale [art. 2 lit. d)]. Sunt locuinte de serviciu: 
casele parohiale, cantoanele izolate de-a lungul liniilor de cale 
ferată iși drumurilor, cele situate în staţiile meteorologice, cele ce 
deservesc releele de televiziune și radio. Contractul de închiriere a 
locuinţei de serviciu este accesoriu la contractul de muncă, drept 
urmare, încetând contractul de muncă, încetează și efectele 
contractului de închiriere; 


c) locuinţa de intervenţie. Este acea locuinţă destinată cazării 
personalului unităţilor economice sau bugetare care, prin contractul 
de muncă, îndeplinește activităţi sau funcţii ce necesită prezența 
permanentă sau în caz de urgenţă în cadrul unităţilor [art. 2 lit. e)). 
Contractul de închiriere privind locuinţa de intervenţie este acce- 
soriu. al contractului de muncă. Locuinţele de intervenţie urmează 


' Fr. Deak, op. cit., p. 52 și urm. 

regimul locuinţei de serviciu, cu unele deosebiri (art. 54): Mai întâi, 
contractul de închiriere încetează în toate cazurile în care încetează 
contractul de muncă, inclusiv pensionare ori trecerea în șomaj. În al 
doilea rând, locuinţele de intervenţie nu pot fi vândute chiriașilor, pe 
când locuinţele de serviciu pot fi vândute în condiţiile legii, cu 
aprobarea Guvernului, în situaţia în care a încetat activitatea ce a 
generat realizarea locuințelor respective (art. 53 alin. ultim). 


Prin urmare, în cazul divorţului, locuinţa nu se poate atribui 
decât celui care îndeplinește funcţia respectivă; 


d) locuinţa de necesitate. Este acea locuinţă destinată cazării 
temporare a persoanelor și familiilor ale căror locuinţe au devenit 
inutilizabile în urma unor catastrofe naturale sau accidente sau ale 
căror locuinţe sunt supuse demolării în vederea realizării de lucrări 
de utilitate publică, precum și lucrărilor de reabilitare ce nu se pot 
efectua în clădiri ocupate de locatari (art. 2 lit. $)]. 


Contractul de locaţiune privind locuinţa de necesitate conferă 
drepturi locative până la înlăturarea efectelor care au făcut inu- 
tilizabilă locuinţa ocupată anterior [art. 55 alin. (3)]; 


e) locuinţa de protocol. Este acea locuinţă destinată utilizării de 
către persoanele care sunt alese sau numite în unele funcţii sau dem- 
nităţi publice, exclusiv pe durata exercitării acestora [art. 2 lit. g). 
Acestea sunt proprietatea publică a statului [art. 57 alin. (1)]. Locuin- 
tele de protocol sunt reședințe oficiale (art. 58) și locuinţe de proto- 
col simple (art. 59). Din regimul lor juridic rezultă soluţia pentru 
situaţia divorţului: se decide de instanţa de judecată pentru fiecare 
caz în parte cum se atribuie locuinţa. 


2.2. Situaţia soţului proprietar 


219. În această situaţie, soţul proprietar nu poate fi evacuat, 
chiar dacă el este vinovat de divorţ sau dacă au fost încredinţaţi 
copiii minori celuilalt soţ. În acest sens, s-a decis că apartamentul 

proprietate personală a unuia dintre foștii soți nu poate fi nici în 
întregime și nici parțial atribuit soțului neproprietar. 


S-a mai decis că, la cererea soţului neproprietar al locuinţei ce 
a constituit domiciliul comun, instanța, apreciind împrejurările 
cauzei, va putea obliga soţul proprietar al locuinţei să asigure 
celuilalt soţ și copiilor ce i-au fost încredințaţi acestuia o suprafaţă 
locativă fie în apartamentul său, fie în altă clădire’. 


Pe de altă parte, s-a decis că, dacă soții au ocupat o locuinţă 
proprietate a unuia dintre ei, la desfacerea căsătoriei, soțului nepro- 
prietar nu i se poate recunoaște dreptul de a fi reintegrat în acea 
locuință, deoarece, prin divorţ, a dispărut temeiul legal în baza 
căruia el a ocupat acea locuinţă. 


2.3. Situaţia soţilor coproprietari sau proprietari în 
devălmăşie 


220. Dacă locuinţa aparţine soților în coproprietate ori în 
devălmășie, iar în cadrul acţiunii de divorţ nu s-a cerut împărţirea 
bunurilor comune, instanța, la cererc, poate dispune pe calea unor 
măsuri provizorii împărţirea sau atribuirea locuinţei după aceleași 
criterii, urmând ca rezolvarea definitivă a raporturilor patrimoniale 
dintre soţi să aibă loc ulterior, în cadrul acţiunii separate de partaj. 


În cazul în care, fie în cadrul acţiunii de divorţ, fie în cel al 
acţiunii separate, s-a cerut împărţirea bunurilor comune, instanţa va 
proceda potrivit prevederilor legale aplicabile în materie de partaj, 
dar la alegerea modalităţii de lichidare a stării de devălmășie va 


ET €, n Cea ii N 
' O. Rădulescu, Despre obligaţia de asigurare a locuinţei ca formă a 
întreţinerii, în Dreptul nr. 5/1990, p. 21 și urm. 

putea să atribuie locuința soțului în favoarea căruia militează 
menţionatele criterii legale de preferință’. 


$3. Efectele divorţului cu privire 
la alte raporturi patrimoniale dintre soţi 


3.1. Obligaţia legală de întreţinere 


221. În timpul procesului de divorţ și până la rămânerea 
definitivă a hotărârii prin care se desface căsătoria, obligaţiile dintre 
soţi sunt aceleași ca și în timpul căsătoriei, întrucât aceasta nu este 
încă desfăcută. Ca atare, introducerea acţiunii pentru acordarea 
întreținerii este oricând justificată în cursul procesului de divorţ, 
dacă, bineînţeles, soţul care o solicită se încadrează în prevederile 
art. 86 C. fam. 


Articolul 41 alin. (1) C. fam. prevede că „Până la desfacerea 
căsătoriei în condiţiile prevăzute de art. 39, soţii își datorează între- 
tinere”. Așadar, atâta vreme cât căsătoria nu este desfăcuti, obligaţia 
reciprocă de întreţinere își are izvorul în instituţia căsătoriei. 

Din momentul desfacerii căsătoriei, obligaţia de întreţinere 
între soţi încetează, deoarece între aceștia nu mai există nicio 
legătură de familie. Cu toate acestea, art. 41 alin. (2)-(5) C. fam. 
creează o nouă obligaţie de întreţinere între foștii soţi, care, deși își 
are izvorul și suportul în căsătorie, prezintă o structură juridică 
proprie, distinctă faţă de obligaţia de întreţinere între soți. S-a găsit 
astfel necesar ca soțul vinovat de desfacerea căsătoriei să continue, 
în anumite împrejurări, acordarea întreţinerii soţului nevinovat și, 


"A se vedea și D. Ghihanis (I), C. Toader (II), Discuţii cu privire la 
partajarea unui apartament ce constituie bun comun al soților, în Dreptul 
nr. 2/1996, p. 27. 

mai mult, considerentele de umanitate au impus ca, în afară de soţul 
inocent, și soţul vinovat să poată fi beneficiarul unei pensii de 
întreţinere din partea celuilalt soţ, dar numai pe o perioadă limitată, 
și anume în decurs de un an de la desfacerea căsătoriei, 


222. Obligaţia de întreţinere între foștii soţi ia naștere atunci 
când sunt îndeplinite condiţiile prevăzute de art. 41 alin. (2)-(5) 
C. fam., astfel: 


a) soţul care solicită întreținerea trebuie să fie în neputinţă de 
a-și procura cele necesare traiului, neavând niciun câștig sau alte 
mijloace materiale din care să se poată întreţine și nici bunuri de 
valoare care ar putea fi vândute spre a obține cele necesare traiului; 


b) soţul care solicită întreţinerea trebuie să fie incapabil a 
munci, la fel cum se cere și prin dispoziţiile art. 86 alin. (2) C. fam. 
De cele mai multe ori, incapacitatea de a munci provine din boală 
sau bătrâneţe; 

c) incapacitatea de a munci trebuie să survină înainte de 
căsătorie, în timpul căsătoriei ori în decurs de un an de la desfacerea 
căsătoriei, condiționat acest din urmă caz de faptul ca incapacitatea 
să se datoreze unei împrejurări tot în legătură cu căsătoria. Dacă 
incapacitatea de a munci survine după desfacerea căsătoriei, din 
motive străine căsătoriei, întreținerea nu mai poate fi invocată!. 


223. Pensia de întreținere încetează în momentul în care a 
dispărut starea de nevoie a creditorului sau când debitorul nu are 
mijloace materiale suficiente pentru prestarea ei, precum și în cazul 
când a încetat din viaţă creditorul sau debitorul întreţinerii, întrucât 
obligaţia de întreținere, având caracter personal, nu se poate 
transmite nici activ și nici pasiv la moștenitori. 


RER VO 

"T.R. Popescu, op. cit., p. 277; C. Oprisan, Notă, în L.P. nr. 5/ 1957, 
P: 620; Gh. Luţescu, Pensia de întreţinere în caz de divorț, Ed. Științifică, 
București, 1958, p. 107. 

De asemenea, în Codul familiei s-a prevăzut un caz special de 
încetare a întreţinerii între foștii soți ca urmare a recăsătoririi soțului 
ce beneficiază de întreţinere, întrucât prin noua sa căsătorie izvorăsc 
drepturi și îndatoriri între noii soți. 


Prin recăsătorire încetează numai dreptul soţului beneficiar la 
întreţinere, dar nu și obligaţia acestuia de a presta întreţinerea 
soţului care nu s-a recăsătorit!. 


Convenţia soților în faţa instanţei de divorţ în ceea ce privește 
plata întreţinerii pe o perioadă mai mare decât cea din dispoziţiile 
art. 41 C. fam. sau pentru alte cauze decât cele prevăzute în acest 
articol ori pentru o sumă anumită este valabilă atâta timp nu are 
nimic ilicit în ea și nu constituie o condiţie asupra căreia parţial s-au 
învoit pentru înlesnirea obținerii divorţului. Renunţarea la întreţinere 
mai înainte de a se pronunţa hotărârea de divorţ nu poate fi luată în 
seamă, fiindcă ar putea fi considerată o condiţie pusă pentru 
înlesnirea pronunțării divorţului. 


În privinţa cuantumului, întreţinerea poate fi stabilită de către 
instanţa judecătorească până la o treime din venitul net din muncă 
al soţului obligat la plata ei în raport de nevoia celui care o cere și 
de mijloacele materiale ale celui care urmează a o plăti [art. 86 
alin. (3) C. fam.]. Dacă debitorul este obligat și la plata unei 
întreţineri în favoarea copiilor minori rezultați din căsătorie, cele 
două întreţineri însumate nu trebuie să depășească jumătate din 
venitul net din muncă al fostului soț obligat la plată. 


3.2. Dreptul la moştenire 
224. Potrivit Codului civil, pentru a avea drept la moștenire, 


soțul supravieţuitor trebuie să îndeplinească, în afara condiţiilor 


"A. Ionașcu, Durata obligaţiei de întreţinere între foștii soţi, în J.N. 
nr. 5/1962, p. 57. 

generale ale dreptului la moștenire legală, o condiţie specială: să 
aibă calitatea de soț la data deschiderii moștenirii. 


În caz de divorţ, căsătoria este desfăcută, potrivit art. 39 
alin. (1) C. fam., din ziua când hotărârea judecătorească prin care a 
fost pronunţată a rămas irevocabilă. Până la această dată, calitatea 
de soț se păstrează, chiar dacă moartea a intervenit în cursul 
procesului, eventual chiar după pronunţarea divorţului, dar înainte 
ca hotărârea să fi devenit irevocabilă. În această situaţie, efectele 
divorţului nu se mai produc, căsătoria încetând prin moarte, soţul 
supravieţuitor urmând să moștenească. Soluţia dreptului la moștenire 
se impune, întrucât art. 39 alin. (1) C. fam. are caracter imperativ. Pe 
de altă parte, ea se justifică prin aceea că, până la rămânerea irevo- 
cabilă a hotărârii de divorţ, nu se cunoaște soarta raportului juridic 
litigios dintre soți dedus judecății; poate interveni împăcarea parţilor 
în cursul procesului, admiterea sau respingerea acţiunii, atacarea cu 
apel și cu recurs a hotărârii pronunţate înainte de a fi rămas 
definitivă și irevocabilă. 


După rămânerea irevocabilă a hotărârii de divorţ, fostul soţ al 
defunctului nu mai are dreptul la moștenire asupra bunurilor rămase 
le. moartea celuilalt soţ. 


Capitolul al X-lea 
Efectele divorţului în relaţiile 
„dintre părinţi şi copii 


$1. Exercitarea drepturilor şi îndatoririlor 
~- Părinteşti în cazul divorţului — 


225. Exerciţiul drepturilor și îndatoririlor părintești se reali- 
zează, de regulă, într-un mediu familial, care presupune prezența 
permanentă a părinţilor alături de copilul sau copiii lor, în cadrul 
instituţiei căsătoriei. | 

Desfacerea căsătoriei prin divorţ nu trebuie să ducă la preju- 
dicierea în vreun fel a dreptului copilului de a beneficia și pe viitor 
de drepturile și îngri.irea care să-i asigure dezvoltarea fizică, min- 
tală, spirituală, morală și socială, pe cât posibil în aceleași condiţii 
de care a beneficiat în perioada în care ambii părinţi s-au aflat 
alături de el. 


Este foarte importantă asigurarea stabilităţii și continuității în 
îngrijirea, creșterea și educarea copilului, ținând cont de originea sa 
etnică, religioasă, culturală și lingvistică, prevederi ce se regăsesc în - 
art. 6 din Legea nr. 272/2004 privind protecţia și promovarea drep- 
turilor copilului. 


Disoluţia căsătoriei ca urmare a divorţului, separarea vieții 
foștilor soţi și împărţirea bunurilor comune duc la măsura încre- 
dinţării copiilor/copilului unuia sau altuia dintre ei. Aceasta duce la 
„scindarea ocrotirii părintești”. Articolul 43 alin. (1) și (3) C. fam. 
stabilește cum se „repartizează” drepturile și obligaţiile care revin 

celui căreia i-au fost încredinţaţi copii/copilul și celui căruia nu i-au 
fost încredinţaţi, cu speranța ca această „scindare” care produce o 
schimbare în condiţiile de viaţă ale copilului să îl afecteze cât mai 
puţin posibil și să asigure ocrotirea intereselor acestuia, dar și 
interesele fireşti ale părinţilor. Prevederi legislative mai recente 
urmăresc să ocrotească situaţia copilului luat temporar din mediul 
său familial și social ca urmare a adoptării unor măsuri de protecție 
prevăzute de art. 55 din Legea nr. 272/2004, precum plasamentul în 
regim de urgenţă sau supravegherea specializată. 


Măsura de încredințare a copiilor/copilului după divorţ se 
poate referi la încredințarea unuia dintre părinţi, unor rude, altor 
persoane sau unor instituţii de ocrotire!. 


„1.1. Încredinţarea copiilor minori la desfacerea 
căsătoriei prin divorţ unuia dintre părinţi 


226. Potrivit art. 42 alin. (1) C. fam., instanţa judecătorească 
este obligată să hotărască, odată cu pronunţarea divorţului, și cu 
privire la încredințarea copiilor minori. 


Instanţa judecătorească va asculta părinţii, autoritatea tutelară 
şi va hotărî pentru fiecare dintre copii dacă vor fi încredinţaţi tatălui 
sau mamei [art. 42 alin. (1) C. fam.], ţinând seama de interesul 
copiilor, și îi va asculta dacă au împlinit vârsta de 10 ani. 


Ascultarea copilului minor se face în camera de consiliu în 
conformitate cu art. 144! C. proc. civ., care prevede că „În cazurile 
în care, potrivit prevederilor Codului familiei, instanţa de judecată 
urmează a asculta un copil minor, ascultarea se va face în camera 
de consiliu. Dacă, faţă de împrejurările cauzei, instanța găsește 
potrivit, ea va asculta copilul minor fără ca părţile sau alte persoane 
să fie de faţă”. 

E O eA Armin it ti ama 

' S. Cocos, Dreptul familiei, vol. II, Ed. Lumina Lex, București, 2001, 

p. 167. 

Părinţii se pot învoi cu privire la încredințarea minorilor, însă 
această învoială trebuie încuviințată de instanţa de judecată, pentru 
a se verifica dacă ea corespunde intereselor copiilor. Învoiala părin- 
ților cu privire la încredințarea copiilor nu este deci obligatorie 
pentru instanţa de judecată. | N 


De asemenea instanța judecătorească va dispune ca auto- 
ritatea tutelară să efectueze o anchetă socială la domiciliul fiecărui 
părinte în cazul în care nu mai locuiesc împreună. 


Concluziile anchetei sociale se vor întemeia pe rezultatul 
investigaţiilor acestui organ, concretizate într-un act de anchetă 
socială. Pentru luarea măsurii este insuficientă declararea neargu- 
mentată a delegatului autorității tutelare care solicită plasarea 
copilului la unul dintre părinţi. 


În primul rând, instanţa va încredința copilul unuia dintre 
părinţi și numai dacă există motive temeinice, ţinând cont de 
interesul superior al copilului, îl va încredința unor rude ori altor 
persoane sau unor instituţii de ocrotire, conform prevederilor ce se 
regăsesc în art. 42 alin. (2) C. fam. 


227. Pe tot timpul soluționării acţiunii de divorţ se pot lua, prin 
ordonanţă președinţială, la cerere, măsuri vremelnice cu privire la 
încredințarea copiilor minori, la obligaţia de întreţinere, la alocaţia 
pentru copii și la folosirea locuinţei, conform art. 613? C. proc. civ. 


Măsurile menţionate nu pot fi luate numai în timpul proce- 
sului de divorţ, ci chiar înainte de sesizarea instanţei de divorţ, cu 
condiţia dovedirii urgenţei. 

În toate situaţiile, măsurile luate sunt valabile numai până la 
soluţionarea procesului de fond privind desfacerea căsătoriei, când 
prin hotărârea ce se va pronunţa se vor dispune măsuri privind 
contribuția fiecărui părinte la cheltuielile de creștere, educare, 
învăţătură și pregătire profesională a copiilor. 

După cum am amintit, învoiala părinţilor privitoare la încre- 
dinţarea copiilor, la contribuţia fiecărui părinte la cheltuielile de 
creștere, educare, învăţătură și pregătire profesională va produce 
efecte numai dacă a fost încuviințată de instanţa judecătorească, în 
conformitate cu art. 42 alin. ultim C. fam. 

Copilul sau copiii proveniţi din căsătorie pot fi încredinţaţi şi 
soțului din a cărui culpă s-a desfăcut căsătoria, dacă interesele 
acestora sunt în acest sens, pornind de la principiul potrivit căruia 
un soț rău (din cauza căruia s-a desfăcut căsătoria) nu este neapărat 
și un părinte rău. 


1.2. Îndatoririle şi drepturile părintelui căruia nu 
i-a fost încredinţat copilul/copii minori 


228. Drepturile și îndatoririle părintești sunt exercitate, con- 
form prevederilor art. 43 alin. (1) C. fam., de către părintele divorţat 
căruia i s-a încredinţat copilul. 


Prin hotărârea pronunţată, instanţa are obligaţia de a stabili în 
sarcina părintelui căruia nu i-a fost încredinţat copilul/copii pensia 
de întreţinere, conform art. 86, art. 94 și art. 107 C. fam. 

Părintele căruia nu i s-a încredinţat copilul păstrează exerciţiul 
drepturilor părintești, numai că acesta este diferit de exerciţiul drep- 
turilor părintești din timpul căsătoriei, dar el rămâne responsabil de 
creșterea copilului sau copiilor săi chiar și după divorţ. 


Diferenţierile sunt determinate de separarea părinţilor și de 
imposibilitatea obiectivă de menţinere și după divorţ a acelorași 
modalităţi de exerciţiu al drepturilor și îndatoririlor părintești. 


Articolul 31 alin. (1) din Legea nr. 272/2004 nu face nicio 
distincţie între situaţia în care copiii sunt crescuţi în cadrul căsătoriei 
și situaţia în care creșterea și educarea acestora are loc în afara insti- 
tuției căsătoriei. O asemenea soluţie se impune în virtutea princi- 
piilor egalităţii șanselor și nediscriminării prevăzute de art. 6 alin. (1) 

lit. b) din lege, dar și din cel al interpretării fiecărei norme juridice 
referitoare la drepturile copilului în corelaţie cu ansamblul regle- 
mentărilor din această materie, prevederi stipulate în același articol 
din lege, la lit. I). | LE 


229. Drepturile recunoscute părintelui căruia nu i s-a încre- 
dinţat copilul de a avea legături personale cu acesta, precum și de a 
veghea la creșterea, educarea și pregătirea lui profesională nu 
reprezintă pentru acesta o simplă facultate de care poate uza sau nu, 
ci o obligaţie de a contribui în continuare la ocrotirea copilului. 


Privind, modalităţile de exercitare a relaţiilor personale cu 
copilul, acestea sunt detaliate în art. 15 din Legea nr. 272/2004, pre- 
cizând că părintele vizitează copilul. la domiciliul părintelui în a 
cărui grijă se află, poate găzdui copilul la domiciliul său, inclusiv în 
„perioadele de vacanţă școlară, chiar dacă părinţii locuiesc în 
localităţi diferite. De asemenea, părintele poate comunica cu copilul 
și este în drept să primească informaţii referitoare la acesta!. 


Dacă părintele căruia nu i s-a încredințat copilul își exercită 
drepturile ce îi revin în mod abuziv, punând în pericol dezvoltarea 
copilului, la cererea părintelui căruia i-a fost încredinţat copilul, 
instanţa poate să dispună limitarea, suspendarea sau chiar supri- 
marea acestor drepturi?. 


„ Conform art. 16 și art. 38 din Legea nr. 272/2004, în general, 
instanța este învestită cu rezolvarea tuturor neînțelegerilor dintre 
foștii soți referitoare la copiii/copilul lor. 


Articolul 11 alin. (1) din Legea nr. 273/2004 privind regimul 
juridic al adopţiei prevede că părintele căruia nu i-a fost încredinţat 
copilul păstrează dreptul de a consimţi la adoptarea copilului său. 


"1. Albu, Dreptul părintelui divorţat căruia nu i s-a încredinţat copilul 
de a avea legături personale, în R.R.D. nr. 2/1998, p. 28-33. 

* Trib. Suprem, Secţia civilă, decizia nr. 1830/1981, în C.D. 1981, 
p. 171. 

De asemenea, art. 12 alin. (2) prevede că și părinții decăzuţi din 
drepturile părintești și cei cărora li s-a aplicat pedeapsa interzicerii 
drepturilor părintești păstrează dreptul de a consimţi la adopția 
copilului lor. 


1.3. Exercitarea drepturilor şi îndatoririlor părin- 
teşti când copilul a fost încredinţat unor rude sau altor 
persoane, cu consimţământul acestora, conform preve- 
derilor art. 42 alin. (2) C. fam. 


230. În cazul în care părinţii, prin modul de exercitare a drep- 
turilor și îndatoririlor părintești, pun în primejdie gravă sănătatea și 
dezvoltarea copilului, se va pune în discuţie decăderea din drep- 
turile părintești', conform prevederilor art. 109 C. fam. 


Persoana sau instituția de ocrotire căreia i s-a încredinţat 
copilul va avea faţă de acesta numai drepturile și îndatoririle ce 
revin părinţilor privitor la persoana copilului, conform art. 43 
alin. (2) C. fam. 


Părinţii divorţaţi continuă să aibă dreptul și îndatorirea de a 
crește copilul, fără a avea însă dreptul de a decide cu privire la 
măsurile referitoare la persoana acestuia. Dreptul aparţine exclusiv 
persoanei sau instituției de ocrotire căreia i s-a încredinţat minorul. 


Prin urmare, părinţii copilului nu sunt îndreptăţiţi să-și dea 
acordul cu privire la măsurile pe care dorește să le ia persoana sau 
instituţia căreia i-a fost încredinţat copilul cu privire la acesta. Dar 
părinţii au dreptul să cunoască aceste măsuri, deoarece ei au dreptul 
de a veghea la creșterea, educarea, învăţătura și pregătirea lor pro- 
fesională. 


' 1.P. Filipescu, Tratat de dreptul familiei, ed. a 6-a, Ed. All Beck, 
București, 2001, p. 521-522. 

231. Părinţii au dreptul de a avea legături personale cu 
copilul. Ei au dreptul de a solicita instanţei de judecată încredințarea 
copilului unei alte persoane ori instituţii de ocrotire sau chiar lor 
înșiși, în situaţia în care apreciază că s-au modificat împrejurările 
care au stat la baza hotărârii de încredințare a copilului sau cei 
cărora le-a fost încredinţat copilul nu își îndeplinesc obligaţiile 
legale cu privire la acesta, conform art. 44 C. fam. 


Părinţii nu mai au dreptul de a asigura paza și supravegherea 
copilului, nu mai sunt îndreptăţiți să aplice minorului măsuri 
disciplinare și nici să stabilească locuinţa acestuia. 


Toate aceste drepturi se exercită de persoana sau instituţia 
căreia i-a fost încredinţat copilul. 


Cu toate acestea, potrivit art. 11 alin. (1) lit. a) și art. 12 alin. (2) 
din Legea nr. 273/2004, părinţii continuă să-și exercite dreptul de a 
consimțţi la adopţia copilului. 


$2. Efectele divorţului cu privire la relaţiile 
patrimoniale dintre părinţi şi copii minori 


232. Desfacerea căsătoriei produce anumite efecte patrimo- 
niale faţă de copiii minori, dintre care enumerăm: 


— exercitarea ocrotirii părintești privind bunurile și actele civile 
patrimoniale ale copilului/copiilor minori; 


— obligarea părinţilor la suportarea cheltuielilor de creștere, 
educare, învăţătură și pregătire profesională a copiilor; 


— primirea alocaţiei de stat pentru copii. 

2.1. Exercitarea drepturilor părintești privind 
bunurile şi actele civile patrimoniale ale copilului/copii- 
lor minori 


233. Articolul 43 alin. (1) C. fam. prevede că părintele căruia i 
s-a încredinţat copilul exercită drepturile și îndatoririle părintești cu 
privire la bunurile copilului, adică dreptul și îndatorirea de a 
administra bunurile minorului, precum și dreptul și îndatorirea de a-l 
reprezenta pe minor în actele juridice ori de a-i încuviinţa aceste 
acte. 

Părintele căruia i s-a încredințat copilul exercită paza și 
supravegherea acestuia, deci are dreptul și obligația de a se îngriji ca 
minorul să fie în siguranţă, să nu fugă, să nu dispară, respectiv să 
observe cu atenţie, cu autoritate toate acţiunile copilului. 


În cazul în care minorul a săvârșit o faptă cauzatoare de 
prejudicii, părintele căruia i-a fost încredinţat și la care locuiește, de 
regulă, minorul, va fi răspunzător, potrivit prevederilor art. 1000 
alin. (2) C. civ. 


234. Articolul 43 alin. (2) C. fam. prevede că, dacă copilul a 
fost încredințat altei persoane sau instituții de ocrotire, instanţa 
judecătorească va stabili care dintre părinţi va exercita dreptul de a-i 
administra bunurile și de a-l reprezenta sau de a-i încuviinţa actele. 


Persoana sau instituţia de ocrotire socială căreia i s-a încre- 
dințat copilul va avea față de acesta numai drepturile și îndatoririle 
ce revin părinţilor privitor la persoana copilului. In acest caz, se vor 
aplica corespunzător dispoziţiile art. 108 C. fam. In ce priveste 
drepturile și îndatoririle părintești cu privire la bunurile copilului, 
dispoziţiile art. 43 alin. (2) C. fam. prevăd că dreptul de administrare 
a bunurilor minorului, precum și dreptul de reprezentare sau, după 
caz, de încuviinţare a actelor minorului revin părintelui desemnat 
prin hotărârea judecătorească prin care s-a pronunţat divorţul. 

“Deci, exerciţiul acestor drepturi aparţine unuia dintre părinţi, 
fără a fi nevoie în această privinţă nici de înţelegerea acestuia cu 
persoana sau instituţia de ocrotire căreia i-a fost încredinţat copilul și 
nici de acordul celuilalt părinte. Acesta din urmă poate solicita, în 
condiţiile art. 44 C. fam., modificarea măsurilor dispuse de instanţa 
de judecată cu privire la drepturile și îndatoririle referitoare la 
bunurile copilului, stabilite prin hotărârea de divorţ. 


2.2. Obligarea părinţilor la suportarea cheltuielilor 
de creştere, educare, învăţătură şi Rèsitre profesională 
a capltulul/ canileg 


235. Ambii părinţi au obligaţia de a asigura întreţinerea copi- 
lului minor, atât în timpul căsătoriei, cât și după desfacerea acesteia, 
singura diferenţă fiind dată de modalitatea de exercitare a acestei 
obligaţii, care, după desfacerea căsătoriei prin divorţ, se va realiza 
prin prestații periodice stabilite potrivit prevederilor art. 94 C. fam. 


Aşa cum a statuat Curtea Constituţională prin Decizia nr. 327 
din 14 septembrie 2004!, dispoziţiile art. 94 alin. (3) C. fam. își - 
găsesc aplicare numai în cazul în care pensia de întreţinere este 
stabilită prin raportare exclusiv la câștigul din muncă al debitorului 
obligaţiei, nu și în cazul în care acesta din urmă realizează și alte 
categorii de venituri. Aceasta, deoarece, potrivit art. 94 alin. (1) 
C. fam., „Întreţinerea este datorată potrivit cu nevoia celui care o 
cere și cu mijloacele celui ce urmează a o plăti”. Acest text de lege 
reprezintă regula generală a determinării cuantumului întreţinerii, 
aplicabilă în situaţia în care debitorul obligaţiei de întreţinere are și 
alte surse de venituri în afara câștigului din muncă, iar alin. (3) al 
art. 94 este o normă specială, ce determină plafonul maxim al între- 
inerii pentru cazul în care executarea obligaţiei se face exclusiv 
asupra câștigului din muncă al părintelui. 


'M. Of. nr. 866 din 22 septembrie 2004. 

Articolul 94 alin. (3) C. fam. stabilește că, atunci „când între- 
inerea este datorată de părinte sau de cel care înfiază, ea se 
stabilește la o pătrime din câștigul său din muncă pentru un copil, o 
treime pentru doi copii și o jumătate pentru trei sau mai mulţi copii”. 


236. Obligația părinților de a contribui la cheltuielile de 
creştere, educare, învăţătură și pregătire profesională ale copiilor se 
stabilesc de către instanţă, chiar în lipsa unei cereri exprese în acest 
sens și indiferent de modul încredinţării acestora. 


Instanţa poate încuviinţa o convenţie a părinţilor de scutire 
temporară de plata întreţinerii pentru unul dintre ei, dacă cel căruia i 
s-a încredinţat copilul are mijloace suficiente pentru întreţinerea lui’. 
În lipsa unei asemenea convenţii aprobate de instanţă, practica 
judiciară nu a ratificat simpla renunțare a părintelui căruia i-a fost 
încredinţat copilul la plată de către celălalt părinte la pensia datorată 
copilului. | 

În situaţia în care se produc schimbări remarcabile în ce 
privește nevoile minorului, în ce privește posibilitățile materiale ale 
părinţilor, instanţa judecătorească poate modifica obligaţiile de plată 
ale părinţilor. 


2.3. Primirea alocaţiei de stat 


237. Conform Legii nr. 61/1993, republicată”, orice copil până 
la vârsta de 18 ani beneficiază de o alocaţie de stat. Plata ce se 
cuvine titularului este încasată de către unul dintre părinţi, conform 
înţelegerii acestora sau, în lipsă, conform hotărârii instanţei. De 
asemenea, alocaţia se plătește și tutorelui, curatorului, persoanei 
căreia i-a fost dat în plasament familial copilul, inclusiv asistentului 


' Plenul Trib. Suprem, Decizia de îndrumare nr. 2/1973, pct. 2, în 


C.D. 1973, p. 10. 
? M. Of. nr. 145 din 28 februarie 2007. 

maternal sau persoanei căreia i-a fost încredințat copilul spre 
adopţie, în condiţiile legii [art. 4 alin. (2) din lege], precum și repre- 
zentantului legal al copilului, în caz de plasament într-un serviciu de 
tip rezidenţial [art. 4 alin. (2") din lege]. După împlinirea vârstei de 
14 ani, tânărul poate încasa direct alocaţia, cu aprobarea repre- 
zentantului său legal. | 


| 2.4. Obligaţia soţului care a contribuit la între- 
ţinerea copilului celuilalt soţ 


238. Articolul 87 C. fam. conţine prevederea că „Soţul care a 
contribuit la întreţinerea copilului celuilalt soț este obligat să conti- 
nue a da întreţinere copilului, cât timp acesta este minor, însă numai 
dacă părinţii săi firești au murit, sunt dispăruţi ori sunt în nevoie”. 
Soluţia legiuitorului creează o obligaţie în mod evident în interesul 
minorului. În principiu, un soţ nu poate fi obligat să contribuie la 
întreţinerea copilului celuilalt soț (care nu este și al lui). Cu toate 
acestea, dacă el înțelege, de bunăvoie, să contribuie la întreținerea 
copilului celuilalt soț, aceasta hotărâre o să se transforme în obli- 
gaţie legală de a continua prestaţia. Această obligaţie de continuare 
a prestaţiei se naște doar atunci când părinții fireşti ai minorului la 
întreţinerea căruia a contribuit au decedat, sunt dispăruţi sau sunt în 
nevoie, cu alte cuvinte, nu pot asigura întreţinerea copilului lor. O 
întrebare se ivește în mod firesc: dacă se ivește una dintre împre- 
jurările care lipsesc acel copil de întreţinerea părinţilor săi firești, la 
ce dimensiuni trebuie să fie această întreţinere? Prestaţia sa continuă 
în limitele în care soţul a înțeles să o facă până la transformarea ei în 
obligaţie legală sau, în contextul lipsirii minorului de întreţinerea 
părinţilor firești, se va dimensiona la nivelul nevoilor acestuia? 
Formula folosită de legiuitor este aceea că debitorul obligaţiei „este 
obligat să continue a da întreţinere copilului”, ceea ce sugerează că 
el este obligat să continue a presta întreţinere așa cum a înţeles de la 
început să o facă, adică fără a se substitui întru totul obligaţiei ce 


X. Efectele divorţului în relaţiile dintre părinţi şi copii 197 


revine părinţilor firești, chiar dacă obligaţia lui s-a născut datorită 
imposibilității acestora de a presta întreţinere copilului lor. 


Desigur, va trebui să se aibă în vedere și faptul că, în cazul 
decesului părinţilor, minorul poate dobândi bunuri prin succesiune 
și pensie de urmaș, iar starea de dispariţie a părinţilor duce fie la 
declararea morţii prezumate a acestora (și deschiderea succesiunii), 
fie la „apariţia” lor. De asemenea, starea de „nevoie” a părinţilor 
poate fi temporară și doar instanţa de judecată, în funcţie de împre- 
jurări, poate aprecia asupra gravităţii și persistenței ei. Este firesc să 
fie avute în vedere și prevederile art. 94 C. fam., în sensul că 
„Instanţa judecătorească va putea mări sau micșora obligaţia de 
întreţinere sau a hotărî încetare ei, după cum se schimbă mijloacele 
celui care dă întreţinerea sau nevoia celui care o primește”. 


Capitolul al XI-lea 
Protecţia copilului lipsit de ocrotire 
părintească 


239. Articolul 38 din Legea nr. 272/2004 prevede că „Instanţa 
judecătorească este singura autoritate competentă să se pronunţe”, 
luând în considerare cu prioritate interesul superior al sopitului cu 
privire la: 


— persoana care exercită redmi. și îndeplinește obligaţiile 
părintești, în situaţia în care copilul este lipsit temporar sau perma- 
nent de ocrotirea părinţilor săi; 


— decăderea totală sau parţială din exerciţiul drepturilor 
părintești; 
— redarea exerciţiului drepturilor părintești. 


Orice copil care este, tempo ar sau definitiv, lipsit de ocrotirea 
părinţilor săi sau care, în vederea protejării intereselor sale, nu poate 
fi lăsat în grija acestora are dreptul la protecţie alternativă. 


Această protecţie include instituirea tutelei, măsurile Ti 
protecţie specială prevăzute de Legea nr. 272/2004 și adopţia. | 
alegerea uneia dintre aceste măsuri, autoritatea competentă va ine 
seama în mod corespunzător de necesitatea asigurării unei anumite 
continuităţi în educarea copilului, precum și de originea sa etnică, 
religioasă, culturală și lingvistică. 

$1. Tutela 


240. Tutela se instituie în situaţia în care ambii părinţi sunt 
decedați, necunoscuţi, decăzuţi din exerciţiul drepturilor părintești 
sau li s-a aplicat pedeapsa interzicerii drepturilor părintești, puși sub 
interdicţie, declaraţi judecătorește morţi sau dispăruţi, precum și 
cazul în care, la încetarea adopțţiei, instanţa judecătorească hotărăște 
că este în interesul copilului instituirea unei tutele. 


Tutela se instituie, conform legii, de către instanţa judecă- 
torească în a cărei circumscripție teritorială domiciliază sau a fost 
găsit copilul. 

Pot fi tutori persoanele fizice sau soţul și soţia împreună, care 
au domiciliul în România și nu se află în vreunul dintre cazurile de 
incompatibilitate prevăzute de lege. 

Persoana fizică sau juridică ori familia care urmează a fi tutore 
trebuie să fie evaluată de către direcţia generală de asistenţă socială 
și protecţia copilului cu privire la garanţiile morale și condiţiile 
materiale pe care trebuie să le îndeplinească pentru a primi un copil 
în îngrijire. Evaluarea se realizează de către direcţia generală de 
asistenţă socială și protecţia copilului de la domiciliul persoanei sau 
familiei, acordându-se prioritate membrilor familiei extinse a copi- 
lului, 


$2. Măsurile speciale de protecţie 
a copilului lipsit de îngrijirea părinţilor săi 


241. Protecţia specială a copilului reprezintă ansamblul măsu- 


ese oo 


copilului lipsit temporar sau definitiv de ocrotirea părinților săi sau a 


pr AI 

celui care, în vederea protejării intereselor sale, nu poate fi lăsat în 
grija acestora. 


Copilul beneficiază de protecţia specială prevăzută de Legea 
nr. 272/2004 până la dobândirea capacităţii depline de exerciţiu. 


De măsurile de protecţie specială beneficiază: 


a) copilul ai cărui părinţi sunt decedați, necunoscuţi, decăzuţi 
din exerciţiul drepturilor părintești sau cărora li s-a aplicat pedeapsa 
interzicerii drepturilor părintești, puși sub- interdicție, declaraţi 
judecătorește morţi sau dispăruţi, când nu a putut fi instituită tutela; 


b) copilul care, în vederea protejării intereselor sale, nu poate 
fi lăsat în grija părinţilor din motive neimputabile acestora; 


c) copilul abuzat sau neglijat; 


d) copilul care a săvârșit o faptă prevăzută de legea penală și 
care nu răspunde penal; | | 


Atât părinţii, cât și copilul care a împlinit vârsta de 14 ani au 
dreptul să atace în instanță măsurile de protecție specială instituite 
de Legea nr. 272/2004, beneficiind de asistenţă juridică gratuită. 


242. Măsurile speciale de protecţie sunt: 
a) plasamentul; 

b) plasamentul în regim de urgenţă; 

c) supravegherea specializată. 


Plasamentul copilului constituie o măsură de protecţie 
specială, având caracter temporar, care poate fi dispusă, în condiţiile 
art. 58 din Legea nr. 272/2004, la: 


a) o persoană sau familie; 
b) un asistent maternal; 


c) un serviciu de tip rezidenţial, prevăzut la art. 110 alin. (2) 
din Legea nr. 272/2004, care este licenţiat în condiţiile legii. 

Persoana ‘sau familia care primește un copil în plasament 
trebuie să aibă domiciliul în România și să fie evaluată de către 
direcţia generală de asistenţă socială și protecţia copilului cu privire 
la garanţiile morale și condiţiile materiale pe care trebuie să le 
îndeplinească pentru a primi un copil în plasament. 


Pe toată durata plasamentului, domiciliul copilului se află, 
după caz, la persoana, familia, asistentul maternal sau la serviciul de 
tip rezidenţial care îl are în îngrijire. 

Plasamentul copilului care nu a împlinit vârsta de 2 ani poate 
fi dispusă numai la familia extinsă sau substitutivă, plasamentul 
acestuia într-un serviciu de tip rezidenţial fiind interzisă. Prin 
excepţie de la prevederile alin. (1), se poate dispune plasamentul 
într-un serviciu de tip rezidenţial al copilului mai mic de 2 ani, în 
situaţia în care acesta prezintă handicapuri grave, cu dependenţă în 
îngrijire în servicii de tip rezidenţial specializate. 

La stabilirea măsurii de tip rezidenţial se va urmări: 


a) plasarea copilului, cu prioritate, la familia extinsă sau la 
familia substitutivă; 


b) menţinerea fraţilor împreună; 


c) facilitarea exercitării de către părinţi a dreptului de a vizita 
copilul și de a menţine legătura cu acesta. 


Măsura plasamentului se stabilește de către comisia pentru 
protecţia copilului în situaţia în care există acordul părinţilor (pentru 
situaţiile în care, pentru protejarea intereselor sale, copilul nu a 
putut fi lăsat în grija părinţilor din motive neimputabile acestora sau 
a săvârșit o faptă prevăzută de legea penală și nu răspunde penal). 


Măsura plasamentului se stabilește de către instanța de jude- 
cată, la cererea direcţiei generale de asistenţă socială și protecţia 
copilului în următoarele situaţii: 

a) în situaţia copilului ai cărui părinţi sunt decedați, necu- 
noscuţi, decăzuţi din exerciţiul drepturilor părintești sau cărora li s-a 
aplicat pedeapsa interzicerii drepturilor părintești, puşi sub inter- 

dicţie, declaraţi judecătorește morţi sau dispăruţi, când nu a putut fi 
instituită tutela,. când copilul a fost abuzat sau neglijat, precum și 
atunci când copilul a fost găsit sau abandonat de către. mamă în 
unităţi sanitare; 


b) în situaţia copilului ci în vederea protejării intereselor 
sale, nu poate fi lăsat în grija părinţilor din motive neimputabile 
acestora sau a copilului care a săvârșit o apt prevăzută de legea 
penală și nu răspunde penal. 


Drepturile și obligațiile părintești față de copil se mențin pe 
toată durata măsurii plasamentului dispus de către comisia pentru 
protecția copilului, dar drepturile ṣi obligațiile părintești în situația 
„copilului pentru care nu. a putut fi. instituită tutela și pentru care 
instanţa a dispus măsura plasamentului sunt exercitate de către pre- 
ședintele consiliului judeţean, respesiiy de către primarul sectorului 
Municipiului București. 


Prin excepție de la cele mai sus enunțate, părinţii decăzuţi din 
drepturile părintești, precum și cei cărora li s-a aplicat pedeapsa 
interzicerii drepturilor părintești păstrează dreptul de a consimţi la 
adopţia copilului lor. 


Modalitatea de exercitare a drepturilor, și de îndeplinire a 
obligaţiilor părintești cu privire la persoana și la bunurile copilului se 
stabilește de instanţa judecătorească. 


Comisia pentru protecția copilului sau, după caz, instanța 
judecătorească ce a dispus plasamentul copilului va stabili, dacă 
"este cazul, și cuantumul contribuţiei lunare a părinţilor la întreţi- 
nerea acestuia, în condiţiile stabilite de Codul familiei. Sumele astfel 
încasate se constituie venit la bugetul judeţului, respectiv la cel al 
sectorului Municipiului București de unde provine copilul: 


243. Plasamentul copilului în regim de urgenţă este o măsură 
de protecție specială, cu caracter temporar, care se stabilește în 
situaţia copilului abuzat sau neglijat, precum și în situaţia copilului 

găsit sau a celui abandonat în unităţi sanitare. Dispoziţiile aplicabile 
sunt aceleași ca și la plasament, cu următoarele excepţii: 


— pe toată durata plasamentului în regim de urgenţă se sus- 
pendă de drept exerciţiul drepturilor părintești, până când instanţa 
judecătorească va decide cu privire la menţinerea sau înlocuirea 
acestei măsuri și cu privire la exercitarea drepturilor părintești; 

— pe perioada suspendării, drepturile și obligaţiile părintești 
privitoare la persoana copilului sunt exercitate, respectiv sunt înde- 
plinite de către persoana, familia, asistentul maternal sau de către 
șeful serviciului de tip rezidenţial care a primit copilul în plasament 
în regim de urgenţă, iar cele privitoare la bunurile copilului sunt 
exercitate, respectiv sunt îndeplinite de către președintele consiliului 
judeţean sau de către primarul sectorului Municipiului București. 


Măsura plasamentului în regim de urgenţă se stabilește de 
către .directorul direcţiei generale de asistenţă socială și protecţia 
copilului din unitatea administrativ-teritorială în care se găsește 
copilul găsit -sau cel abandonat de către mama sa în unităţile sanitare 
ori copilul abuzat sau neglijat. 


Măsura plasamentului în regim de urgenţă se stabilește de 
către instanţa judecă:orească în condiţiile art. 94 alin. (3) din Legea 
nr. 272/2004, în cazul în care: 


a) reprezentanţii persoanelor juridice, precum și persoanele 
fizice care au în îngrijire sau asigură protecţia unui copil refuză să 
colaboreze cu reprezentanții direcţiei generale de asistenţă socială și 
protecţia copilului sau împiedică în orice mod efectuarea verifi- 
cărilor sau nu oferă toate informaţiile necesare, iar aceștia stabilesc 
că există motive temeinice care să susțină existenţa unei situaţii de 
pericol. iminent pentru copil, datorată abuzului și neglijenţei, și 
direcţia generală de asistenţă socială și protecţia copilului sesizează 
instanţa judecătorească, solicitând emiterea unei ordonanţe preșe- 
dinţiale de plasare a copilului în regim de urgenţă la o persoană, la o 
familie, la un asistent maternal sau într-un serviciu de tip rezidenţial, 
licenţiat în condiţiile legii; 

b) în termen de 48 de ore de la data executării ordonanţei 
președinţiale prin care s-a dispus plasamentul în regim de urgentă, 
direcţia generală de asistenţă socială și protecţia copilului sesizează 
instanţa judecătorească pentru a decide cu privire la: 


- înlocuirea plasamentului în vibe de urgenţă cu măsura 
plasamentului; 


— decăderea totală sau parțială dir, exerciţiul rilor 
părintești; 


— exercitarea drepturilor părintești. 


În cadrul procesului, în faţa instanţei, se poate administra din 
oficiu ca probă declaraţia scrisă a copilului referitoare la abuzul sau 
neglijenţa la care a fost supus. Declaraţia copilului poate fi înre- 
gistrată, potrivit legii, prin mijloace tehnice audio-video. Înregistră- 
rile se realizează în mod obligatoriu cu asistenţa unui psiholog, dar 
acordul copilului este obligatoriu pentru realizarea . înregistrării 
declaraţiei sale. 


Dacă instanța judecătorească apreciază necesar, aceasta îl 
poate chema pe copil în faţa ei, pentru a-l audia. Audierea are loc 
numai în camera de consiliu, în prezenta unui psiholog și numai 
după o prealabila pregătire a copilului în acest sens. 


În cazul în care abuzul sau neglijenţa a fost săvârșită de către 
persoane care, în baza unui raport juridic de muncă sau de altă 
natură, asigurau protecţia, creșterea, îngrijirea sau educaţia copi- 
lului, angajatorii au obligaţia să sesizeze de îndată organele de 
urmărire penală și să dispună îndepărtarea persoanei respective de 
copiii aflaţi în grija sa. 


244. Supravegherea specializată se dispune, în condiţiile art. 67 
din Legea nr. 272/2004, faţă de copilul care a săvârșit o faptă penală și 
nu răspunde penal. 


În cazul în care există acordul părinţilor sau al reprezen- 
tantului legal, măsura supravegherii specializate se dispune de către 

comisia pentru protecţia copilului, iar, în lipsa unui acord, de către 
instanţa judecătorească. 


Împrejurările care au stat la baza stabilirii măsurilor de 
protecţie specială, dispuse de comisia pentru protecţia copilului sau 
de instanța judecătorească, trebuie verificate trimestrial de către 
direcţia generală de asistenţă socială și protecţia copilului. 


În cazul în care împrejurările enunțate mai sus s-au modificat, 
direcţia generală de asistență socială și protecţia copilului este 
obligată să sesizeze de îndată comisia pentru protecţia copilului sau, 
după caz, instanţa judecătorească, în vederea modificării sau, după 
caz, a încetării măsurii. Dreptul de sesizare îl au, de asemenea, 
părinţii sau alt reprezentant legal al copilului, precum și copilul. 


Direcţia generală de asistenţă socială și protecţia copilului 
sau, după caz, organismul privat sau autorizat are obligaţia de a 
urmări modul în care sunt puse în aplicare măsurile de protecţie 
socială, dezvoltarea și îngrijirea copilului pe perioada aplicării 
măsurii. 

În îndeplinirea obligaţiei prevăzute mai sus, direcţia generală 
de asistenţă socială și protecția copilului sau, după caz, organismul 
privat autorizat întocmește, trimestrial sau ori de câte ori este revoie 
ori apare o situaţie care impune acest lucru, rapoarte privitoare la 
evoluţia dezvoltării fizice, mentale, spirituale, morale sau sociale a 
copilului și la modul în care acesta este îngrijit. 


În situaţia în care se constată, pe baza raportului întocmit, 
necesitatea modificării sau, după caz, a încetării măsurii, direcţia 
generală de asistenţă socială și protecţia copilului este obligată să 
sesizeze de îndată comisia pentru protecţia copilului sau, după caz, 
instanţa judecătorească. 


La încetarea măsurilor de protecţie specială prin reintegrarea 
copilului în familia sa, serviciul public de asistenţă socială, organizat 
la nivelul municipiilor și orașelor, persoanele cu atribuţii de asistenţă 
socială din aparatul propriu al consiliilor locale comunale, precum 
și direcţia generală de asistenţă socială și protecţia copilului, în 

cazul sectoarelor Municipiului București, de la domiciliul sau, după 
caz, de la reședința părinţilor au obligaţia de a urmări evoluţia 
dezvoltării copilului, precum și modul în care părinţii își exercită 
drepturile și își îndeplinesc obligaţiile cu privire la copil. În acest 
scop, acestea întocmesc rapoarte lunare pe o perioadă de minimum 
3 luni. 


Capitolul al XII-lea 
Căsătoria putativă 


245. Prin căsătorie putativă se înţelege acea căsătorie care, 
deși nulă sau anulată, produce unele efecte, în considerarea faptului 
că cel puţin unul din soţi a fost de bună-credinţă la data încheierii 
căsătoriei!. 

Conform art. 23 alin. (1) C. fam,, soţul de bună-credinţă 
dintr-o căsătorie desfiinţată păstrează, până la rămânerea irevocabilă 
a hotărârii judecătorești, situaţia de sot dintr-o căsătorie valabil 
încheiată. 

Căsătoria nulă sau anulată este putativă dacă sunt îndeplinite 
următoarele condiţii: 


— cel puţin unul dintre soți a fost de bună-credinţă în momen- 
tul încheierii căsătoriei. Buna-credinţă, constituind însăși esenţa 
putativităţii, semnifică credinţa greșită a unuia sau a ambilor soţi că 
au încheiat o căsătorie valabilă, necunoscând faptul neîndeplinirii 
unei cerinţe legale la căsătorie sau al existenţei unui impediment la 
căsătorie. Astfel, buna-credinţă exprimă îmbinarea a două elemente: 
eroarea și convingerea deplină a soților (sau a unuia din soți) că 
încheie un act valabil din punct de vedere juridic. Buna-credinţă 
trebuie să existe în momentul încheierii căsătoriei, adică în momen- 
tul exprimării consimțământului în faţa ofițerului de stare civilă, 
chiar dacă viciul care pătează actul căsătoriei este descoperit ulte- 
rior; cum buna-credinţă se prezumă, cel care o contestă va trebui să 
facă dovada prin orice mijloc de probă admis de lege. 


' I.P. Filipescu, op. cit., p. 194; T.R. Popescu, op. cit., vol. |, p. 306; 
E. Florian, op. cit., p. 61. 

Datorită importanței bunei-credinţe a unuia sau a ambilor soți 
pentru beneficiul putativităţii, fosta instanță supremă a stabilit obli- 
gaţia instanţelor ca, atunci când declară nulă sau anulează o căsă- 
torie, să statueze asupra bunei sau relei-credinţe a fiecăruia dintre 
soţi!; 

— aparența juridică de căsătorie. Pentru a se putea invoca 
beneficiul putativităţii, este necesar ca respectiva căsătorie să fi fost 
celebrată și înregistrată potrivit legii. Altfel spus, căsătoria putativă 
presupune o căsătorie nevalabilă, iar nu o simplă reunire de fapt. În 
situaţia în care căsătoria nu s-a încheiat în faţa delegatului de stare 
civilă, uniunea astfel realizată nu constituie o căsătorie în înţelesul 
legii, ci un concubinaj care exclude existenţa putativităţii. 

Cât privește copiii rezultați din căsătoria anulată, aceștia 
păstrează calitatea de copii dintr-o căsătorie valabil încheiată, 
indiferent de buna sau reaua-credință a părinţilor. Deci, faţă de 
copii, caracterul putativ al căsătoriei nu are niciun fel de consecinţe. 


246. În materie de căsătorie putativă, se face distincţie între 
„două ipoteze posibile: ambii soţi au fost de bună credinţă sau numai 
unul dintre soți a fost de bună-credinţă la încheierea căsătoriei. 


Când ambii soţi au fost de bună-credinţă, efectele retroactive 
ale nulităţii sunt înlăturate în întregime, ceea ce înseamnă că 
efectele pe care le-a produs căsătoria până la data rămânerii 
irevocabile a hotărârii de anulare rămân în fiinţă, ca i cum căsătoria 
nu a suferit niciun viciu. 


Articolul 24 alin. (1) C. fam. se referă numai la dreptul de 
întreţinere și la raporturile patrimoniale dintre foștii soţi. Prin urmare: 


' Plenul Trib. Suprem, Decizia de îndrumare nr. 3/1974, în C.D. 
1974, p. 11. 

— obligaţia de întreținere va exista și ulterior desființării căsă- 
toriei, în aceleași condiţii ca și între soții divorţaţi [art. 41 alin. (2) și 
(3) C. fam..]; 

- bunurile dobândite în timpul căsătoriei sunt supuse regi- 
mului comunităţii de bunuri, iar partajarea lor se va face fie prin 
învoiala părţilor, fie prin hotărâre judecătorească. 


247. Când numai unul din soţi a fost de bună-credinţă, numai 
acesta beneficiază de efectele putativităţii, nulitatea căsătoriei 
retroactivând până în momentul încheierii căsătoriei. În consecinţă, 
numai soţul de bună-credinţă are dreptul de a cere obligarea 
celuilalt la plata unei pensii de întreţinere, în aceleași condiţii ca și 
soţul care a obţinut divorţul. De dreptul de moștenire profită numai 
soțul de bună-credinţă, presupunând că soţul de rea-credinţă 
decedează până la declararea nulităţii căsătoriei. Astfel, suntem în 
faţa unei excepţii de la principiul reciprocităţii vocației succesorale 
legale — de altfel singura cunoscută!. 


Conform opiniei susţinute de majoritatea autorilor, comuni- 
tatea de bunuri profită ambilor soţi dintr-o căsătorie putativă, chiar 
dacă numai unul dintre ei a fost de bună-credinţă”. Aceasta, pentru 
că, din moment ce soţul de bună-credinţă beneficiază de comu- 
nitatea devălmașă de bunuri, aceasta nu poate exista numai pentru 
el, altfel spus codevălmășia să existe fără cel de-al doilea, fiindcă 
aceasta ar fi absurd. 


248. Referitor la efectele căsătoriei putative în planul relaţiilor 
personale, să notăm că nici unul dintre soţi nu își va putea menţine 


' Fr. Deak, op. cit., p. 63-64 și p. 125. 

2? T.R. Popescu, op. cit., p. 194-195; I.P. Filipescu, op. cit., p. 198; 
Al. Bacaci, C. Hageanu, V. Dumitrache, op. cit., p. 117-118; E. Florian, op. 
cit., p. 66. 

numele purtat în timpul căsătoriei, dar soțul de bună-credinţă va 
păstra capacitatea deplină de exerciţiu dobândită prin încheierea 
căsătoriei anulate. Declararea nulităţii sau anularea căsătoriei 
înainte de vârsta de 18 ani pentru soțul de rea-credinţă duce la 
pierderea temporară a capacităţii depline de. exercițiu,- aceasta 
urmând să fie redobândită fie prin efectul împlinirii vârstei majo- 
ratului, fie ca urmare a încheierii unei noi căsătorii valabile în timpul 
minorităţii. 


Index alfabetic ” 


Actul juridic al 
căsătoriei 9, 11 

Adopţie 25, 50 

Alienaţie sau debilitate 
mintală 27, 51 


Bigamie 23, 48 
Bunuri comune 86-103 
Bunuri proprii 104-125 


Căsătorie fictivă 16, 56 
Căsătorie putativă 44, 69, 94, 
245-248 
Căsătorie simiulată 56 
Căsătorie. Noţiune 9 
Cazuri de nulitate a căsătoriei 
- absolută 
- adopţie 50 
- alienaţie sau debilitate 
mintală 51 
- bigamie 48 
- fictivitatea căsătoriei 56 
- impubertate legală 47 


- lipsa 
consimțământului 52 
- lipsa 
discernământului 51 
- lipsa publicităţii și a 
caracterului solemn 53 
- necompetenţa 
delegatului de stare 
civilă 54 
- rudenie 49 
- relativă 
- dol 59 
- eroare 58 
- violenţă 60 
- calitate procesuală 
activă 61 
- efecte 65 
- prescripţie extinctivă 62 
Certificat de căsătorie 39 
Competența delegatului de 
stare civilă 34, 54 
Concubinaj. Bunuri 95 
Condiţii de fond ale căsătoriei 
- consimțământul 16 
- diferenţa de sex 14 
- vârsta legală 15 


- 


"Cifrele fac trimitere la numărul marginal al paragrafului în care se rega- 


sește termenul respectiv. 


212 


Condiţii de formă ale 
căsătoriei 
- competenţa delegatului de 
stare civilă 34 
- constatarea încheierii 
căsătoriei 37 
- declaraţia de căsătorie 30 
- înregistrarea căsătoriei 39 
- locul încheierii 
căsătoriei 35 
- opoziţia la căsătorie 31 
- prezenţa viitorilor soți 36 
- publicitatea încheierii 
căsătoriei 38 
Copil lipsit de ocrotire 
părintească. Protecţie 239 


Desfacerea căsătoriei 
- efecte 
- cu privire la bunurile 
comune 187-213 
- cu privire la locuinţa 
comună 214-220 
- cui privire la alte 
raporturi ` 
patrimoniale 221-224 
- cu privire la relațiile 
personale dintre părinți 
și copii 225-231 
- cu privire la raporturile 
patrimoniale dintre 
părinți și copii 232-238 
- modalități 


Căsătoria şi divorțul 


- la cererea unuia dintre 
soţi 150-152 

- prin acordul soţilor 153 

- procedură 

- căi de atac 183-186 

- cerere de chemare în 
judecata 161-162 

- cerere 
reconvenţională 163 

- cereri 
accesorii 173-179 

- hotărârea 
judecătorească 179-182 

- instanţa competentă 
158-160 

- măsuri 
vremelnice 169-172 

- probe 166-168 

Dol 18, 59 
Dreptul familiei. Principii 8 


Efectele căsătoriei 70 
- relaţiile patrimoniale 
dintre soţi 
- comunitatea 
de bunuri 83 
- obligaţia se sprijin 
material reciproc 82 
- relaţiile personale dintre 
soţi 
- numele soților 72 
- obligaţia de a locui 
împreună 77 


Index alfabetic 


213 


- obligaţia de 
fidelitate 76 
- obligaţia de sprijin 
moral reciproc 75 
Eroare 17, 58 


Familie 
- noţiune 3, 5-6 
- obiect 7 


Hotărâre de partaj 206-213 


Impedimente la căsătorie 22 
- adopţie 25 
- alienaţie sau debilitate 
mintală 27 
- bigamie 23 
- rudenie 24 
- tutelă 26 
Incest 24 


A 
Împărţirea bunurilor comune | 
în timpul căsătoriei 97-99 


Logodnă 20 


Măsuri de protecţie 
specială 239 
Moarte prezumată 23, 48 


Nulitate implicită 42 
Nulitatea căsătoriei 42-69 


Opoziţie la căsătorie 22, 31 


Plasament 242 
Plasament în regim 
de urgenţă 243 
Prezumția de mandat tacit 
reciproc 103 
Principiul egalităţii soţior 2 
Protecţie alternativă 239 


Regimuri matrimoniale în 


Proiectul Codului 
civil 126-142 
Rudenie 24, 49 


Sancţiune civilă 42 
Schimbarea numelui pe cale 
administrativă 73 
Subrogaţiune reală 91 
Supraveghere specializată 244 


Tutelă 26, 240 


Vicii de consimţământ 16, 17 
Violenţă 19, 60 


za A 
Copii hipsi dai 
pà àr 3 
iale. te asi ar 
[DD estacerea met livia 
- gigt te 4 PEES E a VA Dy i 0 mi. almia 


ru privire atentia Cap inyi. cita rc ` 


- muntele ea) RSA ae 


+ Mugler ay ao 


TF - 

Sue AMD 
iţi > aA y 

C) airi A l imptnnà +7 


Codul familiei adnotat 
Dana Tiţian 

Mihaela Cirstea 
Antonia Constantin 


Într-o societate care ar trebui să 
promoveze și să apere cât mai 
| eficient familia — ca „nucleu al 
Pa societăţii” —, copilul și interesele 


aulnotat 


acestuia, apariţia unei lucrări 
complexe, precum Codul familiei 
adnotat, era necesară, cu atât mai 
mult cu cât în practica judiciară 
există uneori soluţii controversate 
978-973-1720-02-3 sau care nu ţin seama de importanţa 
psi i valorilor sociale care trebuie în 
primul rând protejate, cum sunt căsătoria, drepturile mamei 
şi ale copilului sau relaţiile de familie. Lucrarea, un instru- 
ment practic pus la îndemâna practicienilor dreptului şi nu 
numai, oferă cititorului textul la zi al Codului familiei, însoțit 
de trimiteri la acte normative conexe și note de doctrină, 
precum și numeroase soluţii din practica instanţelor naţio- 
nale și a Curţii Europene a Drepturilor Omului, toate acestea 
însoţite, acolo unde este cazul, de comentariile autorilor. 


Codul de procedură civilă adnotat, ed. a Il-a 
Gabriel Boroi, 
„Octavia Spineanu-Matei 


Aflat acum la a doua ediţie, codul 
adnotat de cei doi prestigioși autori 
s-a impus deja în rândurile practi- 
cienilor ca un instrument de lucru 
foarte util în procedura civilă. 
Ediţia de faţă include toate noutăţile 
„reflectate în legislaţia, doctrina și 
jurisprudenţa publicate până în iunie 
maia eat N 2007. Astfel, sub fiecare articol al 
iei. Codului sunt redate textele incidente 
din legislaţia complementară, urmate de o bibliografie atent 
“selectată, ce include toate studiile și comentariile de praztică 
judiciară publicate în ultimii ani, considerate de autori relevante 
pentru articolul respectiv. Aproape fiecare text din Cod este 
adnotat cu jurisprudenţă, peste 2500 de hotărâri judecătorești 
(multe dintre ele publicate în premieră) fiind selectate și 
preluctate de autori. Sunt prezentate mai ales acele soluţii prin 
care s-a încercat rezolvarea, cu valoare de principiu, a proble- 
melor de drept ridicate în activitatea instanţelor de judecată. 


Dreptul familiei. 
Practică judiciară. Hotărâri C.E.D.O. 
Elena Roșu 


Lucrarea oferă o imagine de ansamblu 


$ Deeptul baumatici | 


nens 
Mear ihe 


Sanr | a practicii instanțelor naționale cu 


privire la relațiile de familie reglemen- 
tate de Codul familiei și legile spe- 
ciale, alături de decizii ale Curții 
Constituţionale și soluțiile relevante din 
978-973-1720-94-4 practica Curţii Europene a Drepturilor 
35 lei, 520 p. Omului. 

Modalitatea de abordare, structura, notele cu privire la modi- 
ficările legislative și comentariile concepute din perspec- 
tiva practicianului “ăspund necesităţii de informare rapidă 
și obiectivă a magistraţilor, avocaţilor, consilierilor juridici, 
dar și a teoreticienilor și studenţilor cu privire la interpretarea 
jurisprudenţială a legislaţiei în această ramură de drept. 


Raporturile patrimoniale în dreptul familiei 


Alexandru Bacaci 


Această nouă ediţie vă propune o 
analiză a raporturilor patrimoniale în 
dreptul familiei din perspectiva reali- 
tăţilor sociale de după 1989, determi- 
978-973-1836-25-6 nate de modificările legislative substan- 
Taia Aa li ţiale în materie. 

Lucrarea are la bază legislaţia actualizată până la data 
15 octombrie 2007. | 
Acolo unde au fost semnalate unele neconcordante legisla- 
tive, autorul propune de lege ferenda modificările care s-ar 
impune. 

Din cuprins: | 

e Familia și relaţiile de familie 

e Regimul matrimonial dinainte de Codul familiei 

e Regimul matrimonial actual 

e Raporturile patrimoniale dintre soți 

Uma | 


Definită în Declaraţia Universală a Drepturilor Omului ca 
„element fundamental și natural al societăţii”, familia a reprezentat 
și reprezintă o temă predilectă de reflecţie și analiză a spiritualității 
umane, a politicii sociale, dar și a multor discipline științifice. 


Lucrarea de faţă aduce în atenţia cititorilor principalele aspecte 
teoretice și implicaţiile lor practice cât privește două dintr 
instituţiile juridice strâns legate de familie: căsătoria, aflată la baza 
familiei, și divorţul, unica modalitate de desfacere a unei căsători 
valabil încheiate. 

Sunt analizate succint: 
noţiunea și natura juridică a actului de căsătorie 
condiţiile de fond și de formă și impedimentele la căsătorie 
efectele căsătoriei 
“nulitatea căsătoriei 
regimul juridic al bunurilor soţilor 
procedura și efectele divorţului 
raporturile dintre părinţii divorţaţi și copiii minori 

